
ФАРҒОНА – 2007 

Ушбу муаммоли маърузалар матни «Минерал ўғитлар, тузлар технологияси» фанидан В 5522700 «Кимёвий технология ва биотехнология» йўналиши учун Олий касбий таълимнинг Давлат стандарти талаблари асосида тузилган бўлиб, унинг мазмуни ва хажми ушбу йўналиш бўйича тасдиқланган ўқув режа ва фаннинг дастурига мос келади.

Муаммоли маъруза матнлари ушбу йўналиш бўйича таълим олаётган талабалар учун 30 соатга мўғжалланган бўлиб, талабаларни маъруза машғулотларида олган назарий билимларини мустаҳкамлашга, уларни мустақил ишлашга кўникмаларини ҳосил қилишга ҳизмат қилади. Бу фан талабаларга минерал ўғитлар ва тузларнинг турлари, уларнинг физик-кимёвий хоссалари, олиниш усуллари, ишлаб чиқариш технологиялари, ҳамда уларни қишлоқ ва халқ хўжалигидаги аҳамияти, ҳамда қўлланилиши билан таништиради.

Муаммоли маъруза матнлари «Кимёвий технология ва биотехнология» кафедрасининг услубий семинарида мухокама қилинган (200_ йил «__» ________ №  __ семинар баёни).

Муаммоли маъруза матнлари Кимё-технология факультетининг услубий комиссияси тамонидан мақулланган (200__ йил «__» _________ йиғилиш баёни).
Тузувчилар:                                                         Ҳамроқулов З.А.

                                                                                Мирсалимова С.Р.
Тақризчи:                                                             Каримов И.Т. 

СЎЗ БОШИ

Мазкур муаммоли маърузалар матни «Кимёвий технология ва биотехнология» йўналишида таълим олаётган талабалар учун мўғжалланган.  
Ушбу матн Фарғона политехника институтида «Минерал ўғитлар, тузлар технологияси» фанидан олиб борилган кўп йиллик педагогик тажрибалар асосида тузилган  бўлиб, II қисмдан иборат.

Матнда минерал ўғитларнинг турлари, қишлоқ хўжалигидаги аҳамияти, ҳосилдорликни ривожланишидаги роли баён қилинган. Фосфор ўғитларидан оддий ва қўш суперфосфатлар ишлаб чиқариш технологияси, ишлаб чиқариш усуллари ва технологик режимлари билан баён қилинган.

Азот ўғитларидан аммонийли селитра, карбамид, аммоний сульфат, аммоний хлорид, натрий нитрат ва бошқа ўғитлар ҳақида кенг маълумотлар берилган. 

Мураккаб ўғитлардан калий нитрат, аммофос ишлаб чиқариш усулига батафсил тўхталган.


Ўғитлар ишлаб чиқаришнинг назарий асослари билан бир қаторда уларни ишлаб чиқариш асосий қурилмалари ҳақида ҳам маълумотлар берилган.

Талабаларнинг назарий билимларини мустаҳкамлаш мақсадида ҳар бир мавзулар ниҳоясида назорат саволлари ва фойдаланилган адабиётлар мажмуаси келтирилган. 

Мазкур матн шу хил муаммоли маърузалар чоп этишдаги дастлабки ишлардан бири бўлгани учун ундаги технология ва баён этилган материаллар камчиликлардан ҳоли деб бўлмайди. Шунинг учун муаллифлар матнлар ҳақидаги барча фикр ва мулоҳазаларни зўр самимият ҳамда миннатдорчилик билан қабул қиладилар.

МИНЕРАЛ ЎҒИТЛАРНИНГ ХАЛҚ ХЎЖАЛИГИДАГИ АҲАМИЯТИ

Ўсимликлар ҳаётида ўғитларни аҳамияти жуда каттадир.                          Улар ҳосилдорликни оширибгина қолмай, балки маҳсулотнинг сифатини ҳам яхшилайди. Жахон дехқончилиги тажрибасининг кўрсатишича, экинлар ҳосилдорлиги тупроққа киритиладиган ўғитлар миқдори билан узвий боғлиқдир. Ўғитлар самарадорлиги одатда экинлардан олинадиган қўшимча ҳосил миқдори билан белгиланади. Республикамизда амалга оширилган илмий изланишларнинг маълумотлари асосида 1 ц минерал ўғит ҳисобига қуйидаги миқдорда қўшимча ҳосил олиш мумкин: 
Қишлоқ хўжалик экинларидан минерал ўғитлар ҳисобига олинадиган қўшимча ҳосил, т/га
(М.П. Петухов)

1- жадвал 

	Экин тури
	Қўшимча ҳосил, т/га

	Дон

Пахта (хом ашё)

Картошка

Сабзавот ва полиз
	1 - 1,3

0,6 - 0,8

5 - 7,5

10 - 12


  Республикамизнингсуғориладиган майдонларида ўғитлар амарадорлиги яққол кўзга ташланади. 1932 йилда пахта хосилдорлиги 7–8 ц/га дан ошмаган бўлса, ҳозирги кунда, гектарига 11–12 ц минерал ўғитлар ишлатиш ҳисобига бу кўрсаткич 25–28 ц/га ни ташкил этади.

Ўзбекистонда минерал ўғитлардан фойдаланиш кўрсаткичлари

(Республика лойиҳа қидирув агрокимё станцияси, 1998 й)

2 - жадвал 
	Йиллар
	Пахта ҳосили, ц/га
	Азотли ўғитлар
	Фосфорли ўғитлар
	Калийли ўғитлар

	
	
	жами, т
	ғўзага, кг/га
	жами, т
	ғўзага, кг/га
	жами, т
	ғўзага, кг/га

	1985

1988

1992

1997
	27,0

26,2

24,8

22,6
	680,1
743,4

580,3

661,8
	242,0
247,0

233,0

243,0
	300,0
442,3

329,1

192,7
	101,0
132,0

121,0

71,0
	185,1
220,2

109,5

95,7
	69,0
73,0

50,0

42,0



Ҳозирги кунда экинлардан олинадиган ҳосилнинг қариб ярми (баъзи ҳолларда 60 - 70%) минерал ўғитлар ҳисобига олинади. Аскарият экинларда ўғит қўллаш билан боғлиқ 1 сўмлик сарф - харажат 2 - 3 сўм бўлиб ҳосил билан қайтади, ғўзани ўғитлашда эса бу кўрсаткич 8 - 9 сўмни ташкил этади. 
Ўғитлардан олинадиган иқтисодий самара тупроқ - иқлим шароитлари, ўғитларни меъёри, муддати ва юксак агротехника тадбирлари асосида қўллаш билан узвий боғлиқ.

1980 йилда дунё бўйича 111,7 млн. т минерал ўғит ишлатилган бўлса,    XXI асрнинг бошларига келиб, халқаро амалий тизимли таҳлил институти ҳисоби бўйича 287 млн. т, БМТ қошидаги Саноат тараққиёти ташкилоти маълумоти бўйича 307 млн. т минерал ўғит тайёрланади. 2015–2020 йилларга келиб бу кўрсаткич 2–3 марта ошиши кузатилмоқда. Ҳозирги кунда ривожланган мамлакатларда киши бошига 145 кг, ривожланаётган мамлакатларда эса атига 23 кг минерал ўғит тўғри келмоқда. 


Қишлоқ хўжалигини имкон қадар механизациялаш, электрлаштириш, кимёлаштириш ва мелиорациялаш асосида жаддал ривожлантириш Республикамиз аграр сиёсатининг асоси ҳисобланади. Мустақилликнинг биринчи кунларидан бошлаб ўғит ишлаб чиқаришни кўпайтириш, уларнинг ассортементини яхшилаш, “...қишлоқ хўжалигини зарур минерал ўғитлар, ўсимликларни ҳимоя қилиш воситалари билан таъминлашни нафақат тубдан ўзгартириш, балки агрокимё қоидаларига қатъий амал қилишда талабчанликни ошириш, уларни қўллаш маданиятини юксалтириш лозим” лигига жиддий эътибор берилди.

1996 йилнинг 7 августида Ўзбекистон Республикаси Вазирлар Маҳкамасининг “Қишлоқ хўжалик ишлаб чиқаришида агрокимё хизмати кўрсатишни такомиллаштириш чора - тадбирлари тўғрисида” ги қарори ҳам деҳқончиликни кимёлаштиришни кучайтиришда муҳим қадам бўлди.
Ҳозирги кунда Республикамиздаги йирик ишлаб чиқариш заводлари қишлоқ хўжалиги учун зарур бўлган минерал ўғитлар билан деярли таъминлай олади. Булар жумласига, Чирчиқ, Олмалиқ, Навоий, Самарқанд, Қўқон, Фарғона каби йирик ишлаб чиқариш заводларини мисол қилиб олишимиз мумкин.   
Ҳозирги кунда ер унумдор қатламининг фақат 10 % гина қишлоқ хўжалик маҳсулотларини етиштириш учун фойдаланилмоқда. Тубдан ўсиб бораётган аҳоли сони ва унинг эътиёжи эса ердан юқори даражада фойдаланишни талаб қилади. Бу эътиёжларни қондиришда инсон дастлаб фақат табиий органик ўғитлардан фойдаланган бўлса, ҳозирги фойдаланилаётган органо - минерал ўғитлар ассортименти минглаб турлидир.

Ўғит - бу ўсимлик озуқланиши ва уни тупроқ унумдорлигини оширувчи органик ва минерал моддалардир.

Деярли барча минерал ўғитлар ноорганик тузлардан ва ҳаво азотидан олинади. Буларга суперфосфатлар, калийли тузлар, аммоний сульфат, нитрат ва фосфатлар мисол бўла олади.
Ўсимликларни ривожланишида азотли, фосфорли ҳамда калийли ўғитларни аҳамияти жуда каттадир. Ўсимликнинг минерал озуқланишида азотли ўғитлар энг муҳим роль ўйнайди. Азот ўсимликлар учун зарур озиқ элементлардан биридир. У барча оддий ва мураккаб оқсиллар, нуклеин кислоталар (РНК ва ДНК), хлорофилл, фосфатидлар, алкалоидлар, айрим дармондорилар ва ферментлар таркибига киради. 

Ўсимликлар тамонидан азотнинг ўзлаштирилиши бир қатор мураккаб жараёнлар асосида кетади ва аммиакнинг тегишли органик кислоталар кетогуруҳи билан ҳосил қиладиган аминокислоталардан синтезланадиган оқсил молекуласига бирикиши билан якунланади. Мазкур жараён аминланиш дейилади. 
Ўсимлик тупроқдан азотни минерал бирикмаларини ўзлаштиради ва оқсил моддаларга айлантиради. Ҳайвонот олами эса ўзининг озиқланишида ўсимлик оқсилидан фойдаланади ва инсон учун зарур бўлган озуқа оқсилига айлантириб беради. Оқсил - протоплазма ва хужайра ядросининг асосини ташкил қилиб шунингдек, у ҳаводаги углерод (IV)-оксидини қуёш энергияси ёрдамида ўзлаштириб беришга ёрдам берувчи ўсимлик хлорофиллини таркибига киради.
Умумий қилиб айтганда ўсимликлар ҳаётида азотли органик бирикмалар ҳосил бўлиши ва парчаланишининг мураккаб занжири аммиакдан бошланиб аммиакдан тугайди.  Шу боис академик Д.Н. Прянишников “...аммиак ўсимликларда азот моддалари алмашинувининг альфаси ҳам омегаси ҳамдир” деган эди. 
Демак, ўсимликларнинг ривожланишида азот озуқа элементларининг аҳамияти беқиёсдир. Агар ўсимликларда азот танқислиги кузатилса, ўсиш кескин секинлашади. Барглари майдалашиб, оч яшил тус олади, анча эрта сарғаяди. Пояси ингичка тортиб, яхши шохламайди. Ҳосил органларининг шаклланиши, ривожланиши ва дон олиши ёмонлашади. 

Азот билан меъёрида озиқлантирилган ўсимликларда оқсил моддалар жадал синтезланади, ўсимликнинг ўсиши ва ҳаёт фаолияти кучаяди, баргларнинг қариши секинлашади, бақувват поя ва тўқ яшил тусдаги барглар шаклланади, ўсиш, шохланиш ҳамда ҳосил органларининг ривожланиши яхшиланади. Натижада ҳосил ва унинг таркибидаги оқсил миқдори кўпаяди. Лекин ўсиш даврида бир тамонлама, фақат азот билан озиқлантиришга ружу қўйиш ҳосилнинг пишиб етилишини орқага суради, ўсиш органлари кучли ривожланиб, ўсимликнинг “ғовлаб кетиш” ига сабаб бўлади. Шу сабабли ҳам ўғитлаш ишлари ўз агротехника қоидалари асосида бўлгани мақсадга мувофиқдир.   
Биринчи жаҳон урушигача асосий азотли ўғит сифатида, табиий чили селитрасидан фойдаланилган бўлса, кейинчалик кальций цианамиди, аммоний селитраси, мочевина, аммиакли сув, аммикатлар каби азот бирикмалари кенг қўлланила бошланди. 
Ўсимликлар таркибида фосфор минерал ва органик ҳолатда учрайди. Минерал ҳолатдаги фосфор ортофосфат кислотанинг кальцийли, магнийли ва калийли тузлари кўринишида бўлиб, миқдоран жуда камдир. Органик бирикмалар шаклидаги фосфор ўсимликларда нуклеин кислоталар, фосфопротеидлар, фосфолипидлар, фитин, шакарнинг фосфорли ифорлари кўринишида учраб, нуклеин кислоталар (РНК ва ДНК) алоҳида ўрин тутади. Улар оқсил синтези, ўсиш ва ривожланиш, насл ташиш каби муҳим ҳаётий жараёнларда фаол иштирок этади. Нуклеин кислоталар азотли асос, шакар ва фосфор кислотадан таркиб топган. Нуклеин кислоталар ўсимликларнинг барча хужайра, тўқима ва тана қисмларида мавжуд. Уруғ, муртак ва илдиз қинчаси нуклеин кислоталарга анча бой бўлиб, ўсимлик барг ва поялари қуруқ массасининг 0,1-1,0% ини ҳам нуклеин кислоталари ташкил қилади.
Ўсимликлардаги фосфорорганик бирикмаларнинг асосий қисмини фосфопротеидлар (фосфор кислоталари ва оддий оқсилларнинг ҳосилалари) ташлил қилади. Улар ўсимлик танасидаги биокимёвий жараёнларда катализатор вазифасини ўтайди. 

Ҳар қандай ўсимлик хужайрасида фосфолипидлар мавжуд бўлиб, улар оқсил - липид мембраларини ҳосил қилади, шу боисдан муҳим биологик аҳамиятга эга.

Айрим экинлар таркибидаги фосфолипидлар миқдори
(қуруқ массага нисбатан %)

3 - жадвал 
	Экин тури
	Фосфолипид миқдори

	Сўя

Зиғир

Кунгабоқар

Буғдой

Маккажўхори
	2,0

0,8

0,8

0,6

0,3


Ўсимликларда фосфорнинг асосий қисми фитин кўринишида учрайди. Фитин ўсимликларнинг ёш аъзо ва тўқималарида, айниқса, уруғларида кўп учрайди.
Ўсимликлардаги фосфор - органик бирикмаларнинг яна бир вакили шакарларнинг фосфорли ифорларидир. Улар фотосинтез, нафас олиш, мураккаб углеводородларнинг синтезида фаол иштирок этади.

Фосфор ўсимликларда азотли моддаларнинг алмашинувида ҳам муҳим аҳамиятга эга.  

Ҳозирги кунга келиб, Ўзбекистонда ҳам жуда катта фосфорит конлари мавжуд. Биргина Жерой - Сардара фосфорит конидаги Марокаш турига мансуб зарра - донадор (кристалл ҳолатидаги) фосфоритларнинг захираси 100 миллион тоннадан ортиқдир. Булардан ташқари марказий Қизилқумда Қорақат ва Шимолий Жетитов фосфорит конлари ҳам сифатли хом - ашёга бойдир. 
Ўсимликлардаги калийнинг асосий қисми цитоплазма ва вакуолаларда бўлади, ядроларда эса учрамайди. 80% га яқин калий хужайра ширасида ион шаклида бўлиб, органик бирикмалар таркибига кирмайди. Шунинг учун  узоқ ва шиддатли ёмғирлар таъсирида барглардаги (айниқса эски баргларда) калийнинг анча қисми ювилиб кетади.

Хлоропластлар ва митохондрияларда тўпланадиган калий уларнинг            тузилишини маромига келтиради, фотосинтетик ва қайтарилувчан              фосфорланиш жараёнларида энергияга бой АТФ (аденазинтрифосфат) лар ҳосил бўлишига ёрдам беради. Куннинг ёруғ қисмида калий ионининг хужайра коллоидлари билан боғланиши кучаяди, кечалари аксинча, сусаяди, натижада унинг бир қисми илдиз тизими орқали тупроққа ажралади.
Калий ўсимлик танасининг барча қисмларида бир текис тақсимланмайди, кўпроқ қисми модда алмашинуви ва хужайра бўлиниши жадал кетадиган меристема ва новдаларда тўпланади. Гул чангчиларида ҳам калий миқдори кўп.
Калий биринчи навбатда цитоплазма коллоидларининг дисперсланиш даражасини ошириши билан уларнинг гидратланишини кучайтиради. Бу ўз навбатида ўсимликнинг сувни тутиб туриш қобилятини оширади ва қисқа муддатли қурғоқчиликларни енгиб ўтишига ёрдам беради.
Калий танқислиги натижасида оддий углеводларнинг анча мураккаб углеводлар (ди ва полисахаридлар) га айланиши сусаяди. У қанд моддаларини барглардан ўсимликнинг бошқа қисмларига оқиб ўтишини кучайтиради, углевод алмашинуви ферментлари, жумладан амилаза фаоллигини оширади. Калий танқислигида бир қатор ферментларнинг фаоллиги сусаяди, ўсимликда углевод ва оқсил алмашинуви бузилади, қанд моддаларнинг асосий қисми нафас олиш жараёни учун сарфланади, пуч донлар шаклланади ва донли экинлар ҳосилдорлиги кескин камаяди.
Калий ўсимликларда бир қатор витаминларнинг (масалан, тиамин ва рибофлавин) синтезланиши ва тўпланишига ижобий таъсир кўрсатади.
Калий хужайра ширасининг осмотик босимини оширади, шу туфайли ўсимликларнинг совуққа чидамлилиги ошади.
Калий билан етарли даражада озиқлантирилган ўсимликларнинг турли касалликларга (ғалла экинларининг қоракуя ва занг касалликлари, сабзавотлар, картошка ва илдиз мевалиларнинг чириш касаллигига) чидамлилиги кучаяди.
Калий - кальций ва магний элементлари қатори қишлоқ хўжалик экинлари тамонидан аммиак шаклдаги азотнинг ўзлаштирилишига ёрдам беради.
Калийли ўғитларни кенг миқёсда ишлатиш Республикамизда                   XX - асрнинг   60 - йилларидан бошлаб йўлга қўйилди. 
Собиқ Иттифоқ даврида калийли ўғитлар тўлалигича Русия (Верхокамск, Соликамск), Белорус (Старобинск) ва Украина (Калуш - Галинск) конларидан олинадиган хом - ашёлар асосида ишлаб чиқилар эди. Ҳозирги кунда Марказий Осиёнинг ўзидаги бир қатор конларда, масалан, Туркманистоннинг Тубегатан, Қарлуқ конлари, Қашқадарё вилоятидаги Туидишат, Сурхондарё вилоятидаги Хўжаикон конларидан хом - ашё олиш ва улардан калийли ўғитлар ишлаб чиқариш йўлга қўйилмоқда. 
Хисоб - китобларга қараганда, биргина Сурхондарёнинг Хўжаикон калий тузлари Республикамиз деқончилигини қарийб юз йил давомида калийли ўғитлар билан таъминлаш имкониятига эга. Бу конлардан олинадиган тузларни комплекс қайта ишлаш билан бром, темир, магнезит, гипс ва бошқа материалларни ҳам олиш имконини бермоқда. 
Агар минерал ўғитлардан омилкорлик билан фойдаланилса, ҳосилдорликни ошириш, маҳсулотнинг сифатини эса яхшилаш мумкин. Шуни эсда тутиш керакки, ўғитлаш бошқа агротехника усуллари билан қўшиб олиб борилгандагина ижобий натижа беради. 
ЎҒИТЛАРНИНГ СИНФЛАНИШИ

Ўғитлар келиб чиқиши, вазифаси, хоссалари ва олиниш усулларига қараб синфланади. Келиб чиқишига кўра, минерал, органик, органо - минерал, ўғитлар ҳамда идиштериал препаратларга бўлинади.

Минерал ёки сунъий ўғитлар - булар кимё корхоналарида ноорганик моддалар, асосан минерал тузлардан олинадиган ўғитлардир. Буларга азотли, фосфорли, калийли ва бошқа турдаги минерал тузларни мисол қилиб олишимиз мумкин. Минерал ўғитлар таркибидаги озиқ элемент сонига кўра оддий ва комплекс ўғитларга ҳам бўлинади. Оддий ўғитлар таркибида фақат битта озуқ элементини тутади. Лекин бу шартли тушунча ҳисобланиб, баъзи ҳолларда оддий ўғитлар таркибида Mg, Ca, S каби озуқа элементлар ва айрим микроэлементлар ҳам учраши мумкин.   Комплекс ўғитлар эса таркибида икки ёки ундан ортиқ озиқ элементларини тутиб, уларга калий нитрат, аммофос ва бошқаларни мисол қилиб олишимиз мумкин.

Органик ўғитлар ўз таркибида асосан органик озуқа элементлари тутувчи моддалар (гўнг, сапропел, торф, компостлар, хўжалик ва маиший чиқиндилар ва бошқалар) дир. Органик ўғитларни асосини маҳалий ўғитлар ташкил этади.
Гўнг - органик ўғитлардан энг фойдалиги бўлиб, қорамол гўнгининг бир тонна қуруқ моддаси таркибида 20 кг азот, 10 кг фосфат ангидрид, 24 кг калий оксиди, 28 кг кальций оксиди, 6 кг магний оксиди, 4 кг олтингугурт оксиди,      25 г бўр, 230 г марганец, 20-30 г мис, 100 г рух, 2 г кобальт, 2 г молибден ва      0,4 г иод мавжуд. Ерни озуқа моддалари билан етарлича таъминлаш учун ҳар гектар ерга 20 т дан 40 т гача гўнг солиш керак.
 Гўнг таркибида ўсимликлар учун зарур барча озиқ моддалар мавжуд бўлганлиги сабабли академик                Д.Н. Прянишников “…минерал ўғит қанча кўп ишлаб чиқарилмасин, гўнг ҳеч қачон ўз аҳамиятини йўқотмайди, қишлоқ ҳўжалигидаги асосий ўғитлардан бири бўлиб қолаверади”- деб ёзган эди. Гўнг ва бошқа маҳаллий ўғитлар экинлар учун фақат минерал моддаларнинг манбаи бўлиб қолмай, уларни карбонат ангидрид билан ҳам таъминлайди. Гўнг ва бошқа маҳаллий ўғитлар кўп ишлатилганда, улардан ажраладиган углерод (IV)-оксидининг миқдори 10 - 20 марта ва ундан ҳам кўпроқ ортади. Гектарига 30 - 40 т гўнг киритилганда гўнг қўлланилмаган майдондагига нисбатан бир кеча - кундузда 100 - 200 кг  дан кўп углерод (IV)-оксиди (СО2) ажралади. 
Органик ўғитларни яна бир вакили бу сапропелдир. Сапропел - ҳовуз, кўл ва дарё сувларининг органик моддага бой чўкиндиси бўлиб, унинг таркибида органик моддаларнинг миқдори 12 - 80 % ни ташкил этади. Сапропелнинг органик массаси таркибида 11 - 43 % гумин, 2 - 24 % фульвокислоталар, 5 - 23 %  гидролизланмайдиган қолдиқ, 10 - 53 % гемицеллюлоза, 0,5 - 6,0 % целлюлоза, 6 - 17 % битум ва 2 - 14 % эримайдиган моддалар бўлади. Сапропел таркибидаги азотнинг асосий қисми ўсимликлар тамонидан қийин ўзлаштириладиган шаклда бўлиб, ўсимликларга лаёқатли фосфор кам, калий эса жуда ҳам камдир. 

Сапропел таркибидаги асосий озиқ моддалар миқдори, %
(А.М.Артюшина, 1984 й.)

	Лойқа тури
	N
	P2O5
	K2O

	Кўл лойиқаси

Ҳовуз лойиқаси

Дарё лойиқаси
	0,15 - 0,25

0,30 - 0,40

0,05 - 0,1


	0,27 - 0,33

0,26 - 0,60

0,10 - 0,25
	0,25

0,13 - 0,44

0,30 - 0,50


Сапропел таркибидаги озиқ моддалар миқдори гўнгдагидан 2 марта кам, 100 г лойқа таркибида 19 - 31 мг азот, 10 - 39 мг фосфор ва 4 - 15 мг калий ёки    1 т қуруқ массасида эса 0,2 - 0,3 кг азот, 0,1 - 0,4 кг фосфор ва 0,04 - 0,15 кг калий бўлади. Шунингдек сапропелнинг 1 кг қуруқ массаси 200 - 1000 мг Mn,    10 - 400 мг  Zn, 10 - 200 мг B, 2 - 60 мг Cu, 2 - 20 мг Mo, ва 2 - 15 мг Co тутади.
Органик ўғитлар ўсимликларни ривожланишида катта аҳамиятга эга бўлишига қарамай,  қишлоқ хўжалигининг кун сайин ўсиб бораётган талабини қондира олмайди, чунки гўнг ва бошқа органик ўғитлар таркибидаги озуқа моддалари айрим минерал ўғитлардагига нисбатан бир неча баравар камдир. Масалан, 1 т гўнгда 20 кг азот бўлса, 1 т аммонийли селитрасида 350 кг азот бўлади. 
Ўсимликларнинг меъёрида ўсиб ривожланиши тупроқ                          микро - организмларининг фаолияти билан чамбарчас боғлиқдир. Тупроқ таркибида жуда кўп ва турли - туман микроорганизмлар учрайди, уларнинг орасида ўсимликлар учун зарурлари ва зарарлилари ҳам мавжуд. Идиштериал препаратлар тупроқ микроорганизмларининг таркиби ва миқдорини кўпайтириш ҳамда улар фаолиятини кучайтириш мақсадида қўлланилади. 
Айрим адабиётларда “идиштериал препарат” ўрнига “идиштериал ўғит” иборасини қўллайдилар, бу нотўғри, албатта. Чунки, одатда ўғит деганда, таркибида биронта озиқ элементини тутган, бевосита тупроқ унумдорлигини оширадиган моддалар тушинилади. Идиштериал препаратлар эса тирик организмлар бўлиб, ўз таркибида озиқ моддаларни тутмайди, лекин тупроқдаги заҳира озиқ моддаларни тезроқ минерал ҳолатга ўтказади ва атмосфера азотининг ўзлаштирилишида муҳим роль ўйнайди, шу билан ўсимликларнинг озиқланиш шароитларини яхшилашда иштирок этади. Энг кенг тарқалган идиштериал препаратлар жумласига нитрагин, азотоидиштерин, фосфоидиштерин, силикоидиштерин ва АМБ (автохтон микрофлора Б) препаратларини айтиб ўтиш мумкин.
Нитрагин - жуда фаол тугунак идиштерияларни тутган идиштериал препарат. Нитрагин тупроққа дуккакли экин уруғига аралаштириб, киритилади. Бунинг учун майда уруғларнинг ҳар 10 кг га, йирик уруғларнинг ҳар 20 кг га 500 мл сув сепилади. Устига керакли миқдордаги нитрагин препарати сепилади ва яхшилаб аралаштирилади. Қуритилган аралашма қопларга жойланиб дала майдонларига юборилади. Ушбу тадбирлар албатта қуёш нури тушмайдиган салқин жойларда амалга оширилиши зарур, акс ҳолда идиштериялар нобуд бўлиши мумкин. Нитрагин эритмасига 25 - 50 г молибденли микроўғитлар қўшиб эритилса, янада яхшироқ самара беради. 
 Азотоидиштерин - тупроқда эркин яшовчи аэроб идиштериялардан ҳисобланади. Азотоидиштеринлар илдиз ажратмалари ва илдиздан чириётган қолдиқлар билан озиқланиб, ўсимликларни азот билан озиқланишини яхшилайди. Азотоидиштеринлар ҳам нитрагинлар каби бир ҳил тайёрланади,  аммо уруққа аралаштириш нисбатлари ҳар ҳилдир.         
Ўсимликларда ва тупроқда бир неча фоиз ёки фоизнинг юздан бири улушларигача мавжуд бўлган озуқа элементлари микроэлемент деб аталади, яъни ўсимлик озуқланишини стимулловчи жуда оз миқдорда учрайдиган элементлардир. Ўсимликлар таркибида микро элементлар миқдори            0,00001 - 0,01 % ни ташкил қилади. Масалан, қандлавлаги ҳосилдорлиги гектарига 300 ц ни ташкил қилганда, маҳсулот таркибидаги микроэлементлар миқдори қуйидагича бўлади: бор (В) - 160 г, марганец (Mn) - 500 г,                                       мис (Сu) - 50 г, рух (Zn) - 190 г, кобальт (Со) - 2 г.
Ерни ўғитлаш муддатига кўра: асосий (эркин муддатидан олдин берилади); экиш пайтида бериладиган, экиннинг ўсиши давомида бериладиган (озуқлантириш мақсадида) ўғитларга бўлинади.

Агрокимёвий вазифасига кўра ўғитлар бевосита ҳамда ернинг физикавий, кимёвий ва биологик хоссаларини яхшилаш орқали таъсир қиладиган ўғитларга бўлинади. Таркибидаги озуқа элементлари турига кўра минерал ўғитлар азотли, фосфорли, калийли, магнийли, борли ва бошқа ўғитларга бўлинади.  Таркибида 33 % дан ортиқ таъсир этувчи моддаси бўлган ўғитлар концентрланган, 60 % дан юқори бўлганлари эса юқори концентрланган ўғитлар дейилади.

Агрегат ҳолатига кўра қаттиқ, суюқ (аммиакли сув, аммиакатлар) ўғитлар ҳам мавжуд. Қаттиқ ўғитлар кукун ҳамда (зарралари ўлчами 1 мм дан кичик), кристалл (кристаллар ўлчами 0,5 мм дан катта) ёки донадор (доналар ўлчами       1 мм дан катта) ҳолида бўлади.

Ўғитлар кучли гигроскопик (тез нам тортувчи) бўлмаслиги, сочилувчан бўлиши, тупроқда яхши туриши, шамолда учмаслиги, ёмғир сувларида тезда ювилиб кетмаслиги каби умумий талабларга жавоб бериши керак. 
Қуйида мамлакатимизда юқори сифатларда ишлаб чиқарилаётган азотли, фосфорли, калийли ва комплекс ўғитлар мажмуасининг айримлари келтирилган.

	Азотли ўғитлар
	Фосфорли ўғитлар

	       Суюқ аммиак 

              (NH3)

            82,3%  N
	Сувли аммиак                                              (NH3+H2O)
          16,5-20,5% N
	      Оддий суперфосфат

Ca(H3PO4)2.H2O+H3PO4 +  +CaSO4

             14-21% P2O5
	Иккиламчи суперфосфат

Ca(H3PO4)2 ( H2O+H3PO4

               42—52 % P2O5


	Аммонийли селитра

NH4NO3
           32-34 % N
	       Аммоний сульфат

(NH4)2SO4
              19-21% N
	             Фосфорли ун

        Ca10(PO4)6[(OH)F]2
              15-35 % P2O5
	Фосфорли  шлак

4CaO(P2O5+5CaO(P2O5(SiO2

                       14-20 % P2O5

	      Натрий нитрат

NaNO3
           15-16% N
	        Кальций нитрат

          Са(N03)2(3H20

             13-15 % N
	        Дикальций фосфат

           CaHPO4 ( 2H2O 

              46-47 % P2O5
	Фторсизллантирилган фосфор

3CaO(P2O5+4CaO( P2O5

               20-38 %  P2O5

	           Карбамид 

(NH2)2CO

         46-46,5 % N


	Карбамид формальдегид
         NH2CONHCH2

            33—42 % N
	            Калий хлорид

                     KCl 

                50-62 %   K2O

	Аралаштирилган калийли тузлар

KCl+NaCl ёки KCl+MgSO4
38-52 % K2O

	
	
	          Калилий сульфат 

                   K2SO4  

             48-52 %  К2O
	

	Аммонийлаштирилган

суперфосфат

CaHPO4+NH4H2PO4 +CaSO4

1,5 – 3 % N, 19-20 % P205
	           Нитроаммофоска, азофоска

NH4NO3 + NH4H2PO4 +KNO3+ NH4Cl
       17-18,5 % дан  N, P205 ва К2О5

	                       Калий нитрат

                             KNO3 

13,5 % N ,  46,5 % K2O

	Аммофос

NH4H2PO4+ (NH4)2HPO4

11-14 % N, 46-55 % Р2О5
	                       Карбоаммофоска

(NH2)2CO+(NH4)2HPO4+KNO3+ NH4Cl
              18-20 % дан N, Р2О5 ва К2О
	Магний аммоний – фосфат

NH4MgPO4 ( H2O
34-35 % P2O5 17-19 % MgO

	Диаммофос

(NH4)2HPO4+NH4H2PO4                             16-18 % дан N, 46-48 % Р2О5
	                        Нитрофоска 

NH4NO3 +CaHPO4 +KNO3 +NH4Cl          ёки (NH4)2HPO4 ёки NH4H2PO4 +CaSO4  2H2O ёки CaCO3) 

11-20 % N, 8-16 % Р2О5 ,10-21 % К2О
	Аммоний метафосфат

(NH4PO4)n
17% N, 80 % P2O5

	Нейроаммофос

NH4NO3 + NH4H2PO4

21-25% N, 20-25% P2O5

	
	

	Аммофоска
(NH4)2HPO4+(NH)2S04+ KNO3+   + NH4Cl

8-12 % N, 10-24 % Р2О5,
15-24 % К2О
	
	Аммоний полифосфат   (NH4)5P3O10+(NH4)4P2O7+ (NH4)3HP2O7 +NH4 H2PO4

12 – 25 % N, 53-61 % Р2О5


МИНЕРАЛ ЎҒИТЛАР ИШЛАБ ЧИҚАРИШДАГИ ТИПИК ЖАРАЁНЛАР

Минерал ўғитлар ишлаб чиқариш технология омиллари кўп турли бўлганига қарамай, технологик тасвирлари бир қанча  жараёнларни ўз ичига олади:

- термик ёки термокимёвий қайта ишлаш - хом ашёни куйдириш             ёки пишириш.

- эритиш, кристаллаш, эритмаларни аралашмалардан турли усуллар билан тозалаш, қаттиқ ва суюқ аралашмаларни декантациялаш, фильтрлаш, центрифуга усуллари билан ажратиш, буғлатиш йўли билан суюқ эритмаларни қуюқлаштириш ва бошқалар.

Минерал хом ашёларни минерал тузларга айлантириш учун икки хил усулдан фойдаланиш мумкин. Биринчиси «хўл» усул бўлса, иккинчисини эса «термик» усул деб аташ мумкин. «Хўл» усулга мисол қилиб, фосфоритларни кислоталар билан қайта ишлаш, нитрат кислотаси билан аммиакдан азот бирикмаларини олиш, калий тузларини калий минералларидан ажратиб олишни кўрсатиш мумкин. 
Баъзи бир ўғитларни табиий хом ашёни юқори ҳароратда «термик» йўл билан ишлов бериш орқали олиш мумкин. Термик усул билан турли термофосфатлар номи билан аталган ўғитларни мисол қилиб олишимиз мумкин. 

Технологик жараённи қулай (оптимал) шароитда олиб бориш учун, жараённинг физик – кимё асослари механизмларини ўрганиш лозим.

Маълумки, кўп кимёвий жараёнлар, айниқса қаттиқ моддалар ўртасидаги каталитик кимёвий жараёнлар юқори ҳароратда олиб борилади. Шу сабабли ҳам куйдириш жараёнини бир неча турга бўлиш мумкин. Буларга оксидлаш, кальцийлаш, пишириш каби жараёнларни мисол қилиб олишимиз мумкин. 

Оксидлаш орқали куйдириш жараёнлари юқори ҳароратда ҳаво иштирокида маҳсулот олишга асосланган. Масалан, табиий сульфид рудасини сульфат ҳолатигача оксидлаш ҳам юқори ҳароратда олиб борилади:

CuS+1,5О2= СuО+SО2
Ҳосил бўлган олтингугурт (IV)-оксидини оксидлаш натижасида олтингугурт (VI)- оксиди ҳосил бўлади: 

SО2+0,5О2 = SО3 ; СuО+SО3 = CuSО4
Сульфид рудаларини эрувчан ҳолатга келтириш учун баъзи ҳолатларда хлор бирикмалари билан ҳам куйдирилади. Бу усул хлорли куйдириш деб аталади. Бунинг учун сульфид бирикмалари ош тузи билан аралаштирилиб,    550-6000С ҳароратда куйдирилади. Натижада ажраб чиққан SО2, Cl2, HCl металл оксидлари билан бирикиб хлоридларни ҳосил қилади. 

Баъзи бир куйдириш жараёнлари қайтарувчи реакцияларга асосланган бўлади. Масалан, табиатдаги фосфоритлардан элементар фосфорни олиш жараёни қайтар реакция билан боради. Қайтарувчи реагент сифатида кўмирдан фойдаланилади. Жараён кремний иштирокида 1500 0С ҳароратда олиб борилади: 
Са3(РО4)2+5С+3SiО2=Р2+5СО+3СаSiО3

Реакция натижасида ҳосил бўлган газ ҳолидаги эркин фосфор сув билан юттирилиб (абсорбцияланиб), термик фосфат кислотаси олинади. Бу жараёнда элементар фосфор билан шлак ҳосил бўлади. 
Кўп ҳолатларда турли минерал рудалар турли кимёвий бирикмалар билан юқори ҳароратда пиширилади. Натижада эрувчан ва эримайдиган маҳсулотлар ҳосил бўлиш мумкин. Масалан, фосфаритларни ишқорий металлар билан пишириш натижасида ёмон эрувчан ҳолатидаги термофосфат номи билан аталган фосфорли ўғитларини олиш мумкин:

Ca3(РО4)3F+2Na2СО3+SiО2=3СaNaРО4+Са2SiО4+NaF+2CО2
Шундай қилиб қаттиқ моддаларни термик усул билан қайта ишлаш гетероген (ҳар хил фазалардан) жараёнлар туркумига киради.

Пишган материалларни асосий хусусиятлари - уларнинг ғовак ва мустаҳкам бўлишидир.

Ғоваксимон материалларни пишиш натижасида газ ҳолидаги моддалар ҳосил бўлади. Бундан ташқари юқори ҳароратда пиширилган маҳсулотлардан эса қаттиқ ҳамда ғоваксимон тошлар ҳосил бўлади, булар клинкер деб аталади. 

Қаттиқ моддалар аралашмаси ўзининг мураккаблиги билан фарқ қилиб, кинетик қонуниятлар; реакциянинг механизмига, лимит қисмидаги босқичи билан аниқланади. Агарда реакция кинетик областда борса, Гинстлинг тенгламаси бўйича тезликни аниқлаш мумкин:
d β / d τ =K (1- β)2/3

бу ерда, К–жараённинг бориш табииати ва реагентнинг хусусиятига боғлиқ бўлган коэффициент; β–бошланғич реагентнинг маҳсулотга айланиш улуши (даражаси). 

Агарда реакцияга киришувчи моддалар майда ҳолатда бўлса, у ҳолда жараён қуйидаги тенглама билан аниқланади:

d β /d τ =K (1- β)1/3/1-(1- β)1/3

Барча ҳолатларда қаттиқ моддалар ўртасидаги реакция тезлиги заррачаларнинг ўлчам юзасига боғлиқ бўлиб, (К) нинг қиймати ҳам шунга қараб ўзгаради. Масалан, диффузия областида кетувчи кимёвий жараёнларнинг (сублимация) тезлиги, моддаларни бошланғич заррачалари ўлчамининг квадратига тескари мутаносибда бўлади. 

Шундай қилиб, қаттиқ моддаларни куйдириш жараёнининг тезлиги турли шароитларга боғлиқ бўлади. Шу сабабли ҳам куйдириш жараёнларида ҳароратни кўтариш ва диффузия жараёнини жадаллаштириб, кимёвий реакция тезлигини оширади. Куйдириш жараёнларида ҳароратни кўтарилиши кимёвий реакция тезлигини ошириш билан бир қаторда, жараёнга салбий таъсир кўрсатиши ҳам мумкин. Ҳароратнинг юқори бўлиши, куйдириш ўчоқлари футировкаларини емиради ва маҳсулот эриб футировкаларга ёпишиб халқалар ҳосил қилиши мумкин. Шу сабабли ҳам ҳар бир куйдириш жараёнлари учун оптимал ҳарорат қабул қилинади. Масалан, куйдириш жараёнларида қаттиқ моддаларни ортиқча майдалаб юбориш ҳам  салбий оқибатларни келтириб чиқарариши мумкин.
Қаттиқ моддалар аралашмасини майдалаш маълум даражада кимёвий реакциянинг тезлигини оширади, чунки майдаланган даврда заррачалар сони кўпаяди, уларнинг сирти бир қанча марта ошади. Масалан, бир парча 1см3 хажмга эга бўлган (куб шаклидаги) руда 6 см3 сиртга эга, агарда уни 1мм3 га қадар майдаланса, сирти 60 см3 га тенг бўлади, ун ҳолатигача майдаланса 800 см3 га қадар сиртини ошириш мумкин. Қанча заррачалар майда бўлса, шунча кимёвий реакция тезлиги юқори бўлади. Аммо ўта майдалаш ҳам салбий оқибатларга олиб келиши мумкин. Масалан, ўта майда материаллар тез эриб ёпишқоқ моддалар ҳосил қилиши мумкин. Шу сабабли майдалаш даражаси ҳар бир жараён учун аниқ оптимал қийматида қабул қилинади.

Куйдириш жараёнида реагентлардан бирини газ ёки суюқ ҳолатга келтириш ҳам реакцияга киришувчи моддаларнинг концентрациясини оширади. Рудадаги асосий минералнинг миқдорини бойитиш йўли билан ошириш ҳам кимёвий жараённинг маълум миқдорда тезлатиши мумкин.

Эритиш ва эритиб ажратиб олиш. Моддаларнинг кристаллик струк-турасини эритувчилар орқали емирилишини қаттиқ модданинг эриши деб атаймиз. Эрувчанлик физик ва кимёвий бўлиши мумкин. Физик эрувчанликда модда эриб, яна уни қайта кристаллизация йўли билан ажратиб олиш мумкин. Лекин кимёвий эрувчанликда моддалар эритувчи билан кимёвий реакцияга киришиб, уни қайта ажратиб олиш имконияти бўлмайди. 

Умуман олганда қаттиқ кристалл моддаларнинг эриши маълум бир тезликка эга, бу тезликлар диффузион кинетика қонунлари билан, баъзиларини эса кимёвий кинетика қонунлари бўйича аниқлаш мумкин. 
Эриш жараёнлари, ионларни кимёвий потенциаллиги эритмада ва кристалланиш сиртида тенг бўлмагунча давом этади ва натижада тўйинган эритма ҳосил бўлади. Физик эриш тезлигини қуйидаги тенглама билан аниқлаш мумкин: 
-dN/Fdτ=K(x0-x)
бу ерда, N - эрийдиган модданинг концентрацияси, F - моддани вақт бирлигида камайиши, К - эриш тезлик коэффиценти яъни кристаллар сиртининг майдони, dN/Fdτ - эриш тезлиги яъни х0 - тўйинган эритманинг берилган ҳароратдаги концентрацияси, х - суюқ фазадаги модданинг концентрацияси.

Эриш жараёнида ҳаракатланувчи куч (Х0-Х) ҳисобланади. Эриш жараёнини ошириш учун асосий тадбирлардан бири бу ҳароратдир. Ҳароратни 100К (келвин) га ошириш билан эрувчанликни тахминан 1,5-2 бараварга оширишга эришиши мумкин. Ҳароратни ошиши ёпишқоқлигини олдини олади, бунинг натижасида (К) (эриш тезлик коэффиценти) нинг миқдори ошади. Эриш тезлиги ҳар қандай гетероген жараёнлар каби фазаларнинг юзасига (Х) га боғлиқ, шу сабабли майда кристаллар тез эрийди. 
Кимёвий эриш эса турли кинетик қонуниятларга бўйсинади. Масалан, агар реакция фақат қаттиқ модданинг сиртида кетса ва реакция натижасида ҳосил бўлган модда эритмага диффузияланса, эрувчанлик тезлиги эритувчи модданинг концентрациясига (С) га пропорционалдир:
-dN/Fdτ=Kc
Агар реакция сиртдан ташқари, эритма ва эрувчан модда ўртасида кетса кинетик тенглама қуйидаги кўринишга эга бўлади:
-dN/Fdτ=K1+K2C
бу ерда, Кс,К1,К2–ҳарорат, гидродинамика ва бошқа шароитлар билан боғланган коэффицентлар.

Баъзи бир кимёвий эриш жараёнлари анча мураккаб бўлиши мумкин. Масалан, кислотада қаттиқ моддаларни эришидир. Бу ҳолатларда эриш тезлиги кислотанинг концентрацияси ва унинг активлигига боғлиқдир. Агар реакция натижасида туз эритмаси ҳосил бўлса, у ҳолда эриш тезлиги анча пасаяди. Реакцияни тезлигини ошириш учун эритма таркибидан бир қисм тузни ажратиб олиш мақсадга мувофиқ бўлади. Кўп ҳолларда кимёвий эриш жараёнида янги қаттиқ модда фазаси ҳосил бўлиши мумкин. Масалан, фосфат кислотани сульфат кислота билан экстракция усули билан олиш даврида кўп миқдорда гипс ҳосил бўлади. 

Янги ҳосил бўлган қаттиқ модда реагентни сиртини тамомила қоплаб, эриш жараёнини тўхтатиб қўяди. Бундай ҳолларда қаттиқ моддани суюқ модда билан эстракция қилиш тезлиги модданинг ғоваклиги, ғовакларнинг ўлчами, катталиги ва эритувчи компонентларнинг нисбатига боғлиқ бўлади. Модда қанча ғовак бўлса, шунча тез парчаланади. Ғоваклар ичида эримаган модданинг миқдори кам қолиши учун уни майдалаш мақсадга мувофиқдир.

Сув эритмасидан моддаларни кристаллаш. Сув эритмасидаги модда-ларни кристалл ҳолатига келтириш технологияда катта аҳамиятга эга. Одатда кристаллар ўта тўйинган эритмалардан тушади. Эритманинг ўта тўйиниши ўта тўйинган эритманинг концентрация (Х) билан тўйинган эритманинг концентрацияси (Х0) айирмаси (Х-Х0) билан аниқланади. 

Эритмани ўта тўйинтириш усулига қараб кристаллизация қилиш бир неча хил бўлади:
· эрувчанлик, ҳароратни кўтарилиши билан ошса кристалланиш эритмани совитиш орқали олиб борилади. Бу усулни политермик (агарда сувнинг миқдори камаймаса, изогидрик дейиш мумкин) деб аталади. 
· агарда тузнинг сувдаги эрувчанлиги ҳароратни ўзгаришига кам боғланган бўлса, у ҳолда кристаллаш сувнинг буғлатиш йўли билан олиб борилади. Буғлатиш доим ҳароратда бўлганлиги сабабли бу усулни изотермик кристалланиш деб аталади. Кристалл ҳосил бўлиш жараёни икки босқичдан иборат бўлади:
· ўта тўйинган эритмадан кристалланиш маркази бўлиш мумкин.
· кристаллнинг ҳосил бўлган «зародқш» (модданинг майда кристаллари) асосида ўсиши. Технологияда кристалланиш жараёнига катта аҳамият берилади.

Тузларни ажратиш. Минерал ўғитлар технологиясида қаттиқ тузлар аралашмасидан (ёки уларни эритмасидан) керакли тузларни ажратиб олиш жараёни кўп учрайди.

Тузларни эритмадан ажратиб олишда ион алмашиниш усули кенг қўлланилади. Бу усул ион алмашиниш хусусиятига эга бўлган ионитлар ёрдами билан эритмадаги керакли ионни ажратиб олиш ёки бошқа ион билан алмаштиришга асосланган. Бу усул ёрдамида эритмадаги кераксиз аралашмаларни ажратиб олиш ёки алмашиниш реакцияси асосида турли моддаларни синтез қилиш мумкин. Катион алмашиниш катионитлар ёрдамида – RН водород иони турли катионларга алмашинади. Масалан, калий хлорид (KCl) ва натрий нитратдан (NaNО3) калий нитратни олиш технологияси қуйидагича боради, аввало ош тузи эритмаси катионитдан ўтказилади:

RH + NaCl = RNa + HCl,

сўнгра RNa орқали калий хлорид эритмаси юборилади:

RNa + KCl = RK + NaCl,

RK + NaNО3 = RNa + KNО3,

Натижада калий нитрат олиниб, RNa эса яна қайта регенерацияга юборилади. Калий нитратнинг анионитлари ёрдами билан ҳам олиш мумкин. Бунинг учун аввало анионит RОН тузи кислота билан таъсирлаштирилади:

RОН + HCl = RCl + H2О,
сўнгра, RCl  натрий нитрат (NaNО3) ва калий хлорид (KCl) билан ишланади:
RCl + NaNО3 = RNО3 + NaCl
RNО3 + KCl = RCl + KNО3
Ишлатилган ионитлар хусусиятини қайтариш (регенерация) учун, улар кучсиз кислоталар ва ишқорлар билан қайта ишланади:

RNa + НCl = RН + NaCl
RCl + NaОH = RОH + NaCl
Бу усул ёрдамида хлорсиз калий ўғитлар, экстракцион фосфат кислотасининг турли аралашмалардан тозалаш, фосфат кислотасидан турли фосфатлар олишда кенг фойдаланилади.

Флотация. Табиий минераллар ва сунъий туз аралашмаларини ажра-тишда флотация усули энг кўп қўлланиладиган усул деса бўлади.

 Флотация жараёни минералларнинг сиртини хусусиятига, айниқса хўлланишига асосланган.

Сувда ёмон хўлланган (гидрофоб) заррачалар кўпикчаларга ёпишиб, аралашмани юзасига чиқади. Бу минералдан ташкил топган кўпик аралашмадан ажратиб олинади. Бу эса флотация концентрати деб аталади. Сув билан яхши хўлланувчи заррачалар (гидрофиль) суюқликда қолади. Бу қисмни флотация думи деб атаймиз. Флотация ўтказиш учун маҳсус флотореагентлардан фойдаланилади, улар турли органик ва ноорганик моддалар бўлиб, флотация суспензиясига оз миқдорда қўшилади. Флотация жараёни маъсус флотатив машиналарида олиб борилади.         

Н А З О Р А Т   С А В О Л Л А Р.

1. Ўғит  деб нимага айтилади?

2. Мураккаб ўғитлар деб нимага айтилади?

3. Ўғитларни туркумлари қайси кўрсатгичларга асосланган?

4. Қайси элементлар озуқа элементи ҳисобланади?

5. Ўғитлар қандай кўрсатгичларга эга?

6. Шихта  деганда нимани тушунасиз?

7. Ўғитлар келиб  чиқиши бўйича нечта турга бўлинади?

8. Оддий ўғит деб нимага айтилади?

9. Ўғитлар агрегат ҳолатига кўра нечага бўлинади?
10. Қандай ўғитларни биласиз?

Физик - кимёвий тахлилнинг асосий тушунчалари


Минерал ўғитлар ва тузлар технологиясини кўпгина муаммоларни ҳал қилишда, ишлов берилаётган системани таркиби, хоссаси ва ҳолати ўртасидаги боғлиқликни ўрганишда физик-кимёвий таҳлил фанининг аҳамияти жуда мухимдир.


Ушбу фан бўйича Ломоносов, Лавуазье, Дальтон, Менделеев, Вант-Гофф, Розеб, Ле Шателье каби буюк олимлар илк илмий изланишларни олиб борганлар. Кейинчалик рус олими Н.С. Курнаков (1860-1941) ўз илмий изланишлари натижасида бу фанга асос солди ва фан сифатида шакллантирди. 

Физик-кимёвий таҳлилнинг асосий тушунчалари. Системаларнинг таркиби, хоссаси ва ҳолати ўртасидаги боғлиқлик, системани мувозанат ҳолат диаграммаларида яққол кўринади. Физик-кимёвий тахлилни вазифаси кимёвий мувозанатдаги системанинг ўзгаришини физик ва геометрик усуллар билан ўрганишдан иборат.


Система–ўзаро таъсир этиш имкониятига эга бўлган модда (ёки жисм) лар мажмуасидир.


Моддалар ўзаро иссиқлик алмашиниш ва ҳеч бўлмаганда бирортаси диффузияланиш имконига эга бўлади. Агарда шароит доимий бўлса, система мувозанатда бўлади ва уни ҳолати ўзгармайди.


Система ҳолати–гомоген ва гетероген бўлиши мумкин. Гомоген система битта фазадан иборат бўлади (масалан, газлар аралашмаси ва бошқалар). Гетероген система бир қанча фазадан иборат (масалан, муз ва сув аралашмаси, мувазанат ҳолатдаги тўйинган туз эритмаси ва туз кристаллари, суюқлик ва буғ) бўлиши мумкин.

Фаза–таркиби ва хоссалари бир хил бўлган системанинг гомоген қисми бўлиб, мувозанатда турган система ҳолати фазалар сони, кимёвий таркиби ва термодинамик хоссалари билан характерланади.


Система таркиби–компонентлар сони, унинг термодинамик хоссалари эса  эркинлик даражалари сони билан характерланади. Системадан ажратиб олинганда мустақил мавжуд бўла оладиган моддалар-компонентлар ёки таркибий қисмлар дейилади. Масалан, Na2SiF6 нинг сувдаги эритмасида Н2О ва Na2SiF6 дан ташқари, Na+, SiF6-, H+ ва OH- ионлари ҳам мавжуд бўлади. Лекин ионлар системадан ташқари эркин ҳолда мавжуд бўлмайди. H2O ва Na2SiF6 эса мавжуд бўла олади, шунинг учун бу система икки компонентли дейилади.


Системадаги ҳар қайси фазанинг кимёвий таркибини аниқлаш учун зарур бўлган компонентларнинг энг кичик сони системани компонентлар сони дейилади. Масалан, оддий шароитда водород ва кислород аралашмаси бўлсин. Буларнинг концентрацияси бир-бирига боғланмаган, чунки булар орасида кимёвий реакция бормайди; шунга кўра фазалар концентрациясини аниқлаш учун иккала компонентнинг таркибини билиш керак бўлади. Шунга кўра система компонентлар сони иккига тенг. Агар кимёвий реакция содир бўлиб, сув ҳосил бўлса, система Н2, О2, Н2О таркибий қисмга эга бўлади. Лекин компонентлар сони 3-1=2 бўлади. Чунки, мувозанат ҳолатда компонентлар орасида кимёвий реакция борса, компонентлар сонини топиш учун таркибий қисмлар сонидан кимёвий реакциялар сони айрилади. Демак, ушбу қоидага биноан, фазалар таркибини аниқлаш учун ҳоҳлаган икки компонент Н2, О2 ёки Н2, Н2О ёки Н2О, О2  ларнинг концентрациясини билиш кифоя. Икки компонент миқдори ва мувозанат константаси маълум бўлса, учинчи компонент миқдорини ҳам аниқлаш мумкин. Шунингдек, MgCO3, MgO,CO2 системасида (MgCO3=MgO+CO2) учта компонент бўлса, ҳам боғланмаган компонентлар сони 2 га тенг. Система ҳолатини унинг хоссалари мажмуаси билан аниқлаш мумкин. 

Ўрганилаётган системани қайсидир макроскопик хоссасини характерловчи барча катталиклар термодинамик омиллар деб аталади. Кўпинча бир-бирига боғлиқ бўлган омил сифатида ўлчаш мумкин бўлган омиллар танланади. Масалан, ҳарорат, босим, моляр ёки солиштирма ҳажм, концентрация ва бошқалар.


Системанинг термодинамик хоссаси - ҳарорат (Т), ҳажм (V), босим (Р), концентрация (С) билан характерланади. Системанинг термодинамик хоссаларини аниқлаш учун зарур бўлган омилларнинг энг кичик сони–эркинлик даражалари сони дейилади. Масалан, газ ҳолдаги моддаларни     (N2, NH3, O2, ва бошқалар) термодинамик хоссасини битта ҳарорат (Т) билан аниқлай олмаймиз, чунки, бир хил ҳароратга ҳажм (V)  ва босим (P) ларни бирқанча  қийматлари тўғри келиши мумкин. Шунинг учун энг камида иккита параметр (V1P; V1T; T1P)  аниқ бўлиши керак, демак, бу системанинг эркинлик даражаси иккига тенг.


Эркинлик даражаси сони–мувозанатда турган системани фазалар сонини ўзгартирмасдан туриб, маълум чегарада ўзгартирилиши мумкин бўлган мустақил омиллар сонидир (Т-ҳарорат, Р-босим ва компонентлар концентрацияси).


Фазалар қоидаси Ғ–мувозанатда турган гетероген системани характерловчи учта катталик: фазалар сони (Ф), компонентлар сони (К), эркинлик даражалар сони (F) бир-бири билан боғлайди. Бу қоидага биноан икки омил (босим, ҳарорат) таъсирида мувозанатда турган система эркинлик даражаси (F) система компонентлар сонидан–фазалари сонини айирмасидан, икки бирликка катта, яъни эркинлик даражалар сони: 

F = K – Ф + 2                                                     (1)


Омиллардан бири (босим ёки ҳарорат) доимий бўлса, эркинлик даражасини шартли сони бир бирликка камаяди:
Fшартли = К- Ф + 1                                                   (2)


Фараз қилайлик:  К=1,2 ёки К=3, бунда (1) тенгламага мувофиқ:
	
	К = 1
	К=2
	К=3

	Ф=1
	f=2
	F=3
	F=4

	Ф=2
	F=1
	F=2
	F=3

	Ф=3
	F=0
	F=1
	F=2

	Ф=4
	----
	F=0
	F=1

	Ф=5
	----
	----
	F=0



Демак, икки ва уч компонентли системаларда энг кўпи билан 4 ва 5 фаза мувозанатда бўлиши мумкин. Гетероген системалар икки синфга бўлинади:


Эркинлик даражалари сони бўйича; F=0 (инвариант) ноль вариантли, F=1 бир ёки моно вариантли, F=2 бивариантли (дивариант) система ва бошқалар.



Компонентлар сонига қараб: бир ёки икки ва ҳоказо компонентли.


Система хоссалари–бунга физик-кимёвий тахлил билан аниқланадиган 30 дан ортиқ физик хоссалар киради: суюқланиш, эриш, иссиқлик сиғими, иссиқлик ўтказувчанлик, синдириш кўрсатгичи, хажми (зичлик, солиштирма хажм, молекуляр боғланиш, қовушқоқлик, сирт таранглиги ва хоказо). 
Система хоссалари экстенсив ва интенсив бўлиши мумкин. Экстенсив хоссалар-моддаларнинг миқдорига боғлиқ бўлган хоссалар. Интенсив хоссалар–моддаларнинг миқдорига боғлиқ бўлмаган хоссалар; ҳарорат, солиштирма  хажм, концентрация ва бошқалар.    


Системаларни физик-кимёвий тахлили суюқланиш, эрувчанлик ва микротузилишларни ўрганишга асосланган.

Минерал тузлар ва ўғитлар технологиясида мувозанатда турган турли системаларнинг ҳолат диаграммалари кенг қўлланилади. Бундай диаграммалар, тузларни эриши ва кристалланиши ҳамда, қаттиқ аралашмаларни суюқланиши билан боғлиқ муаммоларни ечишга имкон беради. Кўпинча бу жараёнлар ўзгармас босимда боради. Мувозанатдаги бундай системаларда  суюқ ва қаттиқ фазалар иштирок этади,газ фаза эътиборга олинмайди. Сув–туз системаларда омилларга боғлиқ ҳолда (ҳарорат ва компонентлар концентрацияси) битта суюқ фаза (эритма) ва бир қанча қаттиқ фаза (муз, сувсиз туз, туз криталлогидрати, қўшалоқ туз ёки турли тузлар аралашмаси) иштирок этиши мумкин. 


Мустақил компонентлар сонига қараб система 1, 2, 3 ва 4 компонентли ва хоказоли бўлиши мумкин.


Бир компонентли  системага мисол: сув ёки туз; икки компонентлиларга - туз ва сув (масалан Н2О-Na2SiF6, Н2О-NaCl, H2O-KNO3 ва бошқалар); учкомпонентлиларга–сув ва бир хил ионли икки туз (масалан, Н2О-NaCl-KCl; H2O-NaCl-Na2SO4; H2O-MgSO4-MgCO3);  тўрт компонентли–сув ва бир хил ионга эга бўлган уч хил туз ( NaCl+KCl+MgCl2+H2O ).


Сув ва умумий ионга эга бўлмаган икки туздан иборат система ҳам тўрт компонентли бўлиб, бундай система ўзаро алмашинувчи система дейилади. (масалан, NaCl+KNO3=NaNO3+KCl). Бу системаларда мустақил компонентлар сув ва тенгламадаги хоҳлаган учта туз. Ҳоҳлаган системадаги бир-бирига боғлиқ бўлмаган компонентлар сони, системани ташкил этувчи компонентлар сонидан, улар ўртасида бориши мумкин бўлган кимёвий раекциялар сонини айирмасига тенг. Ўзаро таъсир этувчи сувли NaCl+KNO3=KCl+NaNO3 системасида моддалар сониниг бешта (H2O, NaCl, KNO3, KCl, NaNO3), бориши мумкин бўлган реакциялар сони битта. Шунинг учун система тўрткомпонентли дейилади.


Тузлар системаси ва уларнинг таркибини ифодалаш усуллари. Тузларнинг системалари турлича ифодаланади:

Бир хил ионли системалар; NaCl–KCl–MgCl2–H2O ёки Na+, K+,             Mg2+,//Cl -, H2O; Ўзаро таъсир этувчи системалар; NaCl+KNO3=KCl+NaNO3 (H2O);       NaCl–KNO3- H2O ёки  KCl–NaNO3–H2O; Na+, K+, // Cl -, NO3- (H2O).


Эрувчанлик диаграммасини тузишда, система таркиби бутунлигича ёки уни айрим фазалари компонентлар концентрациясини қуйидаги усулларда ифодалаш мумкин.


Уч компонентли системаларда:


1. 100г эритмада эриган моддани грамм миқдори оғирлик фоизи.


2. 100г (ёки 1000г) сувда эриган моддаларни грамм миқдори: г/100гН2О ёки г/1000г.Н2О 


3. 100 ёки 1000моль сувда эриган моддалар моль сони: моль/100моль Н2О; моль/1000моль Н2О.


Икки компонентли системалар таркиби фақат оғирлик ёки моляр фоизларда ифодаланади.


Икки ва кўп компонентли системалар, эритмаларда сувни бир хил ҳароратда бўғлатиш ёки сувда (ёки кислоталарда) қаттиқ компонентларни  эритиш, шунингдек системани совитиш ва иситишда системадаги ҳолат узгариши билан боғлиқ бўлган сифат ва миқдорий масалаларни ечишга имкон берди.


Уч ва ундан ортиқ компонентли системалар эрувчанлик диаграммаси, компонентлардан бири иккинчисини эрувчанлигини камайтириши ёки купайтириши мумкин бўлган жараёнларини ҳам қарайди. Барча компонентлари ўзаро таъсирда бўлган системалар мувозанат ҳолатга интилади. Мувозанат ҳолатда системани ташкил этувчи компонент ва фазаларнинг ҳарорати, босими ва кимёвий потенциали тенг бўлади. Система мувозанат ҳолатдан қанча узоқ бўлса жараён шунча тезлик билан кетади. Шунинг учун технологик муоммоларни ечишда системани мувозанат шароитларини билиш муҳим. 


Физик-кимёвий диаграмма. Системанинг таркиби, ҳолати ва хоссаси ўртасидаги боғланиш физик-кимёвий диаграммаларда яққол намоён бўлади. 

Масалан, таркиб-хосса диаграммасида система хоссасини унинг таркибига боғлиқлиги; Ҳолат диаграммасида ёки фазовий диаграммаларда системани фазовий ҳолатини уни термодинамик ҳолат омилларига (Т,Р ва ҳ.) боғлиқлигини характерлайди. Курнаковни аниқлашича, кимёвий узгаришларни физик-кимёвий тахлили–илмий изланишнинг геометрик усулидир.  Бу қуйидаги принципларга асосланади; Узлуксизлик принципи деб-система ҳолатини аниқловчи омилларнинг узлуксиз ўзгариши, фазалари хоссасини ҳамда янги фаза ҳосил бўлмайдиган ва эскиси йўқолмайдиган оралиқда бутун система хоссасини, узликсиз ўзгаришга олиб келишига айтилади. Мувофиқлик принципига биноан–мувозанатда турган системанинг ҳар бир фазаси ва уларнинг таркибий қисмлари фазовий диаграммада маълум геометрик юзага мувофиқ келади. Системада содир бўладиган барча физик-кимёвий ўзгаришларни, диаграммадаги геометрик юзаларни  жойлашувини ўзгариши билан тушунтирилади. 

Фазовий диаграммадаги юза, чизиқ ва нуқталарнинг жойлашуви системадаги фазани мавжуд бўлиш чегарасини, табиатини ва унинг сонини  ҳамда фазаларнинг мувазанат ҳолатини аниқловчи омилларни уларга таъсири ҳақида ҳулоса чиқариш мумкин. Фазовий диаграмма тажриба натижалари асосида қурилади, шунинг учун омилларни (Т,Р,С) ўзгариши билан системада қандай ўзгаришлар бўлганини ёки бўлиш мумкинлигини аниқлаш имконини беради. Аммо диаграммалар нима учун шундай бўлганини тушунтирмайди. Қаттиқ фазани суюқланиш ва қотишини курсатувчи ҳолат диаграммалар, суюқланиш диаграммаси дейилади. Агарда системада юқори бўлмаган ҳароратларда, суюқ фаза бўлса, бундай фазовий диаграмма эрувчанлик диаграммаси дейилади. Ноорганик моддалар технолгиясида, тузларнинг эриши ва кристалланиши билан боғлиқ бўлган эрувчанлик диаграммалари ишлатилади.


Физик-кимёвий диаграммалар системани мувозанат ҳолатини тасвирлайди, агарда система мувозанат ҳолатига секин келса, диаграмма кинетик натижалар (изохроналар, полихроналар) дан фойдаланилади.


Фазовий мувозанат бу динамик мувозанат бўлиб, масса ва энергиянинг фазалараро алмашиниши қарама-қарши тамонгаларга тенглашган ҳолатига айтилади. Шунингдек хар бир фазанинг ҳусусиятлари сақланиб параметрлар ҳам ўзгармай қолади. Баъзи бир системалар, уни ташкил қилувчи  қисмларини таркиби ва хоссалари мувозанат ҳолатдагидан фарқ қилганида, метастабиль  ҳолатда бўлади.


Метастабиль ҳолат нотурғун ҳолатдан фарқ қилади. Чунки нотурғун ҳолатдаги система маълум вақтдан сўнг, ташқи таъсир бўлмаса ҳам  тўғри мувозанат ҳолатга ўтади. Метастабиль ҳолатдаги система эса фақат ташқи таъсир (масалан, тўйинган эритмага модда кристалларининг кириши) натижасида мувозанат ҳолатга ўтади. Буғ босими ва эрувчанлиги энг кам моддаларгина барқарор формани намоён этади.


Оствальд қоидасига мувофиқ, ўта тўйинган эритмалардан олдин эрувчанлиги юқори бўлган метастабиль қаттиқ фаза ёки сувнинг буғ босими юқори бўлган кристаллогидрат ажралиб чиқади, у кам эрувчан метастабиль куринишга ўтади ва ниҳоят энг кам эрувчи турғун фазага айланади. 


Системада бошқа система (ташқи муҳит) билан энергия ва модда алмашса бундай система очиқ система дейилади. Агарда фақат энергия алмашса ёпиқ система дейилади. Агарда система бошқа система билан энергия ҳам, модда ҳам алмашмаса, бундай система изоляцияланган система дейилади.

НАЗОРАТ САВОЛЛАРИ


Физик-кимёвий таҳлилнинг асосий тушунчалари нималар?


Система ҳолатини омили қандай катталик?


Мувазанатда турган система нималар билан характерланади?


Компонентлар сони деб нимага айтилади?


Эркинлик даражалар сони деб нимага айтилади?


Гетероген системалар неча синфга бўлинади?


Бир, икки ва уч компонентли системаларга мисоллар келтиринг.


Система таркибини ифодалашнинг қандай усуллари бор?


Изоляцияланган система нима?


Фазовий диаграмма нима, уни қандай турлари бор.  

ИККИ КОМПОНЕНТЛИ СИСТЕМАЛАР

Икки компонентли системаларнинг ҳолат диаграммаси концентрация, ҳарорат ва босимдан иборат учта координатли фазовий шаклдир. Амалда икки компонентли системаларда концентрация ва ҳароратни ифодаловчи ортогонал проекция ишлатилади. Шунинг учун булар ортобар–диаграммалар ҳам дейилади (изобар-бир хил босим). 
Қуйидаги диаграммада сувсиз кристалланувчи сув-туз системаси ифодаланган. Кўпгина бундай диаграммалар, эрувчанликни ҳароратга боғлиқлигини ифодалаганлиги учун политермик диаграммалар дейилади. 
[image: image1.jpg]



Расм 1. Сувсиз кристалланувчи сувни изотермик бўғлатиш.

Диаграммада системанинг ҳарорати ва таркибини кўрсатган нуқта фигуратив нуқта дейилади. Н нуқтада тоза сувни (кристалланиш) музлаш ҳарорати (системада туз миқдори О нуқтада 0 %), Д нуқтада тоза тузни суюқланиш ҳарорати, S нуқта система 100% туздан иборат. Сувга тузни ёки тузга сувни қўшиб боришимиз билан уларнинг суюқланишига мос келувчи ҳарорат камая боради. Мувозанат эгри чизиқлари эритма - муз (Н,А эгри чизиғи), эритма - туз (Д,А эгри чизиғи ) Н ва Д нуқтлардан бу нуқталарга мос келувчи ҳароратдан пастроқ ҳароратга силжийди. Масалан, А таркибли системада тоза сувнинг музлашидан пастроқ ta  ҳароратида муз ҳосил бўлади. 
Н,А чизиқ муз билан тўйинган эритма, А,Д эса туз билан тўйинган эритма таркибини кўрсатувчи фигуратив нуқталардан иборат. Н,А музнинг суюқланиш эгри чизиғ, А,Д эса тузнинг эриш эгри чизиғи дейилади. Бу эгри чизиқ кесишган А нуқтада эритма иккала қаттиқ фаза билан ҳам тўйинган бўлади, буни эвтектик нуқта дейилади. Бу нуқтага мос келувчи В ҳарорат ва К таркибга мос ҳолда эвтектик ҳарорат ва таркиб дейилади. Эвтектик ҳароратдан бир оз пасайса, бутун система қаттиқ фазага айланади ва буни эвтектик аралашма дейилади.
В,А,С – чизиғи солидус (қаттиқлик) чизиғи дейилади. Бу ҳароратдан пастда мувозанатда турган системада суюқ фаза мавжуд бўлмайди.

Н,А-эгри чизиқ таркиб ўзгариши билан эритмадан О модданинг кристаллга тушиш ҳарорати ўзгаришини кўрсатади, бу чизиқ бўйлаб эритма О модда  кристаллари билан мувозанатда бўлади. А,Д чизиғи юқоридаги ҳолатни S моддага нисбатини кўрсатади. Н,А,Д-эгри чизиғини ликвидус чизиғи дейилади. Ликвидус-суюқлик деган маънони англатади. Ликвидус чизиғидан юқорида тузларнинг тўйинмаган эритмаси бўлади. 

Н,А,В соҳасида О модда кристаллари билан тўйинган эритма мувозанатда бўлади. Бу соҳа О модданинг (музнинг) кристалланиш соҳаси дейилади.

А,С,Д-S модданинг кристалланиш соҳаси дейилади. О,В,С,S-икки қаттиқ фазанинг аралашмаси–(S) туз ва (O) муз.

Н,А,В (ва шунингдек А,С,Д) соҳаларнинг турли жойларида фигуратив нуқтада эритма миқдорининг қаттиқ моддалар миқдорига нисбати, булар суюқ фаза таркибида турлича бўлади. Масалан, m1 m2 m3 чизиғига жойлашган фигуратив нуқталар бўйлаб юқорига кўтарилган сари (ҳарорат ошса) суюқ фаза кўпайиб, S модда кристаллари камаяди. Икки фазали (гетероген) бу соҳаларда суюқ ва қаттиқ фазаларнинг массаси орасидаги нисбат ва суюқ қотишма таркиби ричаг қоидаси асосида топилади.

Системани эркинлик даражасини аниқлашда, системада сув ҳам иштирок этганлиги учун буғ фазани ҳам ҳисобга оламиз. Н,А,Д соҳада система 2 компонентдан ва 2 хил фазадан иборат. Эритма буғдан иборат бўлгани учун эркинлик даражаси иккига тенг (F=К+2-Ф=2+2-2=2). А,С,Д ва А,В,Н соҳаларда система учта фазадан (буғ, тўйинган эритма ва битта қаттиқ фаза) иборат бўлган учун бир вариантли (моно вариантли). (F=2+2-3=1) О,В,С,S соҳа ҳам уч фазадан (икки хил қаттиқ фаза ва буғ) иборат бўлгани учун моно вариантли бўлади.

Моно вариант ҳолларида омиллардан (ҳарорат, концентрация, ёки буғ босими) фақат биттаси ўзгартириш мумкин. Бу ўзгартириш ҳам маълум бир, системадаги фазалар сонини ва уларни сифат таркибини ўзгартирмайдиган оралиқда бўлади.

А эвтектик нуқта инвариант бўлиб, бу ерда тўртта фаза мувозанатда бўлади - буғ, эритма ва икки қаттиқ фаза (муз ва туз). Шунинг учун              F=К+2-Ф=2+2-4=0. Агарда параметрлардан бири ўзгартирилса, масалан, ҳарорат, битта фаза йўқолади; ҳарорат камайса-суюқлик, кўтарилса - қаттиқ фазаларнинг бири.

Эритмани изотермик буғлатиш ва совитиш. Системада m % туз эриган, эритма ҳарорати t1. Системанинг фигуратив нуқтаси m1, эрувчанлик чизиғи А,D дан юқорида жойлашган, эритма ўта тўйинмагандир Сувни изотермик буғлатиш натижасида сувнинг ҳарорати ўзгармасдан t1 бўлиб қолади, системанинг фигуратив нуқтаси эса изотерма бўйлаб юқори концентрация тамон m1 дан  S  гача cилжийди.

Системани эриш чизиғида ётувчи L1 нуқтасида эритма туз билан тўйинади, кейинги буғланишда эса туз s1 нуқта билан (t1 ҳароратдаги 100% туз) изоҳланувчи қаттиқ фазага ажрала бошлайди.

Сувни буғланиши давомида ҳароратни ўзгармаслиги туфайли  тўйинган эритмани таркиби ҳам ўзгармай қолади.

Эритмани фигуратив нуқтаси L1 унинг бутунлай қуригунча ўзгармай қолади.

Расм 2.    Системани совитиш ва ундан сувни изотермик бўғлатиш.

Агарда m1 таркиби эритмани совитсак, у ҳолда фигуратив нуқта паст ҳарорат тамонга ўзгаради, яъни пастга. Совитиш давомида система m2 нуқтага келади. Бу нуқтада эритма тўйинади ва тузнинг кристалланиши бошланади. Қаттиқ фазанинг ажралишига мос келувчи ҳароратда S2 нуқта билан ифодаланади. Совитишни давом эттирсак фигуратив нуқта m2 дан пастга йўналади. Ҳароратни янада пасайиши билан қаттик фазага туз ажралиб чиқа бошлайди, эритманинг концентрацияси эса камаяди. Эритмани тўйиниш фигуратив нуқтаси эрувчанлик чизиғи бўлиб m2 дан А га силжийди. Система таркибий қисмлари фигуратив нуқталари битта изотермада (t3) да ётади: масалан, система фигуратив нуқта m3, эритманики L3 ва қаттиқ фазани фигуратив нуқталари  S3, t3 изотермада ётади.

Қачонки ҳарорат эвтектик нуқтага келганда система фигуратив нуқтаси m4 га, эритма таркиби А, қаттиқ фаза таркиби-С га тенг бўлади. Яна совитиш давом эттирилса, В ҳароратни ўзида қолган эритмада туз ва муз бир вақтнинг ўзида кристалланиб эвтектик аралашма ҳосил қилади. Эвтектик эритма ва эвтектик кристаллар аралашмасини таркиби бир хил А. Қаттиқ ҳолатга ўтган бутун системанинг фагуратив нуқтаси С дан  m4га силжийди. 
Суюқ фаза йўқолгач, икки қаттиқ фазадан ташкил топган системани ҳарорати пасая боради, системани фигуратив нуқтаси m4 дан m гача силжийди. n % туз эритмаси совитилганда n2 га мос келувчи ҳароратда n1n чизик А,Н эгри чизиқни кесиб ўтади ва қаттиқ фазага муз ажралади.

Бирлаштирувчи тўғри чизиқ ва ричаг қоидалари. Кўрилган системалар миқдорий ҳисоб олиб боришга имкон берадиган иккита мухим хоссага эга. 

Биринчи қоида бирлаштирувчи туғри чизиқ қоидаси. Система фигуратив нуқтаси, ва уни икки таркибий қисмлари (фазалари) ни фигуратив нуқталари бир тўғри чизиқда ётади. Масалан, (юқоридаги расмда келтирилган) системани Р нуқтаси ва бу системани таркибий қисмлари; тўйинган эритма L1 ва қаттиқ туз S1 битта тўғри чизиқ L1 S1 да ётади. 

   Иккинчи - ричаг қоидаси. Системада ҳосил бўладиган икки таркибий қисмлар миқдорлари система фигуратив нуқтасидан, таркибий қисмлар фигуратив нуқтасигача бўлган узунликларга тескари пропорцианалдир. Масалан, m1 таркибли система изотермик (бир ҳил ҳароратда) буғлатилса, қолган система таркиби P нуқтага сурилади. Қолган P система оғирлигини, буғланган сув миқдорига нисбати (Р қолган эритма миқдори /Е буғланган Н2О миқдори). Е  m1/m1Р  нисбатига тенг бўлади. Қолган P системадаги қаттиқ фаза S1 нинг эритма миқдори L1 га нисбати (S 1  қаттиқ  фаза   миқдори /L1 эритма  миқдори L1Р/PS1  га тенг.  

Ричаг қоидасидан системанинг материал балансини чиқариш мумкин. Масалан, m3 система учун қаттиқ фаза оғирлигини Qқ; тўйинган эритма оғирлигини - Qт.э;  системадаги туз миқдорини m% - m (абцисса ўқида m3 нуқта). Тўйинган эритмадаги туз миқдорини l%  (абцисса ўқидаги L3    нуқта) ҳарфлари билан белгилаб олсак, қуйидаги материал баланс тенглигини тузишимиз мумкин:
m · (Qт.э+ Qқ) / 100=LQт.э. / 100+Qқ
Тенгламанинг иккала тамони ҳам системадаги тузнинг умумий миқдорини кўрсатади, бу тенгламадан:
Qт.э = (100 - m) / (m - l) · Qқ
Бирлаштирувчи тўғри чизиқ қоидаси тўғри чизиқли координаталарда ифодаланган барча диаграммалардаги изотермалар учун ўринли ҳисобланади.

Ричаг қоидаси (оғирлик маркази) барча компонентлар йиғиндиси доимий қийматларга эга бўлгандагина ўринли ҳисобланади.


Конгруэнт бирикма ҳосил қилувчи система диаграммаси. Қачонки, туз сув билан кристаллогидрат ҳосил қилса, эрувчанлик эгри чизиғида синиш кузатилади. 

Кристаллогидрат, муайян бир ҳоссани намоён қилувчи индивидуал кимёвий бирикмадир. Агарда система барқарор кристаллогидрат ҳосил қилса, ўрганилаётган диаграммани (икки диаграммада) кристаллогидрат таркибига тўғри келувчи G нуқтасидан абсцисса ўқига перпендикуляр ўтказамиз, у ҳолда GF перпендикуляр диаграммани юқоидаги даграммага ўхшаш икки қисмга ажратади.
                                  

                                                                           Расм.3. Очиқ максимули эрувчанлик 

                                                                                                               эгри    чизиғи.

Бу диаграмма (сув-кристаллогидрат) ва (кристаллогидрат-туз) моддалар системасининг оддий диаграммасини жипслаштиргандек бўлади. 

Н,А - муз тўйиниш чизиғи, А,G,E - таркибли кристллогидратнинг эриш эгри чизиғи. Шунинг учун A,G,R ва G,Q,E соҳалар кристаллогидратнинг кристалланиш майдони. А нуқтада муз ва кристаллогидратдан иборат эвтектик аралашма, E нуқтада эса F кристаллогидрат ва сувсиз S тузлар аралашмаси кристалланади. ED чизиқ сувсиз тузнинг эрувчанлик эгри чизиғи. B,R ва Q,C эвтектик чизиқ тагида жойлашган B,О,F,R ва Q,F,S,C қисмларда буғ ва иккитадан қаттиқ фазалар мувозанатда бўлади. B,О,F,R сохада муз ва кристаллогидратда О,F,S,C соҳада кристаллогидрат ва сувсиз туз.

Туз концентрацияси К ва F оралиғида бўлган эритма совитилганда қаттиқ фазада иккита кристаллогидрат тушади. Тўйинган эритма концентрацияси эгри чизиқ бўйлаб А нуқтага силжийди. Агарда эритма концентрацияси F вa P оралиғида бўлиб эритма совитилса, кристаллогидрат ажралиши билан тўйинган эритма концентрацияси ва фигуратив нуқта эритма концентрацияси ортиш тамонга, яъни эвтетик Е нуқтага силжийди.

Агарда тўйинган эритмадаги туз концентрацияси уни кристаллогидратидаги туз концентрациясига тенг бўлса, бундай G нуқтага совитилса, эритма тўйиниш ҳароратида кристаллогидратлар кристалланади. Бундай эритмани тўлиқ кристаллагунча унинг эритма концентрацияси ўзгармайди.

   Расм.4. Махфий максимумли эрувчанлик эгри чизиғи
Кристалланиш давом этгани билан фигуратив нуқта таркиби, суюқ ва қаттиқ фазалар таркиби G нуқтада ўзгармасдан қолди.

Системада борадиган эриш ва кристалланиш жараёнида мувозанатдаги суюқ ва қаттиқ фаза таркиби бир ҳил бўлса, конгруэнт фазалар жараёнга конгруэнтли жараён, бунга тўғри келадиган нуқтага конгруэнт нуқта дейилади. (конгруэнт мос келувчи деган маънони англатади). Бундай нуқталарга эрувчанлик эгри чизиғини минимумда жойлашган эвтектик ва максимумда жойлашган дистетик нуқталар киради.

Эрувчанлик эгри чизиғида, муайян бир ҳароратда мувозанатдаги суюқ фаза ва кимёвий бирикма кристаллари таркибига тўғри келган максимум - дистектик нуқта дейилади.

J кристаллогидратни бир шаклдан иккинчисига ўтиш нуқтаси бўлади. Бу нуқтадан юқорида кристаллогидрат мавжуд бўла олмайди. Шунинг учун А,J  кристаллогидрат билан тўйинган эритмани мувозанатини характерлайди. J,D эса сувсиз туз билан тўйинган эритма мувозанатини характерлайди. Бундай диаграммаларда гуёки J,D эгри чизиғи чап тамонга сурилган, натижада А,J,P эгри чизиқ максимуми ёпилиб қолган. Шунинг учун бундай эрувчанлик эгри чизиқлар яширин максимумли дейилади.

A,J,G,R - кристаллогидратни кристалланиш соҳаси.

J,D,C - сувсиз тузни кристалланиш соҳаси.

B,O,F,R - 2та қаттиқ фаза муз ва кристаллогидратни соҳаси

G,F,S,C - кристаллогидрат ва сувсиз туз кристалларини соҳасида.
J ўтиш  (J,C - чизиқдаги барча нуқталар) нуқта - инвариантли. Бу ерда тўртта фаза мувозанатда буғ,  J таркибли эритма, кристаллогидрат ва сувсиз туз.

F - таркибли кристаллогидрат G нуқтада эриганда ҳосил бўладиган эритма таркиби кристалл таркибига тўғри келмасдан J нуқтага тўғри келади.

Бундай жараёнга инконгруэнт жараён дейилади. J - инконгруэнт ўтиш нуқтаси дейилади.

Концентрланган m1 нуқтадаги эритма совитилганда эритма тўйиниши билан ундан сувсиз туз ажралиб чиқади. Эритма таркиби эса m2 дан J гача ўзгаради. Система таркиби m3 га етганда эритма J га мос келади. Эритмадан кристаллогидрат ажралиб чиқа бошлайди. m3 да сув миқдори J нуқтадагига қараганда кам. Кристаллогидрат кристалга тушиши билан эритма концентрацияси камайиши керак эди, аммо кристалга тушган сувсиз тузнинг эриши хисобига эритма таркиби ўзгармасдан қолади. 

Бу ерда олдинги кристалга тушган сувсиз туз кристаллогидратга айланади. Шунинг учун J ўтиш нуқтаси дейилади.F дан ўнгда жойлашган m таркибли эритмада сув кам бўлгани учун  m3 фигуратив нуқтали системадаги туз тўлиқ гидратланмасдан бир қисми сувсиз ҳолатда кристалланади.

Агарда кристаллизация n таркибли эритмада олиб борилса, n2 дан n3 гача совитилганда ҳосил бўлган сувсиз кристаллар тўлиқ кристаллогидратга айланади ва яна J таркибли эритма қолади. Совитишни яна давом эттирилса кристаллогидрат миқдори ортади. Эритма таркиби эса J,А эгри чизиқ бўйлаб J - дан А - гача ўзгаради. Бу ерда муз ва кристаллогидрат аралашмаси ҳолида қотади. J нуқтада эритма иккита қаттиқ фаза билан мувозанатда туради, улардан бири эриса иккинчиси кристалланади.

Тўйинган эритма ва кристаллогидрат устидаги тўйинган буғ босими. Эритмаларни буғланиши ва тузларни қуритиш режимларини аниқлашда бўғ босими катта аҳамиятга эга. Ҳарорат-таркиб координатасида чизилган диаграммаси эрувчанлик эгри чизиғидаги ҳар бир эритма таркибига маълум бир буғ босими тўғри келади.

Қуйидаги диаграмманинг ўнг тамонида НАJД эручанлик эгри чизиғига мос келувчи Н 1,А1,J1,KД  буг босимини эгри чизиғи чизилган.

Н1 нуқтаси муз билан мувозанатда бўлган тоза сувнинг бўғ  босими ,

А1- эвтоник аралашма устидаги сув бўғи босими - концентрланган эритма сохасидаги энг паст бўғ босими.

Расм 5. Тўйинган эритмаларнинг бўғ босими
А1 нуқтадан бошлаб концентрациянинг ортиши босимни ортишини бирмунча камайтирса ҳам ҳарорат ортиши билан буғ босим ҳам ошади.               К нуқтада бўғ босими максимумга эришади. Ҳароратнинг янада ошиши буғ босимини тез камайтиради, чунки концентрациянинг босимни камайтириш таьсири кучаяд. Эрувчанлик эгричизигидаги J ўтиш нўқтаси бўғ босими эгри чизиғидаги J1 синишга тўғри келади. 

Атмосфера босимидаги изобара диаграмманинг ўнг тарафидаги RQ вертикал билан ифодаланган, буғ босими чизиғини икки жойда р/ ва р// да кесиб ўтади. Бу берилган тузнинг тўйинган эритмалари атмосфера босимида иккита қайнаш ҳароратига эга эканлигини кўрсатади t/k ва  t//k.

Булардан бири t/k–m концентрацияли тўйинган эритманинг ҳарорати; бошқаси – t//k тоза тузга яқин n концентрацияли тузга тўғри келади. tk - сувсиз тузни суюқланиш ҳароратига яқин. Атмосфера босимда тўрган система t/k ва t//k қайнаш нуқталарида инвариантдир. Шунинг учун система ҳолатини бир нуқтадан бошқа ҳолатга ҳароратни узликсиз ўзгартириб ўтказиб бўлмайди, яъни босмни бир ҳил сақлаб бўлмайди. Бундай ўтишни системаси, мувозанатга эришишидан олдин амалга ошириш мумкин. Шунинг учун бу камдан кам ҳолатда катта қовушқоқликка эга бўлган системаларда кузатилади. Масалан, икки марта қайнаш ҳодисаси юқори концентрацияли эритмаларни очиқ идишларда газ ёқилғилар билан қиздириб буғлатишда кузатилади. Дастлаб эритма бир текис - интенсив қайнайди, сўнг қайнаш тўхтайди, сувни секин учиши ҳисобига эритма концентрацияси ошиб боради сўнгра эритма яна қисқаа вақт оралиғида қайнайди. Қаттиқ кристаллогидратлар устидаги буғ босими нафақат ҳароратга, балки кристаллогидрат молекуласи таркибидаги n кристаллизация сувга ҳам боғлиқ. Ҳарорат ошиши билан мувозанатдаги сув буғининг кристалогидрат устидаги босими ҳам узликсиз ошиб боради. 



Берилган ҳароратда ҳар бир кристаллогидрат маълум буғ босимига эга. Бир ҳил тузнинг кристаллогидратларини буғ босими узликсиз эмас, балки таркибидаги сув молекулалари сонига қараб  зинапоясимон ўзгаради. Масалан, муайян бир туз кристаллагидрат ҳосил қилса, бу кристаллогидратлар аралашмасини босими энг юқори олти сувли кристаллогидрат босимига тенг бўлади. Агарда сувсизлантириш давом эттирилса, олти сувли кристалл тугагунча буғ босими олти сувли кристаллогидрат буғ босимига тенг бўлади. Сўнг буғ босими тез тушади ва тўрт сувли кристаллогидрат босмига камаяди ва тўлиқ икки сувлига ўтгунча доимий қолади.

НАЗОРАТ САВОЛЛАР

Фигуратив нуқта деб нимага айтилади?


Эвтектик нуқта (ҳарорат, аралашма) деб нимага айтилади?


Солидус чизиғи дегани нима?


Ликвидус чизиғи деб нимага айтилади?


Системани ликвидус чизиғидан юқоридаги системани эркинлик 
эрувчанлик     даражаси нечага тенг?


Система эвтектик нуқтада неча вариантли бўлади?


Системаларда ҳисоб олиб бориш учун иккита мухим хоссалари 
қайсилар?


Бирлаштирувчи тўғри чизиқ қоидасини айтинг.


Ричаг қоидасини айтинг.


Конгруэнт (нуқта, жараён) фаза деб нимага айтилади?


Ўтиш нуқтаси нима?


Атмосфера босимида икки хил қайнаш температураси қандай 
системаларда кузатилади?

АММОНИЙЛИ СЕЛИТРА ИШЛАБ - ЧИҚАРИШ

АММОНИЙЛИ СЕЛИТРАНИНГ ФИЗИК – КИМЁВИЙ ХОССАЛАРИ

Қишлоқ хўжалигида қўлланиладиган минерал ўғитлар ичида азотли ўғитлар ўсимликларни ривожланишида катта ўрин тутади. Азотли ўғитларга, аммоний нитрат [NH4NО3], карбамид [(NH2)2CО], аммоний сульфат [(NН4)2SО4], аммоний гидроксиди [NH4ОH] ва бошқа ўғитлар мисол бўла олади. 
Бизнинг табиий шароитимизда азотли ўғитлар ичида кенг қўллани-ладиган ўғитлар аммонийли селитра ва карбамиддир. 

Аммонийли селитра [NH4NО3] – рангсиз кристалл модда бўлиб, таркибида 60% кислород, 5% водород, 35% азотдан иборат бўлган, донадор ҳолидаги туздир,  сувда яхши эрийди. Масалан, 1000С ҳароратда 1 кг сувда 10 кг дан кўп аммонийли селитра эрийди. Шунингдек, ҳаводаги намликни тез тортиб олиб қўллаш учун ноқулайлик туғдиради. Гигроскопиклиги юқори бўлганлиги учун, ҳаво нисбий намлиги 60% дан ортганда ўз - ўзидан намланади. Умуман, минерал ўғитларни гигроскопик нуқтаси қуйидаги формула орқали аниқланади:

бу ерда, (h) – гигроскопик нуқта, Ра - тузларнинг тўйинган эритмаси устидаги сув буғининг парциал босими, Р - шу ҳароратдаги тўйинган сув буғининг парциал босими. Гигроскопик нуқта ҳаво нисбий намлигига тўғри келса, модда  ўзига намликни олмайди ва қуримайди. 

Аммонийли селитраси атмосфера босимида минус 500С ҳароратдан суюқланиш ҳарорати 169,60С оралиғида бешта кристалл модификацияга эга. 
Аммонийли селитра бир кристалл ҳолатидан иккинчи кристалл ҳолатига ўтишда иссиқлик ажралиши ёки иссиқлик ютилиши мумкин.

Қуйида аммоний сульфатни сувдаги эрувчанлиги келтирилган.

[image: image20.png]Huepmusie
2381

7 Huepmueig
2036l
7 flap §
3 "a': 2|13t 372
¢ I)' X
L 2
:8 :71 | Boda Boda z
bl 7 “
d R R
NH, v 22
,"NJ =| \ KonBen-
A cam
9
16

34 " 5 23
! naplliap Ir\_
f co,

K BakyyM
HacocaM

2%

’
’/l\\\

26

]

[patynipobarten
Kapborud




Расм 2.1.   Аммоний селитранинг сувда эрувчанлиги

1 - куб кристалл ҳолати (169,60С - 125,20С); 2 - тетрагонал кристалл ҳолати (125,20С - 84,20С); 3 - ромбик моноклиник кристалл ҳолати (84,20С - 32,30С); 4 - ромбик бипрамидалик криссталл ҳолати (32,30С - 16,90С дан паст).

Маҳсулотларни гиграскопиклигини камайтириш ва сақлаш муддатини ошириш учун турли хил усуллардан фойдаланилади:

- йирик кристалл ҳолатида ишлаб чиқарилади (А - маркаси учун; 1- 3 мм. ли 93% гача; В - маркаси учун эса 1 - 4 мм. ли 4% дан ошмаслиги керак).

- аммонийли селитра суюқланмасини донадорлаш минорасига бергунга қадар, унинг таркибига турли хил қўшимчалар; масалан, магнезиал қўшимчалар (асосий моддаси - магний нитрат Mg(NО3)2), аммоний сульфат, фосфорит кукуни эритмаси ва бошқалар қўшилади. 

- донадор селитра юзаси гидрофоб плёнкалар ҳосил қилувчи сирт актив (ПАВ) моддалар масалан, суюқ парафин, ёғ, нефт ва бошқалар билан қайта ишланади;

- доналар сиртига кам гигроскопик моддалар – диатомит, каолин, вермикулитлар пуркалади.

- тайёр маҳсулот герматик полиэтилен ёки қоғоз қопларда сақланади.          

Аммонийли селитра портлаш хусусиятига эга. Унинг портлаш хусу-сиятини тезлашишга минерал кислоталар, тез оксидланадиган органик моддлар, кукун ҳолатидаги металлар ва бошқалар таъсир қилади. Иситишнинг бошланиш даврида яъни, 1100С ҳароратда селитра эндотермик парчаланади: 

NH4NО3 ( NH3 + HNО3 -174,4 кДж

Эритмада нитрат кислотаси бўлса, селитрани парчаланиши автоката-литик ҳолатда бўлади. 200 - 2700С ҳароратда экзотермик парчаланади:  

NH4NО3 ( N2О + H2О  + 36,8 кДж
Хлор иони селитрани парчаланишига кучли таъсир қилади. 220 - 2300С ҳароратда хлор (Сl -) иони таъсирида газ ҳолатига ўтади.  400 - 5000С ҳароратда селитрани тез қиздирсак, парчаланиш  портлаш билан боради: 

NH4NО3 ( N2 +2H2О  +0,5О2 +118 кДж

ОЛИНИШИ ВА ИШЛАТИЛИШИ

Аммонийли селитраси  аммиак синтез қилингунга қадар нитратли тузлардан олинар эди. Аммиак синтез қилингандан сўнг, аммиак ва нитрат кислотасидан олина бошланди:

NH3+HNО3=NH4NО3+144,9 кЖ
Аммонийли селитрани олиш, нитрат кислотасини аммиак билан ней-тараланиш реакциясига  асосланган. Амалда бу реакция қайтмас экзотермик  реакция бўлиб, қўшимча маҳсулотлар ҳосил бўлмайди. Нейтралланиш жараёнида катта иссиқлик ажралиб чиқади. Жараённинг иссиқлик эффекти нитрат кислота концентрацияси ва реагентлар ҳарорати орқали аниқланади: 

газ ҳолидаги аммиак учун 45795 кЖ\моль
суюқ нитрат кислота учун 177344  кЖ\моль
қаттиқ аммоний нитрат учун 368075 кЖ\моль
Гесс қонунига асосан стандарт ҳолатларда тоза моддаларнинг иссиқлик эффекти қуйидагиларга тенг:
368075 – 177344 – 45795 = 144936 кЖ\моль
Реакция натижасида ажралиб чиқаётган иссиқлик миқдори дастлабки нитрат кислотасининг концентрациясига боғлиқ. Кислота концентрацияси кам бўлса, шунча кам иссиқлик ажралиб чиқади.

Аммонийли селитра қишлоқ хўжалигида ўғит сифатида ишлатилиши билан бир қаторда, техникада портловчи моддалар тайёрлашда (аммонал – алюминий кукуни, кўмирдан иборат) ишлатилади.    

ГОСТ 2 - 85 бўйича аммонийли селитрани донадор ҳолда икки хил маркада ишлаб чиқарилади: А (cифат олий категорияси) - маркали селитра қишлоқ хўжалиги  ва саноатда ишлатилишга мўғжалланган таркибида 98% гача аммоний нитрат (NH4NО3) бўлиши керак. Б (cифат олий категорияси) -  маркаси эса 34,4 % азот, маҳсулот таркибидаги сувнинг миқдори сульфатли ва сульфат фосфатли қўшимчалари билан 0,2% (биринчи нав Б - маркаси учун эса 0,3%).

Тайёр маҳсулот тавсифи
	Кўрсаткичлар
	ГОСТ 2 – 85, Б марка
	Агрегат

	
	Олий нав сифати
	Биринчи нав сифати 
	АС – 67
	АС - 72
	АС – 72М

	NH4NО3 таркибида азотнинг миқдори, %
Маҳсулот таркибидаги намлик (қўшимчалар билан), %:

Сульфат ва сульфат – фосфатли (қуритиш усулида)

Намлик тутувчи қўшимчалар:

Қуритиш усулида

Фишер усулида

Қўшимчалар миқдори (қуруқ модда таркибида), %:

Кальций ва магний нитратлар (СаО)

Аммоний сульфат

Аммоний сульфат ва фосфатлар

10 % ли сувли эритмадаги муҳит, рН (кўп эмас):

қўшимчаларсиз

Сульфат – фасфат қўшимчалар билан

Доналарни таркиби, %:

1 -4 мм, кам эмас

2 – 3 мм, кам эмас

1 мм дан кичик, кўп эмас  

 
	34,4

0,2

0,3

0,6

0,2-0,5

0,3-0,7

0,4-0,6

5,0

4,0

95

50

4
	34

0,3

0,3

0,6

меъёрланмайди

меъёрланмайди

меъёрланмайди

5,0

4,0

95

меъёрланмайди

4
	34,78

0,2

0,2

0,6

0,3-0,7

-
5,0

-
95

50

4
	34,78

0,2

0,2

0,6

-
0,4-0,6

-
4,0

95

50

4
	34,78

-

0,3

0,6

0,2-0,5

-
-

-
-

95

50

4


ИШЛАБ  - ЧИҚАРИШ УСУЛЛАРИ

Маълумки, қишлоқ хўжалигида ҳосилдорликни ошириш ва ер унум-дорлигидан юқори даражада фойдаланиш мақсадида, азотли ўғитлардан кенг фойдаланилади. Чунки, азотли ўғитларда [NH4NО3], [(NH2)2CО], ҳосилдорлик учун зарур бўлган озуқа азот  элементи жуда юқори. Масалан, карбамидда азот элементининг озуқа миқдори 46 - 46,5% ни ташкил этса, аммонийли селитрасида эса азот элементининг озуқа миқдори 32 - 35% ни ташкил этади. 

Шу нуқтаи назардан азотли ўғитлар нафақат бизни мамлакатимизда қолаверса чет элда ҳам юқори сифатларда ишлаб чиқарилади.

Чет элларда донадор ҳолидаги аммонийли селитра ишлаб чиқариш қуйидаги ривожлаган мамлакатларнинг фирмалари тамонидан ишлаб чиқарилади: «ICI”(Ай-Си-Ай) Англия, «UHDE”(УДЕ) Германия, «Kaltenbach” (Кальтенбах) Германия, «Hоrsk-Hydrо” (Норск-Гидро) Франция, «Нукло” Америка Қўшма Штатлари.

Аммонийли селитра ишлаб чиқариш чет эл технологиялари, бизда ишлаб чиқарилаётган аммонийли селитра технологиясига жуда яқин. Шу билан бирга технологиялар ўртасида айрим фарқлар ҳам мавжуд: 
_ чет эл технологиясида газ ҳолидаги аммиак (NH3), нитрат кислотаси (HNО3) билан нейтралланиш жараёни юқори босимларда олиб борилади.

_ бизнинг технологияда эса нейтралланиш жараёни атмосфера босимига яқин босим остида олиб борилади.

_ энг катта фарқлардан бири шундаки, донадорлаш минораларининг конструкциясидадир.

_ чет эл технологияларда тайёр маҳсулотларга сирт актив моддалар билан бир қаторда, инерт кукунлар (каолином, талpком, диатомит) ёрдамида қўшимча ишлов берилади.  

Баъзи бир чет эл технологик тасвирларида бир вақтнинг ўзида  аммонийли селитра ҳам оҳакли селитра ишлаб чиқарилади.

“ICI” (Аи Си Аи) фирмаси тамонидан ишлаб чиқарилган аммонийли селитра ишлаб чиқариш қурилмаси Англияда жойлашган бўлиб, тайёр маҳсулот “нитром” номи билан чиқарилади. 
1965 йилда биринчи бўлиб Севернсайдеда қуввати 1000 т/кун бўлган аммонийли селитра ишлаб чиқариш заводи лойихаланган. Кейинчалик бу лойиханинг ишлаб чиқариш қуввати 1450 т/кунга етказилди.

Ҳозирги кунга келиб Англиянинг Биллингеме шахрида ишлаб чиқариш қуввати юқори бўлган аммонийли селитра ишлаб чиқариш заводи ишга туширилган ва сифатли маҳсулотлари билан жаҳон бозорларига чиқишга эришган.

Қуйида “ICI” фирмаси тамонидан ишлаб чиқарилаётган аммонийли селитрасининг технологик тасвири  баёни билан келтирилган.

Расм 2.2. “ICI” фирмаси тамонидан ишлаб чиқарилаётган аммонийли селитрасининг     технологик тасвири.

1 - конденсатланмаган аммиакли селитра доналари ва магнезиал қўшимчани эритиш учун идиш. 2 - фильтр.        3,5 - иситгичлар. 4 - конденсатор. 6 - аммиак буғлаткич. 7 - нейтрализатор. 8 - донейтрализатор. 9 - идиш.                    10 - буғлатиш қурилмаи. 11 - напор идиш. 12 - вентиляторлар. 13 - суюқланма сочиш қурилмаси. 14 - донадорлаш минораси. 15 - элеватор. 16 - грохот. 17 - циклон. 18 -  дробилка. 19 - мавхум қайнаш қурилмаи.

Аммонийли селитра ишлаб чиқариш учун зарур бўлган суюқ аммиак              омборлардан сўриб олиниб, фильтр (2) да тозаланади ва буғлатиш қурилмасига берилади. Буғлатиш қурилмасида суюқ аммиак нейтрализатор қурилмасидан ажралаётган шарбат буғи ёрдамида газ ҳолига айлантирилади.

Буғлатилган газ ҳолидаги аммиак, иситгич қурилмаси (5) га берилади.  Бу ерда газ ҳолидаги аммиак конденсат шарбат буғи ёрдамида 100-120оС ҳароратгача қиздирилади. 

Иситилган газ ҳолидаги аммиак нейтрализатор қурилмаси (7) нинг пастки қисмига берилади.

Аммонийли селитра ишлаб чиқариш учун зарур бўлган 55-60% ли нитрат кислотаси омборлардан иситгич қурилмаси (3) га берилади. Бу ерда конденсат шарбат буғи ёрдамида 80-900С ҳароратгача қиздирилиб, аралаштиргичли йиғгич (1) га берилади.

Бир вақтнинг ўзида аралаштиргичли йиғгич (1) га грохот (16) (ҳаво ёрдамида майдалаш) қурилмаси ва дробилка (майдалагич) (18) дан ажратиб олинган ностандарт аммонийли селитра (донадорлиги 1-4 мм дан катта ёки кичик бўлган) ва гигроскопликни олдини олувчи магний нитратнинг 35-40% ли эритмаси қўшилади.

Аралашма йиғгич (1) дан нейтрализатор қурилмаси (7) ни пастки қисмига берилади. 

Бу ерда газ ҳолидаги аммиак аралашма (асосий қисми 55-60% ли нитрат кислотаси) билан реакцияга киришиб аммонийли селитрасини ҳосил қилади:

NH3 (г) + HNО3 (c)              NH4NО3 (қ) + Q

Нейтрализатор қурилмасида реакция натижасида эритма концентрацияси 87-89% га етказилади ва донейтрализатор қурилмаси (8) га берилади. 
Донейтрализатор (қўшимча нейтраллаш) қурилмасида аммонийли селитра  эритмасининг муҳити рН=6 гача газ ҳолидаги аммиак ёрдамида нейтралланади.
Нетралланган 87-89% ли аммонийли селитра эритмаси узатувчи насос ёрдамида буғлатиш қурилмаси (10) нинг юқори қисмига берилади. 
Буғлатиш қурилмасида аммонийли селитра эритмаси қувурлар ичига тақсимлагичлар ёрдамида тақсимланиб, пастга қараб ҳаракатланади. Буғлатиш қурилмасининг қувурлари орасига эса қиздирилган ҳаво ва тўйинган буғ берилади. 

Аммонийли селитра эритмаси буғ - ҳаво аралашмаси ёрдамида юқори концентрацияли суюқланма бўлгунга қадар буғлатилади. 

Ҳосил бўлган юқори концентрацияли аммонийли селитра суюқланмаси буғлатиш қурилмасининг пастки қисмидан босим идиш (напор идиш) (11) га берилади. Бу ердан суюқланмага ботирилган насос ёрдамида аммонийли селитра суюқланмаси донадорлаш мино расининг юқори қисмида жойлашган сочиб берувчи қурилма (13) орқали қурилма кесим юзаси бўйлаб сочиб берилади. 
Донадорлаш минорасида суюқланма томчиларини тушиш баландлиги 73 м ни ташкил қилади.
Донадорлаш минорасининг паски қисмидан вентилятор (технологик тасвирда кўрсатилмаган) ёрдамида 1900C ҳароратгача қиздирилган ҳаво оқими берилади (ҳаво иссиқлик алмашиниш қурилмасида 1,3 МПа босимли буғ ёрдамида иситилади). 
Донадорлаш минорасининг ички қисми алюминийли фолга билан ишлов берилган бўлиб, бу селитра доналарини қурилма деворларига ёпишиб қолишини олдини олади. 
Сочиб берилган аммонийли селитра томчилари ҳаво оқими билан узликсиз тўқнашуви натижасида аста – секин совийди.
Ҳаво оқими эса донадорлаш минорасининг юқори қисмида жойлашган     вентиляторлар (12) орқали сўриб олиниб, атмосферага чиқариб юборилади.

Донадор ҳолидаги аммонийли селитраси тебранма траспортерга берилади ва эливатор (15) орқали грохот (ҳаво ёрдамида майдалаш қурилмаси) (16) га  берилади. 
Бу ерда йирик доналар (3мм дан катта, 1мм дан кичик) драбилка (18) орқали эритиш учун аралаштиргичли йиғгич (1) га қайтарилади.

Ажратиб олинган аммонийли селитра доналари КС (мавхум қайнаш қатламли совитгич) қурилмаси (19) да 400С ҳароратгача совитилади.

Тайёр ҳолидаги аммонийли селитра доналари полиэтилен ёки қаватли қоғоз қопларга қадоқланади ва ёнмайдиган материаллардан қурилган омборларга, у ердан истемолчиларга жўнатилади.       

Юқори қувватли агрегатларнинг технологик меъёр кўрсаткичлари

жадвал

	Меъёр кўрсаткичлари (бўлимлар бўйича)
	агрегатлар

	
	АС - 67
	АС - 72
	АС – 72М

	Дастлабки хом ашёларни иситиш (иситиш бўлими)

	Ҳарорат, 0С:

Нитрат кислота

Газ ҳолидаги аммиак
	70 – 80

70 - 100
	80 – 90

120 - 160
	80 – 90

120 - 160

	НИФ қурилмасида нейтраллаш (нейтрализатор бўлими)

	Ҳарорат, 0С
Босим, кПа

Чиқишдаги эритма концентрация, %

Эритма таркибидаги нитрат кислота миқдори, г/л 


	145 – 160

105

64 – 72*

2 - 5
	150 – 170

105

89 – 92

2 -5
	150 – 170

105

89 – 92

2 - 5

	Эритмани қўшимча нейтраллаш ва қўшимчаларни киритиш

	Эркин аммиак миқдори, г/л

Қўшимчалар концентрацияси, %

(NH4)2SO4
(NH4)2PO4  (P2O5 кўринишида)

Mg(NO3)2 Ca(NO3)2 (CaO кўринишида)
Аммонийли селитра концентрацияси, %
	0,1 – 0,5

0,27 – 0,6

-

-

88 - 91
	0,1 – 0,5

0,1 – 0,2

0,3 – 0,4

-

89 - 92 
	0,1 – 0,5

-

-

0,18 – 0,45

88 – 91 

	Буғлатиш (буғлатиш бўлими)*

	Суюқланма концентрацияси (чиқишда), %

Ҳарорат, 0С:

Суюқланма

Ҳаво

Ҳаво сарфи, м3/соат мил.

Қиздирувчи буғ босими, МПа
	99,7 – 99,8

175 – 185

180 – 190

15 – 25

1,3 – 1,6
	99,7 – 99,8

175 – 185

180 – 190

15 – 25

1,3 – 1,6
	99,7 – 99,8

175 – 185

180 – 190

15 – 25

1,3 – 1,6

	Юқори концентрацияли суюқланмани узатиш

	Ҳарорат, 0С
Босим, МПа

Ортиқча аммиак, г/л

Суюқланма мухити, рН (кам эмас) 
	175 -185

1,0

0,08 - 0,35

4,5
	175 -185

1,0

0,08 - 0,35

4,5
	175 -185

1,0

0,08 - 0,35

4,5

	Донадорлаш (донадорлаш бўлими)

	Ҳарорат, 0С:

Суюқланма

Минорага киришдаги ҳаво

Минорадан чиқишдаги ҳаво
	175 – 185

40 -50

60 - 80
	175 – 185

30 -50

50 - 90
	175 – 185

30 -50

50 - 90

	Доналарни совитиш (мавҳум қайнаш қатламли совитгич)

	Доналарни ҳарорати, 0С:

мавҳум қайнаш қатламли совитгичга киришда

Мавҳум қайнаш қатламли совитгичдан 

чиқишда:

қиш мавсумида

ёз мавсумида

Ҳавонинг сарфи, м3/соат мил.
	120 – 130

20 -25

40 -50

500 - 700
	80 – 120

20 -25

40 -50

160 - 240
	80 – 120

20 -25

40 -50

160 - 240

	Донадорлаш минорасининг сукрубберларида чиқинди газларини тозалаш

	Ювувчи эритманинг концентрацияси, %

Ортиқча нитрат кислота миқдори, г/л

Ташланма буғ – ҳаво аралашмасининг таркиби, г/м3:

Фильтирсиз:

NH4NO3
NH3
Фильтрлангандан кейин (икки қаватли***):

NH4NO3
NH3

	15 – 25

10 – 20

300 гача

60 гача

-

-
	15 – 25

10 – 20

200 гача

50 гача

-

-
	15 – 25

10 – 20

-

-

70 гача

30 гача




* АС – 67 агрегатида нитрат кислота концентрацияси паст бўлганлиги сабабли ҳам ҳосил бўлган эритманинг концентрацияси унча юқори бўлмайди. 

** АС – 67 агрегатида икки босқичли буғлатиш қурилмалари ёрдамида эритма концентрацияси оширилади.

***АС – 67 ва АС – 72 агрегатларида буғлатиш қурилмаларидан кейин икки қаватли фильтли сукрубберлар ўрнатилганлиги туфайли NH4NO3 ва NH3 кўринишидаги атмосферага ташланаётган чиқиндилар таркиби АС - 72М агрегати билан бир ҳил бўлади.
1 тонна (34,78%) тайёр маҳсулот олиш учун ҳом ашё ва энергияресурслар сарфи 

жадвал
	Сарф тури
	АС – 67
	АС – 72
	АС – 72М

	
	ҳисоблаш
	фойдаланиш
	ҳисоблаш
	фойдаланиш
	ҳисоблаш
	фойдаланиш

	
	I
	II
	I
	II
	I
	II
	I
	II
	I
	II
	I
	II

	Газ ҳолидаги аммиак (100 %), кг
Нитрат кислота (100 %), кг

Сульфат кислота (100), кг

Фосфат кислота (100), кг

Диспергатор НФ (100), кг

Магнезиал аралашма (ПМК - 83), кг
Буғ (1,3 – 1,6 МПа), гЖ

Электроэнергия, кВТ · с

Сув, м3:

қайтувчи

кимёвий тозаланган

Ҳаво, м3:

техник

КИП учун

Конденсат буғ (чиқинди), т


	214
787

3,7

-

0,4

-

0,88

30,4

0,5

0,2

5,0

-

0,27


	615
2263

11,0

-

1,2

-

2,53

87,4

1,4

0,6

14,4

-

0,78


	214,5
791

4,0

-

0,44

-

1,01

32,0

0,55

0,2

5,0

2,6

0,31
	617
2274

11,5

-

1,3

-

2,90

92,0

1,6

0,6

14,4

7,5

0,89
	214
786

1,1

5,3

0,4

-

0,75

18,0

0,7

0,2

5,0

-

0,23
	615
2260

-

-

1,2

-

2,16

51,8

2,0

0,6

14,4

-

0,66
	214,5
790

-

-

0,44

-

0,88

19,8

0,8

0,2

5,0

2,6

0,27
	617
2271

-

-

1,3

-

2,53

56,9

2,3

0,6

14,4

7,5

0,78
	210,3
788,3

-

-

-

4,2

0,84

21,8

1,05

0,1

14,5

-

0,26
	60,8
2280

-

-

-

12

2,43

63,0

3,0

0,3

42,4

-

0,75


	213
792

-

-

-

6,0

0,96

26,2

1,1

0,1

14,5

2,6

0,3
	616
2290

-

-
-

17,0

2,78

75,8

3,2

0,3

42,4

7,5

0,85


* I ва II лар  1 тонна азот 
НАЗОРАТ  САВОЛЛАРИ
1. Аммонийли селитра ишлаб чиқаришнинг физик-кимёвий асосларини айтинг?

2. Гигроскопик ҳолат деб нимага айтилади?

3. Амммонийли селитрасини нечта кристалл формаси бор?

4. Қандай эритма кристалл ҳолатга ўтади?

5. Модданинг намлиги нима?

6. Гигроскопик нуқта нима?

7. Ўғитларнинг ёпишқоқлигини камайтириш учун қандай чоралар  кўрилади?

8. Аммонийли селитраси техникада қандай мақсадларда  ишлатилади?

9. Аммонийли селитра  ишлаб чиқариш неча босқичда  амалга оширилади?

10. Аммонийли селитра ишлаб чиқаришни чет эл технологияларини айтинг? 

ФОЙДАЛАНИЛГАН  АДАБИЁТЛАР
1. Позин М.Е. Технология минеральнқх солей, т.2, Л.: Химия, 1970. 763с.
2. Артюшин А.М. Краткий справочник по удобрениям. М.: 1971.288с.

3. Справочник азотчика. М.: Химия, 1987. 464с. 

4. Технология аммиачной селитрқ. М.: Химия, 1978. 312с. 

5. Кутепов А.М. Обўая химическая технология. М.: 1990. 520с.

АММОНИЙ СЕЛИТРА ИШЛАБ ЧИҚАРИШ ТЕХНОЛОГИЯСИ

АММОНИЙЛИ СЕЛИТРА ИШЛАБ  ЧИҚАРИШНИНГ ТЕХНОЛОГИК ТАСВИР  БАЁНИ

Аммонийли селитра ишлаб чиқариш технологияси қуйидаги жараёнларнинг ўз ичига олади:

· 58–60% ли нитрат кислотасини газ ҳолидаги аммиак билан НИФ (нейтрализация иссиқлигидан фойдаланиш) қурилмасида нейтраллаш;
· Ҳосил бўлган аммонийли селитра эритмасини юқори концентрланган суюқланма ҳосил бўлгунга қадар (82-92% дан 99,8% гача) буғлатиш; 
· Юқори концентрацияли суюқланмани донадорлаш минорасига узатиш ва суюқланмани донадорлаш;
· Олинган доналарни совитиш; 
· Тайёр маҳсулотни қадоқлаш;
· Жараёнлардан ажраб чиқаётган (нейтрализатордан шарбат буғи, буғлатишдан буғ–ҳаво аралашмаси, донадорлаш минорасидан ҳаво билан чиқаётган селитра чанглари) чиқиндиларни донадорлаш минорасида тоььзалаш ва атмосферага ташлашдан иборат.

Қуйида (3.1 расмда) юқори қувватли АС–72М агрегатининг технологик тасвири баёни билан келтирилган.
Аммонийли селитра ишлаб чиқариш учун зарур бўлган аммиак, омбордан  насослар ёрдамида сўриб олиниб буғлатиш қурилмасига берилади (буғлатиш қурилмаси технологик тасвирда кўрсатилмаган). Бу ерда суюқ аммиак қиздирилган сув ёрдамида газ ҳолатига ўтказилади. 
Газ ҳолидаги аммиак буғлатиш қурилмасидан иситгич (1) га  берилади, бу ерда конденсат буғ ёрдамида 120-1600С ҳароратгача иситилади. 
120-1600С ҳароратгача қиздирилган газ ҳолидаги аммиак, иситгич қурилмасининг юқори қисмидан иккита параллел ҳолатда жойлашган НИФ (нейтрализация иссиқлигидан фойдаланиш) қурилмаси (3) ни пастки реакцион стакан  қисмига берилади. НИФ қурилмасига берилаётган аммиакнинг босими 0,2 МПа дан кам бўлмаслиги керак.
Бир вақтни ўзида аммонийли селитра ишлаб чиқариш учун зарур бўлган 58-60% ли нитрат кислотаси, омборлардан насослар ёрдамида сўриб олинади.

Сўриб олинган 58-60% ли нитрат кислота иситгич (2) да жараёндан ажралган шарбат буғи ёрдамида 80-900С ҳароратгача қиздирилади.

80-900С ҳароратгача иситилган нитрат кислота, иситгич қурилмасининг юқори қисмидан НИФ қурилмаси (3) ни пастки реакцион стакан қисмига берилади. 
НИФ қурилмасида газ ҳолидаги аммиак 58-60% ли нитрат кислотаси билан реакцияга киришиши натижасида аммонийли селитра эритмаси ҳосил бўлади: 

NH3 (г) + HNО3 (c)                  NH4NО3 (қ)  + Q
Амалда бу реакция қайтмас – экзотермик реакция бўлиб, оралиқ маҳсулотлар ҳосил бўлмайди. Реакция натижасида 145 кЖ иссиқлик ажралиб чиқади. Ушбу ажралаётган иссиқликдан жараёнда, иситиш қурилмаларида кенг фойдаланилади.
НИФ қурилмасида реакция натижасида 89-92% ли аммонийли селитра эритмаси ҳосил бўлади. НИФ қурилмасида жараён 150-1700С ҳароратда боради.
Ҳосил бўлган 89–92% ли аммонийли селитра эритмаси НИФ қурилмасининг пастки ён қисмидан, донейтрализатор қурилмаси (4) га берилади. 

Расм 3.1. Аммонийли селитра ишлаб чиқаришни АС–72М агрегатининг

технологик   тасвири.
1 - аммиак иситгичи; 2 - нитрат кислота иситгичи; 3 - НИФ қурилмаси; 4,5 – донейтрализаторлари; 6 - комбинирланган буғлатиш қурилмаси; 7 – буғ - ҳаво аралашмаси ювгичи; 8,18 – скрубберлар; 9 – гидрозатвор – донейтрализатори; 10 - суюқланма фильтри; 11 - суюқланма учун идиш; 12 - суюқланмага туширилган насос; 13 - марказдан қочма насос; 14 – аммонийли селитра эритмаси учун идиш; 15 – босим идиш; 16 – тебранма акустик гранулятор; 17 - донадорлаш минораси; 19, 22 – вентиляторлар; 20 - лентали транспортёр; 21 - мавхум қайнаш қатламли совутгич; 23, 24 - ҳаво иситкичи; 25 - ҳаво вентилятори.
Донейтрализатор қурилмасида аммонийли селитра эритмасининг муҳити рН=6 гача газ ҳолидаги аммиак ҳисобига нейтралланади. Газ ҳолидаги аммиакни берилишига асосий сабаб, НИФ қурилмасида жараён (абсорбция) яхши бориши учун кислотали муҳит ушлаб турилади, яъни реакция ортиқча кислотали муҳитида олиб борилади. Натижада ҳосил бўлган эритма таркибида реакцияга киришмай қолган эркин нитрат кислоталар бўлади. 
Биз аммонийли селитрасининг физик–кимёвий хоссаларидан яхши биламизки,  аммонийли селитра эритмаси таркибида эркин нитрат кислоталарни бўлиши парчаланишни тезлатиб юборади (буғлатиш қурилмасида жараёнида 180-1950С ҳарорат оралиғида олиб борилади). Парчаланиш жараёни 200-2700С ҳароратда қуйидаги кўринишда бўлиши мумкин: 
NH4NО3 ( N2О + H2О  + 36,8 кДж
Реакция тенгламасидан кўриниб турибдики, агар эритма таркибида эркин кислоталар бўлса, буғлатиш қурилмасида парчаланиш юзага келиши мумкин. Шу сабабли ҳам донейтрализатор қурилмаларида эритма таркибига газ ҳолидаги аммиак берилиб, эритма қўшимча нейтралланади. 

Бир вақтни ўзида аммонийли селитрасининг сифатини (гиграскопик хусустияти ва бошқалар) яхшилаш мақсадиди, донейтрализатор қурилмасининг пастки қисмидан (ҳаракатдаги технологияларда магний нитрат юқоридан берилади) магний нитратни [Mg (NО3)2]  30 - 40% ли эритмаси қўшилади. Бу эса аммонийли селитрасининг ёпишқоқли хусусиятини 10–12% га камайтиради.

Ҳосил бўлган эритма назорат донейтрализатор қурилмаси (5) га берилади. Бу ерда эритма таркибида эркин нитрат кислотанинг миқдори 4 г/л бўлгунга қадар газ ҳолидаги аммиак билан қўшимча нейтралланади.
Қўшимча нейтралланган аммонийли селитра эритмаси комбинирланган буғлатиш қурилмаси (6) нинг юқори - иссиқлик алмашиниш қисмига берилади.
Буғлатиш қурилмасининг иссиқлик алмашиниш қисмида жами 710 та қувурлар (қувур) жойлашган бўлиб, бу аммонийли селитра эритмасини буғлатишга ҳизмат қилади.

Аммонийли селитра эритмаси қувурлар ичига тақсимлагичлар ёрдамида бир меъёрда оқиб тушади. Қувурлар орасига эса қарама–қарши йўналишда       1,3–1,5 МПа босимли буғ ва 1800С ҳароратгача қиздирилган ҳаво оқими берилади.

Буғлатиш қурилмасининг иссиқлик алмашиниш қисмида аммонийли селитра эритмаси 99,5% гача буғлатилади ва суюқланма устма – уст жойлашган уч поғонали қиздирувчи тарелкалардан иборат бўлган, буғлатиш қисмига оқиб тушади. 
Бу ерда аммонийли селитра суюқланмаси концентрацияловчи типидаги тарелкалардан ўтказилади. Тарелкалар остига илонсимон (илонсимон) қувурлар ўрнатилган бўлиб, уларга 1,3–1,5 МПа босимли тўйинган буғ берилади. 

Тарелкалар ёрдамида аммонийли селитра суюқланмаси 99,7 - 99,8% гача буғлатилади. 
Буғлатиш қурилмасининг юқори қисмида тозаловчи скруббер (7) жойлашаган бўлиб, у буғ–ҳаво оқими таркибидан (20% ли NH4NО3 эритмаси ёрдамида) аммонийли селитра эритма томчилари тутиб қолиш учун хизмат қилади.
Ҳосил бўлган юқори концентрацияли аммонийли селитра суюқланмаси буғлатиш қурилмасининг пастки қисмидан гидрозатвор-донейтрализатор (9) га ва у ердан фильтр (10) га берилади. 

Бу ерда аммонийли селитра суюқланмаси (юқори концентрацияга эга бўлганлиги сабабли ҳар хил қурумларни ҳосил қилиши мумкин) дағал ва майин фильтрлар ёрдамида тозаланади. 
Фильтрловчи материаллар кислотали мухитларга чидамли бўлиб, ҳар бир қувурларга (фильтр ичидаги) 100 тага яқин фильтрловчи элементлар (ўлчами 0,25–0,4 мм) ўрнатилган. Фильтрлашнинг умумий юзаси   12–16 м2 га тенг. 
Агар аммонийли селитра суюқланмаси фильтрларда тозаланмаса, донадорлаш минорасининг юқори қисмида жойлашган тебранма акустик грануляторларни (суюқликларни сочиб берувчи маҳсус қурилма) тирқишларини тўсиб қўйиши, ва шу билан бирга грануляторларни гидравлик қаршилигини ортиб кетишига сабаб бўлиши мумкин. Шу сабабли ҳам суюқланма фильтрларда тозаланади. 

Тозаланган аммонийли селитра суюқланмаси йиғгич идиш (11) га берилади.

Бу ерда суюқланмага ботирилган насос ёрдамида аммонийли селитра суюқланмаси қувурлар орқали донадорлаш минорасининг юқори қисмида жойлашган йиғгич идиш (15) га берилади.
Бу ердан аммонийли селитра суюқланмаси донадорлаш минораси (17) нинг юқори қисмида жойлашган учта тебранма акустик гранулятор (16) га бир ҳилда тақсимланади. Тебранма акустик гранулятор ёрдамида аммонийли селитра суюқланмаси минора кесим юзаси бўйлаб сочиб берилади (минорада жами 6 та тебранма акустик грануляторлар жойлашган бўлиб, 3 таси ишчи 3 таси эса захира ҳолатида бўлади). Аммонийли селитра суюқланмасининг тушиш баландлиги 50–55 м. ташкил этади. 
Минорани  пастки қисмидан мавхум қайнаш қатламли совитгич (21) орқали ҳаво оқими (ҳаво оқими 22 вентиляторлар ёрдамида сўриб олинади) берилади.  Берилаётган ҳавони хажми ёзда 500 минг м3/соат, қишда эса 300–400 минг м3/соатни ташкил этади. 

180-1850С ҳароратдаги аммонийли селитра суюқланмаси ҳаво оқими билан тўқнашиши натижасида аста–секин совий бошлайди. Суюқланманинг ҳарорати 1800С дан 1670С га тушганда суюқланмада майда кристаллар пайдо бўлади. Ҳаво оқими билан узликсиз тўқнашиши натижасида ҳарорат 1400С га тушганда суюқланма тўлиқ қотади. 
Олинган 80-1200С ҳароратидаги аммонийли селитра доналари миноранинг пастки қисмидан лентали транспортёр (20) га тушади ва учта секцияли мавхум қайнаш қатламли совитиш қурилмаси (21) га берилади. 
Мавхум қайнаш қатламли совитиш қурилмасининг умумий узунлиги 15 м. бўлиб (ҳар бир секция 5 м.), ҳар бир секцияда 4% қияликда сетка (бу ерда 2 ҳил сетка ўрнатилган бўлиб, бирининг ўлчами кичикроқ иккинчисининг ўлчами эса каттароқ) ўрнатилган. Ушбу сеткалар ностандарт (донадорлиги 1-4 мм дан катта ёки кичик бўлган) аммонийли селитра доналарини ажратиб олишга хизмат қилади. 
Мавхум қайнаш қатламли совитиш қурилмасида аммонийли селитра доналар, ёзда 40-500С, қишда эса 20-300С ҳароратигача совитилади.
Совитилган тайёр маҳсулот лентали транспортёр ёрдамида қадоқлаш бўлимига берилиб, полиэтилен ёки қаватли қоғоз қопларга қадоқланади ва омборга юборилади. У ердан истеъмолчиларга жўнатилади. 
Ишлаб чиқариш қурилмаларидан ажралиб чиқаётган; НИФ қурилмасидан чиқаётган шарбат буғи, ювиш скруббери (8) дан чиқаётган буғ, буғлатиш қурилмасидан чиқаётган буғ–ҳаво аралашмаси ва донадорлаш минорасидан чиқаётган ҳаво таркибидаги селитра чанглари  миноранинг юқори қисмида жойлашган ювиш скруббери (18) да аммонийли селитрасининг 15–25% ли эритмаси ёрдамида тозаланади.
Тозаланган ҳаво оқими вентилятор (19) орқали атмосферага ташлаб юборилади.

Атмосферага ташланаётган аралашма таркибида аммиакнинг миқдори    30 мг/нм3 , аммоний нитратнинг миқдори эса 100 мг/нм3 дан ортмаслиги керак.
Қуйида (расм 3.2) қуввати 1360 т/кун бўлган юқори қувватли (тоннажли) селитра ишлаб чиқаришнинг АС-72 агрегатининг технологик тасвири баёни билан келтирилган.

Аммонийли селитра ишлаб чиқариш учун зарур бўлган аммиак, омбордан  насослар ёрдамида сўриб олиниб буғлатиш қурилмасига берилади (буғлатиш қурилмаси технологик тасвирда кўрсатилмаган). Бу ерда суюқ аммиак қиздирилган сув ёрдамида газ ҳолатига ўтказилади. 
Газ ҳолидаги аммиак буғлатиш қурилмасидан иситгич (1) га  берилади, бу ерда конденсат буғ ёрдамида 120-1600С ҳароратгача иситилади. 
120-1600С ҳароратгача қиздирилган газ ҳолидаги аммиак, иситгич қурилмасининг юқори қисмидан иккита параллел ҳолатда жойлашган НИФ (нейтрализация иссиқлигидан фойдаланиш) қурилмаси (3) ни пастки реакцион стакан  қисмига берилади.

Бир вақтни ўзида аммонийли селитра ишлаб чиқариш учун зарур бўлган 58-60% ли нитрат кислотаси, омборлардан насослар ёрдамида сўриб олинади.

Сўриб олинган 58-60% ли нитрат кислота иситгич (2) да жараёндан ажралган шарбат буғи ёрдамида 80-900С ҳароратгача қиздирилади.

80-900С ҳароратгача иситилган нитрат кислота, иситгич қурилмасининг юқори қисмидан НИФ қурилмаси (3) ни пастки реакцион стакан қисмига берилади.
НИФ қурилмасида реакция натижасида 89-92% ли аммонийли селитра эритмаси ҳосил бўлади. 

Ҳосил бўлган 89–92% ли аммонийли селитра эритмаси НИФ қурилмасининг пастки ён қисмидан, донейтрализатор қурилмаси (4) га берилади. 

Донейтрализатор қурилмасида аммонийли селитра эритмасининг муҳити рН=6 гача газ ҳолидаги аммиак ҳисобига нейтралланади. 
Бир вақтни ўзида аммонийли селитрасининг гиграскопик хусустиятини  яхшилаш мақсадиди, донейтрализатор қурилмасининг юқори қисмидан сульфат – фосфатли қўшимчалар қўшилади. Бу эса аммонийли селитрасининг ёпишқоқли хусусиятини камайишига олиб келади.
Ҳосил бўлган эритма назорат донейтрализатор қурилмаси (5) га берилади. Бу ерда эритма таркибида эркин нитрат кислотанинг миқдори 4 г/л бўлгунга қадар газ ҳолидаги аммиак билан қўшимча нейтралланади.

Қўшимча нейтралланган аммонийли селитра эритмаси буғлатиш қурилмаси (6) нинг юқори - иссиқлик алмашиниш қисмига берилади.

Буғлатиш қурилмасида аммонийли селитра эритмаси қувурлар ичига тақсимлагичли қалпоқчалар ёрдамида бир меъёрда оқиб тушади. Қувурлар орасига эса қарама–қарши йўналишда 1,3–1,6 МПа босимли тўйинган буғ ва 1800С ҳароратгача қиздирилган ҳаво оқими берилади.

Буғ–ҳаво ёрдамида аммонийли селитра эритмаси юқори концентрацияли суюқланма бўлгунга қадар буғлатилади. 

Ҳосил бўлган 99,6–99,8 % ли юқори концентрацияли аммонийли селитра суюқланмаси буғлатиш қурилмасининг пастки қисмидан гидрозатвор-донейтрализатор (9) га ва у ердан фильтр (10) га берилади. 

Бу ерда аммонийли селитра суюқланмаси (юқори концентрацияга эга бўлганлиги сабабли ҳар хил қурумларни ҳосил қилиши мумкин) дағал ва майин фильтрлар ёрдамида тозаланади. 

Фильтрловчи материаллар кислотали мухитларга чидамли бўлиб, ҳар бир қувурларга (фильтр ичидаги) 100 тага яқин фильтрловчи элементлар (ўлчами 0,25–0,4 мм) ўрнатилган. Фильтрлашнинг умумий юзаси   12–16 м2 га тенг. 

Агар аммонийли селитра суюқланмаси фильтрларда тозаланмаса, донадорлаш минорасининг юқори қисмида жойлашган тебранма акустик грануляторларни (суюқликларни сочиб берувчи маҳсус қурилма) тирқишларини тўсиб қўйиши, ва шу билан бирга грануляторларни гидравлик қаршилигини ортиб кетишига сабаб бўлиши мумкин. Шу сабабли ҳам суюқланма фильтрларда тозаланади. 

Тозаланган юқори концентрацияли аммонийли селитра суюқланмаси йиғгич идиш (11) га берилади. Бу ерда суюқланмага ботирилган насос ёрдамида аммонийли селитра суюқланмаси қувурлар орқали донадорлаш минорасининг юқори қисмида жойлашган йиғгич идиш (15) га берилади.

Бу ердан аммонийли селитра суюқланмаси донадорлаш минораси (20) нинг юқори қисмида жойлашган учта тебранма акустик гранулятор (16) га бир ҳилда тақсимланади. Тебранма акустик гранулятор ёрдамида аммонийли селитра суюқланмаси минора кесим юзаси бўйлаб сочиб берилади (минорада жами 6 та тебранма акустик грануляторлар жойлашган бўлиб, 3 таси ишчи 3 таси эса захира ҳолатида бўлади). Аммонийли селитра суюқланмасининг тушиш баландлиги 50–55 м. ташкил этади. 

Минорани  пастки қисмидан мавхум қайнаш қатламли совитгич (22) орқали ҳаво оқими (ҳаво оқими 23 вентиляторлар ёрдамида сўриб олинади) берилади.  Берилаётган ҳавони хажми ёзда 300 минг м3/соат, қишда эса 160–240 минг м3/соатни ташкил этади. 

180-1850С ҳароратдаги аммонийли селитра суюқланмаси ҳаво оқими билан тўқнашиши натижасида аста–секин совий бошлайди. Суюқланманинг ҳарорати 1800С дан 1670С га тушганда суюқланмада майда кристаллар пайдо бўлади. Ҳаво оқими билан узликсиз тўқнашиши натижасида ҳарорат 1400С га тушганда суюқланма тўлиқ қотади. 

Олинган 80-1200С ҳароратидаги аммонийли селитра доналари миноранинг пастки қисмидан лентали транспортёр (21) га тушади ва учта секцияли мавхум қайнаш қатламли совитиш қурилмаси (22) га берилади. 
Мавхум қайнаш қатламли совитиш қурилмасининг умумий узунлиги 15 м. бўлиб (ҳар бир секция 5 м.), ҳар бир секцияда 4% қияликда сетка (бу ерда 2 ҳил сетка ўрнатилган бўлиб, бирининг ўлчами кичикроқ иккинчисининг ўлчами эса каттароқ) ўрнатилган. Ушбу сеткалар ностандарт (донадорлиги 1-4 мм дан катта ёки кичик бўлган) аммонийли селитра доналарини ажратиб олишга хизмат қилади. 
Мавхум қайнаш қатламли совитиш қурилмасида аммонийли селитра доналар, ёзда 40-500С, қишда эса 20-300С ҳароратигача совитилади.
Совитилган тайёр маҳсулот лентали транспортёр ёрдамида қадоқлаш бўлимига берилиб, полиэтилен ёки қаватли қоғоз қопларга қадоқланади ва омборга юборилади. У ердан истеъмолчиларга жўнатилади. 
Ишлаб чиқариш қурилмаларидан ажралиб чиқаётган; НИФ қурилмасидан чиқаётган шарбат буғи, буғлатиш қурилмасидан чиқаётган буғ–ҳаво аралашмаси ва донадорлаш минорасидан чиқаётган ҳаво таркибидаги селитра чанглари  миноранинг юқори қисмида жойлашган ювиш скруббери (18) да аммонийли селитрасининг 15–25% ли эритмаси ёрдамида тозаланади.

Тозаланган ҳаво оқими вентилятор (19) орқали атмосферага ташлаб юборилади.

Атмосферага ташланаётган аралашма таркибида аммиакнинг миқдори    30 мг/нм3 , аммоний нитратнинг миқдори эса 100 мг/нм3 дан ортмаслиги керак.

Расм 3.2. Аммонийли селитра ишлаб чиқаришни АС–72 агрегатининг технологик тасвири.

1 - аммиак иситгич; 2 - нитрат кислота иситгич; 3 - НИФ қурилмаси; 4,5 – донейтрализаторлар; 6 - буғлатиш қурилмаси; 7,24 - ҳаво иситгич. 8 – ҳаво сўриш вентилятори; 9 – гидрозатвор – донейтрализатори; 10 - суюқланма фильтри; 11- суюқланма учун идиш; 12- суюқланмага туширилган насос; 13 - марказдан қочма насос; 14 – аммонийли селитра эритмаси учун идиш; 15 – босим идиш; 16,17 - акустик грануляторлар; 18 – скруббер; 19,23 – вентиляторлар; 20 - донадорлаш минораси; 20,25 – лентали конвейерлар; 22 - мавхум қайнаш қатламли совутгич; 23 – вентилятор; 26 – элеватор; 27 - сирт актив моддалар билан қайта ишлаш қурилмаси.

ИШЛАБ – ЧИҚАРИШ САНОАТ ҚУРИЛМАЛАРИ

Илк ишлаб чиқариш корхоналари ишга туширилганда, агрегатларнинг ишлаб чиқариш қуввати анча кичик бўлган.

Аҳолини тубдан ўсиб бориши натижасида кичик қувватга эга бўлган агрегатлар ўрнига, мукаммаллашган юқори қувватга эга бўлган янги агрегатлар тавсия этила бошланди. Бу агрегатларнинг ишлаб чиқариш қуввати юқори бўлиши билан бирга, аҳолини сифатли минерал ўғитларга бўлган талабларини тўла таъминлай олади.

Аммонийли селитра ишлаб чиқаришда ҳозирги кунгача ишлатилиб келинаётган унумдорлик қуввати юқори бўлган: АС-67, АС-72, АС-72М агрегатлари фикримизга тўла мисол бўла олади.

АС-67, АС-72, АС-72М агрегатларида тех   нологик жиҳозлар бир хил жойлашган бўлишига қарамай, агрегатларнинг қурилма конструкцияси ва ишлаш режими бир - биридан фарқ қилади. Масалан, аммонийли селитрасининг сифатини яхшилаш мақсадида АС-67 агрегати учун сульфатли, АС-72 агрегатига сульфат-фосфатли, АС-72М агрегатига эса магнезиал қўшимчалар қўшилади.

Бундан ташқари, АС-67 агрегатининг бир қанча асосий қурилмалари (НИФ, буғлатиш, донейтрализатор) ва ёрдамчи қурилмаларига (иситгич, совутгич, фильтрлар ва бошқалар) конструктив ўзгартиришлар киритилган. Баъзи ёрдамчи (иситгич, фильтрлар, донадорлаш) қурилмалар бутунлай алмаштирилди.

Аммонийли селитра ҳосил бўлиш реакцияси асосан НИФ қурилмасида амалга оширилади. 

НИФ қурилмаси асосан пўлатдан тайёрланган бўлиб, кислота ва ишқорий муҳитларда ишлаганлиги учун ҳам қурилма таркибига; никел, хром, титан каби лигерланган элементлар ҳар хил миқдорий қисмларда қўшиб тайёрланган (03X18Н10Т).

НИФ қурилмаси вертикал цилиндрик кўринишда бўлиб, қурилманинг умумий баландлиги 11160 мм, иккита қисмдан иборат:
· пастки реакцион қисм, умумий диаметри d = 1600 мм ( 1,6 м)
· юқори сеперацион қисм, умумий диаметри d = 3600 мм ( 3,6 м)

Қуйида (расм 3.3) аммиак ва нитрат кислотани бир меъёрда тақсимлаб берувчи НИФ қурилмасининг тасвири берилган.

Қурилманинг ички қисмида реакцион стакан (1) жойлаштирилган бўлиб, диаметри 1200 мм (d =1,2 м) ва баландлиги 5300 мм (Н = 5,3) ни ташкил этади. Реакцион стаканининг пастки қисмида титандан тайёрланган барботёрлар 

жойлаштирилган.

Бу барботёр (3) лар кислота учун алоҳида, газ ҳолидаги аммиак учун алоҳида қилиб жойлаштирилган.

 Реакцион стаканига газ ҳолидаги аммиак 6650 та тешиклар орқали          30-50 м/с тезликда киради. Газ ҳолидаги аммиакни кириш тешикларини диаметри 3 мм ни ташкил қилади. 
Нитрат кислотаси эса 2150 та тешиклар орқали (тешиклар диаметри d=1,5 мм) 2-3 м/с тезлик билан киради.

Реакцион стаканининг юқориги қисми, диффузор (4) билан тугайди. Диффузор реакцион стаканидан чиқаётган эритма 

(аммонийли селитра, 2-4 г/л нитрат кислота, сув) тезлигини бир хилда таъминлаш билан бирга, буғ суюқлик аралашмасидаги гидро зарбаларни олдини олади. Буғ суюқлик аралашмаси уюрма ҳосил қилгач (5) орқали чиқиб кетади.

Қурилмани юқориги қисми қалпоқчали тарелкадан ва диаметри 3600 мм (3,6 м) бўлган ювгичлардан иборат (ОСТ 26-01-309-71). Қурилмада 180 та қалпоқчали тарелкалар бўлиб, уларнинг диаметри 150 мм, эркин кесим юзаси эса 1,37 м2  ни ташкил қилади.

Қурилманинг 3600 мм диаметри максимал юкламаларда ҳам қурилма кесими бўйлаб буғ тезлигини 0,7 м/с дан ошмаслигини таъминлайди.

Қурилмадаги ювгич конструкцияси икки хил оқимни ҳосил қилишга имкон беради: 

· юқоридаги иккита тарелкаларга конденсат шарбат буғи берилиб, шарбат буғ таркибидан аммонийли селитра ва эркин нитрат кислота томчилари тутиб қолинади ва қурилмадан чиқариб юборилади.

· пастки иккита тарелкага 20-25% ли аммонийли селитра эритмаси берилади ва шарбат буғи таркибидан аммиакни ютиб қолади. Шу билан бирга оз миқдорда буғлатилади ва донейтрализатор қурилмасига берилади.

Сеперацион қисмдан чиқаётган шарбат буғи диаметри 2200 мм ва эркин кесим юзаси 97% бўлган (8) сеткали ажраткичдан (силкитиб тозалагич) чиқариб юборилади. Қурилмадаги босим 0,12 МПа ни, реакцион стакан қисмдаги ҳарорат эса 150-1700 С ни ташкил қилади.

Аммонийли селитра эритмасини юқори концентрацияли суюланма ҳосил бўлгунга қадар буғлатиш жараёни, камбинирланган буғлатиш қурилмасида олиб борилади.

Қуйидаги (расм.3.4,3.5) бир тамонлама юқори концентрланган суюқланма ҳосил қилувчи буғлатиш қурилмасининг тасвири берилган.

Буғлатиш қурилмаси АС-67, АС-72 агрегатлари учун ҳам ишлаш режими бир хилдир. 

Буғлатиш қурилмаси пўғатдан тайёрланган (08Х22Н6Т) (12Х18Н10Т) бўлиб, умумий баландлиги 1600 мм. Вертикал ҳолатда жойлашган ғилофсимон қувур қисми аммонийли селитрасини буғлатишга ҳизмат қилади (диаметри d=2,8 м, баландлиги Н=6,4 м ≈ 640 мм).

Асосан иситувчи агент сифатида 1,3-1,6 МПа босимгача сиқилган буғдан фойдаланилади. Ушбу буғ эритмага қарама–қарши йўналишда қувурлар орасидан 1800С ҳароратли ҳаво оқими билан берилади. Ҳаво оқими эса қуриманинг концентрацион қисмидан (диаметри 2,8 м, баландлиги Н=6 м) берилади. 

[image: image4.png]'T Boadyx + napst 806

7
Napoboil
KoHBewcam
Z .
Pacmbop _ Pacmbap
2MMURYHOL aMMuayiol
ceaumpst 3 cenumpst &
flap 5] Pacmbop
&
T
4 x
KoHdedcam
—_—
5.
flap Pacméop
faf Kondencam -
Nap Koﬂé'eﬁcaml
— —
j@ KondeHcam
Boadyx
 f—
7
m
Map ? Kondencam

fnal ammuayrold
ceaumpsi




                а 




б

Расм 3.4. а. Камбинирланган буғлатиш қурилмаси.
а) 1 – ювгич; 2 - эллаксимон тарелка; 3 - суюқликлар ажратгичи; 4 – қувур; 5 – тарелкалар, 6 – илонсимон қувурлар, 7 - айланма ҳаво коллектори.

Расм 3.5. б. Суюлтрилган эритмалар учун буғлатиш қурилмаи.
б)  1 - қувурли иссиқлик алмашгич, 2 - боғловчи қувур; 3 – сеператор; 4 - элаксимон тутгич, 5 – қопқоқ.

Қуйида буғлатиш қурилмасини конструктив ҳарактеристикаси келтирилган:

Иссиқлик алмашиниш юзаси, м2:

Қувурли қисми....................................................................................710


Илонсимон............................................................................................75

Диаметри, мм:


Қувур қисми......................................................................................2800


Тарелка қисм корпуси......................................................................2800


Ювувчи қисм корпуси.....................................................................3800


Ҳаво тақсимлагич корпуси..............................................................3400


Қувурлар учун..................................................................................56x3

Тарелкаларнинг тешиги:


Элаксимон тарелка учун........................................................................3


Қувурлар сони....................................................................................721


Қувурлар узунлиги...........................................................................6000       

Тарелкалар сони:


Масса алмашиниш қисмида..................................................................3


Ювувчи қисми........................................................................................2

Элаксимон тарелкаларда эркин кесими,%....................................................5
Донадорлаш минораси - ҳосил бўлган аммонийли селитра суюқланмасини донадор шаклга келтириш учун мўғжалланган. 

Минора уч қисмдан иборат: 
· юқори қисм - ювувчи скрубберга уланган ўтказувчи (переходник); 
· ўрта қисм - қобиқ (корпус); 
· қуйи қисм - қабул қилувчи конус. 

Юқори қисм мураккаб конфигурацияга эга бўлиб, қобиқ (корпус) тўғри бурчакли вертикал қутичалардан (коробка) тузилган. Унинг баландлиги 52,8 м бўлиб, 2 мм қалинликдаги 08Х17Т маркали пўғатдан ясалган. 

Қобиқ (корпус) углеродли пўғатдан ясалган бўлиб, сирти иссиққа чидамли резина билан қопланган. У тушаётган доналарни конвейерга узатиб беради. Иссиққа чидамли ленталар керак пайтда ёпишиб қолган аммонийли селитра доналарини тушириб юбориш учун механик равишда силкитиб турилади. 
Ҳаво минорага конуслар орасидаги тешиклар орқали сўрилади. Маҳсулот эса пастки конуснинг тўғри бурчакли тешигидан лентали конвейерга тушади. Сўнг минорадан чиқаётган 80-1200С ҳароратли аммонийли селитра доналари мавхум қайнаш қатламли совитиш қурилмасига берилади. 

Қурилма тўғри бурчакли шаклда бўлиб, узунлиги 15 м, эни 2,4 м. Учта секциядан иборат бўлиб, ҳар бир секция узунлиги 5000 мм, битта секциянинг ишчи панжара юзаси 12 м2. Биринчи секцияга киришдан олдин, маҳсулот                 бўлакларни майдаловчи қурилмага берилиб, кейин навбатма - навбат уччала секциядан ўтади ва қадоқлаш учун узатилади.

НАЗОРАТ САВОЛЛАРИ
1. Аммонийли селитра қайси қурилмада олинади?
2. Минорада суюқланмани тушиш баландлиги қанча?

3. Минорадаги скруббернинг вазифаси нима?

4. Кристалланиш деганда нимани  тушунасиз?

5. Ўғитларни тўкилувчанлигини  йўқолишига сабаб нима?

6. Доналар асосан қандай ўлчамларда ишлаб чиқарилади?

7. Буғлатиш қурилмасида ишчи босим қанча?

8. Аммонийли селитра қандай ҳароратларда парчаланади?

9. Аммонийли селитра сифатини қандай яхшиласа бўлади?

10. Аммонийли селитра  қандай маркаларда ишлаб чиқарилади?

КАРБАМИД ИШЛАБ ЧИҚАРИШ
КАРБАМИДНИНГ ФИЗИК - КИМЁВИЙ ХОССАСИ
Карбамид (NH2)2CО - азотли ўғитлар ичида энг кўп миқдорда озуқа элементини тутиб, унинг таркибида 46-46,5% азот элементи мавжуд. 
Карбамиднинг техник номи мочевина бўлиб, у тоза ҳолатда рангсиз, ҳидсиз оқ кристалл туздир. Унинг 250С ҳароратдаги зичлиги 1330 кг/м3, 132,7 0С ҳароратда эрийди. Техник маҳсулот - оқ ёки сарғиш кристалл бўлиб, шакли игнасимон ромбик призма кўринишида бўлади. 
Қуйида карбамиднинг асосий физик–кимёвий ўзгармас катталиклари келтирилган: 
Ташқи кўриниши........................................ оқ игнасимон ёки ромбик призма
Молекуляр оғирлиги (атом оғирлиги бўйича, 1963 й).......................60,056
Суюқланиш ҳарорати, 0С:

0,1МПа..............................................................................................132,7

300,0МПа..........................................................................................150,0

Зичлиги, т/м3:


 0 0С...................................................................................................1,335

25 0С..................................................................................................1,330

137,7 (суюқлик)...............................................................................1,225
Динамик қовушқоқлиги (132 0С да), МПа(с............................................2,58
Иссиқлик сиғими, Ж/(моль(К):


250С.................................................................................................93,198

136 (суюқлик)..............................................................................127,864
250С ҳароратдаги энтропияси, Ж/(моль(К)..........................................104,67
Иссиқлик, кЖ/моль:


25 0С ҳароратда оддий моддага айланиш......................................333,3


25 0С ҳароратдаги ёниш .................................................................632,5

Эриш иссиқлик, кЖ/кг:


сувда.................................................................................................242,0


метанолда.........................................................................................195,1


этанолда............................................................................................210,2


суюқ аммиакда

26,4-31,5 0С ҳароратда....................................................................255,4  

50,0-108,5 0С ҳароратда..................................................................134,0
Иссиқлик ўтказувчанлик, Вт/(м(К):


кристалл.............................................................................................80,0

135 0С ҳарорат суюқликда................................................................0,42

25 0С ҳароратдаги диссоциацияланиш константаси....................1,5(10-1425       0С ҳароратдаги деполь моменти:


сувда.................................................................................................4,2 D


ацетонда..........................................................................................4,38 D
Карбамид вакуум остида 120-1300С ҳароратгача қиздирилганда парчаланмайди. Агар қиздириш 160-1900С ҳароратда олиб борилса, карбамид аммоний ционатга парчаланади. Атмосфера босимида карбамид 180-1900С ҳароратигача қиздирилса, парчаланади, бунда аммиак ажралиб чиқади. Бу жараёнда аввал аммоний ционат, сўнгра ционит кислота ва аммиак ҳосил бўлади:

(NH2)2CО  ( NH4ОCN ( HОCN + NH3
Ционит кислотаси карбамид билан бирикиб биурет ҳосил қилади: 

HОCN + (NH2)2CО ( NH2CОNHCОNH2
Биурет кристаллоградлар ҳосил қилувчи оқ кристалл маҳсулотдир. Қуйида биуретнинг сувдаги эрувчанлиги келтирилган:


эрувчанлиги, % (оғирлик)   0,5      2,0      7,0      20,0      53,5


ҳарорат, 0С                            0,0      2,5     50,0     75,0      105,05 
Юқоридаги натижалардан кўриниб турибдики, ҳароратни ортиши билан биуретни сувдаги эрувчанлиги ортиб боради. 

Карбамид сувда, спиртда ва суюқ аммиакда яхши эрийди. Тўйинган сувли эритма таркибида 200С ҳароратда 51,8%, 600С ҳароратда 71,9 %, 1200С ҳароратда эса 95% карбамид бўлади. 

Карбамид аммиак билан бирикиб аммиакатларни ҳосил қилади. Унда 460С ҳароратда 77,9% карбамид бўлади. Ҳароратнинг ортиши билан карбамидни суюқ аммиакдаги эриши ортиб боради.

Қуйида (NH2)2CО-NH3-Н2О тўйинган эритманинг эгри чизиқли            политермик диаграммаси келтирилган.

Расм 4.1.  (NH2)2CО – NH3 – Н2О тўйинган эритманинг

эгри чизиқли политермик диаграммаси

Карбамид кислоталар билан кучсиз ишқорларни ҳосил қилади. Масалан: нитрат (NH2)2CО(НNО3 сувда кам эрийди, қиздирилса портлаш билан парчаланади; фосфат (NH2)2CО(H3РО4 сувда яхши эрийди, бундан ташқари тўла диссоциацияланади. Бундан ташқари карбамид тузлар билан комплекс бирикмаларни ҳосил қилади. Бунда ҳар икки компонент ўғит ҳисобланади. Масалан: Ca(NО3)2(4(NH2)2CО; Ca(H2РО4)2(4(NH2)2CО ва энг асосийси карбофосфатлардир (NH2)2CО(H3РО4.

 Карбамиднинг сувли эритмалари 800С ҳароратгача ўз ҳолатини            сақлайди. Ундан юқори ҳароратларда эса карбамид аммоний изоцианатга, сўнгра аммоний карбонатларга ўтади:

(NH2)2CО ( NH4NCО

NH4NCО +2H2О ( (NH4)2CО3
Аммоний  карбонат ўз навбатида аммоний гидрокарбонат ва аммиакка пaрчаланади:

(NH4)2CО3 ( NH4HCО3 + NH3

Аммоний гидрокарбонатдан аммиак ва карбонат ангидриди ажралади:

NH4HCО3  ( CО2 +H2О+NH3
Аммоний карбамат эритмаси сув билан бирикиб аммоний карбонатга ўтиши мумкин:

NH2CООNH4 + H2О=(NH4)2CО3
Аммоний карбаматнинг парчаланиши аммиак иштирокида самарали даражада камаяди. Қуйида NH2CООNH4–Н2О системасининг эрувчанлик диаграммаси келтирилган. 
Расм    Позин 234 бет.


Диаграммадан кўриниб турибдики, 600С ҳароратдан паст ҳароратларда аммоний карбамат эритмаларидан углеаммоний тузлари  кристалланади. Масалан, минус 130С дан 50С ҳароратгача аммоний карбонат, 50С ҳароратдан 600С ҳарорат оралиғида сесквикарбонат (лотинча sesqui – бир ярим марта деган маънони англатади, иккиламчи тузида СО32- ни NH4+ га нисбати аммоний карбонатдан 1,5 марта кўп) ёки (политорнқй) сувли аммоний карбонат -                                              (NH4)2CО3 ( 2NH4HCО3 кристалланади. 

Тоза аммоний карбаматининг суюқланиш ҳарорати 152-1550С га тенг бўлиб, углеаммонийли тузлар, карбамид, сув иштирокида бу ҳарорат кескин пасаяди. Одатда, аммоний карбаматнинг суюқ аммиакдаги эрувчанлиги 00С дан 1180С ҳарорат оралиғида унча юқори эмас. 118-1190С ҳароратда эса икки хил эритмалар – суюқ аммиакда аммоний карбамат (таҳминан 3% NH2CООNH4) ва суюқ аммоний карбаматда аммиак (26% NH3)  ҳосил бўлади. 
ОЛИНИШИ ВА ИШЛАТИЛИШИ
Карбамидни биринчи бўлиб, 1828 йилда Вёлер аммоний цианатдан синтез қилган (1773 йилда Руэллем мочевинани топган). Шундан буён карбамид органик синтезнинг мухим моддаларидан бир бўлиб ҳизмат қилмоқда. Ҳозирги кунгача карбамид асосида бир неча моддалар синтез қилинган. Бундан ташқари бир қанча моддаларни олиш учун асосий хом-ашё сифатида ишлатилмоқда. 

Карбамид ишлаб чиқариш усули ва технологияси 1868 йилда                 А.И. Базаров тамонидан ишлаб чиқилган. Бу усул аммиак ва карбонат ангидриднинг  қайтар реакциясидан  иборат бўлиб, жараён икки босқичда боради. 

Биринчи босқичда аммоний карбамат ҳосил бўлади:

2NH3 + CО2 ( NH4CООNH2 +125,6 кЖ 
Иккинчи босқичда эса карбамид ҳосил бўлади:

NH4CООNH2 ( NH2CОNH2 +H2О – 15,5 кЖ  
Карбамидни ҳосил бўлиш даражаси реагентлар билан тўлдириш зичлигига, босимга, ҳароратга, аммиак ва сувни реагент таркибидаги миқдорига боғлиқдир. Тўлдириш зичлиги деб, бошланғич моддалар миқдорини реактор хажмига бўлинган нисбатига айтилади. Карбамид синтези асосан суюқ фазада боради. Бошланғич моддалар миқдори бир хажмда қанча кўп бўлса, босим шунча юқори бўлади. Жараён 180-2000С ҳарорат ва 18-20 МПа босимда олиб борилади. Ундан юқори ҳарорат эса қурилмаларни коррозияга олиб келади. Реагентлар таркибида углерод (IV)-оксидининг ортиқча миқдори карбаматни карбамидга айлантиришга таъсир кўрсатмайди. Чунки, таъсирлашиш жараёни асосан газ фазасида боради. Ортиқча аммиак мувозанатни карбамид ҳосил бўлиши тамонига силжитади. 
Аммоний карбамат 150-2200С ҳарорат оралиғида аммиак ва углерод (IV)- оксидига парчаланади. Бу жараён содир бўлмаслиги учун карбамид синтези юқори босимларда олиб борилади. 

Аммоний карбаматнинг ҳосил бўлиш тезлиги босимни квадратига пропарцианал равишда ортади. Атмосфера босими ва паст ҳароратда аммоний карбамат ҳосил бўлиши жуда секинлик билан боради. 10 МПа ва                    1500С ҳароратда жуда тез ҳосил бўлади. Босимни ортиши билан жараёнда аммоний карбаматнинг конверсияланиш даражаси ортади. 

Аммоний карбамат суюқланмасидан карбамидни ҳосил бўлиши, аммоний карбаматни суюқланиш ҳароратидан паст ҳароратда (1520С) содир бўлади. Ҳароратни паст бўлиши аммиакни парциал босими ва суюқ фазада эришини камайтиради. Уларни таркибини (газ аралашмасида) 98-99% дан 85-86% гача, конверцияланиш даражасини  эса 65% дан 45% гача туширади. 
Ортиқча аммиакни тайёр маҳсулот таркибида бўлиши жараёнга ёмон таъсир кўрсатади. У қурилмаларни коррозияланишини тезлаштиради. Шунинг учун ортиқча аммиак циклга қайтадан берилади ёки бошқа мақсадлар учун масалан, аммонийли селитра ишлаб чиқаришга берилади. Ишлаб чиқаришдаги ортиқча аммиакни аммонийли селитра ишлаб чиқаришга юбориш билан катта фойда олинади. Масалан, 1т карбамид олиш жараёнида ажралиб чиққан аммиакдан 5-8 т селитра олиш мумкин. 

Аммиак-одатдаги шароитда ўзига хос ўткир хидли рангсиз газ бўлиб, ҳаводан деярли енгил, минус 330С ҳароратда суюқланади. Босим оширилганда ёки совитилганда у осонгина рангсиз суюқликка айланади. 
Аммиак сувда яхши эрийди 200С ҳароратда 1 литр сувда 700 хажмга яқин аммиак эрийди, бундан ташқари сув билан бирикиб аммоний гидроксидини ҳосил қилади. Аммиакнинг концентрланган эритмасида 25% ам​миак бўлиб зичлиги 0,91 г/смЗ га тенг. Аммиакнинг сувдаги эритмаси новшадил спирт деб ҳам аталади. Аммиак кимёвий жиҳатдан анча актив модда бўлиб, реакцияларида қайтарувчилик хоссаларини ҳам намоён қилади. Аммиак кислородда ёрдамида аланга бериб ёнади (сув ва эркин азот ҳосил бўлади):

4NH3+302=6H2О+2N2

Аммиак кислоталар билан реакцияга киришиб аммоний тузларни ҳосил қилади (аммоний тузлари сувда осон эриб ионларга батамом ажралади):
NH3 + HCl=NH4Cl                            NH3+H3PO4=NH4H2PO4
         NH3 + HNO3= NH4NO3                         2NH4 ОН+Н2SO4=(NH4)2SO4+2H2O
Карбамид синтезининг яна бир муҳим хом ашёси ҳисобланган углерод (IV)-оксиди табиатда органик моддалар оксидланиш жараёнида яъни ўсимлик ва ҳайвон қолдиқларини чиришида, ёқилғиларни ёнишида ва бошқаларда ҳосил бўлади. Вулқон отилгандаги ёриқ жойлардан ва булоқ сувларида ҳам кўп миқдорда углерод (IV)-оксиди чиқиб туради. Углерод (IV)-оксиди рангсиз газ бўлиб, ҳаводан деярли 1,5 марта оғир. Углерод (IV)-оксиди лабораторияларда кальций  карбонатга хлорид кислота таъсир эттириш йўли билан ҳосил қилинади.

Саноатда охак куйдириш жараёнида кўп миқдорда углерод (IV)-оксиди ажратилади: 

СаСО3=СаО+СО2
Карбамид концентрланган балластсиз ўғит ҳисобланади. Тоза карбамидда 46,6% азот элементи бўлиб, бу бошқа барча азотли ўғитлардан кўп озуқа моддаси борлигини билдиради. Бундан ташқари карбамид таркибидаги азот элементи ўсимликлар тамонидан осон ўзлаштирилади. Карбамид ўғит сифатида аммонийли селитрасига нисбатан бир қатор афзалликларга эга. У портлашга хавфсиз, тупроққа тушганда секин эрийди, гигроскоплиги камроқ, ёпишқоқлик ҳусусияти унча юқори эмас. Шунинг учун карбамидни донадор ҳолда қадоқламасдан ҳам ташиш мумкун. Карбамиднинг гигроскоплик нуқтаси 200С ҳароратда 80% га тенг. Карбамидни ёпишқоқлигини камайтириш учун донадорлашдан олдин суюқланмага карбамидо-формальдегид смоласи (КФС) қўшилади. 
Карбамид тупроқда тўла эрийди ва уроидиштериялар тамонидан ажратиладиган уреаза ферменти таъсирида аммонийлашади (аммонификацияланади), яъни намлик таъсирида аммоний карбонатга айланади:

NH2CОNH2+H2О=(NH4)2CО3
Бу жараён гумусга бой тупроқларда 2-3 кун ичида тугалланса, қумлоқ ва ботқоқли тупроқларда нисбатан секин кечади. Ҳосил бўлган аммоний карбонат–беқарор бирикма.  Ҳаво таъсирида у аммоний бикарбонат ва аммиакка айланади:

(NH4)2CО3 ( NH4 НCО3+NH3
Демак, карбамид юза кўмилса ёки тупроқнинг бетига тушса, азотнинг аммиак сифатида исроф бўлиши содир бўлади. Тупроқда аммоний карбонат гидролизга учраб, аммоний бикарбонат ва аммоний гидрооксидини ҳосил қилади:
NH2CОNH2 +H2О= NH4 НCО3+ NH4 ОН

Аммоний ионларининг бир қисми тупроқ коллоидлари тамонидан, қолган қисми эса бевосита ўсимликнинг илдизи ва барги орқали ютилади. Маълум даврдан кейин аммиак нитрификацияланади:
2NH3+3О2=2HNО2+2Н2О;            2HNО2+О2=2HNО3
Карбамид тупроққа киритилган дастлабки  кунларда гидролитик ишқорий  туз – аммоний карбонат (NH4)2CО3 ҳосил бўлиши туфайли тупроқда муваққат ишқорий муҳит юзага келади. Аммоний карбонат нитрификацияланиб боргани сари тупроқнинг ишқорийлиги камаяди. Аммоний карбонат кислотали тупроқларга нейтралловчи бўлиб таъсир кўрсатади. Лекин кейинчалик аммоний иони нитрификацияланиб, тупроқнинг кислотали бўлишига олиб келади. Шунинг учун карбамид кўп бўлмаган физиологик кислотали тупроқларда кенг қўлланилса мақсадга мувофиқдир.
Ўғит сифатида фойдаланиладиган карбамид таркибидаги зарарли қўшимча бу биурет бўлиб, ўсимликлар учун захарлидир. Ўсимликларни илдиздан ташқаридан карбамид эритмаси ёрдамида озиқлантиришда баргларнинг куйиши кузатилади. Тупроққа қаттиқ ҳолда карбамид киритилганда биурет миқдори бир неча марта кўпроқ бўлиши мумкин.  
Карбамид чорвачиликда ҳам кенг фойдаланилади масалан, чорва мол-ларига протеинли қўшимча сифатида уларнинг озуқасига қўшиб берилади.

ГОСТ 2081 - 75 га асосан карбамид донадор ва кристалл ҳолда А ва Б маркаларда ишлаб чиқарилади.

 А - маркали карбамид, олий ва биринчи категориялик ҳисобланиб, суoний смола, пластмасса, елим, лак, формацевтик препаратлар, гербицидлар, дефолиантлар ишлаб чиқаришда ва чорвачиликда кенг қўлланилади. Унинг таркибида 46,3% азот, 0,6-0,9% гача биурет, 0,2-0,3% сув бўлади. Чорвачиликда ишлатиш учун биурет миқдори 0,3% гача рухсат этилади. Маҳсулотнинг донадорлиги турлича бўлиш мумкун. 

Б - маркали карбамид, қишлоқ хўжалиги экинлари учун ўғит сифатида ишлатилади. Унинг таркибида 46% азот, 0,9% гача биурет ва 0,25% сув бўлади. Маҳсулот доналарининг ўлчами: 1-4 мм 94%, доналарининг ўлчами 1мм дан кичкиналари 5% гача бўлиши шарт. Идишсиз сақлаш муддати 6 ой. 

ИШЛАБ ЧИҚАРИШ УСУЛЛАРИ

Ҳозирда карбамид ишлаб чиқаришнинг аммиак ва углерод (IV)-оксидидан олишни қуйидаги жараёнларга асосланган технологик тасвирлари мавжуд: 

· бир ўтишли жараён; бунда суюқланмадан ортиқча аммиакни (NH3) ҳайдаш ва карбаматни (NH4CООNH2) атмосфера босимида парчалашга асосланган. Жараён қиздириш орқали олиб борилиб, қиздириш орқали ажратиб олинган газ ҳолидаги аммиакдан бошқа мақсадларда ҳам фойдаланилса бўлади (аммоний нитрат, аммоний сульфат, аммоний карбонат ва бошқалар). 

· бир қисм аммиакни циклга қайтариш орқали борадиган жараён; бунда ортиқча аммиакни ажратиб олиш жараёни 1,6-1,8 МПа босим остида олиб борилади. Ажратиб олинган бир қисм ортиқча аммиак конденсатланиб циклга қайтарилади. Аммиакни тўлиқ ҳайдаш ва аммоний карбаматни карбамидга парчалаш жараёни атмосфера босимида олиб борилади, ажратиб олинган аммиакдан бошқа маҳсулотлар олишда ҳам фойдаланиш мумкин.
· аммиак ва углерод (IV)-оксидини алоҳида қайтаришга асосланган жараён; бунда газ фазадан битта компонент ажратиб олинади, бу газ фаза атмосфера босимида дистилляция қилишда ҳосил бўлади. 

· суюқлик рециклик жараёни; бунда углеаммоний тузлар эритмаси ёки суспензияси жараёнга қайтарилади.

· стриппинг жараёни; бунда аммиакни ҳайдаш ва карбаматни пар-чалаш жараёни аммиак ёки углерод (IV)-оксиди оқимида синтез босимида олиб борилади.

· интеграл жараёни; бунда аммиак ва карбамид ишлаб чиқариш      технологик тасвирлари бирлаштирилган бўлади. 

Ҳозирги кунда бутун дунёда бўйича карбамид ишлаб чиқариш асосан суюқлик рециклик усулида олиб борилмоқда. Юқорида келтирилган жараёнларни баъзи бирлари ҳозирда ишлатилиб келинмоқда, аммо баъзилари эса умуман ишлаб чиқаришдан чиқариб юборилган. Ҳозирги кунда бир қисм аммиакни қайтариш жараёни ишлаб чиқаришларда ишлатилиб келинмоқда. Қайтарувчи ва интеграл жараёнлар технологияси қайта ишлаб чиқиш босқичида турибди.

Биринчи бўлиб суюқлик рециклик технологияси Миллер тамонидан ишлаб чиқилган [А.Қ.Ш. пат.1898093, 1933;2116881, 1934] бўлиб, бунда карбамид ишлаб чиқариш жараёнини ортиқча аммиакли шароитда олиб боришни таклиф қилган (моль нисбатда NH3:СО2=7,5). Ушбу технологияда аммиакни асосий қисми биринчи босқич дистилляциядан сўнг жараёнга қайтарилади. Иккинчи босқич дистилляцияда эса ажратиб олинган аммиак ва углерод (IV)-оксиди сувга юттирилади ва жараёнга углеаммоний тузлари кўринишида қайтарилади [(NH2)СО·HNО3]. Кейинчалик бу жараёнга кўпгина янгиликлар киритилди ва унинг ишлаб чиқариш қуввати оширилди. 

Қуйида кўпгина фирмалар тамонидан патент олинган карбамид ишлаб чиқариш усулларини қисқача технологик тасвири  баёнлари билан келтирилган.
«Стамикарбон» (Голландия) усули шунга асосланадики, бунда                          рециркуляция қилинаётган углеаммоний тузлари эритмасини ҳосил қилиш биринчи босқич дистилляцияда босим остида амалга оширилади. Бу эса қурилмага қайтарилаётган аралашмада сув миқдорини камайтириш имконини беради. Бу эса Миллер технологиясига нисбатан карбамиднинг солиштирма миқдорини кўпайтиришга олиб келади. «Стамикарбон» (Голландия) технологияси бўйича карбамид ишлаб чиқаришнинг технологик режими қуйидагича: босим 19-20 МПа, ҳарорат 180-1900С, NH3:CО2:H2О моль нисбати 3,8-4,0:1:0,5-0,6. 

Карбамид ишлаб чиқариш учун зарур бўлган суюқ аммиак омборлардан сўриб олиниб, механик зарралардан тозалаш мақсадида фильтр (2) га берилади. Бу ерда сую аммиак тозаланиб, насос (5) орқали иссиқлик алмашиниш қурилмаси (6) га берилади. Бу ерда суюқ аммиак 80-900С ҳароратгача иситилади ва аралаштиргич (8) нинг пастки қисмига берилади. 

Бир вақтни ўзида карбамид ишлаб чиқариш учун зарур бўлган газ ҳолида углерод (VI)-оксиди тўрт босқичли компрессор (1) га берилади. Шу ерни ўзига қурилмаларни коррозияланишини олдини олиш мақсадида ҳаво кислороди ҳам берилади. Компрессор (1) да углерод (VI)-оксиди 19-20 МПа босимгача сиқилади ва 90-1000С ҳароратда аралаштиргич (8) нинг пастки қисмига берилади. Аралаштиргич (8) га жараёндан ажратиб олинган                                   (9,11,21 қурилмаларда) углеаммоний тузлари ҳам берилади. 

Аралаштиргичда реакцион аралашма 160-1700С ҳароратда аммоний карбамат ҳосил бўла бошлайди. Сўнгра реакцион аралашмаси (NH3:СО2:Н2О) синтез калоннаси (7) нинг пастки қисмига берилади, бу ерда 175-1800С ва 20 МПа босим остида аммоний карбаматга айланиши тугалланади ва карбамидга парчаланади.

Синтез колланси (7) дан чиқаётган карбамид эритмаси 20 МПа дан 1,7-1,8 МПа гача дроселланади ва биринчи босқич дистилляция қурилмасидаги ректификацион калоннаси (12) нинг юқори қисмига берилади. Бу ерда ортиқча аммиакни 120-1250С ҳароратда газ фазага ўтказилади. Сўнгра эритма аммоний карбаматга парчаланиши учун иссиқлик алмашиниш қурилмаси (13) да           150-1600С ҳароратгача иситилади ва ҳосил бўлган буғ-суюқ ҳолидаги аралашма сеператор (14) да ажратилади. Газ фаза ректификацион калоннаси (12) нинг пастки қисмига берилади, суюқ фаза эса 0,25-0,4 МПа гача дроселланади ва иккинчи босқич дистилляцияга берилади. Иккинчи босқич дистилляторида ҳам жараён бир ҳил боради, аммо эритма таркиби биринчи босқичга нисбатан каттароқ бўлади.  

Ректификацион калонна (14) дан газ фаза аралашмалари ювувчи калонна (9) ни пастки ён қисмига берилади, бу ерда аралашма 85-950С ҳароратгача ушлаб турилади (ювгич калоннасига иккинчи босқич дистилляциядан углеаммонийли тузлар эритмаси ҳам берилади.). Бу ерда углерод (VI)-оксидини асосий қисми ютилади ва сув буғи таркиби 38-45% аммиак, 30-37%  углерод (VI)-оксиди, 22-27% сув бўлган эритма кўринишигача конденсатланади. Бу эритма плунжерли насос (10) да 20 МПа босимгача сиқилади ва аралаштиргич (8) га қайтарилади. Газ ҳолидаги аммиак 45-500С ҳароратда ювувчи калоннаси (9) нинг юқори насадка қисмида тўлиқ углерод (VI)-оксидидан ажратилади, концентрланган аммиакли сув (93-96% аммиак) билан бойитилади ва конденсатор (11) га берилади; у ерда аммиак сиқилади ва циклга қайтарилади. Конденсатланмаган газлар (асосан водород, азот, кислород) абсорбция жараёнида ютилмай қолган аммиакдан ювилади ва атмосферага чиқариб юборилади. 

Карбамид эритмаси сеператорда (19) дан вакуум-иситгич (23) га берилади. Бу ерда кабамид эритмаси 118-125 0С ҳароратда ва 20-40 кПа босим остида буғлатилади. Вакуум-иситиш қурилмасида эритма концентрацияси 74-76% гача оширилади. Сўнгра эритма қурилмани пастки қисмидан йиғгич (24) га берилиб, у ердан насос ёрдамида босим идиш (26) га берилади. У ердан буғлатиш қурилмаси (27) га берилади. Бу ерда 74-76% ли карбамид эритмаси 135-140 0С ҳароратда ва 2,5-6,5 кПа босим остида 99,5-99,8% га етказилади. 
Ҳосил бўлган юқори концетрацияли карбамид суюланмаси насос ёрдамида донадорлаш минорасига берилади. Сўнгра эритма акустик тебранма гранулятор ёрдамида минора кесим юзаси бўйлаб сочиб берилади. Пастдан ҳаво оқими берилади. Ҳаво оқими ёрдамида карбамид донадор ҳолатида қотади. Ҳосил бўлган донадор карбамид совитиш учун минорани пастки қисмида жойлашган мавхум қайнаш қатламли совитиш (КС) қурилмасига берилади ва  40-500С ҳароратгача совитилади. Совитилган карбамид доналари омборга юборилади. Донадорланган карбамид ГОСТ 2081-75 талабларига тўлиқ жавоб беради. Шарбат конденсати аммиак ва углерод (IV)-оксидидан абсорбция–десорбция бўлимида тозаланади. Газ фаза (NH3,СО2,Н2О) жараёнга конденсатор (21) орқали қайтарилади. Қуйида карбамид ишлаб чиқаришни «Стамикарбон» (Голландия) усулининг технологик тасвири кўрсатилган.  

[image: image6]
«МОНТЕКАТИНИ» (Франция) технологияси Фаузер [Франция пат. 1328081, 1933 й.] илмий изланишлари асосида ишлаб чиқаришга қўйилган. Бу усулнинг «СТАМИКАРБОН» усулидан фарқи шундан иборатки, аммиак ва углерод (IV)-оксиди биргаликда конденсаторлар (14,18) да конденсатланади     (бу ерда сув, аммиак, углеаммоний тузлари ҳосил қилинади) ва жараёнга қайтарилади.  
Биринчи босқич дистилляцияда юқори босимни ушлаш (2-4,5 МПа) натижасида, конденсатор ва абсорбер (14) да ажралаётган иссиқликни иккинчи босқич дистилляцияда аммоний карбаматни парчалаш учун ишлатишга имконият беради. «МОНТЕКАТИНИ» технологияси бўйича карбамид ишлаб чиқаришнинг технологик режими қуйидагича; босим 20 МПа, ҳарорат 180-1900С, моль нисбат NH3:СО2:Н2О=5:1:0,54.      
Биринчи босқич дистилляцияда ҳарорат 1500С босим 2,5 МПа бўлса, иккинчи дистилляцияда ҳарорат 1350С босим 0,3 МПа.
Кўрсаткичларда кўриниб турибдики, карбамид ишлаб чиқариш жараёни бир ҳил аммо қурилмадаги параметрлар бир-биридан фарқ қилади. 

Расм 4.3. «Монтекатини» усули бўйича карбамид ишлаб чиқариш технологик тасвири.

1 - компрессор. 2,3 - аммиак насослари. 4,6,7,17 - қиздиригичлар. 5 - синтез калоннаси. 8 - напор идиш.   9,16 - марказдан қочма насослар. 10 - йиғгич. 11,13,19,24 - сеператорлар. 12 - инерт газларни ажратиш қурилмалари. 14,18 - конденсаторлар. 15 - карбамат насоси. 20 - карбамид эритмаси йиғгич. 21 - буғлатиш қурилмаи. 22 - фильтр - пресс. 23 - оралиқ йиғгич. 25 - донадорлаш минораси. 26 - транспортёр.

“ТОЙО КОАЦУ”  (Япония) фирмаси тамонидан карбамид ишлаб чиқариш технологияси қуйидаги фарқлар билан бошқа фирма ишлаб чиқариш технологиялардан ажралиб туради. Босим 23,0-25,0 МПа, ҳарорат 180-1900С ва аралашмаларни моль нисбати NH3:СО2:Н2О=3,7-4,0:1:0,4. ТОЙО КОАЦУ  технологиясида юқори босимни уч босқичда дросселлаш натижасида 1,8-0,3 МПа туширилади. Синтез калоннадан кейинги қурилмаларда жараёнлар атмосфера босимига мос ҳолда 1550С, 1300С, ва 1500С ҳароратлар оралиғида олиб борилади.  

Карбамид эритмасини юқори концентрацияли суюланма бўлгунга қадар буғлатиш жараёни вакуум–кристаллизаторларда амалга оширилади. 

Расм 4.4. «Тойо Коацу» усули бўйича карбамид ишлаб чиқариш технологик тасвир.

1 - компрессор. 2 - конденсатор. 3 - аммиак йиғгич. 4 - аммиак учун насос. 5 - синтез калоннаси. 6,9,12 - сеператорлар. 7,10 - абсорберлар. 8,11 - карбамат насослари. 13 - совуткич. 14 - ҳаво пуфлагич.  15 - марказдан қочма насос. 16 - вакуум кристализатор. 17 - центрафуга. 18 - қуриткич. 19 - донадорлаш минораси.

Юқорида келтирилган технологик тасвирлар мукаммалаштирилган ва юқори унумдорликка эга бўлган агрегатларни яратишга асос бўлди.

Ҳозирги пайтда кенг тарқалган суюқлик рецикллига асосланган тавирларга «СТАМИКАРБОН» (Голландия), «ТЕКИМОНТ» ва     «СНАМПРОЖЕТТИ» (Италия), «МИЦУИ ТОАЦУ» (Япония), фирмалари тамонидан яратилган технологик тасвирлар фикримизга яққол мисол бўла олади.
НАЗОРАТ САВОЛЛАРИ


1.Карбамид ҳозир кўпроқ қайси усулларда  ишлаб чиқарилади?


2.Карбамидни ёпишқоқлигини  камайтириш учун қандай қўшимчалар 
қўшилади?


3.Карбамид қишлоқ хўжалигидан ташқари яна қайси мақсадларда 
ишлатилади?


4.Карбамид қандай кўринишга эга?


5.Карбамид таркибида неча фоиз азот бор?


6.Карбамидни маркаси асосан қандай мақсадларда ишлатилади?


7.Карбамид неча хил маркада ишлаб чиқарилади?


8.Карбамидни ишлаб чиқариш даражаси нимага боглиқ?


10.Карбамид неча фоизда ишлаб чиқарилади?  

КАРБАМИД  ИШЛАБ ЧИҚАРИШ     ТЕХНОЛОГИЯСИ

           КАРБАМИД ИШЛАБ ЧИҚАРИШ ТЕХНОЛОГИК ТАСВИРИ

Карбамид ишлаб чиқариш учун зарур бўлган асосий хом ашёлар суюқ аммиак ва карбамид ҳисобланади. Юқоридаги маърузаларда буларнинг айрим физик-кимёвий хоссалари ҳақида батафсил танишиб чиққансизлар. 
Карбамид ишлаб чиқариш учун керак бўлган газ ҳолида                              углерод (VI)-оксиди жараёнга тахминан қуритилган ва ҳар хил механик зарралардан, водород сульфид ва олтингургут тутган бирикмалардан дағал ва майин фильтрларда тозаланиб, тўрт босқичли компрессор (1) га берилади. Бу ерда углерод (VI)-оксиди 20 МПа босимгача сиқилиши натижасида унинг ҳарорати 95-1000С кўтарилади. Сиқилган 95-1000С ҳароратдаги углерод (VI)-оксиди компрессор (1) дан аралаштиргич (6) нинг пастки қисмига берилади. 
Бир вақтни ўзида карбамид ишлаб чиқариш учун зарур бўлган суюқ аммиак омборлардан плунжерли насос (3) орқали сўриб олинади. Сўриб олинган суюқ аммиак 20 МПа босимгача сиқилади. Сиқилиши натижасида суюқ аммиакнинг ҳарорати 900С га кўтарилади. 900С  ҳароратдаги суюқ аммиак аралаштиргич (6) нинг патки қисмига берилади. 

Бундан ташқари аралаштиргич (6) га плунжерли  насос (7) орқали 950С ҳароратли углеаммонийли тузлар берилади, у жараёнга NH3 ва СО2 кўринишида қайтарилади. Натижада аралаштиргич (6) да 1750С ҳароратда аммоний карбамат ҳосил бўла бошлайди. Сўнгра реакция аралашмаси (NH3:СО2:Н2О=(4,3):1:(0,5-0,8) синтез калоннаси (5) нинг пастки қисмига берилади. Бу ерда 185 0С ва 20 МПа босим остида реакцион аралашмани аммоний карбаматга айланиши тугалланади ва карбамидга парчаланади.

Синтез калоннасида ҳосил бўлган эритма таркиби қуйидагича; 30-31% карбамид, 21-22% аммоний карбамат, 33-34% ортиқча аммиак ва 16-17% сув. Ҳосил бўлган аралашма икки босқичли дистилляторларга берилади. 
Дистилляция бўлимининг ҳар бир босқичи учта қурилмадан иборат бўлиб, булар ректификацион калонна, иситгич ва сеператорлардир. 
Синтез колланси (5) нинг юқори қисмидан чиқаётган карбамид эритмаси 20 МПа дан 1,8-2,0 МПа босимгача дроселланади ва биринчи босқич дистилляция қурилмасидаги ректификацион калоннаси (9) нинг юқори қисмига берилади. 
Ректификацион калоннасида ортиқча аммиакни 120-1250С ҳароратгача қиздириш орқали аралашма таркибидан ажратиб олинади. Сўнгра эритма таркибидаги аммоний карбамат карбамидгача парчалаш учун иссиқлик алмашиниш қурилмаси (10) нинг пастки қисмига берилади. Бу ерда қиздирилган буғ ёрдамида эритма 158-1620С ҳароратгача иситилади ва ҳосил бўлган буғ-суюқ аралашма сеператор (11) га берилади. Бу ерда аралашма таркибидан газ фаза ажратиб олинади. 
Газлар аралашмаси сеператорни юқори қисмидан ректификацион калоннаси (9) нинг пастки қисмидаги барбатаж қатламига берилади. 
Ректификацион калоннасининг юқори қисмидан газлар аралашмаси (унинг  таркиби 75-76% аммиак, 21-22% углерод (VI)-оксиди ва 3% гача сув) ювувчи калонна (8) ни пастки қисмига берилади. Бу ерда жараён 90-960С ҳароратда ушлаб турилади. Ювиш калоннасини насадкаларига абсорбент сифатида аммиакли сув берилади. Эритмадан ажратиб олинган газлар аралашмаси (асосий қисми аммиакдан иборат газлар аралашмаси) 45-500С ҳароратда калонна насадкаларида тўлиқ углерод (VI)-оксидидан ажратилади ва концентрланган аммиакли сув (93-96% аммиак) билан бойитилади. Аммиакли сув билан бойитилган аммиак калоннани юқори қисмидан конденсатор (4) га берилади.      У ерда аммиак сиқилади ва танк (2) орқали жараёнга қайтарилади. 
Конденсатланмаган газлар аралашмаси (асосан водород, азот, кислород) абсорбция жараёнида ютилмай қолган аммиакдан ювилади ва атмосфера босимигача дроселланиб атмосферага чиқариб юборилади.
Бундан ташқари сеператорга иккинчи босқич диситляциядан углеаммоний кўринишидаги тузлар аралашмаси ҳам берилади. Бу ерда углерод (VI)-оксидини асосий қисми аммиакли сувга (углеаммоний тузлар ҳам бўлиши мумкин) ютилади ва таркибида 38-45% аммиак, 30-37% углерод (VI)-оксиди,  22-27% сув бўлган эритма кўринишида конденсатланади. Конденсатланган эритма қурилманинг пастки қисмидан плунжерли насос (7) га берилади. Бу ерда 20 МПа босимгача сиқилади ва аралаштиргич (6) га берилади. Шу тариқа жараён узликсиз давом этирилади.
Сеператорда ажратиб олинган суюқ фаза эса 0,25-0,4 МПа босимгача дроселланиб, қурилманинг пастки қисмидан иккинчи босқич дистилляция бўлимига берилади. 

Иккинчи босқич дистилляцияга келаётган эритма таркиби қуйидагича:  55-61% карбамид, 4-5% аммоний карбамат, 6-7% аммиак ва 28-35% сувдан иборат. Иккинчи босқич дистилляция ҳам биринчи босқич дистилляция каби боради. Аввал эритма ректификацион калонна (12) га берилади. Ректификацион калоннасида буғланган аммиак, аммоний карбамат ҳисобига 1100С ҳароратгача совутилади. Сўнгра иситгич (13) орқали 140-1420С ҳароратгача иситилади ва сеператор (14) га берилади. Бу ерда эритма газ ва суюқ фазаларга ажратилади.
Ректификацион калоннаси (12) нинг юқори қисмидан ажратиб олинган газлар аралашмаси (таркиби 55-56 % NH3, 24-25% СО2 ва 20-21% Н2О) конденсатор (21) га берилади. Бу ерда сув ёрдамида юқори ҳароратдан 400С ҳароратгача совитилиши натижасида углеаммоний кўринишидаги тузлар аралашмаси  (33-50% NH3, 10-16% СО2, 35-55% Н2О) ҳосил бўлади. Олинган углеаммоний тузлари резервуар (22) га берилади ва насос (23) орқали ювувчи калонна (8) га қайтарилади.
Конденсатор (21) дан чиқаётган газлар аралашмаси (NH3, СО2 ва бошқа газлар) абсорбер (24) га берилади. Абсорберда (NH3 ва СО2) газлар аралашмаси углеаммоний тузлар эритмаси ёрдамида юттирилади ва совуткич (27) да совитилади. 
Абсорбердан тозаланган инерт газлар аралашмаси атмосферага чиқариб юборилади. Абсорбер (24) да ҳосил бўлган углеаммоний тузлари иситкич (28) да 90-950С ҳароратгача иситилади ва десорбер (26) га берилади. 
Десорберда 0,3-0,4 МПа босим ва 135-1450С ҳароратда тўйинган буғ ёрдамида аммиак, углерод (VI)-оксиди ва сувга тўлиқ парчаланади. Газ ҳолидаги аммиак ва углерод (VI)-оксиди сув буғи билан бирга конденсатор (21) га берилади. Қолган сув жараёндан чиқариб ташланади.
Иккинчи босқич дистилляцияда аммоний карбаматнинг парчаланиши ҳисобига, аммиак ва  углерод (IV)-оксидини ҳайдалиши тўхтатилади. 
Таркибида 70-72% карбамид бўлган эритма сеператор (14) да                 дроселланади ва вакуум-иситкич (15) га берилади. 
Вакуум-иситгичда 40 кПа босим остида эритма концентрацияси 72% дан 74-76% га оширилад ва 900С ҳароратгача совутилади. Сўнгра эритма йиғгич (16) дан мой ажраткич (17) га берилади. Мойлардан ажратилган карбамид эритмаси марказдан қочма насос (18) ёрдамида биринчи босқич буғлатиш қурилмасига берилади (буғлатиш бўлими технологик тасвирда кўрсатилмаган). 
Буғлатиш қурилмасида карбамид эритмаси 0,8 МПа босимгача сиқилган сув буғи ёрдамида 74-74% дан 92-95% гача буғлатилади. Ҳосил бўлган карбамид эритмаси буғлатиш қурилмасининг пастки қисмидан иккинчи босқич буғлатиш қурилмасига берилади. 
Иккинчи босқич буғлатиш қурилмасида карбамид суюқланмаси 0,4 МПа босимли сув буғи ёрдамида 95% дан 99,8% гача буғлатилади. 

Ҳосил бўлган юқори концентрацияли карбамид суюқланмаси насослар ёрдамида донадорлаш минорасининг юқори қисмида жойлашган йиғгич идишларга берилади. Бу ердан карбамид суюқланмаси донадорлаш минораси нинг юқори қисмида жойлашган тўтта тебранма акустик грануляторларга бир ҳилда тақсимланади. 
Тебранма акустик гранулятор ёрдамида карбамид суюқланмаси минора кесим юзаси бўйлаб сочиб берилади (минорада жами 8 та тебранма акустик грануляторлар жойлашган бўлиб, 4 таси ишчи 4 таси эса захира ҳолатида бўлади). Карбамид суюқланмасининг тушиш баландлиги 95 метрни ташкил этади. 

Минорани  пастки қисмидан мавхум қайнаш қатламли совитгич орқали ҳаво оқими берилади. Карбамид суюқланмаси ҳаво оқими билан тўқнашиши натижасида аста-секин совий бошлайди. Суюқланманинг ҳарорати 1300С дан пасайганда суюқланмада майда кристаллар пайдо бўлади. Ҳаво оқими билан узликсиз тўқнашиши натижасида ҳарорат 1200С га тушганда суюқланма тўлиқ қотади. 

Олинган 80-1000С ҳароратидаги карбамид доналари минорани пастки қисмидан лентали транспортёрга тушади ва мавхум қайнаш қатламли совитиш қурилмасида ҳаво оқими ёрдамида 40-45 0С ҳароратгача совитилади.  
Совитилган тайёр маҳсулот лентали транспортёр ёрдамида қадоқлаш бўлимига берилиб, қопларга қадоқланади ва омборга юборилади. У ердан истеъмолчиларга жўнатилади. 

Расм 5.1. Суюқлик рециклик усули билан карбамид ишлаб чиқариш технологик тасвири.
1-СО2 учун тўрт босқичли компрессор; 2-аммиак йиғгич; 3-аммиак учун плунжерли насос; 4- I босқич конденсатори; 5-синтез калонна; 6-аралаштиргич; 7-плунжерли насос; 8-ювувчи калонна; 9- I босқич ректификацион калонна; 10- I босқич иситгич; 11- I босқич сеператор; 12- II босқич ректификацион калонна;     13- II босқич иситкич; 14- II босқич сеператор; 15-вакуумли-иситгич; 16-карбамид эритмаси йиғгичи; 17-мой ажраткич; 18- II босқич конденсатори; 22-резервуар; 23-марказдан қочма насос; 24-абсорбер; 25-углеаммонийли туз эритмасини йиғгичи; 26-десорбер; 27-совитгич; 28-иссиқлик алмашиниш қурилмаси; 29-марказдан қочма насос.

КАРБАМИД ИШЛАБ ЧИҚАРИШ САНОАТ ҚУРИЛМАЛАРИ

Карбамид ишлаб чиқариш жараёнида синтез, ректификацион калонналари, I ва II–босқич буғлатиш, абсорбер, десорбер қурилмалари ва донадорлаш минораси кабилар асосий қурилмалар ҳисобланади.

Синтез калоннаси сфериксимон тубли цилиндр бўлиб, ташқи қисми углеродли пўғатдан ясалган бўлиб, ички қисми эса ишқорий муҳитларда ишлаганлиги учун ҳам қурилма таркибига; хром, никел, молибден, титан каби лигерланган элементлар ҳар хил миқдорий қисмларда қўшиб тайёрланган (X17Н16М3Т). Қурилма 25-30 МПа босимгача бемалол чидай олади. Синтез калоннасида 1850С ҳароратда ва 20 МПа босимда остида карбамид эритмаси ҳосил бўлиши тугалланади. Қурилмани унумдорлиги 1250 т/кун (450000 т/й) бўлганда калонна d=2-2,5 м, баландлиги Н=30-35 м, хажми эса V=160 м3  га тенг бўлади.
Синтез калоннасида реакция натижасида 30-31% карбамид, 20-21%  аммоний карбамат, 33-34% ортиқча NHз ва 16-17% сув ҳосил бўлади. Синтез калоннасига келаётган аралашманинг нисбати: NН3:С02:Н20=(3,8-4,5):1:(10,5-0,8)

Аралашма калоннанинг пастки қисмидан кириб юқорига чиқади, калоннадан чиқаётган эритма дросселанади ва дистиллиятга берилади.  

Дистилляция жараёни икки босқичдан иборат бўлиб, бунда аммоний карбамат парчаланиб карбамид миқдори оширилади (70% гача). 

Дистилляция жараёнинг ҳар бир босқичи учта қурилмадан  иборат:

1.Ректификацион калонна

2.Иситкич

3.Сеператор 
Биринчи босқич дистилляцияда 51-61% карбамид 4-5% аммоний карбамат, 6-7% NH3 ва 28-35% сув бўлган эритма чиқиб, иккинчи босқич дистилляцияга келади. 
Сўнгра иккинчи босқичдан сеператордан 70-72% ли карбамид эритмаси чиқади. Карбамид эритмасини юқори концентрацияли суюқланма бўлгунга қадар буғлатиш жараёни икки босқичли буғлатиш қурилмаларида амалга оширилади. 
Расм. 5.2. Синтез калоннаси.


Қуйида плёнкали буғлатиш қурилмасининг қисқача тасифи берилган.
Салимов 349 бет

Кўпикланувчи ва иссиқликка чидамсиз эритмалар учун плёнкали буғлатиш қурилмалари ишлатилади. Бундай қурилмаларда эритма иситиш қувурларнинг (труба) юзаси бўйлаб суюқликларни плёнка ҳолида ҳаракат қилади. Плёнкали буғлатиш қурилмалари иситиш қувурларида ҳаракатланаётган эритмани йўналишига қараб икки хил (кўтарилувчи ва пастка йўналувчи плёнкали) бўлади.

Кўтарилувчи плёнкали буғлатиш қурилманинг иситиш камераси қувур турига ўрнатилган, узунлиги 7-9 метрли қувурлар тўпламидан ва ажратувчи сепаратордан иборат бўлади.

Буғлатилаётган эритма тўхтовсиз иситиш камерасининг пастки қисмидан берилиб, қувурларнинг 1/4-1/5 қисмини тўлдиради. Иситувчи буғ қувурлар орасидаги бўшлиққа берилади. Буғ таъсирида эритма қайнаганда, қувурларнинг қолган қисмлари буғ-суюқлик аралашмаси билан тўлади. Бу аралашма иситиш қувурларининг  девори атрофида суюқлик плёнкасига ва унинг марказида буғга  ажралган бўлади. Суюқлик плёнкаси буғ оқимига ишқаланиши сабабли юқорига қараб қувурларнинг ички юзаси бўлиб катта тезликда ҳаракат қилади ва буғланади. Иситиш қувурларнинг юқориги  қисмида буғнинг миқдори кўпайиб боради ва натижада эритманинг концентрацияси ҳам ошиб боради.

Иситиш қувурларидан чиқаётган иккиламчи буғга аралашган суюқлик томчилари сепаратордаги тўсиққа урилиб, пастдаги иситиш қувурларига тушади. Намланган буғ томчи ушлагичга тангенсиал йўналишда кириб айланма ҳаракат қилади. Томчи ушлагичда иккиламчи буғ таркибида қолган сув томчилари  марказдан қочма куч таъсирида унинг деворларига урилиб  пастга оқиб тушади, иккиламчи буғ эса қурилманинг юқори қисмидан чиқиб кетади.

Қуюлтирилган эритма сепараторнинг пастки қисмида ўрнатилган штуцер орқали олинади. Кўтарилувчи плёнкали буғлатиш қурилмаларининг умумий баландлигини камайтириш мақсадида иситиш камераси билан сепаратор алохида тайёрланиб, ёнма-ён ўрнатилади.


Карбамид ишлаб чиқариш технологиясида ҳам плёнка ҳосил қилувчи буғлатиш қурилмасидан кенг фойдаланилади.


Биринчи босқичда 70-72% ли карбамид 45С0 ҳароратда насос ёрдамида биринчи босқич буғлатиш қурилмасини пастки қисмидан берилади. Кабамид эритмаси 125-1350С ҳароратда 0,4 МПа босимгача сиқилган сув буғи ёрдамида 76% дан 95% концентрациягача буғлатилади. Ҳосил бўлган карбамид юқори концентрацияли суюқланма бўлгунга қадар иккинчи босқич буғлатиш қурилмасида  ва 0,8 МПа босимли сув буғи ёрдамида 99,8 % гача буғлатилади.
Буғлатиш қурилмаси икки қисмдан иситгич ва сеператордан иборат бўлиб, карбамид эритмаси иситгичдаги қувурлар ичига берилади. Иситувчи буғ эса қувурлар орасига берилади. Сеператорларнинг вазифаси карбамид эритма таркибидан чиқаб кетаётган иккиламчи буғ таркибидаги карбамид томчиларини тутиб қолиш ва жараёнга қайтариш вазифасини бажаради. Иккиламчи буғ сеператорнинг юқори қисмидан кейинги босқичларга чиқарилади. Эритма эса сеператорнинг ён тамонидан чиқарилади.

Карбамид суюқланмаси буғлатиш қурилмасидан, насослар ёрдамида донадорлаш минорасининг юқори қисмида жойлашган босим идишга узатилади.

Карбамид суюқланмасини донадорлаш жараёни донадорлаш минорасида амалга оширилади. Донадорлаш минорасининг умумий баландлиги 112 м, донадорларни тушиш баландлиги эса 93 м. ни ташкил этади. Эритмаларни сочиб бериш учун 8 та акустик донадорлаш қурилмалари жойлаштирилган бўлиб,         4 таси ишчи 4 таси эса заҳира ҳисобида туради, минора пастки қисмида мавхум қайнаш қатламли совитиш қурилмаси жойлашган бўлиб, бунда карбамид доналари ҳаво ёрдамида совитилади. 

Минорани юқори қисмида вентиляторлар жойлашган бўлиб, уларнинг вазифаси ҳаво оқимини сўриб олиш ва ҳаво билан бирга чиқаётган карбамид чангларини скрубберларда тутиб қолашдан иборат. Чангларни ютиб қолиш учун ванналарда абсорбент сифатида сувдан фойдаланилади. Сув карбамид чангларини ютиб кучсиз карбамид эритмасини ҳосил қилади. Ҳосил бўлган кучсиз эритма жараёнга қайтарилади. 

НАЗОРАТ САВОЛЛАРИ


1.Карбамид қайси қурилмада ҳосил бўлади?


2. Аммиак ва СО2 чиқинди газлари қандай ушлаб қолинади?


Донадорлаш минорасида карбамид чанглари қандай ушлаб қолинади?

Синтез калоннасига келаётган  аралашмалар қандай бўлади?

Карбамидни ёпишқоқлигини олдини олиш учун қандай қўшимчалар 
қўшилади?

Карбамид концентрацияси қайси қурилмада оширилади?


Карбамид синтези қандай босим ва ҳароратда олиб борилади?


Карбамид синтези жараёнидаги чиқинди аммиак қандай қурилмада ушлаб 
қолинади?


Ректификациялаш жараёни неча босқичда олиб борилади?


Карбамид доналари нима ҳисобига совитилади?

ФОЙДАЛАНИЛГАН АДАБИЁТЛАР


Справочник азотчика. 2-е изд. М.: Химия, 1987. 464с.


Позин М.Е. Технология минералғнқх удобрений. Л.: Химия, 1989. 352с.


Артюшин А.М. Краткий справочник по удобрениям. М.: Химия, 1971. 
288с.

НИТРАТЛИ ТУЗЛАР ИШЛАБ ЧИҚАРИШ ТЕХНОЛОГИЯСИ

КАЛЬЦИЙ НИТРАТНИНГ ФИЗИК - КИМЁВИЙ ХОССАЛАРИ

Кальций нитрат ёки кальцийли селитра Са(NО3)2, оқ кристалл модда бўлиб, учта кристаллогидрат ҳолатида бўлади.




Са(NО3)2  ( 2Н2О ………………. 49 – 51 *




Са(NО3)2  ( 3Н2О ………………. 40 – 51,7 *




Са(NО3)2  ( 4Н2О ………………. 42,5 *






 


*Суюқланиш температураси

Буларни ичида оддий ҳароратда асосан Са(NО3)2 · 4Н2О барқарордир. Тўрт кальций нитрат 42,7оС ҳароратда суюқлана бошлайди, 172оС ҳароратда эса тўлиқ суюқланади. Кальций нитра ёки кальцийли селитраси 5% ли аммонийли селитра қўшимчаси қўшиш билан донадор ёки гулдор кўринишида (қиррали) ишлаб чиқарилади.

Кальцийли селитра ҳам ёпишқоқлик хусусиятига эга. Ишлаб чиқаришда кальцийли селитрасини ёпишқоқлик ҳусусиятини камайтириш мақсадида аммонийли селитра эритмаси қўшилади ва шу билан кальцийли селитрасининг ёпишқоқлик хусусияти бир озга камайтирилади.

Донадор ҳолидаги кальцийли селитраси ҳаво ўтказмайдиган идишларда сақланганда ёпишқоқлик хусусиятига деярли эга бўлмайди.

Кальцийли селитраси сувда ва бошқа эритувчиларда яхши эрийди. Кальцийли селитрасининг эриш ҳарорати 561оС бўлиб, у қуйидагича парчаланади:

Са(NО3)2             
[image: image8.wmf]2

1

О2 + СаО + 2NО2

Қуйида кальцийли селитрасининг сувдаги эрувчанлик диаграммаси берилган.

Диаграммадаги АВС нуқталар Са(NО3)2​​·4Н2О стабил                                   
[image: image9.wmf]a

 - формуласини кристалланиш эгри чизиғи, В нуқта эса эришнинг максумум нуқтасидир. 42,9 % ли кальцийли селитра эритмасининг эвтектик А нуқтаси учун 28,7оС ҳарорат тўғри келади. Диаграммадаги А1В1 нуқталар                       Са(NО3)2 · 4Н2О метастабил 
[image: image10.wmf]a

 - формасининг кристаллиниш эгри чизиғи ҳисобланади. СДЕ нуқталар эса Са(NО3)2 · 3Н2О кристалланиш эгри чизиғи бўлиб, Д нуқта максимум нуқтасидир. Са(NО3)2 · Н2О суюқланиш ҳароратига (51,1оС) тўғри келади.

Диаграммадан кўриниб турибдики, эритма 42,9% кальций нитрат билан тўйинади ва 0оС дан 
минус 28,7оС ҳароратгача муз чўкмага тушади.       ЕГ нуқта Са(NО3)2 · 2Н2О метастабил гидратнинг эрувчанлик эгри чизиғидир. ҒG нуқта эса сувсиз тузнинг эрувчанлик эгри чизиғидир. Ҳарорат ортиши билан эрувчанлик деярли ўзгармайди.         G нуқта тўйинган эритманинг қайнаш ҳароратидир. 

Кальций нитратнинг концентрацияси 79 % га етганда ҳарорат 151оС га кўтарилади.



Кальцийли селитра қишлоқ хўжалигида кенг қўлланиладиган физиологик ишқорий азотли ўғит ҳисобланади.

Расм 6.1. Са(NО3)2  + H2O 

эрувчанлик диаграммаси.       

     
Кальцийли селитра айниқса картошка, арпа, қизилча каби ўсимликларнинг ривожланишига ижобий таъсир кўрсатади. 

Қуйида кальцийли селитрасининг сувдаги эритмаси келтирилган.
Кальций нитратнинг [Са(NО3)2] сувдаги эритмаси

2-жадвал
	Ҳарорат оС
	Эрувчанлик

оғр.%
	Қаттиқ фаза
	Ҳарорат оС
	Эрувчанлик

оғр.%
	Қаттиқ фаза

	-4,7

-9,0

-16,1

-28,0

0

20,0

25,0
	12,5

22,9

33,2

42,9

50,5

56,0

58,0
	Муз

Муз

Муз

Муз

Са(NО3)2·4Н2О

Са(NО3)2·4Н2О

Са(NО3)2·4Н2О
	40,0

42,7*

42,6

51,1*

50,6

51,6

151,0
	66,3

69,7

70,6

75,2

77,0

78,0

79,0
	Са(NО3)2·Н2О

Са(NО3)2·4Н2О

Са(NО3)2·3Н2О

Са(NО3)2·3Н2О

Са(NО3)2·2Н2О

Са(NО3)2

Са(NО3)2


*  суюқланиш ҳарорати
ИШЛАБ ЧИҚАРИШ УСУЛЛАРИ ВА ТЕХНОЛОГИЯСИ

Саноатда  кальцийли селитра бир неча хил усулларда ишлаб чиқарилади:

· бор ёки охакни нитрат кислота билан бевосита таъсир эттириш орқали;

· нитроза газларини охакли  сув билан абсорбция қилиш ва олинган эритмани нитрат кислота билан инверсиялаш орқали;

· фосфатларни нитрат кислота ёрдамида экстракциялаш йўли орқали. Бу усулда асосий маҳсулот сифатида преципитат, нитрофоска сингари ўғитлар олинса, оралиқ маҳсулот сифатида эса кальцийли селитраси олинади.

· қуруқ усул – бу усулда кальций оксиди билан азот (IV) - оксиди             300 - 400оС ҳароратда ўзаро таъсир эттириб олинади.

Оҳакни нитрат кислотаси билан нейтраллаш.
Қуйида (расм 6.1) оҳакни ёки борни суюлтирилган нитрат кислота билан нейтраллаш йўли орқали кальцийли селитра олишнинг технологик тасвири баёни билан келтирилган.      
Кальцийли селитра ишлаб чиқариш учун зарур бўлган 40 – 48 % ли суюлтирилган нитрат кислота омборлардан (технологик тасвирда кўрсатилмаган) реакция минорасининг юқори қисмига берилади. 
Реакцион минорасининг ички қисмида диаметри 100 – 150 мм. гача бўлган 94 – 97 % ли кальций карбонат бўлакчалари жойлаштирилади. Охакли тош ёки кальций карбонат (СаСО3) қурилмага чўмичли лента орқали асталик билан жойлаштирилади. Минорани ички қисмида панжаралар жойлаштирилган бўлиб, булар охакли тошни тутиб туриш вазифасини бажаради.

Кальций карбанат нитрат кислота билан ўзаро таъсирланиши натижасида углерод (IV) – оксиди ажралиб чиқади. Ажраб чиқаётган углерод (IV) – оксиди минорани юқориги қисмидан вентилятор (1) орқали сўриб олиниб, томчи тутқич (2) да углерод (IV) - оксиди таркибидаги кислотали муҳитга эга бўлган эритма томчилари тутиб қолинади ва тиндиргичлар (5,6) га берилади. Углерод (IV) - оксиди керакли ўринларда ишлаб чиқариш технологияларида фойдаланилади ёки атмосферага  чиқариб юборилади.

Расм 6.2. Кальцийли селитрани оҳак ва нитрат кислотадан ишлаб чиқариш технологик тасвири.
1 – вентилятор; 2 - томчи тутқич; 3 - реакцион минора; 4 – эритма учун босим идиш (напор идиш); 5,6 – эритма учун тиндиргичлар; 7 - марказдан қочма насослар; 8 – қўшимча нейтраллаш қурилмаси (донейтрализатор);           9 – фильтр – пресс; 10 - фильтрланган эритма учун йиғгич идиш; 11 – босим идиш; 12 - буғлатиш қурилмаси;      13 – тутқич; 14 - барометрик конденсатор; 15 - кальцийли селитра суюқланмаси учун йиғгич идиш;                      16 - барометрик идиш; 17 - совутувчи вал.
Реакцион минорани қуйи қисмидан чиқаётган кислотали мухитига эга бўлган эритма (жараён кислотали мухитида олиб борилганлиги сабабли ҳам эритманинг муҳити кучсиз кислотали бўлади) тиндиргичлар (5,6) га берилади. Бу ерда эритма таркибидаги қум ва реакцияга киришмай қолган бошқа эримайдиган аралашмаларидан (кальций карбанатнинг реакцияга киришмай қолган қолдиқлари) тиндириш ёрдамида тозаланиб, марказдан қочма насос       (7) орқали босим идиш (4) га узатилади. У ердан реакцион минора (3) нинг аралаштиргич қисмига берилади. Агар аралашган (кислота билан) эритманинг кислоталиги 1,5–1,9 % дан камайиб кетса, эритмани қўшимча нейтраллаш қурилмаси (8) га берилади. 
Қўшимча нейтраллаш қурилмасида кучсиз кислотали мухитидаги эритма аммиак ёки охакли сут (эритма) ёрдамида нейтралланади. Қўшимча нейтраллаш қурилмаси асосан пўлатдан тайёрланган бўлиб, қурилма кислота ва ишқорий мухитларда ишлаганлиги сабабли ҳам хром, никел, титан каби лигерланган элементлар ҳар хил нисбатларда қўшиб тайёрланган, масалан 1Х18Н9Т. 
Қўшимча нейтраллаш қурилмасига аммиакни берилиши натижасида эритма таркибидаги реакцияга киришмай қолган нитрат кислота билан таъсирлашиб, аммоний нитратни ҳосил қилади. Бу эса кальцийли селитрасининг кристалланишини тезлаштириши билан бир қаторда тайёр маҳсулотни ёпишқоқлик ҳусусиятини ҳам бир оз камайтиришга ёрдам беради. Ҳосил бўлган кальцийли селитра эритмаси охакдаги аралашмалардан ифлосланганлиги сабабли, фильтр - пресс (9) да тозаланади. 
Тозаланган эритма йиғгич (10) га ва марказдан қочма насос (7) орқали босим идиши (11) га, босим идишидан эса эритма буғлатиш қурилмаси (12) га берилади. 
Буғлатиш қурилмасига киришдаги эритманинг таркиби қуйидагича;        49 % кальций нитрат ва 3% аммоний нитратни ташкил қилади. Буғлатиш қурилмасида эритма концентрацияси 75–82% га етказилади. Ҳосил бўлган         72–82 % концентрацияга эга бўлган суюқланма йиғич (15) га у ердан эса марказдан қочма насос (7) ёрдамида донадорлаш минорасига ёки совитувчи вал (17) га берилади, у ердан тайёр маҳсулот қодоқлаш учун жўнатилади.

 Буғлатиш қурилмасининг юқори қисмидан чиқаётган иккиламчи          буғ–суюқланма аралашмаси кристализатор (14) нинг паски қисмига берилади. 
Кристализаторда суюқланма кристалл ҳолига келтирилади. Буғлатиш қурилмасида ҳосил бўлган иккиламчи буғ тутқич (13) га берилиб, таркибидаги суюқланма томчилари тутиб қолинади ва жараёнга қайтарилади.

 Ишлаб чиқаришда олинган тайёр маҳсулотлар сақлаш учун омборларга юборилиб, омборлардан эса истеъмолчиларга жўнатилади.
Нитроза газларини ишқорий абсорбциялаш. Суюлтирилган нитрат кислота ишлаб чиқишда ҳосил бўлган нитроза газларини охакли сутга юттиришдан ҳосил бўлган кальций нитрат ва нитрат эритмалари инверцияга киришади (инверция бу азот оксидларини абсорбциялашдир). Инверцияланиш натижасида кальций нитрит аралашмаси нитрат кислота таъсирида кальций нитратгача оксидланади:

3Са(NО2)2+4НNО3 (3Са(NО3)2+2Н2О+4NО

Инверцияланиш натижасида ҳосил бўлган азот оксидлари олдинлари суюлтирилган нитрат кислота ишлаб чиқаришнинг абсорбция бўлимига бериларди. 

Оксидлаш жараёни - тўйинган буғ ёрдамида инвертор қурилмаси (4) да сиқилган ҳаво ёрдамида доимий аралаштириш орқали олиб борилади.

Расм 6.4. Кальцийли селитрани нитроза газларини ишқорий абсорция қилиши усули бўйича ишлаб чиқариш технологик тасвири.

1 - абсорбцион минора. 2 – нитрит - нитрат эритмаларини йиғгич. 3 - марказдан қочма насос. 4 - инвертор. 5 - донейтрализатор. 6 - фильтр – пресс. 7 - фильтрланган эритма учун напор идиш. 8 - буғлатиш қурилмалари. 9 - барометрик конденсатор. 10 - буғлатилган эритма учун йиғгич. 11 - кальцийли селитра суюқланмаси учун йиғгич . 12 - барометрик яшик. 13 - совутувчи вал.

Инверцияланиш натижасида ҳосил бўлган кальцийли селитра эритмасининг таркибида реакцияга киришмай қолган ортиқча нитрат кислота бўлиб, у аммиак билан қўшимча нейтраллаш қурилмаси (5) да нейтралланади. Нейтралланиш натижасида эритма таркибида оз миқдорда аммонийли селитраси ҳам ҳосил бўлади.

Қўшимча нейтраллаш қурилмасида ҳосил бўлган эритма фильтр - пресс (6) да эритма таркибидаги ҳар хил заррачалардан тозаланиб, 60 - 70​0С ҳароратгача қиздирилади. Қиздирилган эритма буғлатиш қурилмасига берилади (эритмани қиздириш учун буғлатиш қурилмасидан чиқаётган тоза қиздирувчи буғнинг конденсати ишлатилади).

Кальцийли селитрасининг эритмалари бир босқичли ёки кўп босқичли буғлатиш қурилмаларида буғлатилади. Саноатда одатда, ички қиздириш камерали вертикал буғлатиш қурилмалари кенг ишлатилади.

Бир босқичли буғлатиш жараёнлари қуйидаги шароитларда олиб боради:

Қиздирувчи буғнинг абсолют босими, ат.....................................................5

Қурилмадаги босим, мм. сим. уст.............................................................500

Қурилмадан чиқишдаги суюқланма ҳарорати,0С....................................120
Шарбат буғи ҳарорати, 0С..........................................................................150
Буғлатишга берилаётган эритма таркиби, %;
Шундан: 

Са(NО3)2.........................................................................................................25

NН4 NО3........................................................................................................1,4

Қурилмадан чиқаётган эритма таркиби, %;
Шундан:
Са(NО3)2................................................................................................. 77 - 82

NН4 NО3.....................................................................................................5 - 6

Уч босқичли буғлатиш тасвирларида биринчи ва иккинчи босқич буғлатиш қурилмалари (8) узлуксиз, учинчиси эса даврий ишлайди.

Биринчи босқич буғлатиш қурилмасига берилаётган эритма тўйинган буғ ёрдамида 0,6–0,8 МПа босим остида қиздирилади. Иккинчи босқич буғлатиш қурилмасида эса буғлатиш сийракланиш ҳисобига олиб борилади. 

Иккинчи босқич буғлатиш қурилмасини қиздириш жараёни биринчи босқичдан чиқаётган шарбат буғидан фойдаланилади.

Иккинчи босқич буғлатиш қурилмасидан чиқаётган эритма идиш (10) га йиғилади 600 мм. сим. уст. Бу ердан учунчи босқич буғлатиш қурилмасига берилади. Бундай сийраклаштирилган босимда эритмани қайнаш ҳарорати 1100С ни, қурилмадан чиқаётган эритма концентрацияси эса 85 - 86% (NН4 NО3 билан бирга) ни ташкил этади.

Кальцийли селитрасини буғлатишда уч корпусли буғлатиш        қурилмасининг иш меъёри  қуйидаги кўрсаткичлар билан тавсифланади.

жадвал 

	Кўрсаткичлар
	I-корпус
	II-корпус
	III-корпус

	Эритма концентрацияси,%:
қурилмага киришда

қурилмадан чиқаришда

Буғнинг абсолют босими, (атм.):
қиздирувчи буғ
шарбат буғи

Эритмани қайнаш ҳарорати, оС
	25

36

6

1,5

118 - 120
	36

60

1,5*
0,2

78 - 80
	60

86

6

0,2

110 – 112



*I – босқич буғлатиш қурилмасидан шарбат буғи
Учинчи босқич буғлатиш қурилмасидан чиққан суюқланма идиш (11) га берилиб, бу ердан совутувчи валга ёки донадорлаш минорасига кристаллаш учун берилади.

Кальцийли селитрани кристалланишига аммоний нитрат катта таъсир кўрсатади ва кристалланиш тезлигини 1,5 - 2 марта оширади, бунда кристалланиш ҳарорати тахминан 50оС га кўтарилади. Эритмада таркибида аммоний нитрат миқдори қанча кўп бўлса, кальций нитрат шунча яхши кристалланади. Жараён бир меъёрда бориши учун кальцийли селитра таркибига 5–6 % аммоний нитратни киритиш етарлидир.

Тажриба маълумотлари бўйича 72 % ли кальцийли селитра таркибида      (ρ = 1,72 г/см3) 5 % ли аммоний нитрат бўлганда сотувчи валлардаги суюқланма умуман кристалланмайди; 73–82 % ли кальцийли селитра суюқланмаси эса        (ρ = 1,76 – 1,88  г/см3) яхши кристалланади.

Совитувчи валлардаги кристалланиш 90оС ҳароратда олиб борилади, бунда тузнинг кўп қисми икки сувли кальций нитрат (Са(NО3)2(2Н2О) ҳолида кристалланади.

Кальцийли селитрани гигроскоплигини камайтириш учун кристаллаш жараёнидан сўнг, уни гидрофоб қўшимчалар билан аралаштириш мумкин. Идишларга жойлашдан олдин селитрани 30оС дан паст бўлган ҳароратдаги ҳаво оқими билан совитиш барабанида совитилади.

Тайёр маҳсулот битумланган крафтцеллюлоза (40–45 кг) қопларга қадоқланади. Ишлаб чиқарилган тайёр маҳсулот таркиби қуйидагича;      Са(NО3)2 - 82%, NН4NО3 - 4,5 %, Н2О - 13,5 %.

Кальций нитрат доналарининг таркиби 

4-жадвал 

	Заррачалар ўлчами, мм


	Фракция миқдори %

	5 дан юқориси

5 дан 2 гача

2 дан кичик
	80,2

19,5

0,3


НАТРИЙ НИТРАТНИНГ ФИЗИК–КИМЁВИЙ ХОССАСИ

Натрий нитрат (NaNО3) ёки натрийли селитра - рангсиз шаффоф (тиниқ) кристалл модда бўлиб, зичлиги 2,257 г/см3. Техник натрий нитрат кулрангсимон сариқ рангга эга бўлади. Тоза ҳолдаги натрий нитратни суюқланиш ҳарорати 309,50С. Натрий нитрат 380оС ҳароратда натрий нитрит (NaNО2) ва кислородга (О2) парчаланади. Қаттиқ натрий нитратнинг элементларидан ҳосил бўлиш иссиқлиги 111,7 ккал/моль. 
Натрий нитрат сувда яхши эрийди, 20 - 44% ли натрий нитратнинг сувли эритмасидаги иссиқлик ўтказувчанлиги 0,001 - 0,0014 ккал/см сек. град.

Натрий нитратнинг сувдаги эрувчанлиги


5-жадвал 

	  Ҳарорат, оС
	100г сувдаги эрувчанлиги
	  Қаттиқ фаза
	  Ҳарорат, оС
	100г сувдаги эрувчанлиги
	  Қаттиқ фаза

	-6,7
	20,0
	  Муз
	119*
	209 ,0
	NaNО3

	-12,1
	40,0
	  Муз
	120
	213,0
	NaNО3

	-18,1
	61,5
	       Эвтетик
	140
	255,0
	NaNО3

	   0
	70,7
	NaNО3
	160
	301,0
	NaNО3

	 20
	88,0
	NaNО3
	180
	383,0
	NaNО3


	 25
	92,7
	NaNО3
	200
	432,0
	NaNО3

	 40
	104,9
	NaNО3
	224,7
	724,0
	NaNО3

	 60
	124,7
	NaNО3
	253,6
	1250,0
	NaNО3

	 80
	148,0
	NaNО3
	289,2
	4494,0
	NaNО3

	100
	176,0
	NaNО3
	-
	-
	NaNО3


*Натрий нитратнинг тўйинган эритмаси (736 мм.сим.уст.)

Натрий нитратнинг сувли эритма зичлиги (()

6-жадвал 
	NaNО3 концент-рацияси оғр. %
	Ҳарорат оС

	
	10
	25
	40
	50
	60
	80
	100

	1
	1,0066
	1,0037
	0,9986
	0,9944
	0,9894
	0,9779
	0,9644

	10
	1,0712
	1,0656
	1,0584
	1,0532
	1,0473
	1,0348
	1,0208

	20
	1,1483
	1,1402
	4,1314
	1,1250
	1,1187
	1,1048
	1,0901

	30
	1,2320
	1,2225
	1,2122
	1,2051
	1,1980
	1,1830
	1,1674

	45
	1,3760
	1,3646
	1,3528
	1,3448
	1,3371
	1,3206
	1,3044


Натрий нитратни сувли эритмасидаги қовушқоқлиги

7-жадвал 
	Ҳарорат,оС
	NaNО3 концентрацияси, %
	Ҳарорат,оС
	NaNО3 концентрацияси, %

	
	10
	15
	25
	
	10
	15
	25

	
	Қовушқоқлиги, спз
	
	Қовушқоқлиги, спз

	10
	1,38
	1,46
	1,78
	40
	0,72
	0,78
	-

	20
	1,07
	1,12
	1,25
	50
	0,63
	0,67
	-

	30
	0,88
	0,94
	-
	60
	0,54
	0,58
	-


Натрий нитрат таркибида 16,47 % озуқа элементи мавжуд. Натрий нитрат ишқорий ўғитлар турига кириб, нордон тупроқларга солиш мақсадга мувофиқ. 
ИШЛАБ ЧИҚАРИШ УСУЛЛАРИ ВА ТЕХНОЛОГИЯСИ

Саноатда нитрат кислота ишлаб чиқариш ривожланиши билан бирга, синтетик натрий нитрат ишлаб чиқариш имкони ҳам жадал суратда ривожланди. Синтетик натрий нитрат олишнинг энг оддий усулларидан бири, натрий гидроксиди ёки натрий карбанатни (сода) нитрат кислота билан ўзаро таъсир эттиришдир:

NaОН + НNО3 → NaNО3 + Н2О

Na2СО3 + 2НNО3 → NaNО3 + СО2 + Н2О
  Бу усулда ишқорларнинг сарфи кўп бўлганлиги сабабли олинаётган маъсулот таннарҳи ҳам юқори бўлади. Сарфни кўплиги ва таннархни юқорилиги сабабли, саноатда бу усулдан фойдаланиш мақсадга мувофиқ эмас.
Ҳозирги кунга келиб натрий нитрат ишлаб чиқариш асосан икки хил усулда ишлаб чиқарилмоқда:

· нитроза газларини ишқорий абсорбциялаш;

· катион алмаштириш усули.

Биринчи усулда суюлтирилган нитрат кислота ишлаб чиқаришда ажралган нитроза газларини (NО, NО2) ишқорлар (RОН) билан абсорбция натижасида натрий нитрат ишлаб чиқарилади.

Иккинчи усулда гетероген (турли ҳил системалар) системасидаги қаттиқ фазадаги катионлар ва суюқ фазадаги катионлар орасидаги ион алмашиниш реакциясига асосланган. Бу усуллар ишлаб чиқаришда кенг ишлатилади.

Нитроза газларини ишқорий абсорбциялаш. Азот оксидларини        (NО, NО2) ишқор эритмалари ёрдамида абсорбциялаш қуйидагичареакция бўйича боради:

2NaОН + NО + NО2 → 2NaNО2 + Н2О

2NaОН + 2NО2 → NaNО3 + NaNО2 + Н2О

ёки,
Na2СО3 + NО + NО2 → 2NaNО2 + СО2
Na2СО3 + 2NО2 → NaNО3 + NaNО2 + СО2
Натрий нитрит ва натрий нитратнинг ўзаро нисбати ҳарорат ва нитроза газларини оксидланиш даражасига боғлиқ.

Ишқорий нитрит ва нитратларни нисбий таркиби қуйидагича:
                                                                            г/л       %





NaNО2 ..................... 350      27,7





NaNО3 .......................50       3,96





Na2СО3........................5        0,39

  



Н2О ...........................854      67,95
Ишқорий абсорбциялаш натижасида нитроза газларининг эритмаси олинади ва қуйида келтирилган тасвир бўйича қайта ишланади.

Суюлтирилган нитрат кислота ишлаб чиқаришнинг ишқорий абсорбция бўлимидан (жараёнидан) чиқаётган натрий нитрит ва натрий нитрат эритмаси фильтрланади. Бу жараённи боришини яхшилаш мақсадида эритма иситгич (3) да 80 - 90оС ҳароратгача иситилади ва фильтр - пресс (4) орқали йиғгич (5) га берилади.

Фильтрланган эритма даврий ёки узлуксиз ишловчи инвертор (6) га берилади, бу ерда натрий нитрит - натрий нитратга айланиши (инверсия) содир бўлади.

Натрий нитритни натрий нитратга инверсия (айланиш) жараёни эритмани суюлтирилган нитрат кислотаси иштирокида олиб боради:

3NaNО2 + 2НNО3 → 3NaNО3 + 2NО + Н2О

Амалда бу реакция иссиқликни ютилиши (эндотермик) билан боради. Жараённи тўлиқ бориши учун нитрат кислота реакторга шундай миқдорда бериладики, инверсия оҳирида эритмадаги эритма концентрацияси 1,5 %  ни ташкил этиши лозим.

Расм 6.5. Натрий нитрат ишлаб чиқариш технологик тасвири.

1 - қабул қилувчи идиш; 2 - марказдан қочма насос; 3 – иситгич;  4–фильтр – пресс; 5 - фильтрланган эритма учун йиғгич; 6 – инвертор; 7 - инвертирланган эритма учун йиғгич; 8 – босим идиш; 9,10 - буғлатиш қурилмаси                (1 ва II - босқич); 11 – тутқич; 12 - совутувчи шнек; 13 – центрафуга; 14 - қуритиш барабани; 15 - барометрик конденсатор; 16–вакуум – насос; 17 – циклон; 18 - барометрик яшик; 19 – скруббер; 20 - вентилятор.

Инверсия жараёни тугаши билан эритма сода эритмаси билан нейтралланади. Сўнгра, натрий нитрат эритмаси учун йиғгич (7) га берилади. Бу ердан эса насос ёрдамида буғлатиш (9) ва (10) қурилмаларига берилади. 
Инверсиялаш ва қўшимча нейтраллаш қурилмасидан кейин эритма таркибида 40 - 50 % натрий нитрат (NaNО3) тузи бўлади. Буғлатиш қурилмасига бераётган эритманинг ҳарорати 40 - 60оС.

Натрий нитрат эритмасини буғлатиш учун одатда икки босқичли буғлатиш қурилмасидан кенг фойдаланилади.

Биринчи босқич буғлатиш қурилмаси (9) 6 - 8 атм. босимли сув буғи билан қиздирилади; буғлатиш зонасида шарбат буғининг абсолют босими      1,5–3 атм.

Иккинчи босқич буғлатиш қурилмаси (10) шарбат буғи билан (биринчи босқич буғлатш қурилмасидан ажраётган) қиздирилади; буғланиш сийракланиш 600 мм. сим. уст.

Эритма суспензия (суспензия – суюликда қаттиқ заррачаларни бўлишидир) ҳолатигача буғлатилади. Бунда натрий нитратнинг умумий миқдори 62 %, қолгани кристалл ҳолатида эритма таркибида бўлади.

Иккинчи босқич буғлатиш қурилмасидан чиқаётган шарбат буғи барометрик конденсатор (15) да конденсатланади.

Ҳарорати 90 - 93оС гача буғлатилган эритма буғлатиш қурилмасидан сўнг даврий равишда ишловчи совитувчи шнек (12) га берилади. Бу ерда эритма       40–45оС ҳароратгача совитилиши натижасида тузнинг кристалланиши содир  бўлади.

Натрий нитрат кристалларини эритма таркибидан ажратиш центрафуга (13) да амалга оширилади. Центрафугадан чиқаётган асосий эритма (маточний) йиғгич (7) да йиғилади ва буғлатишга келаётган эритмага қўшиб юборилади.

Нам ҳолидаги натрий нитрат тузи (NaNО3) айланувчи барабан (14) га берилиб, қиздирилган ҳаво (100оС) билан намлик миқдори 1,5–2 гача қуритилади. Қуритилган натрий нитрат қадоқлаш учун жўнатилади.

Қуритиш барабанидан чиқаётган ҳаводан натрий нитрат чангларини тутиб қолиш циклон (17) да амалга оширилади, бунда чангни асосий қисми ушлаб қолиниб, қуритилган музга қўшиб юборилади. Циклонда тутиб қолинмаган чанглар скруббер (19) да натрий нитрат эритмасига юттириш орқали тутиб қолинади.

Натрий нитрат ёғоч идишларга ёки яшикларга (100 - 200 кг) ёки беш қаватли битумланган  крафт целлюлозали  қоғоз қопларга (40–50 кг) қадоқланади.

КАТИОН АЛМАШИНИШ УСУЛИ

Бу усулни асосий моҳияти шундаки, натрий нитрат ёки калий нитрат ишлаб чиқариш гетероген системада қаттиқ фазанинг катионити билан суюқ фазанинг катионити ўртасидаги ион алмашиниш реакциясига асосланган. Ион алмашиниш жараёни танлаб таъсир этувчи хроматографик абсорбциянинг бир кўриниши сифатида қараш мумкин. Ион алмашинувчи сорбентларни (ионитлар) иккита асосий синфларга бўлиш мумкин–катион алмашинувчи сорбентлар (катионитлар) ва анион алмашинувчи сорбентлар (анионитлар).

Катионитлар кислотали хоссаларга эга бўлиб, электролитлардан эритмаси билан таъсирлашганда ташқи (суюқ) фаза катионитлари билан алмашинади. Анионитлар эса ишқорий хоссаларга эга бўлиб, электролит эритмалари билан  таъсирлашганда ташқи фазани анионлар билан алмашинади. 

Катион алмашинувчи сорбентларга қуйидагича умумий синфлаш қабул қилинган:
· минерал катионит (амбит Na2О·Аl2О3·2SiО2, анортит             СаО·Аl2О3·2SiО2) лар; 

· органик катионитлар–улар табиий ва синтетик бўлади.
Катион алмашиниш усулида натрий нитрат олиш уч босқичда боради:

1.  Нитрат кислатани охак билан нейтраллаш ёрдамида кальций нитрат олиш.

2. Катион алмаштириш ва катионитдан Са+ ионини Na+ ионига алмаштириш. Натрий нитрат эритмасини буғлатиш, кристаллаш, қуритиш ва қадоқлаш. Иккинчи босқичдаги борадиган реакция қўйидаги реакция тенгламаси бўйича боради:

Са(N03)2 + 2(кат)Na ⇆ NaN03 + (кат)2Са

(кат)2Са + 2NаСl ⇆ 2(кат) Nа + СаСl2

Бу усул ҳозирда Норвегияда кенг қўлланиб келинмокда. Бу усулда олинган натрий нитрат жуда кўп электроэнергия истеъмолли жараён ҳисобланади. Шунинг учун бу усулдан электроэнергия арзон бўлган жойларда қўллаш анча самаралидир. Тахминий ҳисобларга кўра, бу усулда олинган натрий нитрат нитроз газларини ишқорли абсорбция қилиш йўли билан олинган усулга нисбатан таннархи анча юқоридир.
НАЗОРАТ САВОЛЛАРИ
Кальций нитрат асосан нимадан олинади?

Натрий нират нима мақсадларда ишлатилади?

Кальций нитратга қандай қўшимчалар қўшилади?

Кальций нитратда неча фоиз  азот бор?

Кальций нитратни асосий камчилиги?

Кальций нитрат қандай қурилмада ҳосил бўлади?

Натрий нитрат таркибида неча фоиз азот бор?

Натрий нитрат табиатда асосан қаерларда учрайди?

Натрий нитрат асосан  нимадан олинади?

10.Натрий нитрат қандай мамлакатларда кенг ишлаб чиқарилади?

ФОЙДАЛАНИЛГАН АДАБИЁТЛАР
Позин М.Е. Технология минеральнқх солей, т.2. М.: Химия, 1974. 768с.

Унанянц Т.П. Химические товарқ для сельского хозяйства: справочник. М.: Химия, 1979. 768с.

Кутепов А.М. Обўая химическая технология. М.: 1990. 520с.  

Позин М.Е. Технология минеральнқх удобрений. Л.: Химия, 1989. 352с.
СУЮҚ АЗОТЛИ ЎҒИТЛАР ТЕХНОЛОГИЯСИ

СУЮҚ АЗОТЛИ ЎҒИТЛАРНИ ФИЗИК – КИМЁВИЙ  ХОССАЛАРИ

Сўнги вақтларда қаттиқ минерал ўғитлар билан бир қаторда суюқ ўғитлар ҳам кенг қўлланилмоқда. Суюқ ўғитлар азотли, фосфорли ва калийли ўғитларнинг сувдаги эритмасидан иборат бўлиб, кўпинча уларга микроўғитлар, пестицидлар, ўсимликларнинг ўсишини тезлаштирувчи кимёвий воситалар қўшилади. Суюқ азотли ўғитлар сифатида суюқ аммиак, аммиакни сувдаги эрит-маси, аммиакатлар (азот тузларининг суюқ аммиакдаги эритмаси) кенг қўлланилади. 
Суюқ ўғитлар қаттиқ ўғитларга нисбатан арзон ва баъзи бир ижобий тамонларга эга бўлгани сабабли (ерга солишнинг осонлиги, механизация қилишнинг қулайлиги, тупроқда бир ҳил тарқалиши ва бошқалар) ҳам ҳозирги кунда қишлоқ хўжалигида кенг ишлатилмоқда. Суюқ азотли ўғитлар қаттиқ  ўғитлар сингари тўла самара бера олади. Қаттиқ ўғитларни ташиш ва сақлашда унинг тахминан 20 % исроф бўлса, суюқлар атига 2 % яқини исроф бўлиши мумкин. Суюқ азотли ўғитларни қўллашда яъни, юклаш тушириш ва ишлатиш тўла механизациялашган бўлиши лозим. Бунда 2–3 марта кам мехнат сарфланади. 

Аммиак ва унинг сувдаги  эритмасини ўғит сифатида қўллаш, аммиакни нитрат кислота билан аммонийли селитрачага қайта ишлаш жараёнини бажаришга ҳожат бўлмайди. Яни технологик тасвир (схема) анча қисқаради. Суюқ азотли  ўғитлардаги азотнинг нархи аммонийли селитрасидаги азотга нисбатан 35% га арзонлашади. 
Суюқ ўғитларни қўллашнинг ижобий тамонларидан ташқари салбий тамонлари ҳам мавжуд. Масалан, агарда суюқ ўғит юқори концентрацияли бўлса, ҳарорат пасайиши (куннинг совиши натижасида) билан кристалланиши мумкин, сақлаш учун эса катта хажмли резевуарлар керак, булардан ташқари тупроққа бериш учун  маҳсус қурилмаларни яратиш лозим. 

Баъзи суюқ ўғитлар  металларни  коррозия қилиш қобилятига эга, шунинг учун сақловчи резевуарлар қимматбахо металлардан ясалган бўлиши керак.

Аммиакатлар аммиак буғига эга бўлганлиги сабабли, уларнинг ер чуқурлиги 12 - 15 см га бериш керак. Бунинг учун ҳам зарурий машиналар ва қурилмалар бўлиши лозим. Юқоридаги кўрсатилган салбий тамонларга қарамай, суюқ ўғитларни қишлоқ хўжалигида қўллаш анча маблағни тежаш имконини беради.

Суюқ аммиакни таркибида 82,3 % азот бўлиб, энг юқори концентрацияли азотли ўғит ҳисобланади. Суюқ аммиак кўпроқ чет элларда, жумладан, Америкада кўп қўлланилади.
Атмосфера босимида аммиак минус 33,3 0С ҳароратда қайнайди ва минус 77,7 0С ҳароратда музлайди. Суюқ аммиак устидаги буғнинг босими,

        Ҳарорати, 0С   :   - 30      - 10         0        10       20           30

        Босим,    МПа :  0,119   0,289   0.427  0,612   0,853      1,161
Суюқ аммиак юқори босимда герметик резервуарларда сақланади.    ГОСТ 6221 - 82 бўйича суюқ аммиак уч хил маркаларда ишлаб чиқарилади.

Уларнинг таркиби қуйидагича
8-жадвал 

	Номи


	А маркали


	Ак

	В маркали



	NH​3
	99,96 %

H20 – 0,04 %-

Ёг  2 мг/л
Fe 1 мг/л


	99,6 %


	99,6 %



	H20


	0,04 %

H20 – 0,04 %-

Ёг  2 мг/л

Fe 1 мг/л


	0,2 - 0,4 %


	0,2 – 0,4%



	Ёғ
	2 мг/л
	2 мг/л


	8 мг/л



	Fe
	1 мг/л
	1 мг/л


	2 мг/л




А марка - саноат учун, Ак марка - чет элга экспорт қилиш учун, В марка эса ўғит олиш ва қишлоқ хўжалиги учун ишлатилади.

Аммиак сувда яхши эрийди. Нормал  шароитда бир хажм сувда            1176 хажм аммиак эрийди. 20 0С ҳароратда 1 хажм сувда 702 хажм аммиак эрийди. Атмосфера босимида 0 0С ҳароратда аммиакни сувдаги миқдори 46,7 % бўлади. Аммиакнинг сувдаги эриш изотермаси қуйида келтирилган.
Позин расм
                           аммиак босими МПа
Расм 7.1. Аммиакни сувда эрувчанлик изотермаси.
ГОСТ 9 - 77 бўйича аммиакли сув икки хил маркаларда ишлаб                  чиқарилади;
А -  (олий ва 1 - нав) саноат ва сотиш учун; Б - қишлоқ хўжалиги учун.

А маркада - аммиакнинг миқдори 25 %, Б маркада – 25 % дан ортиқ аммиак, карбонат ангидриднинг миқдори 8 г/л, миснинг миқдори 10 г/л гача бўлиши керак.

Суюқ аммиакни сақлаш ва ташиш пўғатдан тайёрланган ва герметик беркитилган цистерна ёки резервуарларда амалга оширилади. 20 0С ҳароратда  25 % ли аммиакли сувни зичлиги ( = 907 кг/м3, музлаш ҳарорати минус 56 0С,   22 % да эса минус 33°С ҳароратга тенг.

Аммиак ўта бўғувчи модда бўлиб, унинг рухсат этилган конценрацияси 20 мг/м3 га тенг. Аммиакни ҳаво билан аралашмаси (15 - 28% дан ошса) портлаш хавфини беради, суюқ аммиак терига тушса куйдиради. 
Суюқ аммиакли ўғитлар (аммиакатлар) ичида энг кўп қўлланиладиган ўғитлар; карбамид ва аммонийли селитра (КАС) эритмасидир. Буларга коррозия ингибатори сифатида 0,5 % аммиак, 0,2 % Р205 аммоний фасфат (NH4)3PO4 кўринишида қўшилади. Бу ўғитлар 28–30–32–34 % азот таркибли ҳолатда чиқарилади. Масалан, КАС - 28 таркибида 30 % (NH2)2CO, 40,1 % NH4NO3          ((=1283 кг/м3), кристаталланиш ҳарорати эса минус 18 0С, КАС - 32 нинг таркиби: 36 % (NH2)2CО, 43,3 % NH4N03 ((=1327 кг/м3) кристалланиш ҳарорати минус 2 0С. КАС эритмасида аммоний нитратнинг миқдори 45 % дан ошмаслиги керак.

        АММИАКЛИ СУВ ИШЛАБ ЧИҚАРИШ ТЕХНОЛОГИЯСИ

Аммиакли сувни бир неча усулда ишлаб чиқариш мумкин. Бунда суюқ ёки газ ҳолидаги аммиак кенг ишлатилади. Қуйида газ ҳолидаги аммиакдан аммиакли сув олишни  технологик тасвири баёни билан келтирилган.

Расм 7.1. Аммиакли сув ишлаб чиқариш технологик тасвири.
1 – йиғгич; 2 насос; 3- абсорбцион калонна; 4 – омбор; 5 - сақловчи клапан.

Аммиакли сув ишлаб чиқариш учун зарур бўлган газ ҳолидаги аммиак, аммиак ишлаб чиқариш бўлимидан 0,2 МПа нисбий босимда сўриб, қалпоқсимон тарелкали абсорбцион калоннасининг пастки қисмига берилади. Калоннанинг юқори қисмидан эса йиғгич (1) дан насос (2) орқали кимёвий тозаланган сув берилади. 

Кимёвий тозаланган сувнинг берилишига сабаб, қаттиқ сув таркибидаги тузлар абсорберни сочиб берувчи мослама тешикларни беркитиб қўйиши мумкин. 

Реакция натижасида ажралган иссиқлик миқдори калоннани пастки қисмидаги иссиқлик алмашиниш  қурилмасида юттирилади. Қувур ичидан совутувчи сув ҳаракат қилади. Қувурлар орасида эса аммиакли сув ҳаракат қилади. 

Аммиакни тўла юттириш жараёни калоннанинг юқори қисмида амалга оширилади. Ҳосил бўлган аммиакли сув йиғгич (4) да йиғилади ва марказдан қочма насос орқали омбор (5) га ҳайдалади.

Омбордан марказдан қочма насос (2) орқали цистерналарга узатилади. Омбор (5) дан чиқаёгган газ ҳолидаги аммиак қайтадан абсорбцион калонна (3) га берилади. 1т аммиакли сув олиш учун 3 м3 кимёвий тозаланган сув, 200 мЗ айланма сув ва 28,8 мДж электр энергия сарф бўлади.

АММИАКАТЛАР ИШЛАБ ЧИҚАРИШ ТЕХНОЛОГИК ТАСВИРИ

Аммиакат ишлаб чиқариш учун реактор (1) га сув қуйилади ва ундан газ ҳолидаги аммиак ўтказилади. Натижада  10 – 15 % ли аммиакли сув ҳосил бўлади. Юттирилмаган аммиак скрубберларга юборилади. Сўнгра реактор НИФ қурилмасидан чиқаётган 75–80 % аммонийли селитра эритмаси берилади. Ҳосил бўлган аммиакатнинг маълум бир қисми совутгич (4) га берилиб, сув ёрдамида совутилади. Сўнгра бойитиш учун реактор (1) га қайтарилади. Қолган аммиакат эса омбор (5) га юборилади ва ундан марказдан қочма насос (3) орқали цистернага юборилади. Иссиқлик таъсирида омбор (5) дан ажралган аммиак гидрозатвор (6) да ушлаб қолинади.

Расм 7.2. Аммиакатлар ишлаб чиқариш технологик тасвири.

1 - реактор; 2 - транспортёр; 3 - марказдан кочма насос; 4 - совутгич; 5 - омбор; 6 — гидрозатвор;

Агар аммиакли, кальцийли ёки карбамидли ўғитлар олмоқчи бўлсак, реактор (1) га бир йўла уларнинг 75–80 % ли эритмалари ёки қаттиқ ҳолидаги кристалл маҳсулотлари солинади. Карбамидли аммиакатни таркиби  қуйидагича: 19–20 % карбамид; 20–25 % аммиак; 7–12 %  карбонат ангидрид.

Аммиакатнинг таркибида камида 29 % азот бўлиши керак. Аммиакатлар ишлаб чиқариш учун ишлатиладиган қурилмалари алюминий, пўғат ёки пластмассадан тайёрланган бўлиши керак.

НАЗОРАТ САВОЛЛАРИ

Қандай суюқ азотли ўғитларни биласиз?


Суюқ аммиакатда неча фоиз азот бор?


Аммиакли сув қаерда ишлатилади?


Аммиакли сув қандай концетрацияда ишлатилади?


Суюқ аммиак қандай қурилмада олинади?


Суюқ азотли ўғитларни қандай энг асосий камчилиги бор?


Аммиакли сув неча хил маркада ишлаб чиқарилади?


Суюқ аммиакни қандай хоссаларини биласиз?


Суюқ аммиакат ишлаб чиқаришда реакторнинг вазифаси нимадан иборат?


Суюқ аммиакатларнинг қандай афзалликлари бор?

ФОЙДАЛАНИЛГАН АДАБИЁТЛАР
Унаняц Т.П. Химические товарқ для сельского хозяйства: Справочник. М.: 
Химия, 1979. 240с.


Позин М.Е. Технология минеральнқх удобрений. Л.: Химия, 1989. 352с.


Соколовский А.А. Краткий справочник по минеральнқм удобрениям. М.: 
Химия, 1977. 376с.


Справочник азотчика. 2-е изд. М.: Химия, 1987. 464с.

АММОНИЙЛИ ТУЗЛАР  ИШЛАБ ЧИҚАРИШ ТЕХНОЛОГИЯСИ

АММОНИЙ СУЛЬФАТ ИШЛАБ ЧИҚАРИШНИНГ                                  ФИЗИК - КИМЁВИЙ АСОСЛАРИ

Аммоний сульфат қишлоқ хўжалигида қўлланиладиган азотли            ўғитлардан биридир. Аммоний сульфат рангсиз кристалл модда бўлиб, таркибида 21,21 % азот элементи мавжуд. Зичлиги 1769 кг/м3, аммоний сульфат 350 0С дан юқори ҳароратда қиздирилганда аммиак ва сульфат кислотага парчаланади, 100 0С ҳароратда эса нордон тузлар ҳосил бўлиши билан диссосацияланади. Аммоний сульфат сувда яхши эрийдиган азотли ўғитлар туркумига киради.
108,9 0С - тўйинган эритманинг 0,101 МПа босим остида қайнаш ҳарорати

Расм 8.1. Аммоний сульфатнинг сувдаги эрувчанлик диаграммаси.

Аммоний сульфат кристаллогидратлар ҳосил қилмайди ва унинг эрувчанлиги ҳароратнинг ортиши билан бир оз ўзгаради. Физик хусусиятлари деярли ижобий, намликни ўзига тортмайди, ёпишқоқлик ҳусусияти ҳам унча юқори эмас. Аммоний сульфатни асосий камчилиги шундан иборатки, таркибида азот (ўсимликлар учун зарур бўлган озуқа элементи) миқдорининг камлиги ва агрокимёвий ҳусусиятига кўра нордон тузлар туркумига киришидир. Агарда аммоний сульфатни кўп йиллар давомида ўғит сифатида қўлласак, тупроқ таркибида аста - секин сульфат кислота миқдори кўпайиб боради. Шу сабабдан ҳам кўп йиллар давомида аммоний сульфат ишлатилган тупроқларни нейтраллаш мақсадида охакдан фойдаланилади.

Саноатда аммоний сульфат газ ҳолидаги аммиак билан сульфат кислотани ўзаро нейтраллаш йўли билан олинади. Лекин синтетик аммиакдан фойдаланиш иқтисодий нуқтаи назардан қимматга тушганлиги сабабли, ҳозирда тошкўмирни кокслашда ҳосил бўладиган газ таркибидаги аммиакдан кенг фойдаланилмоқда. Шунинг учун ҳам аммоний сульфат ишлаб чиқариш цехи, кокс газларини аммиакдан тозалаш цехи ёнига жойлаштирилади.

Чет элда аммоний сульфат карбамид билан гипсни конверциялаш ёрдамида ишлаб чиқарилади. 

Аммоний сульфат ишлаб чиқариш йилдан - йилга камайиб бормоқда. Аммоний сульфат ГОСТ 9097 - 82 бўйича олий категорияда: кристалл ва донадор ҳолда, ҳамда 1 - категорияда ишлаб чиқарилади. Аммоний сульфат қоғоз полиэтилен қопларга солинади ёки транспортларда ташилади. Қуйида аммоний сульфатни таркиби келтирилган. 

                          9-жадвал                                                        

	Номи
	      Олий категория
	        1-категория

	Азот (кам эмас)

Сув (ортиқ эмас) :

донадор ҳолатда

кристалл ҳолатда

Сульфат кислота (ортиқ       эмас):

донадор ҳолатда

кристалл ҳолатда

Фракция (кам эмас):

донадор ҳолатда (1-4 мм)

кристалл ҳолатда   (+0,5мм)


	21

0,6

0,2

0,5

0,03

90

60
	21

_

0,3

_

0,05

_

нормаллашмайди




 Аммоний сульфат олиш, сульфат кислотани газ ҳолидаги аммиак билан нейтралланиш реакциясига асосланган:

2NH​3 (г) +H2SО4 ​​​​​​​​​​​(c) = (NH4)2 SО4 (к) + 274 кЖ

 Амалда бу реакция қайтмас экзотермик реакция бўлиб, қўшимча маҳсулотлар ҳосил бўлмайди. Нейтралланиш жароёнида жуда катта иссиқлик ажралиб чиқади (бу иссиқликдан эритма таркибидаги сувни буғлатиш учун фойдаланилади). 

Аммоний сульфат ишлаб чиқаришда сульфат кислота аммиакда тўлиқ нейтралланмайди, чунки кислота таркибидаги алюминий ҳамда темир тузлари аммоний сульфатни кристалланишини қийинлаштиради. Шу нуқтаи назардан реакторда нордон муҳит ушлаб турилади:
(Fe,Al)2 (SО4)3 +6 NH​3 +6H2О=2(Fe,Al) (ОH)3 +3(NH4)2 SО4

Қуйида (NH4)2SО4 - H2SО4 - H2О тизимининг эрувчанлик изотермас келтирилган (расм 8.2.).

Бу тизимда қаттиқ фазада турли нордон тузлар ҳам ҳосил бўлиши мумкин. Аммоний сульфатнинг кристалланиш майдони 10 0С ҳароратда маълум миқдорда сульфат кислота тутувчи а1Е1с областида, 90 0С ҳароратда а2Е2с областида жойлашади. Нордон тузлар ҳосил бўлишини камайтириш учун суюқ фазадаги сульфат кислота миқдори кам, яъни 10 0С ҳароратда 11,08 % дан 90 0С ҳароратда 19,77 % дан кам бўлиши лозим. Нейтрализация жараёнида реакцион масса юқори ҳароратга эга бўлади, лекин кристалларнинг ажралиши билан ҳарорат камайиб боради, буни реакцион эритма таркибини танлашда эътиборга олиш лозим бўлади.

Расм 8.2. (NH4)2 SО4 - H2SО4 - H2О системасининг эрувчанлик изотермаси.

Эгри чизиқлар бўлимларига қуйидаги тўйинган эритмаларга тўғри келади: 1 - (NH4)2SО4; 2 - 4 (NH4)2SО4​​·H2SО4; 3 - 3 (NH4)2 SО4·H2SО4;          4 - (NH4)2SО4·H2SО4;  5 - (NH4)2SО4·3H2SО4;
ИШЛАБ ЧИҚАРИШ УСУЛЛАРИ

Аммоний сульфат бир неча усулларда ишлаб чиқарилади:

· кокс гази таркибидаги аммиакдан фойдаланиш;

· табиий гипс ёки экстракцион фосфат кислота ишлаб  чиқаришнинг чиқиндисидан фойдаланиш;

· капролактам ишлаб чиқаришдаги чиқиндилардан фойдаланиш.

Кокс гази таркибидаги аммиакдан аммоний сульфат ишлаб чиқариш. Бунда билвосита, тўғри, ярим тўғри йўлда аммоний сульфат ишлаб чиқариш мумкин. 

Билвосита усулида кокс гази совитилади (кокс гази таркибида 6–14 г/м3 аммиак бор), бунда аммиак билан тўйинган смола (сақич) ва смоласимон сув конденсатланади. Газ ҳолатига ўтган аммиак скрубберларда сувга юттирилади. Ҳосил бўлган смоласимон сув устидаги аммиак дистилляцион калонналарида ҳайдалиб, сульфат кислотага юттирилади. Бу усул жуда катта энергия талаб қилади.

Тўғри усул бўйича аммоний сульфат ишлаб чиқариш, кокс газини 68 0С ҳароратгача совутиб, сўнгра электрофильтрларда смоладан тозаланиб олинган аммиакни сульфат кислотага юттирилиш билан олиб борилади.

Ярим тўғри усул эса кенг тарқалган усул ҳисобланиб, иқтисодий жиҳатдан энг самаралидир. Кокс гази аввал 25 – 30 0С  ҳароратгача смолани конденсацияси учун совитилади. Конденсат икки қисмга бўлинади: пастки қисмида - смола, устки қисмида - смоласимон сув ҳосил бўлади. Смоласимон сув дистилляция калоннасида оҳакли сут билан қайта ишланади ва ажралган аммиак сульфат кислотага юттирилади.

Кокс газидан аммиакни юттириб олиш жараёни барбатажли  сатураторларда ёки скрубберларда амалга оширилади.

Сатураторли усулда кокс гази таркибидаги аммиакни юттириш ва аммоний сульфатни кристаллаш жараёни битта қурилмада - сатураторларда амалга оширилади. Бу усул энг қулай технология ҳисобланади. 

Хозирги кунга келиб аммоний сульфат  ишлаб чиқишнинг сатураторсиз усули айрим ишлаб чиқариш корхоналаридагина фойдаланилмоқда. Чунки бу усулда жараёнлар алохидаалохида олиб борилади. Аммиакни юттириш жараёни скрубберларда аммоний сульфатни кристаллаш эса кристаллизаторларда амалга оширилади. Шу нуқтаий назардан ҳам бу усулда ишлаб чиқарилган тайёр маҳ-сулот иқтисодий жихатдан анча қиммат-га тушади. Аммоний сульфат ишлаб чиқариш учун зарур бўлган аммиак скруббер (2) да ушлаб қолинади. Скруббер икки; пастки ва юқори қисмларга бўлинади. Скруббернинг пастки қисмида таркибида 3–4 % ли сульфат кислотаси бор бўлган эритма билан, юқориги қисмида эса     10–12 % ли сульфат кислота билан тўйинтирилади. Кокс гази скруббер (2) дан томчи тутқич (1) га берилади. У ерда кокс гази таркибидаги томчилар тутуб қолиниб, жараёнга қайтарилади.  

Скруббернинг форсункаларидан сульфат кислота ва  сув аралашмаси йиғгич (4) ва насос (5) орқали узлуксиз равишда сочиб берилади.

Эритманинг бир қисми смола ажратгич (3) орқали йиғгич (11) га ва насос (12) орқали скрубберларга берилади. Шу ернинг ўзига (йиғгич 11 га) центрифуга (8) дан чиқаётган тўйинтирувчи эритма ҳам берилади. 

Скруббернинг пастки қисмидан эритма (таркибида 1 % эркин сульфат кислота ва 40 % ли аммоний сульфат) смола ажратгич (3) орқали ажратилиб йиғгич (10) га берилади ва насос (9) орқали вакуум - буғлатгич қурилмаси (6) га берилади.

Бу ерда аммоний сульфат эритмаси буғ ёрдамида буғлатилади ва ҳосил бўлган кристаллар қурилмасини конуссимон қисмига туширилади (бу ерда кристаллар ўстириш васифасини бажаради). Узлуксиз равишда кираётган эритма кристаллар билан аралашиб тўйинади ва 60 % ли кристалларнинг ўлчамлари    0,5 мм гача ўсишини таъминлайди.

Вакуум - буғлатиш қурилмаси (6) дан 50–60 % ли суспензия насос           (7) орқали центрифуга (8) га фильтрлаш учун берилади. Бу ерда кислота қолдиғидан ажратиб олиш учун ювилади. 

Ювилган тайёр маҳсулотни қуритиш учун қуритгичларга берилади. Қуритилган тайёр маҳсулот қадоқланади ва истеъмолчиларга юборилади. 

Аммоний сульфатни гипсдан олиниши. Сульфат кислота сарфламасдан табиий гипс ёки экстракцион  фосфат кислота ишлаб чиқариш чиқиндиси              - фосфогипсдан аммоний сульфат олиш ҳам мумкин. Гипсни аммоний сульфатгача конверциялаш жараёни 50–55 0С ҳароратда 32–33 %  ли аммоний карбонат эритмаси билан суюқлик усули деб аталадиган қуйидаги реакция ёрдамида амалга оширилиши мумкин:

CaSО4 + (NH4)2CО3 = (NH4)2SО4 + CaCО3

Бу реакция кальций карбонатнинг эрувчанлиги, кальций сульфатнинг эрувчанлигидан пастлиги ҳисобига амалга ошади. Кальций карбонат чўкмаси жараёндан ажратилгандан сўнг (1 т (NH4)2SО4 ҳисобига  ( 760 кг), 40 %  ли аммоний сульфат эритмасини буғлатиш ва кристаллантириш орқали тайёр маҳсулотга айлантирилади. 1 т аммоний сульфат олиш учун: 1,13 т гипс, 0,74 т аммоний карбонат, 1,4 т буғ, 225 м3 сув, 65 квт.с. электроэнергия, 71,5 кг шартли ёқилғи сарф бўлади.

Гипсдан аммоний сульфат олишни аммоний карбонат ўрнига аммиак ва карбонат ангидрит газларидан фойдаланиш орқали ҳам жараённи амалга оширилиш мумкин (газли усул):

CaSО4 + 2NH3+ CО2 + H2О = (NH4)2SО4 + CaCО3
Лекин бу усулда ҳосил бўладиган кальций карбонат кристаллари майда игнасимон бўлиб, уни фильтрлашда қийинчиликлар келиб чиқиши мумкин. Шунинг сабабли ҳам конверсияланиш жараёнини узоқ вақт ўтказиш талаб этилади. Бундан ташқари реакция иссиқлигини йўқотиш мақсадида реактор ичига совутгич ўрнатиш ва ютилмаган газни сульфат кислота эритмасидан ўтказиш талаб қилинади.
АММОНИЙ СУЛЬФАТ ИШЛАБ ЧИҚАРИШ ТЕХНОЛОГИЯСИ

Қуйида сатураторли усулида аммоний сульфат ишлаб чиқаришни технологик тасвири баёни билан келтирилган.

Расм 8.4. Сульфат аммонийни сатуратор усули билан ишлаб чиқариш технологик тасвири.

1 - сульфат кислота учун босим идиш; 2 - кокс гази иситгичи; З – сатуратор; 4 – барбетёр; 5 - циркуляция идиши; 6 - кислота тутгич; 7 - кристалл йиғгич; 8 - бошланғич эритма йиғгичи; 9 - центрифуга; 10 - қайнаш қатламли қуритгич; 11 - эритма учун йиғгич; 12 - нордон эритма учун йиғгич; 13 - бошлангич эритма учун идиши; 14,15 - марказдан қочма насослар.

Аммоний сульфат ишлаб чиқариш учун зарур бўлган кокс гази 20–30 оС ҳароратгача совитилади ва смоладан тозаланади. Смоладан тозаланган кокс гази исситгичга берилади. Бу ерда кокс гази буғ ёрдамида 50–60 оС ҳароратгача қиздирилади. Қиздирилган кокс гази аммиак билан биргаликда сатуратор (3) га берилади. 
Сатуратор аммоний сульфат ишлаб чиқаришда асосий қурилма бўлиб, у цилиндрик ҳамда конссимон тубли қурилмадир. Сатуратор қурилмаси эритма ва аммоний сульфат кристалларидан таркиб топган суспензия билан тўлдирилади. Сатуратор ичидаги сатҳ гидравлик затвор билан циркуляцион идиш (5) оқими орқали ушлаб турилади (суспензия ҳарорати 55–60 оС). Суюқ фазадаги сульфат кислота миқдори 4–5 % ни ташкил этади. Сатураторга аммиакни бириктириш учун керакли сульфат кислота миқдори узлуксиз берилиб турилади. Бу эса аммоний сульфатни ҳосил бўлишини тезлатади. Кокс гази сатураторга суспензия 0,25 м гача юкланган газ ажратгич зонт билан марказий барботер (4) орқали берилади.

Зонт суюқликни айлантириш учун йўналтирилган куракларга эга бўлиб, у аммиак ва сульфат кислота концентрациясини ростлаб, газ ва суюқ фазаларни бир меъёрда тўқнашини (контактда) таъминлайди. 

Қўшимча аралаштиргич циркуляцион насос (14) ва циркуляцион идиш (5) дан сатураторга суюқликни насос (15) орқали қайтиши ва ёрдамчи резервуар (13) ёрдамида амалга оширилади. Циркуляцион идишдан қуйилиш чўнтаги орқали газдан ушланган нордон смола суюқлиги ташқарига чиқарилади. Диаметри 6,3 м ва умумий баландлиги  9,5 м бўлган сатураторни газ бўйича ишлаб чиқариш қуввати 40–45  м3 /соатга тенг. 

Сатураторнинг юқори қисмидан чиқаётган газ аралашмаси кислота тутқич (6) га берилади. Бу ерда газ таркибидаги кислота томчилари ҳамда аммоний сульфат эритмаси тутиб қолинади. Тозаланган газ совитгичга (совитиш жараёни технологик тасвирда кўрсатилмаган) юборилади. Суспензия (суюқ фаза таркибида қаттиқ заррачаларни бўлиши) сатураторнинг пастки қисмидан насос (16) орқали кристалл йиғгич (7) га ҳайдалади, у ердан қуйиқлашиб центрафуга (9) га берилади (пўлатдан Х17Н13М3Т). Бу ерда тузни кислотали муҳитини камайтириш учун иссиқ сув билан ювилади, кейин сатураторга берилаётган кислота билан 76 % ли сульфат кислотага аралаштирилади. Кристалл йиғгич (7) нинг юқори қисмидан тўйинтирувчи эритма бошланғич эритма йиғгич (8) орқали сатураторга қайтарилади.

Аммоний сульфат центрифугадан 1–3 % намлик билан қайнаш қатламли қурилма (10) да иссиқ ҳаво билан қуритилади. Тайёр маҳсулот майда кристалл ҳолида олинади. 
Аммоний сульфатни йирик донасимон кўринишда ишлаб чиқариш учун маҳсус қурилмаларда жипислаштирилади (прессланади) ва донадорлаштирилади.

Бир тонна аммоний сульфат олиш учун: 0,73 - 0,75 т (100 % ли) сульфат кислота, 0,26 - 0,27 т аммиак (таркибли 30 - 35 минг м3 кокс гази), 100 - 108 мЖ электроэнергия, 8 м3 сув, 2,7 т буғ керак бўлади.

Сатураторли усулни асосий камчилиги шундан иборатки, қуритишда кучли чангланадиган кичик ўлчамда олинадиган кристаллар ва абсорберларни гидравлик қаршилигига катта энергияни сарфланишидир (бу камчиликлардан сатураторсиз усул ҳоли).

АММОНИЙ ХЛОРИДНИНГ ФИЗИК КИМЁВИЙ ХОССАСИ

Аммоний хлорид - кристалл кукун ҳолидаги модда (зичлиги 1,53 г/см3) бўлиб, таркибида 26,1 % азот мавжуд. Техник аммоний хлорид нашвадир деб номланиб, таркибида 24–25 % азот мавжуд.

Эритмада аммоний хлорид октаэдр кўринишида шаффоф кубик ҳолда кристалланади.

Аммоний хлорид қиздирганимизда аммиак ва водород хлоридга парчаланади:
NH4Cl=NH3+HCl

Аммоний хлоридни 100оС ҳароратгача қиздирганимизда билинарли даражада диссосацияланса, 350оС ҳароратда эса тўлиқ диссосацияланади. 

Аммоний хлорид (қаттиқ ҳолдаги) нинг элементлардан ҳосил бўлиш иссиқлиги 75 ккал/моль га тенг. 

Аммоний хлорид асосан техник мақсадларда - металларни кавшарлашда, рухлашда, тўқимачилик саноатида, фармацевтик препаратлар ишлаб чиқаришда ва бошқа мақсадларда кенг ишлатилади.

Аммоний хлорид қишлоқ хўжалигида кам фойдаланилади. Бунинг сабаби аммоний хлорид ўғит сифатида бир неча бор тупроққа солиниши ҳисобига,    аста - секин тупроқ таркибида хлор иони йиғилиб ўсимликларга салбий таъсир кўрсатиши мумкин. Шу сабабли ҳам аммоний хлоридни тўйинган ишқорли ва нейтрал тупроқларга қўллаш анча самаралийдир.

Аммоний хлорид - қишлоқ хўжалик маҳсулотлари картошка, узум, тамакиларга кам фойда берса, конопля (наша поя), зиғир ва бошқаларга яхши фойда беради.

Ишлаб чиқариш усуллари. Аммоний хлорид саноатда асосан уч ҳил усулда ишлаб чиқарилади:

· водород хлоридни газ ҳолидаги аммиак билан нейтраллаш;

· аммонийли тузларни хлоридлар билан парчалаш;

· аммиакли усул билан сода ишлаб чиқаришда ҳосил бўлган суюқликни «фильтрлаш» орқали.

Булар ичида ҳозирги кунда саноатда биринчи ва иккинчи усуллардан кенг фойдаланилмоқда.

Водород хлоридни газ ҳолидаги аммиак билан нейтраллаш усули. Аммоний хлорид аммиак ва водород хлоридни тўғридан - тўғри синтез қилишдан ҳосил бўлади:

NH3+ HCl = NH4Cl
Амалда бу усулда реакция натижасида оз миқдорда иссиқлик ажралиб чиқади оралиқ маҳсулотлар ҳосил бўлмайди. 

Ҳосил бўлган сувли эритмани буғлатиш жараёнида катта иссиқлик сарифланади, бунинг оқибатида эса буғлатиш қурилмалари коррозияга учрайди. Коррозияланишни олдини олиш учун эса қулай (оптимал) шароитлар танлаб олинади. Жараён учун энг қулай шароит эритилган муҳитни ушлаб туришдир.

Синтетик ҳолатдаги водород хлорид 30–50 0С ҳароратгача совитилиб, барбатажли абсорберда аммоний хлориднинг тўйиган эритмасига юттирилади. Агар эритма таркибида эркин хлор бўлса, жараённинг портлаш хавфи ортиб кетади. Буни олдини олиш учун эритма 70 0С ҳароратдан паст бўлмаслиги керак.

Аммоний хлоридни аммиак билан водород хлорид тузини тўйинган эритмаси абсорбердан 105–115 0С ҳароратда тахтали реакторга борилади. Қурилмада эритма газ ҳолидаги аммиак билан эритма таркибида эркин аммиак  миқдори 3 г/л бўлгунга қадар нейтралланади.

Аммоний хлорид эритмаси маҳсус идишларда тиндирилади. Тиндирилган аммоний хлорид кристаллари центрафугада ажратилади. Иккиламчи эритма абсорберга қайтадан берилади. 

Бу усулда 1 т аммоний хлорид олиш учун 430 кг аммиак (NH3), 750 кг хлор (Cl2) ва 240 м3 миқдорда водород (Н2) сарф бўлади.

Аммонийли тузларни хлоридлар билан парчалаш. Бу усул тузларни   эрувчанлигини ҳар хилигига ва ўрин алмашиниш реакциясига асосланган:

(NH4)2S04 +2КС1( 2 NH4Cl +K2S04
(NH4)2S04 +СаС12(2 NH4Cl +CaSO4

Аммоний хлорид эритмада қолади оралиқ туз эса чўкмага тушади. Чўкма ажратилгандан сўнг аммоний хлорид буғлатилади.

Буғлатилган эритма совитилиб кристалланади ва 60–70 0С ҳароратда қуритилади. Аммоний хлоридни бошқа усул билан ҳам, яъни  калий хлоридга аммоний нитрат таъсир эттириш орқали ҳам олиш мумкин, жараён иссиқликни ажралиши билан боради:

KCl + NH4NO3 = KNO3 + NH4Cl + Q

Аммиакли усул билан сода ишлаб чиқаришда ҳосил бўлган суюқликни «фильтрлаш» орқали аммоний хлорид ишлаб чиқариш қуйидаги реакция билан боради:

NH3 +NaCl+CO2+H2O = NH4Cl + NaHCO3

Эритмадан аммоний хлорид  икки хил усул билан ажратилади:   

· фильтрланган суюқликни буғлатиш;

· аммиакни  ош тузи билан тўйинтириб фильтрлаш орқали  ажратиб олинган суюқликни совитиб. 
Биринчи ycyлга куйидаги реакция мисол бўлади:

NH3+ HCl = NH4Cl
Тайёр маҳсулотда намликнинг миқдори 1–5 % дан ортмаслиги керак. Тайёр маҳсулот қоғоз қопларга ёки тахтали идишларга қадоқланади ва истемольчиларга жўнатилади.

НАЗОРАТ САВОЛЛАРИ
Аммоний сульфат саноатда нимадан олинади?

Аммоний сульфатни қандай камчилиги бор?

Аммоний сульфат таркибида неча фоиз азот бор?

Аммоний сульфат  неча хил усулда  олинади?

Аммоний сульфатни сатуратор усуллида олишни тушунтиринг?

Аммоний хлорид асосан қандай мақсадда ишлатилади?

Аммоний хлорид қандай ҳолда ишлаб чиқарилади? 

Аммоний хлорид  саноатда неча хил усулда олинади?

Аммоний хлорид таркибида неча фоиз азот бор?

Аммоний хлорид неча хил маркада ишлаб чиқарилади?

КАЛИЙЛИ ЎҒИТЛАР ТЕХНОЛОГИЯСИ

Таянч суз ва иборалар: мураккаб ўғит, таркиби, хоссаси, маркаси, ишлатилиши, учраши, усуллари, реакция, кислота, калий хлорид, калий сульфат, ҳарорат, технологияси.

КАЛИЙЛИ ЎҒИТЛАР ҲАҚИДА УМУМИЙ ТУШУНЧАЛАР

Калий тадқиқотчиларга ўсимлик ишқори - поташ сифатида азалдан маълум бўлсада, уни биринчи марта соф ҳолда 1807 йилда кимёгар олим Дэви ажратиб олган. Ўсимликлар тупроқ ва ўғит таркибидаги калийни К20 га айлантириб ифодалаш қабул қилинган. 
Жонли табиатда калийни учта изотопи: 39К(93,08 %), 40К(0,011 %) ва 41К(6,91  %) ларнинг аралашмаси кўринишида учрайди. 

Ўсимликлардаги калийнинг асосий қисми цитоплазма ва вакуолаларда бўлади. Ўсимлик ядроларда эса калий учрамайди. Ялпи калийнинг 20 % га яқини ўсимлик хужайраларининг цитоплазма коллоидлари томонидан алмашинувчан шаклда, 1 % митохондриялар томонидан  алмашинмайдиган  шаклда ютилади. 80 % га яқин калий хужайра ширасида ион шаклида бўлиб, органик бирикмалар таркибига кирмайди. Шунинг учун  узоқ ва шиддатли ёмғирлар таъсирида барглардаги (айниқса эски баргларда) калийнинг анча қисми ювилиб кетади.

Хлоропластлар ва митохондрияларда тўпланадиган калий уларнинг тузилишини маромига келтиради, фотосинтетик ва қайтарилувчан фосфорланиш жараёнларида энергияга бой АТФ (аденазинтрифосфат) лар ҳосил бўлишига ёрдам беради. Куннинг ёруғ қисмида калий ионининг хужайра коллоидлари билан боғланиши кучаяди, кечалари аксинча, сусаяди натижада унинг бир қисми илдиз тизими орқали тупроққа ажралади.

Калий ўсимлик танасининг барча қисмларида бир текис тақсимланмайди, кўпроқ қисми модда алмашинуви ва хужайра бўлиниши жадал кетадиган меристема ва новдаларда тўпланади. Гул чангчиларида ҳам калий миқдори кўп.

Калий биринчи навбатда цитоплазма коллоидларининг дисперсланиш даражасини ошириши билан уларнинг гидратланишини кучайтиради. Бу ўз навбатида ўсимликнинг сувни тутиб туриш қобилятини оширади ва қисқа муддатли қурғоқчиликларни енгиб ўтишига ёрдам беради.

Калий танқислиги натижасида оддий углеводларнинг анча мураккаб углеводлар (ди ва полисахаридлар) га айланиши сусаяди. У қанд моддаларини барглардан ўсимликнинг бошқа қисмларига оқиб ўтишини кучайтиради, углевод алмашинуви ферментлари, жумладан амилаза фаоллигини оширади. Калий танқислигида бир қатор ферментларнинг фаоллиги сусаяди, ўсимликда углевод ва оқсил алмашинуви бузилади, қанд моддаларнинг асосий қисми нафас олиш жараёни учун сарфланади, пуч донлар шаклланади ва донли экинлар ҳосилдорлиги кескин камаяди.

Калий ўсимликларда бир қатор витаминларнинг (масалан тиамин ва рибофлавин) синтезланиши ва тўпланишига ижобий таъсир кўрсатади.

Калий хужайра ширасининг осмотик босимини оширади, шу туфайли ўсимликларнинг совуққа чидамлилиги ошади.

Калий билан етарли даражада озиқлантирилган ўсимликларнинг турли касалликларга (ғалла экинларининг қоракуя ва занг касалликлари, сабзавотлар, картошка ва илдиз мевалиларнинг чириш касаллигига) чидамлилиги кучаяди.

Калий - кальций ва магний элементлари қатори қишлоқ хўжалик экинлари томонидан аммиак шаклдаги азотнинг ўзлаштирилишига ёрдам беради.
Калийли ўғитларни кенг миқёсда ишлатиш Республикамизда XX–асрнинг 60 - йилларидан бошлаб йўлга қўйилди. Собиқ Иттифоқ даврида калийли ўғитлар тўлалигича Русия (Верхокамск, Соликамск), Белорус (Старобинск) ва Украина (Калуш - Галинск) конларидан олинадиган хом ашёлар асосида ишлаб чиқилар эди. Ҳозирги кунда Марказий Осиёнинг ўзидаги бир қатор конларда, масалан, Туркманистоннинг Тубегатан, Қарлуқ конлари, Қашқадарё вилоятидаги Туидишат, Сурхондарё вилоятидаги Хўжаикон конларидан хом ашё олиш ва улардан калийли ўғитлар ишлаб чиқариш йўлга қўйилмоқда. 

Хисоб - китобларга қараганда, биргина Сурхондарёнинг Хўжаикон калий тузлари Республикамиз деқончилигини қарийб юз йил давомида калийли ўғитлар билан таъминлаш имкониятига эга. Бу конлардан олинадиган тузларни комплекс қайта ишлаш билан бром, темир, магнезит, гипс ва бошқа материалларни ҳам олиш имконини бермоқда. 

Деярли барча конлар (конларнинг 92 % га яқини) хлоридли ва сульфатли хом ашё берадиган конлар тоифасига киради ва улардан олинадиган ўғитлар ҳам хлорли ҳамда сульфатли калийли ўғитлар деб юритилади.

Хлорли калийли ўғитлар ишлаб чиқаришда асосий хом ашё сильвинит (таркибида 12–15 % K2О тутади) бўлиб, у сильвин (KCl)  ва галит (NaCl) аралашмасидан иборатдир.

Сульфатли калийли ўғитлар ишлаб чиқаришда каинит, лангбейнит ва алунитлардан фойдаланилади. 

Таркибида калий тутган айрим минералларнинг кимёвий тузилишини қуйидагича ифодалаш мумкин: 
каинит–KCl · MgSО4 · 3H2О; 
карналлит–KCl ·  MgCl2 · 6H2О; 
шенит–K2 SО4  · MgSО4 · 6H2О; 
лангбейнит–K2SО4 · 2MgSО4; 
полигалит–K2SО4 · MgSО4 · 2CaSО4 · 2H2О;
алунит–(KNa)2SО4 · Al(SО4)3 · 4Al(ОH)3; 
нефелин концентрати–(KNa)2О · Al2О3 · 2SiО2.

Калийли ўғитлар концентрланган (калий хлориди, калий сульфат, калий хлорид электролити, калий тузи, калимагнезия, калийли–магнийли концентрат)  ва  хом  (сильвинит, каинит) калийли ўғитларга бўлинади.
Саноат асосида олинадиган калийли ўғитлар. Калий хлорид (KСl) –энг кенг тарқалган калийли ўғит ҳисобланиб, ишлаб чиқариладиган калийли ўғитларнинг 85–90 % ини ташкил қилади ва таркибида 53,7–60,0 % гача K2О тутади. Давлат андозаси бўйича калий хлориди намлиги 1 % дан кўп бўлмаган, кулранг тусга эга, пушти ва оқ кристалларнинг аралашмаси ҳолида галургия  ва  флотация  усулларида ишлаб чиқарилади.

Сильвинитдан калий хлоридини галургия усулида ажратиб олиш калий хлор ва натрий хлорларнинг сувда турли ҳароратларда эришига асосланган. Ҳар икки туз билан бойитилган эритманинг ҳарорати 20–25 оС дан аста–секин           90–100 оС гача кўтарилади. Бунда калий хлориднинг эрувчанлиги икки марта ошгани ҳолда натрий хлориднинг эрувчанлиги ўзгармайди (ўрта мактаб дастуридаги “Тузларнинг эрувчанлиги” мавзусини эсланг). Эритма қайта совутилганда, калий хлорид кристалланишга учрайди ва идишнинг тубига чўкади, натрий хлорид эса эритмада қолади.

Галургия усулининг “гидроциклон” кўринишида калий хлорид заррачалари зичлигига кўра ажратилади. Ўлчами 4–5 мм бўлган йирик кристаллардан иборат бўлган ўғит яхши физикавий хоссаларга эга бўлиб, жипслашиб қолмайди.

Флотация усули калий хлорид ва натрий хлорид заррачалари юзаларининг сув билан турли даражада ҳўлланишига асосланган. Турли лойли шламлардан тозаланган ва яхшилаб майдаланган руда сув ёки сувнинг ёғли аминлар қўшилган аралашмаси ёрдамида бўтана ҳолига келтирилади. Пульпа орқали юборилган ҳаво оқими майда пуфакчалар ҳолида аралашма орасидан ўтиш жараёнида  гидрофоб  хусусиятли заррачаларни  эритманинг бетига (кўпик ҳолатида) олиб чиқади. Бу калий хлориднинг концентрати бўлиб, центрифугалаш йўли билан ундан ўғит ажратиб олинади ва қуритилади. Натрий хлорид эса, бошланғич аралашманинг тубига чўкади, ажратиб олинади ва тегишли мақсадларда ишлатилади.

Флотация ва галургия усуллари билан олинган калий хлорид майда кристалл заррачалар шаклида бўлади. Гигроскопиклиги юқори бўлганлиги сабабли, сақлаш жараёнида нам тортиб, жипслашиб қолиши мумкин. Бунинг олдини олиш учун заррачалар донадорлаштирилади (1–3 мм катталикда) ёки аминлар қўшиш йўли билан ёпишқоқлиги камайтирилади.

Калийли туз (KCl + mKCl + nNaCl) – кулранг ва пушти кристаллар тутган, калий хлориди ва сильвинит аралашмасидан иборат ўғит бўлиб, давлат андозаси бўйича намлиги 2 % дан ошмаслиги, таркибидаги K2О нинг миқдори 40 % дан кам бўлмаслиги керак. Ҳаводан намликни тортиб, ташиш ва сақлаш жараёнида жипслашиб қолади.

Бу аралашма таркиби ва хоссаларига кўра сильвинит ва калий хлориди ўртасида оралиқ ҳолатни эгаллайди: хлор билан натрийнинг миқдори калий хлориддагидан кўп, лекин сильвинитдагидан кам.

Калийли тузни натрийга талабчан ва хлорга чидамли экинларга (қандлавлаги, хашаки ва хўраки илдизмевалилар) қўллаш яхши самара беради. Бу ўғит хлорга таъсирчан экинлар учун унчалик яроқли эмас. Лекин кузги шудгор остига киритилганда, таркибидаги хлорнинг асосий қисми ювилиб кетади ва экинларга кўрсатадиган салбий таъсири йўқолади.

Калий хлоридининг каинит билан аралашмаси 30 % ли калийли тузни ҳосил қилади. Бу ўғит айниқса магнийга талабчан экинларга қўлланилганда, ҳосилдорлик сезиларли даражада ошади.   

Калий сульфат (K2SО4) – оқ тусли (баъзан сарғиш тусга эга) майда кристалл заррачали кукун. Таркибидаги намлик 1,2 % дан камроқ, K2О нинг миқдори 46–50 % атрофида. Жипслашиб қолиш эҳтимоли кам, қопларда ёки очиқ ҳолатда ташилади.

Шенитни лангбейнитга конверсиялаш жараёнида унга калий хлорид қўшилса, магний сульфат билан таъсирлашиб, магний хлорид ва қўшимча калий сульфатни ҳосил қилади: 

2КСl ( 2MgSO4 ( K2SO4 · MgSO4 ( MgCl2
K2SO4 · MgSO4 ( 2КСl ( 2K2SO4 ( MgCl2
Калий сульфатни турли тупроқларга ва барча қишлоқ хўжалик экинларига ишлатиш мумкин, айниқса, хлорга сезгир экинлар  (тамаки, ток, зиғир, картошка ва бошқалар) га қўллаш яхши самара беради.

Калимагнезия  (K2SO4 · MgSO4 · 6H2O) – кулранг тусдаги майда кукун ёки пушти доначалар ҳолида ишлаб чиқарилади. Таркибида 29 % K2O, 9 % MgO тутади, намлиги 5 % атрофида, жипслашмайди қоғоз ва полиэтилен  қопларда ёки очиқ ҳолда ташилади. Калий сульфат каби уни ҳам хлор ионига сезгир ва калий билан бир қаторда магнийни кўп талаб қиладиган экинларга (картошка, зиғир, беда ва бошқалар), айниқса, таркибида магний кам бўладиган тупроқларга киритиш мақсадга мувофиқдир.

Калийли–магнийли концентрат – намлиги 1,5–7,0 %, таркибида 18,5 % K2O ва 9 % га яқин MgO мавжуд кулранг тусли донадор ўғит. Жипслашмайди, очиқ ҳолатда ташилади. Асосан хлорга таъсирчан экинларга қўлланилади.

КАЛИЙ ХЛОРИД ИШЛАБ ЧИҚАРИШ  ТЕХНОЛОГИЯСИ
 Калий хлорид кубиксимон кўринишдаги рангсиз кристалл модда бўлиб, зичлиги 1990 кг/м3 га тенг. Калий хлорид 776 0С ҳароратда эрийди. Табиий минерал аралашмалар билан биргаликда рангли кўринади. 

Калий хлорид ГОСТ 4568 – 83 ва ТУ бўйича донадор, майда кристалл ва йирик кристалл кўринишида уч хил навда ишлаб чиқарилади. Ишлаб чиқарилган маҳсулот таркибида 95, 92, 90 % гача калий хлорид бўлади. Доналарининг энг катта ўлчами – 7 мм дан ошмаслиги керак.

Мураккаб ўғитлар ишлаб чиқаришда калий хлорид асосан хом ашё сифатида (кукун ҳолатида) ишлатилади. Сақлаш муддати 6 ой. Ёпишқоқлигини камайтириш учун аминлар ва бошқа реагентлар билан қайта ишланади. Калий хлорид асосан сильвинитдан олинади (KCl + NaCl). Сильвинит таркибида        23–30 % калий хлорид ва 65–70 % натрий хлорид бўлади. 

Калий хлорид саноатда бир неча хил усулларда ишлаб чиқарилади. Ҳозирда ишлаб чиқариш саноатларида  сильвинитни ишқорлаш усули кенг  қўлланилмоқда.

Сильвинит таркибидаги калий хлорид билан натрий хлоридни ажратиш–уларнинг ҳар хил ҳароратларда эрувчанлигига асосланган. О оС дан 100 оС ҳарорат оралиғида натрий хлориднинг амалий эрувчанлиги ҳароратга деярли боғлиқ эмас. Калий хлориднинг эрувчанлиги эса ҳарорат ортиши билан сезиларли даражада ортади. 26 оС ҳароратда калий хлорид билан натрий хлориднинг эрувчанлик эгри чизиғи ўзаро кесишади, яъни бу ҳароратда иккала туз ҳам бир хил эрувчанликка эга бўлади. 26 оС ҳароратдан пастда калий хлоридни эрувчанлиги натрий хлориднинг эрувчанлигидан кам, 26 оС дан юқори ҳароратда эса калий хлориднинг эрувчанлиги ортади. Шундай қилиб, калий хлорид ва натрий хлорид тузлари аралашмаси 100 оС ҳарорат атрофида эритилганда эритмадаги калий хлорид миқдори натрий хлориднинг миқдорига қараганда деярли икки баробар ортиқ бўлади. Бундай тўйинган эритма (100 оС ҳароратда тўйинган) совитилганда фақат калий хлорид кристалларигина чўкмага тушади. 

[image: image43.png]



Расм. 9.1. 25 0С ва 100 0С ҳароратда KCl-NaCl-H2О системанинг эрувчанлиги.

Совиган эритмадан калий хлорид кристаллари ажратиб олингандан сўнг эритма яна 100 оС ҳароратгача қиздирилганда эритма калий хлоридга тўйинмаган, натрий хлоридга эса тўйинган бўлади. Бундай эритмага яна сильвинит қўшиб ишлов берилса, фақат калий хлорид эритмага ўтади. Сильвинитга бундай ишлов бериб калий хлоридни ажратиб олиш ишқорлаш усули деб аталади. Одатда, бу жараён тез бориши учун сильвинит тегирмонларда майдаланиб, эланади ва 5 мм дан йирик бўлмаган доначаларга ишлов берилади. 

Қуйида (расм.9.2) сильвинитни ишқорлаш усули билан калий хлорид ишлаб чиқариш технологиясининг тасвири  ва баёни келтирилган.  
Исроилов раааааааааааааааааааааааааааааааааасм
Шнекли эритувчи (1) да керакли даражагача майдаланган сильвинит натрий хлорид билан тўйинган 107–112 оС ҳароратли билан қайта ишланади. Бу эритувчи қурилманинг узунлиги 20–21 м бўлиб, шнеклар ёрдамида аралаштирилади. Бу жараёнда эримай қолган натрий хлоридни фильтрлаш (2) йўли билан калий хлорид эритмасидан ажратилади. 

Эритмадаги калий хлорид пўлатдан тайёрланган бир неча босқичли вакуум – кристаллизатор (3) да кристаллизацияланади. Бу қурилманинг биринчиси вертикал, қолганлари эса горизонтал ҳолатда жойлаштирилган бўлиб, улар механик аралаштиргичлар билан жиҳозланган. Вакуум даражаси қурилмаларда 360 мм, кейин қурилмаларда эса 740 мм симоб устунига қадар боради. Бу қурилмаларда сув буғланади, эритма совий бошлайди, калий хлорид эса чўкмага туша бошлайди. Чўкмага тушган калий хлорид кристаллари центрифуга (4) да ажратиб олинади.

Ажратиб  олинган калий хлорид барабанли қуритгич (5) га берилади. Бу ерда иссиқ газ ёрдамида 1–1,5 % намликка қадар қуритилади. 

Центрифугадан чиққан эритма иситгич (6) да 107–112 оС ҳароратга қадар қиздирилиб яна қурилма (1) га, янги солинган сильвинитни ишқорлашга берилади.

Бу усул билан сильвинит таркибидаги калий хлориднинг 90% ажра-тиб олинади. 

Фильтр (2) да қолган чўкма 91 % натрий хлорид ва 17 % калий хлориддан иборат бўлиб, бу ишлаб чиқариш чиқиндиси ҳисобланади; баъзида бу туз эритмалари, содали маҳсулотлар олишда ишлатилади.         

КАЛИЙ  СУЛЬФАТНИНГ ФИЗИК КИМЁВИЙ ХОССАСИ

Калийли тузларнинг 95 %  ўғит сифатида ишлатилади. Улар хлорли (КСl) ва хлорсиз (К2S04) ўғитларга бўлинади. Хлорли ўғитларга сильвинит, коинит каби сувда яхши эрийдиган табиий минераллар, таркибида калий хлорид бўлган табиий рудалар киради. Булар корхона миқёсида қайта ишланади. Хлорсиз ўғитларга калий сульфат, калиймагнезия, калий – магнийли концентрат, коинит– лагбейнитли рудалар киради. Бу ўғитларнинг сифати ўғит таркибидаги КС1 ёки К2О кўринишдаги калийнинг миқдори билан ҳарактерланади. СНГ давлатларида калийли ўғитларнинг йирик конлари бор.

Калий сульфат, ромбик L ва гексагонал ( кўринишга эга. L формадан ( формага 584 °С ҳароратда ўтади, зичлиги 2660 кг/м3, 1069°С ҳароратда суюқланади. Тўйинган эритмасида 20 °С ҳароратда 10 %, 100 °С ҳароратда эса 19,49 %  калий сульфат бўлади.

Калий сульфат таркибида калий миқдори (K2O ҳисобида) 54,06 % сульфат кислота ва калий хлорид асосида олинган калий сульфат биринчи ва иккинчи навларга бўлинади. Биринчи – навда 50 % K2О, 2 % Cl2, 0,1 % сув бўлади; иккинчи – навда 48 % К2O, 3 % Cl2, 0,1 % сув бўлади.

Полиминерал рудаларни қайта ишлаб олинган калий сульфат таркибида 46 % К20, 3 % Cl2, 5 % сув бўлади.

Океан ва денгиз сувлари таркибида ҳам 0,05 % атрофида калий мавжуд. Цемент заводлари чиқиндилари таркибида ҳам калий хом ашёси бор бўлиб, буларда 20–30 % К2О ҳисобида К2СО3 ва К2S04 тузлари кўринишида бўлади. Магний ишлаб чиқариш заводлари хом ашёси таркибида ва алюминийли рудалар таркибида ҳам калий сульфат бирикмаси ўчрайди. Калий сульфат ишлаб чиқариш асосан икки усулда амалга оширилади:

· калий сульфатли полиминерал рудалардан олиш;

· калий хлоридни сульфат кислота билан ёки унинг натрийли, магнийли, аммонийли, кальцийли тузлари билан конверсия қилиб олиш. 

Бундан ташқари калий сульфатли ўғитлар К2О камроқ бўлган миқдорда лангбенит ва каинит – лангбенитли рудаларни флотация қилиш билан ҳам олинади.

Калий сульфат олишнинг энг катта хом ашё базаси Припаркат кони ҳисобланади. Унинг хом ашё захираси 2,5 млрд тоннага тенгдир.

КАЛИЙ СУЛЬФАТ ИШЛАБ  ЧИҚАРИШ  ТЕХНОЛОГИЯСИ

Калий сульфат ишлаб чиқариш уч босқичдан иборат:

· рудани қайта ишлаб калий сульфат олиш.

· флотация ва қолдиқни қайта ишлаш.

· ажратиш ва майдалаш.

Майдаланган бўлакларнинг ўлчами 5 мм гача 95 % 0,1 мм дан кичиги 5 % гача бўлади.

Рудаларни бошланғич эритмада эритиб, уни шламдан ажратилади. Сўнгра  босқичли вакум – кристаллизация қурилмасига берилади.

Табиий рудани қайта ишлашнинг бошқа усуллари. Полиминерал калийли рудаларни, хлорсиз калийли ўғитларни гидротехник усулда қайта ишланади. Бунда каинитни ҳаво таркибидаги кислород ёрдамида 800 0С ҳароратга​ча қиздириш орқали амалга оширилади (ёки буғ ёрдамида тузларни конвер​сия жараёнини тезлатилади). Жараён натижасида MgO ва НС1 ҳосил бўлади:
MgS04 + 2KCl(NaСl) + H20 = MgO + K2S04(Na2S04) + 2HC1

Агар сув буғи кўп миқдорда ўтказилса, жараённинг интенсивлиги ортади. Натижада чиқинди газ таркибида НС1, қолдиқда MgО ва К2S04 қолади.

Реакцион массага 20–25 % Si02, MgO ва бошқалар қўшилади, яъни реакцион масса сочилувчан бўлиб, ҳарорати 800–900 0С гача кўтарилиб суюқланма ҳосил бўлмайди.

800–900 0С ҳароратда калий хлоридни конверсиялаш 90–95 % калий сульфат ҳосил бўлишига олиб келади. 

Бундан ташқари гидротехник усулда полунитдан калий сульфат олиш мумкин. Бунда алюминий оксиди олганимизда оралиқ маҳсулот сифатида калий сульфат ҳосил бўлади.

Гидротермик усул билан олунит минерали K2S04;  Al2(S04)3; А1(ОН)3 дан ҳам калий сульфатни олиш мумкин. Алинут таркибида калий сульфат миқдори 23 % ни ташкил қилади.

Алинутни 700 0С ҳароратда сув буғи ва калий хлорид билан қайта ишлаб қўйидагини ҳосил қиламиз:
6KCl + Al2(S04)3 + 3H20 = 3K2S04 + А1203 + 6НС1

Бу жараён кўп энергия сарф қилади. Агар ҳосил бўлган хлорид кислотага талаб бўлса, бу жараён ўз – ўзини қоплайди. Бу жараёнда 1 т калий оксиди (К2О) олишда 6–8 т 27 % ли хлорид кислота ҳосил бўлади.

Лангбейнитни қайта ишлаб ҳам калий сульфат олиш мумкин. 92 % лангбенит ва 8 % кўмир ёки кокс ҳисобида аралашма барабанли аралаштиргичга берилади. Сўнгра 800–900 0С ҳароратли шахта печида қиздирилади.

K2S04 · 2MgS04 + 2С = K2S04 + 2MgO + 2CO + 2S02

Печни қиздириш 95 % ли метанда амалга оширилади. Бунда S02 элементар олтингургутгача қайтарилади:

6S02 + 4СН4 =3S2 + 4СО + 8Н20

Олинган калий сульфат 100 0С ҳароратли сув билан қайта ишланади. Магний оксиди фильтрларда тутиб қолинади. Калий сульфат совитилиб кристаллизаторда кристалл ҳолига келади.

1 тонна лангбейнит тузи қайта ишланиб, 100 кг K2S04 (96 %), 75 кг MgО (85 %) ва 20 кг олтингугурт олинади.

Конверсия усулида калий сульфат олиш ҳам кенг тарқалган. Бу жараён қўйидаги реакцияга асосланган:

2KCl + MgS04  ( MgCl2 + K2S04

Юқори сифатли калий сульфат олиш учун ( 52 % K2O ) калий хлориднинг концентрациясини ошириш зарур.

Органик экстрагентлар, масалан моноэтаноламиннинг концентрланган сувли эритмаси ёрдамида калий хлорид ва гипсдан калий сульфат олиш мумкин:
2KCl + CaS04 · Н20 = K2S04 + CaCl2
Сувли муҳитда бу реакция тескари йўналишда боради. Калий сульфатни ион алмашиниш усули билан ҳам олиш мумкин. Масалан 90 0С ҳароратда магний сульфатни калий – катионини тушириш:

2RK + MgS04 = R2Mg + K2S04
Эритма 10 0С ҳароратгача совитилса, калий сульфат кристалл ҳолига келади. Катионни калий хлор (КСl) эритмаси билан регенерация қилинади:

R2Mg + 2KCI = RK + MgCl2
НАЗОРАТ  САВОЛАРИ
1.Калилий ўғитлар асосан нима мақсадларда ишлатилади?

2.Калий хлорид асосан нимадан олинади?

3.Калий хлорид неча хил маркада ишлаб чиқарилади?

Калий сульфат қандай формада бўлади?

5.Калилий тузларни қайси қурилмада қуритиш эффект беради?

6.Калий сульфат қайси усулда кўпроқ олинади?

7.Калий сульфат ишлаб чиқариш  неча босқичда боради?
8.Конверция усулида калий сульфат ишлаб чиқаришни тушунтиринг?

9.Калий сульфатни ион алмашиниш усули билан олишни тушунтиринг?

10.Калий сульфат қандай ўлчамларда бўлади?

0
МИКРОЎҒИТЛАР ТЕХНОЛОГИЯСИ
Таянч сўзлар ва иборалар: хоссаси, ишлатилиши, микроэлементлар, бор, марганец, мис, мольибден, кобальт, рух.
МИКРОЎҒИТЛАРНИНГ ХОССАЛАРИ

Таркибида микроэлементлар тутадиган ва ўсимликларнинг меъёрида ўсиб  ривожланиши учун кам миқдорда ишлатиладиган моддаларга микроўғитлар дейилади.

Тадқиқотларнинг кўрсатишича, ўсимликлар таркибида микро элементлар миқдори 0,00001–0,01 % ни ташкил қилади. Масалан, қандлавлаги ҳосилдорлиги гектарига 300 ц ни ташкил қилганда, маҳсулот таркибидаги микроэлементлар миқдори қуйидагича бўлади: бор (В) – 160 г, марганец (Mn) – 500 г, мис (Сu) – 50 г, рух (Zn) – 190 г, кобальт (Со) – 2 г.
Микроэлементларни ўрганиш ва қўллаш борасида К.А. Тимирязев, Д.Н.Прянишников, В.И.Вернадский, Е.В.Бобко, М.В.Каталимов, М.Я.Школpник каби олимлар катта ишларни  амалга оширганлар. Ўзбекистон тупроқларидаги микроэлементларни ўрганиш ва пахтачиликда микроўғитлар меъёрини белгилашда Е.Круглова, Б.Исаев, М.Алиева ҳамда Тупроқшунослик ва агрокимё илмий – тадқиқот институти олимларининг ҳиссаси катта. 
Шу давргача микроэлементлардан бор, марганец, мис, мольибден, рух ва кобальт яхши ўрганилган.

Бор – элементи фарангистонлик олимлар Жозеф Гей–Люссак ва Луи Тенер (1808) лар томонидан кашф қилинган. Ўсимликлар таркибида бор мавжудлиги орадан 50 йил ўтгач маълум бўлди. Бор сўзи арабча бўлиб, улар барча оқ заррабин моддаларни «бароқ» деган умумий ибора билан атаганлар.

Ҳозирги кунда бор ўсимликлар учун энг зарур элементлардан эканлиги тўла эътироф этилган. Бор танқислигида гуллар сони кескин камаяди, шона ва тугунчалар тўкилади, поя ва илдизнинг ўсиш нуқталари шикастланади. Бу ҳол айниқса илдизмевалиларда яққол намоён бўлади. Бор гуллардаги чанг найчаларининг ўсиши ва ҳаёт фаолиятини кучайтиради, уруғ ва меваларнинг пишиб етилишини жадаллаштиради.

У ўсимликларнинг сув режимига таъсир қилиб, хужайрадаги сув миқдорини кўпайтиради, оқсил ва углевод алмашиниш жараёнини тезлаштиради. Бор қанд моддаларни ўсиш нуқталари, гул, мева ва илдизга боришини тартибга солади. Ўсимликларнинг қурғоқчиликка бардошини ошириш – борнинг яна бир муҳим хусусиятларидан биридир.

Бор етишмаса, фотосинтез жараёни секинлашади, шунингдек, ўсимликларнинг илдиз тизими яхши ривожланмайди. Бу микроэлемент ўсимликларда калий ва азотни жадал ўзлаштирилишига ёрдам бергани ҳолда, фосфорнинг ютилишига қаршилик қилади.

Ўсимликлар таркибидаги бор миқдори ўртача 0,0001 % га ёки 1 кг  қуруқ моддада 0,1 мг га тенгдир.

Бор танқислигида ўсимликларда қуруқ ва жигарранг чириш, сарғайиш, илдизмеваларнинг ўзакланиши ва идиштериоз каби иллатлар кузатилади. Кунгабоқар, помидор, гулкарам, беда, хашаки илдизмевалар, ғўза, зиғир, шоли, сабзавотлар ва қандлавлаги борга талабчан ўсимликлар жумласига киради.

Тупроқ таркибида бор миқдори 30 мг/кг дан ошиб кетса, ўсимликларда зарарланиш аломатлари пайдо бўлади; поянинг пастки қисмидаги барглар сарғаяди, «куяди», тўкилади. Борнинг сероблиги чорва моллари саломатлигига ҳам салбий таъсир кўрсатади.

Турли тупроқларда бор танқислигининг қуйи чегараси турлича бўлиб, бу кўрсаткич қора тупроқларда 0,3–0,6 мг/кг, бўз тупроқларда 0,45–2,0 мг/кг дан паст бўлганда борли ўғитлар қўллаш лозим. Чимли подзол ва чимли – глейли тупроқлар бор билан жуда паст даражада таъминланган бўлиб, харакатчан миқдори 0,1 - 0,6 мг/кг дан ошмайди.

Бор тақчил тупроқларда борли ўғитларни қўллаш натижасида зиғир (тола) ва пахтадан гектарига 2 – 3 ц. гача қўшимча ҳосил олиш мумкин. Қандлавлаги ҳосилдорлиги 45 ц/га га ошиб, таркибидаги қанд моддаси 0,3-2,1% га кўпаяди.

Борли микроўғитлар жумласига борат кислота, бор - магнийли ўғит ва борли суперфосфатлар киритилади.
  жадвал 

	  Ўғитнинг номи
	         Сувда эрийдиган бор  миқдори,%

	Борат кислота

Бор– магнийли ўғит

Борли суперфосфат
	17,3

         2,27

0,2


Борли микроўғитлар (Б. А. Ягодин, 1989)

Борли суперфосфат таркибида 0,2 % бор бўлиб, асосан қандлавлаги, озуқабоп илдизмевалилар, бошоқли дон экинлар, гречиха каби экинларга тупроқни асосий ишлаш пайтида, гектарига 2–3 ц, экиш олдидан қатор ораларига 1–1,5 ц миқдорида киритилади. Таркибида 2,2 % бор тутган бор – магнийли ўғит ҳам асосан юқорида айтиб ўтилган экинлар ва зиғир учун гектарига 20 кг миқдорда ишлатилади. Борат кислота таркибида 17,3 % бор мавжуд ва ундан асосан ўсимликларни илдиздан ташқари озиқлантиришда фойдаланилади (0,5–0,6 кг/га). 1 ц уруғни 100 г борат кислота билан аралаштириб экиш ҳам яхши натижа беради.
Мис – ўсимликлар таркибида мис элементи мавжудлиги 1816 йилда аниқланган. 1931 йилдан буён миснинг ўсимликларни ўсиши ва ривожланишига таъсири ўрганилмоқда. Ҳозирги кунга келиб, миснинг ўсимликлар ҳаётида зарурий элемент эканлиги ва унинг ўрнини бошқа биронта элемент боса олмаслиги исботланган.

Мис етишмаган ўсимликларда очиқишнинг қуйидаги белгилари намоён бўлади:

· баргларнинг учи оқаради ва қурийди;

· донли экинлар бошоқ тортади, лекин пишмасдан яшиллигича

· қолади;

· ўсимликлар ўсишдан тўхтайди, хлороз ва сўлиш касалликларининг белгилари кузатилади;

Тупроқда мис танқислигига жавдар, арпа, кузги ва баори буғдой анча чидамли хисобланса, сули умуман чидамсиздир. Зиғир, қандлавлаги, хантал, люпин, тамаки, пахта ва сабзавот экинлари ҳам мис тақчил тупроқларда касалликларга осон чалинади.

Ўсимликлар таркибидаги миснинг ўртача миқдори 0,0002 % ёки 1 кг қуруқ модда таркибида 2 мг га тенг бўлиб, асосий қисми уруғ таркибида тўпланади.

Миснинг асосий қисми ортофенолоксидаза, полифенол–оксидаза ва тиразиназа каби ферментлар таркибига киради. Таркибида мис тутган оқсил–пластоцианин ўсимликларда муҳим функция бажаради. Аксарият ўсимликларда мис миқдорининг деярли ярми пластоцианин шаклида баргларда тўпланади. Бу элемент ўсимликлардаги азот алмашинувида фаол иштирок этувчи нитратредуктаза, гипонитратредуктаза каби ферментлар таркибига ҳам киради.

Турли тупроқ типларида миснинг ялпи миқдори турлича бўлиб, 0,1–150 мг/кг ни ташкил этиши мумкин. Мазкур элемент миқдори 1,5–4,0 мг/кг дан кам бўлган ҳолларда ўсимликларнинг мисга бўлган эҳтиёжи кучаяди. 

Азотли ўғитлар меъёрининг ортиб боришига мос равишда ўсимликлар-нинг мисга бўлган талабчанлиги ҳам кучаяди.

Қишлоқ хўжалигида кенг қўлланиладиган мисли микроўғитлар жумласига  мис купороси, мисли кукун ва мис колчедани киради.
жадвал 

	Ўғитнинг номи
	Таъсир этувчи модда
	Таъсир этувчи модда миқдори, %

	      Мис купорос

      Мисли кукун

      Мис колчедани
	CuSO4 · 5H2O
Cu

СuSO4
Cu

Cu

K2O
	92,0-98,0

23,4-24,9

14-16

5-6

25,0

58,6


Мисли микроўғитлар (Б. А. Ягодин, 1989)

50–100 г мис купорос билан 1 ц уруғ аралаштириб экилса яхши самара беради. Илдиздан ташқари озиқлантиришда 200–300 г мис купорос 1 га майдондаги ниҳолларга пуркалади. Мис купорос ўз таркибида 25,0 % га яқин мис тутади.

Ҳозирги кунда Олмалиқдаги «Аммофос» ишлаб чиқариш бирлашмасида таркибида мис тутган (0,25–0,30 %) аммофос ишлаб чиқариш йўлга қўйилган.

Мис колчедани маҳаллий аҳамиятга эга ўғитлардан ҳисобланади                (0,2–0,3 % Cu) ва уни ҳар 4–5 йилда бир марта 500–600 кг/га меъёрда кузги шудгор остига экиш мумкин.

Марганец – ўсимликларнинг таркибида учраши 1872 йилда, ўсимликлар ҳаётидаги аҳамияти эса 1897 йилда аниқланган. Бу микроэлементга барча қишлоқ хўжалик экинлари талабчан бўлиб, уни айниқса донли экинлар, дуккакли – донлар, қандлавлаги, илдизмевалилар, картошка ва мевали дарахтлар кўп талаб қилади. Баргларнинг оқариши ва сарғиш доғларнинг пайдо бўлиши, дуккакли экинлар баргининг ёппасига хлорозга чалиниши, бодринг барг пластинкасининг буралиб қолиши марганец танқислигининг асосий белгиларидан бири ҳисобланади.

Марганец юқори оксидлаш – қайтариш потенциалига эга, шу сабабли у ўсимликлар танасида содир бўладиган биологик оксидлаш реакцияларида фаол қатнашади.

Марганец фотосинтез жараёнида муҳим ўрин тутади, қанд моддалар ва хлорофилл миқдорини кўпайтиради, аскорбин кислота синтезида иштирок этувчи ферментлар таркибига киради.

Тупроқда марганец кам бўлган ҳолларда (ёки умуман бўлмаганда) озиқланиш балансидаги элементларнинг нисбати бузилади чунки, у кальций сингари ташқи муҳитдан ионларнинг танлаб сингдирилишида ўзини антагонист сифатида намоён қилади. Марганец реутилизация жараёнини тартибга солиб турувчи элемент сифатида ҳам муҳим ўрин тутади. У ўсимлик хужайраларининг сув тутиш қобилиятини оширади ва оқсил элементларининг кўпроқ сақланишига ёрдам беради.

Тупроқда марганец миқдори 1 % гача етади, лекин унинг асосий қисми ўсимликлар томонидан қийин ўзлаштириладиган шаклдадир. 

Марганецли ўғитлар биринчи навбатда кул тусли ўрмон тупроқлари, каштан тупроқлар ва шўртобларда қўлланилади. Украина, Кавказ орти мамлакатлари ва Марказий Осиё тупроқлари ҳам марганецли ўғитларга талабчандир.

Марганецли ўғитларни қўллаш ҳисобига қандлавлагидан 23,7 ц/га, буғдойдан 2,2 ц/га, маккажўхоридан 11,8 ц/га ва арпадан 3,0 ц/га қўшимча ҳосил олинади.

  жадвал 

	Экин тури
	Mn киритилмагандаги ҳосил
	Mn исобига олинган қўшимча ҳосил

	Қандлавлаги

Кузги буғдой (дон)

Баори буғдой (дон)

Маккажўхори (дон)
	310

33,4

17,5

57,8
	23,7

2,1

2,2

11,8


Марганецнинг экинлар ҳосилдорлигига таъсири  ц/га (П.А.Власюк)
Марганецли ўғит сифатида таркибида марганец тутган рудаларни ишлаш жараёнида чиқадиган чиқиндилардан кенг фойдаланилади. Улар ўз таркибида    10–18 % гача марганец тутади. Таркибида 70 % марганец тутган марганец сульфат қимматбаҳо микроўғит ҳисобланади ва ундан сабзавот экинларини ўғитлашда фойдаланилади.

жадвал
	Ўғитнинг номи
	Таъсир қилувчи модда
	
	Таъсир қилувчи модда миқдори

	Марганец сульфат

Mn ли суперфосфат

Mn ли руда чиқиндиси
	MnSO2
P2O5
Mn

Mn
	
	70

20

1-2

17-18


Марганецли микроўғитлар (Н. М. Городний, 1990)

Марганец фосфорли ўғитлар билан биргаликда қўлланилганда яхши самара беради, шу боис марганецли суперфосфат ишлаб чиқариш йўлга қўйилган. Шунингдек, марганец комплекс ўғитлар таркибига ҳам кирити-лиши мумкин.

Тупроққа одатда марганец 2,5 кг/га ҳисобида киритилади. Марганецли ўғитларни уруғ билан аралаштириш ўғит қўллашнинг энг қулай усулларидан бири ҳисобланади. Бунинг учун 50 –100 г чамаси марганец сульфат олинади ва   1 ц уруғ билан алаштирилади. Илдиздан ташқари озиқлантиришда 200 г марганец сульфат 100 л сувда эритилиб, 1 га майдондаги ниҳолларга пуркалади.

Мольибден – кўпроқ дуккакли экинлар таркибида (0,5–20,0 мг/кг) учрайди. Бошоқли дон экинлари 0,2–1,0 мг/кг атрофида мольибден тутади.

Мольибден ўсимликларга бошқа микроэлементларга нисбатан камроқ ютилади. Ўсимлик баргларида  мольибден бошқа аъзоларга нисбатан кўпроқ тўпланади. Аксарият ўсимликларда мольибден миқдорининг қуйи чегараси  1 кг қуруқ моддада 0,1 мг ҳисобланади. Дуккакли экинларда бу кўрсаткич 0,4 мг/кг ни ташкил қилади.

Мольибден ўсимликлардаги нитратредуктаза ферменти таркибига киради. Умуман олганда, мольибденни ўсимликлардаги «азот алмашиниш жараёни микроэлементи» деб аташ мумкин. Чунки у азотнинг биологик фиксацияланиши жараёнида атмосфера азотини боғлаб берувчи фермент – нитрогеназанинг ҳам асосини ташкил қилади. Мольибден нуклеин кислоталар биосинтезида, фотосинтез, нафас олиш, витамин ва ферментлар синтезида фаол иштирок этади.

Тупроқларда мольибденнинг ялпи  миқдори 0,2–2,4 мг/кг ни ташкил этсада, аракатчан шакли 0,1 - 0,27 мг/кг дан ошмайди. Чимли подзол ва қумоқ механикавий таркибли тупроқларда мольибден миқдори анча кам – 0,06 мг/кг атрофида. Гумусга бой тупроқлар ўз таркибида мольибден ялпи миқдорининг кўплиги билан ажралиб туради.

Нордон тупроқларда  мольибден темир, алюминий ва марганец таъсирида сувда қийин эрийдиган мольибдатларни ҳосил қилади, шу боис бундай тупроқлар таркибида ўсимликларга моиллик мольибден миқдори ҳам кам бўлади. Тупроқ нордонлигининг камайиб бориши билан сувда осон эрийдиган мольибден миқдори ошади.

Мольибден билан яхши таъминланган тупроқлардан ўсимликлар азот, фосфор ва калийни яхши ўзлаштиради. Азот оқсил таркибига тўлиқ ўтади, натижада сабзавот ва полиз экинларида азотнинг нитрат шаклда тўпланишининг олди олинади. Шунинг учун мольибденни дуккакли экинларга фосфор ва калий билан, бошқа экинларга эса, азот билан бирга қўллаш тавсия этилади.

Мольибденга талабчан ўсимликлар жумласига беда, себарга, сўя, хашаки дуккаклилар, гулкарам, илдизмевалилар, рапс, бошкарам ва сабза-вотлар киради. Ўсимликларнинг 1 кг қуруқ моддаси таркибидаги мольибден миқдори 1 мг дан ортиқ бўлса, инсон ва ҳайвонлар ҳаёти учун хавфли ҳисобланади.

Мольибденли микроўғитларнинг тури кўп бўлсада, саноатда кўпроқ таркибида 52–53 % мольибден тутган аммоний мольибдат ишлаб чиқарилади.

  жадвал 

	Ўғитнинг номи
	Таъсир этувчи модда
	Таъсир этувчи модда миқдори, %

	Аммоний мольибдат
	Мо
	52


	Нурқувватчироқ саноат чиқин.
	Мо
	5-8

	Мольибденли оддий суперфосфат
	P2O5 – Мо
	20,0 - 0,1

	Мольибденли қўш суперфосфат
	Р2О5 – Мо
	43,0 - 0,2


Мольибденли микроўғитлар (Н. М. Городний, 1990)

Ўғит ишлаб чиқариш саноатида мольибденли оддий ва қўш суперфосфатлар тайёрлаш ҳам йўлга қўйилган.

Мольибденли микроўғитлар бир нечта усулда қўлланилиши мумкин. Уруғларни экиш олдидан мольибденли микроўғит билан ишлаш учун 1 ц йирик уруғлар учун 25–50 г, беда ёки себарга уруғлари учун 500–800 г аммоний мольибдат сарфлаш лозим.

Уруғларни экиш олдидан мольибденли микроўғитлар билан ишлаш ўғит қўллашнинг самарали усули ҳисобланади. Бунинг учун 1 ц йирик уруғларга     25–50 г, беда ёки себарганинг майда уруғларига 500–800 г аммоний мольибдат олинади, 2–3 л сувда эритилиб, аралаштирилади. 

Илдиздан ташқари озиқлантиришда 1 га майдондаги ниҳолларга 200–600 г аммоний мольибдат ишлатилади. 50 кг мольибденли суперфосфат билан тупроққа 50–100 г мольибден келиб тушади.

Рух – экинларнинг иссиқ ва совуққа чидамлилигини оширади, фосфорни кўпроқ ўзлаштирилишига ёрдам беради. Рух танқислигида ноорганик фосфорнинг органик шаклга ўтиши секинлашади, шунингдек, ўсимликлар танасида сахароза ва крахмал миқдори камаяди, азотнинг нооқсил шаклдаги бирикмалари – амид ва аминокислоталар тўпланиши кузатилади. Ҳозирча ўз таркибида рух элементи тутган 30 дан ортиқ фермент аниқланган.

Рух етишмаганда, ўсимлик хужайраларининг бўлиниши секинлашади, барглар оч яшил (баъзан оқ) тусга киради, шакли ўзгаради, поядаги бўғим оралари қисқаради, мевалар буришиб қолади.

Рух билан тундра тупроқлари ва қора тупроқлар юқори даражада (53–76 мг/кг), чимли подзол тупроқлар нисбатан камроқ (20–60 мг/кг) таъминланган. Марказий Осиёнинг мўътадил ва кучсиз ишқорий тупроқларида рух танқислиги кузатилади. Нордон тупроқларда рух анча ҳаракатчан бўлиб, ўсимликлар томонидан осон ўзлаштирилади.

Минтақамиз тупроқларида рух миқдори 1,4–1,8 мг/кг дан кам бўлганда, рухли ўғитлар қўллашга эҳтиёж сезилади. 

Рухли ўғитлар сифатида саноат чиқиндилари, рух сульфат ва полимикроўғит (ПМЎ – 7 ) дан кенг фойдаланилади.

  жадвал 

	Ўғитнинг номи
	Таъсир этувчи модда
	Таъсир этувчи модда миқдори, %

	Рух сульфат

Полимикроўғит (ПМЎ-7)
	Zn
Zn
	21,8-22,8

2-5


Рухли микроўитлар (Б. А. Ягодин, 1989)

ПМЎ – 7 ўз таркибида 2–5 % рух тутади. Уни  уруғларни экиш олдидан ёки экиш билан бирга қатор ораларига 20 кг/га меъёрида қўллаш тавсия этилади. Илдиздан ташқари озиқлантириш мақсадида кўпроқ рух сульфат ишлатилади (150–200 г/га). Рухли микроўғитларни бевосита уруғ билан аралаштириб қўллаш ҳам мумкин. Бунинг учун 4 г рух сульфат 4 л сувда эритилади ва 1 ц уруғ билан аралаштирилади.

Рухли микроўғитларни қўллаш ҳисобига пахта, қандлавлаги, маккажўхори ва мевали дарахтлар ҳосилдорлиги сезиларли даражада ошади.

Кобальт - ўсимликларнинг 1кг қуруқ массаси таркибида ўртача 0,021 мг кобальт мавжуд. Айрим ўсимликларда бу кўрсаткич 11,6 мг/кг ни ташкил этади. Кобальт кўпроқ дуккакли экинларнинг туганакларида учрайди. Шунингдек, ўсимликларнинг генератив органлари (масалан гул) ҳам маълум миқдор кобальт тутади.

Ўсимлик таркибидаги ялпи кобальтнинг 50 % ион, 20 % витамин B12 ва қолган 30 % ини барқарор органик бирикмалар шаклидадир.

Ўсимликлар кобальтни мольибденга нисбатан 300 марта кам талаб қилади. Кобальт идиштерия ва ферментларнинг фаолиятига ижобий таъсир кўрсатади. Кобальт таъсирида қандлавлаги ҳосилдорлиги гектарига 30–35 ц шакар миқдори  0,8 %  ошиши кузатилган.

Бўз тупроқлар таркибида кобальт миқдори 1,0 мг/кг дан кам бўлса, кобальтли микроўғитлар ишлатилиши лозим. Лекин чорва моллари учун сифатли озуқа етиштириш мақсадида тупроқ таркибидаги кобальт миқдори       2,0–2,5 мг/кг бўлганда ҳам мазкур микроэлементни ишлатиш мумкин. Ем–хашак таркибида кобальт миқдори 0,07 мг/кг дан кам бўлса, чорва молларида акобальтоз хасталиги юзага келади.

Кобальтли ўғитлар сифатида кобальт сульфат, кобальт нитрат ва кобальт хлорид тузларидан фойдаланилади. Тупроққа кобальт 200–400 г/га миқдорда киритилса, илдиздан ташқари озиқлантириш ва уруғ билан аралаштириш учун кобальт сульфатнинг 0,01–0,1 % ли эритмалари ишлатилади.

НАЗОРАТ САВОЛЛАРИ
1. Микроэлементларнинг номини айтинг ва микроўғит атамасига таъриф беринг.

2. Борнинг ўсимликлар таркибидаги миқдори ва физиологик аҳамияти тўғрисида нималарни биласиз?
3. Қайси экинларни борга талабчан ўсимликлар гуруҳига киритиш мумкин?
4. Борли ўғитларнинг шакллари, қўллаш дозаси, муддатлари ва усул-лари тўғрисида сўзлаб беринг.
5. Мис етишмаса ўсимликларда қанақа ташқи ўзгаришлар кузатилади?
6. Мисли ўғитларнинг асосий вакилларини айтинг.
7. Марганецнинг озиқ моддаларни танлаб сингдирилиши ва реутилиза-ция жараёнларидаги аҳамиятини эсланг.
8. Марганецли микроўғитларни қўллаш усулларини айтиб беринг.
9. Нима учун мольибден «азот алмашинув жараёни микроэлементи» деб юритилади?
10. Тупроқлардаги ҳаракатчан мольибден миқдори қайси омиллар билан боғлиқ?
11. Рухнинг ўсимликлар ҳаётидаги роли ҳақида нималарни биласиз?
12. Рухли ўғитларнинг асосий вакилларини айтинг.
13. Ўсимликлар таркибида кобальт қанақа шаклларда учрайди?

ФОСФОРЛИ ЎҒИТЛАР ИШЛАБ ЧИҚАРИШ
Таянч  сўзлар ва иборалар: хоссаси, хом ашё, реакция, кислота, аралаштириш, етилтириш, парчалаш, босқичлари, тезлиги, таркиби. 
ФОСФОРЛИ ЎҒИТЛАР ҲАҚИДА УМУМИЙ ТУШУНЧАЛАР
Ўзбекистон қишлоқ хўжалиги ривожланган аграр мамлакатдир. Меҳнатга лойиқ аҳолининг 40 % га яқини қишлоқ хўжалиги билан банд. Пахта ва бошоқли дон етиштириладиган асосий экинлардир. Ўзбекистоннинг ҳозирги ривожланиш босқичида 25 миллиондан ортиқроқ аҳолини турли хил қишлоқ хўжалик маҳсулотлари билан таъминлашга катта эътибор берилмоқда. Экинлар ҳосилдорлигини ошириш ва уларнинг сифатини яхшилашда турли  ўғитлардан фойдаланиш асосий омил ҳисобланади. 
Қишлоқ хўжалик маҳсулотлари ишлаб чиқаришни ривожлантиришда минерал ўғитлар асосий ўринда туради. Чунки, етиштириладиган ҳосилдорликнинг деярли 50 % га яқини минерал ўғитдан фойдаланиш  ҳисобига олинади. Шунинг учун ҳам ҳозирда минерал ўғитлар ишлаб чиқариш мунтазам ўсиб бормоқда. Масалан, дунё бўйича минерал ўғитларни қишлоқ ҳўжалигида ишлатиш 1994–1995 йилларда 121,8 млн. тоннани ташкил қилган бўлса, 1997–1998 йилларда эса 134,1 млн. тоннага етди. Ҳозирги кунда биргина  Хитой давлатида 40 млн. тонна минерал ўғит ишлаб чиқармоқда. 1994–2002 йилларда ушбу мамлакатда 17 та азотли ва 11 та фосфорли ўғитлар ишлаб чиқарувчи заводлар қурилди. 
Фосфат хом ашё заҳираларига эга бўлган ва ўғит ишлаб чиқариш саноати ривожланган мамлакатлар қаторига Россия, Қозоғистон, Украина, Белоруссия ва Ўзбикистон Республикаси киради. 

Менделеев даврий жадвалидаги қирқдан ортиқ кимёвий элементлар ўсимликнинг нормал ҳолда ўсиши ва ривожланиши учун зарурдир. Жумладан азот, фосфор, калий, кальций, олтингугурт ва магний ўсимликнинг асосий озиқ моддалари  ҳисобланади. Тупроқ унумдорлигини оширишда ва ундан олинадиган қишлоқ хўжалик экинларининг ҳосилдорлигини кўтаришда қўлланиладиган барча минерал ўғитлар ичида фосфорли ўғитлар етакчи рол ўйнайди. 
Фосфорли ўғитларга бўлган талабни қоплаш – фосфат хом ашёсини қазиб олиш ва уни қайта ишлаш корхоналарининг қувватини ошириш асосида бажарилади. Кейинги йилларда республика қишлоқ хўжалигини минерал ўғитлар, айниқса  фосфорли ва калийли ўғитлар билан таъминлаш кескин камайди.  Масалан, 2001 йилда Республикада етиштириладиган турли хил қишлоқ хўжалик экинлари учун илмий асосланган зарур меъёрдаги минерал ўғитларга бўлган талаб (100 % озиқа модда ҳисобида) 997,5 минг тонна азотли, 691,7 минг тонна фосфорли ва 352,5 минг тонна калийли ўғитларга тўғри келди. Азотли ўғитларга бўлган талаб эхтиёж 58,8 % ни, фосфорга эса 18 % ни ташкил қилади. 

Қишлоқ хўжалик ишлаб чиқаришини ривожлантириш унинг минерал ўғитлар билан таъминланишига боғлиқ. Ўзбекистон кимё саноати азотли ўғитлар олиш учун асосий хом ашё ҳисобланган ҳаво ва табиий газ билан етарли заҳирага эга бўлса, фосфорли ўғитлар ишлаб чиқариш эса Қозоғистон Республикасидан келтириладиган Қоротоғ фосфорит хом ашёсига мўлжалланган эди. Корхоналарда турли хил фосфорли ўғит ишлаб чиқариш учун йилига 4 млн. тоннадан келтирилаётган хом ашё ҳажми 1992 йилга келиб 1,5 млн. тоннага қисқарди, кейинроқ эса келтириш тўхтатилди. Минерал ўғитларсиз эса қишлоқ ҳўжалигида юқори ҳосилдорликка эришиш мумкин эмас. Қишлоқ ҳўжалигидаги фосфорли ўғитлар танқислиги муаммосини ҳал этиш ҳозирги куннинг асосий вазифалари қаторига киради. 

Юзага келган ушбу вазиятдан чиқишнинг энг асосий йўлларидан бири республикамиз худудида жойлашган паст сифатли Марказий Қизилқум ҳавзасидаги фосфорит ва саноат аҳамиятига эга бўлмаган бошқа маҳаллий фосфорит заҳираларидан оқилона фойдаланишдан иборат бўлиб қолди. Ўзбекистон Республикаси Вазирлар Маҳкамаси қарорига биноан республика қишлоқ ҳўжалигининг фосфорли ўғитларга бўлган эҳтиёжини таъминлаш мақсадида Қизилқум фосфорит комбинати ташкил этилди. 

Сурхондарё вилояти Сариосиё туманида фосфорит, тошкўмир, глауконит, бентонит, гипс ва бошқа хом ашё заҳиралари жойлашган. Гулиоб фосфоритларининг юз фоизли фосфор беш оксиди ҳисобидаги заҳираси 551 млн тоннани ташкил этади. Таркиби жиҳатидан маълум фосфоритлардан кескин фарқ килиб, унда 4–14 % фосфор беш оксиди, оз миқдорда магний, фтор, олтингугурт ва микроэлементлар мавжуд. Ҳозирги кунда Гулиоб фосфорити ва Қизиқум фосфорит комбинатида таркибида фосфор беш оксиди 12–16 % ва 16–18 % бўлган фосфат хом ашёсини қайта ишлаб ўғитлар олишнинг унумли усуллари бўлмаганлиги сабабли ушбу фосфоритлар фойдаланилмай тўпланиб қолмоқда.

Донадор Қизилқум ва Гулиоб фосфоритлари шу кунгача саноат корхоналаримизда ишлатиб келинган Қоратоғ хом ашёсидан ўзининг таркиби ва хоссалари билан кескин фарқ қилади. Шунинг учун маҳаллий хом ашёларни қайта ишлаш учун ўзига хос унумли технологик усулларни яратиш ҳозирги куннинг энг долзарб масалаларидан ҳисобланади.

Шу мақсадда–паст навли юқори карбонатли Марказий Қизилқум  ва саноат аҳамиятига эга бўлмаган Гулиоб фосфоритларини қишлоқ хўжалигида ўғит сифатида фойдаланилаётган минерал тузлар, кам меъёрдаги сульфат ва азот кислоталари ҳамда уларнинг аммонийли тузлари иштирокида фаоллаштириб, самарали оддий ва мураккаб фосфорли ўғитлар олишнинг илмий асосларини яратиш ва жадаллашган технологиясини ишлаб чиқиш зарур. Ҳозирги кунда белгиланган мақсадга эришиш учун қуйидаги вазифалар ўрганилди ва бир талай ютиқларга эришилди:

· Паст сифатли Марказий Қизилқум ва Гулиоб фосфорит намуналарининг кимёвий таркиби, физик–кимёвий ва механик хоссаларини аниқлаш;

· Паст сифатли Марказий Қизилқум ва Гулиоб фосфоритларини минерал туз эритмалари билан фаоллаштириш;

· Қизилқум фосфоритларини сульфат кислота ва аммоний сульфатли сульфат кислота билан, шунингдек азот кислота ва аммоний нитратли азот кислота эритмалари билан фаоллаштиришда кислота концентрация ва меъёри таъсирини ўрганиш;

· Гулиоб фосфоритларини сульфат ва азот кислоталари билан фаоллаштириш жараёнларини ўрганиш;

· Фосфоритларни фаоллаштириш асосида олинган янги навли ўғит намуналарининг физик–механик ва товар хоссаларни ўрганиш;

· Марказий Қизилқум фосфоритларидан фосфорли ўғит олишнинг жадалашган технологик тизимини ишлаб чиқиш ва саноатга ҳамда қишлоқ хўжалигига  жорий қилиш.
Ҳозирда ЎзР ФА “Умумий ва ноорганик” кимё институтида бир қатор илмий амалий ишлар олиб борилмоқда. Тадқиқотлар натижасида олинган илмий  маълумотлар паст сифатли маҳаллий фосфоритларни минерал тузлар, сульфат ва азот кислоталари ва уларнинг аммонийли тузлари иштирокида фаоллаштириб, самарали оддий ва мураккаб фосфорли ўғит олишнинг содда, жадаллашган технологик тизимини яратишга асос бўлди. Яратилган технология Гулиоб ва Қизилқум фосфоритларининг барча турларини қайта ишлаб, фосфорли ўғитларнинг янги навларини ишлаб чиқариш имкониятини беради.
ЎЗБЕКИСТОН ФОСФОРИТЛАРИ ВА УЛАРНИ ҚАЙТА ИШЛАШ
Паст навли Марказий Қизилқум фосфоритлари ҳозирги кунда республикадаги фосфорли ўғитлар ишлаб чиқарувчи корхоналарнинг асосий хом ашё базаси ҳисобланади. Донадор фосфоритнинг аниқланган умумий заҳираси 10 млр. тоннани ташкил қилиб, унинг фақатгина 10 % ини очиқ усулда қазиб олиш мумкин. Қизилқум ҳавзасидаги Жер, Сардор, Тошқўра, Қорақат, Жетимтоғ конлари деярли тўлиқ ўрганилган. Йирик конлардан ҳисобланган Жер–Сардор фосфорит заҳираси 240 млн. тоннага                                 (47 млн. тонна Р2О5) тенг. Ушбу коннинг 100 метргача бўлган чуқурликдаги Р2О5  миқдори 100 млн. тоннадан кўпроқ эканлиги аниқланган.

Фосфорит рудаси (ундаги 20 % мергел жинслари ҳисобига) таркибидаги фосфор ангидриднинг улуши ўртача 16 % ни ташкил қилади. Қизилқум фосфат хом ашёси ўзининг таркиби билан Африка ва Арабистон худудида жойлашган йирик конлардаги (Хурибка, Жембель–Онк, Гафса, Абу–Тартур) фосфорит маъданларига жуда яқиндир. 

Кимёвий ва физик–кимёвий таҳлил натижалари Қизилқум фосфат хом ашёси асосан фторкарбонатапатит ва кальцит минералларидан ташкил топганлигини кўрсатди.

Минералогик тадқиқот натижалари донадор фосфорит рудалари таркиби бир–бирига ўхшашлигини кўрсатди. Жинсни 10 % дан 90 % гача фосфат минераллари ташкил қилади. Қолган қисми кальцит, монтмориллионит, гидрослюда, полигорскит, гидрогетит, кварц, гипс, глауконит, дала шпатлари, галит минералларидан иборат. Руданинг ўртача минералогик таркибини (%)  франколит–56,0; кальцит–26,5; кварц–7,5-8,0; гидрослюда минераллари ва дала шпатлари–4-5; гипс–3-5; гетит–1,0; цеолит 1,0-0,5 га яқин органик моддалар ташкил қилади. Фосфат моддасининг ўртача кимёвий таркибини (%)              Р2О5–32,10; СаО–48,34; СО2–5,0; F–3,19; MgО–0,04; AL2О3–0,2; Fe2О3–0,18;   Na2О–0,10; K2О–0,05; SО3–0,08; SiО2–0,05 ташкил қилади. Унинг зичлиги     2,96–3,2 г/см3, синдириш кўрсаткичи 1,596–1,621 га тенг. 
Фосфоритнинг бошқа хом ашёлардан асосий фарқи улар таркибида уч хил шаклда карбонат минераллари бўлишидир. Улар фосфорит таркибида «эндо» ва «экзокальцит» шаклида бўлади. Эндокальцит–чиғаноқли фосфатлар ичида фосфорит зарралари билан боғланишидан сақланиб қолган дастлабки кальцит қолдиғидир. Экзокальцит эса кальцитнинг иккинчи шакли бўлиб, фосфоритларнинг сиртида суст боғланган бўлади. Учинчи шаклида карбонат ионлари фосфат доналарининг тузилиш халқаларида изоморфик ҳолатда боғланиб жойлашган. Қизилқум фосфоритлари юқори карбонатли ҳисобланиб, баъзи намуналарида карбонат ангидридининг миқдори 27 % гача боради. Фосфоритларда франколит миқдори 20–25 % дан 84–87 % гача, кальцит эса      5–8 % дан 62–65 % гача оралиқда ўзгаради ва улар маъданнинг 75–80 % дан    93–95 % гачасини ташкил этади.

Фосфорит таркибидаги қўшимчалар – карбонат минераллари ва учламчи оксидларнинг юқори миқдорда бўлиши хом ашёни қайта ишлаш технологиясини қийинлаштиради. Ушбу фосфоритларни қайта ишлашда кўп миқдорда  кўпиклар ҳосил бўлиши ва уни карбонсизлантириш учун юқори миқдорда кислота сарфланиши бу хом ашёнинг салбий томони ҳисобланади. 

Фосфоритларни минерал ўғит ишлаб чиқаришига жалб қилиш учун албатта таркибидаги кальцит миқдорини камайтириш ҳисобига уни бойитиш лозим. Қизилқум фосфоритларидан юқори сифатли фосфорли ўғитлар ишлаб чиқариш мақсадида ҳозирги кунда хом ашёни турли усуллар ёрдамида бойитиш технологиялари яратилди. Фосфорит рудасини флотация ёрдамида бойитиш усули самарасиз бўлиб қолди. Чунки, унинг таркибида кальцит билан фторапатит зич боғланган. Бу эса рудани майдалангандан кейин ҳам флотация усули билан  ажратишда ноқулайликларни келтириб чиқаради. 

Юқори карбонатли фосфоритларни бойитишнинг яна бир усулларидан бири  уларга  суюлтирилган  минерал кислоталар, азот кислотанинг нордон туз эритмалари билан кимёвий ишлов беришдир. Сўнги тажрибалар Жер ва Сардор фосфорит намуналарини фосфатларнинг азот кислотаси билан қайта ишлашда чиқинди ҳисобланган магний ва кальций нитратли азот кислотанинг қуйидаги таркибли 12 % Ca(NО3)2; 10 % Mg(NО3)2; 4,06 % HNО3 эритмаси ёрдамида кимёвий бойитиш мақсадга мувофиқлигини кўрсатган. Бу шароитда хом ашёдаги углерод (IV)–оксидининг ажралиш даражаси 63–65 % ни, Р2О5 нинг суюқ фазага ўтиш даражаси эса 0,14–0,78 % ни ташкил қилади.

Фосфоритлар 3–9 % ли сульфат кислота эритмаси билан  бойитилганда эса карбонат ангидридни лозим даражада газ фазасига ўтказишга эришилмади. Чунки, бу шароитда хом ашёдаги Р2О5 нинг 18 –34 % қисми эритмага ўтади.

Кимёвий бойитиш усулларининг асосий камчилиги фосфоритдаги  карбонат ангидридини 100 % гача газ ҳолатига ўтказиш мумкин эмаслиги ва кўп миқдорда ҳосил бўладиган кучсиз эритмаларни утилизация қилишнинг мураккаблигидир.

Фосфоритларни термик усуллар ёрдамида бойитиш кўпгина илмий  ишларда ўрганилган. Тадқиқотлар асосида қуйдагилар аниқланган: 

· Фосфоритларнинг декарбонланиш жараёнида карбонат ангидриднинг тўлиқ газ ҳолатига ўтиши ҳароратнинг кенг интервалида боради ва       1100 0С ҳароратда якунланади; 

· Эркин кальций оксидининг маҳсулот таркибидаги юқори улуши рудани 850 0С ҳароратда куйдирганда ҳосил бўлади;

· Юқори 1000–1500 0С ҳароратда куйдирилганда хом ашёдаги мураккаб физик–кимёвий ўзгаришлар натижасида кальций силикати ва кальцийтетрафосфатлар ҳосил бўлади; 

· 1000–1300 0С ҳароратда фосфоритдан боғловчи қўшимчаларсиз мустаҳкам фосфор ишлаб чиқариш учун донадор маҳсулот ҳосил бўлади; 

· Хом ашёнинг эриши 1560–1580 0С ҳароратда содир бўлиб, қуруқ ҳаво оқимига фтор газлари ажралади.

Ҳозирги кунда Қизилқум фосфоритлари интенсив дезинтеграцияланади ва ажратилиб, сўнг куйдирилади. Хом ашёнинг дезинтеграцияланиши натижасида унинг таркибидаги цементланган бўлаклар майдаланади ва мергел бирикмаларидан ажратилади. Шунингдек, кальцит ва кварцнинг юпқа қатламлари йўқотилади. Ўлчами + 40 (50) мкм бўлган маҳсулот эса кўйдиришга юборилади. Термик бойитиш асосида олинган фосфорит таркибида ҳосил бўлган эркин кальций оксидини анъанавий усулда ажратиб олиш кам самаралидир. 

Зарафшон шаҳридаги Қизилқум фосфорит комплексида ишлаб чиқарилаётган термоконцентрат олиш усулининг мураккаблиги, унда юқори ҳароратдан фойдаланиш, куйдирилган маҳсулот таркибида хлор миқдорини ортиб кетиши маҳсулот ва ундан олинадиган аммофос ўғит таннархининг қимматлашишига олиб келади. 

Бугунги кунда Қизилқум фосфоритларидан термик бойитиш жараёнларидаги муаммоларни ҳал этиш учун арзон ва сифатли фосфоконцентратлар олишнинг самарали усулларини излаб топиш лозим.  
Марказий Қизилқум фосфоритларини чиқиндисиз технология асосида бойитиш тадқиқотлари диққатга сазовордир. Бу усулда бойитилмаган Қизилқум фосфат намуналари (17–18 % Р2О5) 50–57 % ли азот кислотаси билан қайта ишланади. Кислота миқдори карбонат минералларини парчалаш учун стехиометрик сарфининг 90–110 % ни ташкил этади.

Бойитиш «қаттиқ фазали» тартибда бориши натижасида барқарор кўпиклар ҳосил бўлмайди. Парчаланиш маҳсулотлари кальций нитрат, лойсимон минераллар ва қисман парчаланган фосфатлар 10–15 % ли айланма Ca(NО3)2 эритмаси ёрдамида ювилиб, ажратиб олинади. Ушбу концентрланган нитрокальцийфосфат эритмалари маълум усуллар ёрдамида азот–фосфор–кальцийли ўғитига қайта ишланади. Фосфоритдаги Р2О5 нинг 54–56 % қисми фосфорит концентрат таркибига ўтиши аниқланган. Ишланма муаллифлари ушбу концентратдан юқори сифатли моно ва диаммонийфосфат ўғитлари ишлаб чиқаришни тавсия этадилар. Юқорида келтирилган усулнинг маълум кимёвий бойитиш усулларидан афзаллиги шундан иборатки, фосфатконцентрат олиш учун алоҳида бойитиш корхонасини лойиҳалаш ва қуриш шарт эмас, концентратдаги кальций модули (СаО : Р2О5) кичик, хлор миқдори (икки мартага) кам бу эса унинг таннархи  арзонлаштиради.   

Ҳозирги кунда Қизилқум фосфорит комплекси корхоналарни фосфат хом ашёси билан тўлиқ таъминлаш имкониятига эга эмас. Республика қишлоқ ҳўжалигида фосфорли ўғитларга бўлган талабни тўла таъминлаш учун саноат аҳамиятига эга бўлмаган фосфоритлардан фойдаланиб, минерал ўғитлар олишнинг унумли усулларини яратиш зарур.       

Ўзбекистон худудида таркибидаги асосий фосфор миқдори маълум фосфоритларга нисбатан кам бўлган фосфатларга Гулиоб, Ауминзатоғ, Чуқайтўқай, Ҳўжайли, Ҳўжакўл, Болақара, Бўқантоғ каби ва бошқа агрономик руда конлари кириши аниқланган. Юқорида қайд этилган маҳаллий паст навли хом ашёлар кимёвий таркиби, тузилиши ва хусусиятлари жиҳатидан                бир–биридан кескин фарқ қилади. 

Сурхандарё вилояти Сариосиё туманида жойлашган Гулиоб фосфорити таркибидаги фосфорли минераллар асосан даллит ва диадохит минералларидан ташкил топган. Рудада бу минералларнинг умумий миқдори 31 % га тенг. Заҳиранинг миқдори 551 минг тонна Р2О5 ташкил қилади. Донадор фосфоритлар қора ва жигар ранг кўринишда учрайди. Ундаги фосфор ангидридининг миқдори 4,13 % дан 22,3 % гача ўзгаради. Шунингдек, таркибидаги оз миқдордаги MgО, СО2 ва F, SО3 гипс таркибида эмас, балки диадохит минералида бўлади. 

Руда таркибида темир, алюминий, магний, калий, марганец, никель, мис, вольфрам, ванадий ва бошқа микроэлементлар бўлиб, фосфоритга  қайта ишлов берилганда улар ўғит таркибида қолади. Даллит билан диадохит минералларини ҳосил қилган қатламларни  бир–биридан алоҳида ажратиб бўлмайди. Марказий қисмида кўп миқдорда даллит учраса, сиртида диадохит, айрим ҳолатларда тескари жойлашади. Диадохит таркибидаги сулфо гуруҳларнинг фосфат минераллари билан бирикиб кетиши фосфоритнинг кислотали парчаланиш химизми ва кинетик жараёнларига  тез ва енгил парчаланишга таъсир кўрсатади. Диадохит масалан, фосфор кислота билан парчаланганда эркин ҳолатда сульфат кислота ҳосил бўлиши қуйидаги  реакциялар орқали  содир бўлади: 

2Fe2О3 · Р2О5 · 2S03 · H2О + 2H3РО4 + aq = 4FeРО4 · 2H2О + 2H2SО4 + aq

Ҳосил бўлган сульфат кислота эса даллитга таъсир қилиб, кальций фторапатитни ўсимлик ўзлаштирувчан ҳолатга  ўтказади.
3Сa3(РО4)2 · nCa(CО3F2О) · H2О + (n+6)H2SО4 + aq = 3Ca(H2РО4)2 +
 + (n+6)CaSО4 + nCО2 + 2nHF + aq
Руданинг асосий минерал таркибини ўртача (%) да  кварц–56,5; дала шпати–0,65; фосфорит–31,1; карбонат–1,45; лойсимон минераллар–6,3; темир гидроксиди – 3,3; сфен, апатит, турмалин, циркон, углеродли моддалар, пирит ташкил қилади. 

Кварц фосфоритларда жуда ҳам нотекис тарқалган бўлади. Дала шпати ортоклаз ва микроклин шаклида фосфорит таркибида 1 % гача бўлади. Ортоклаз доналарида циркон, апатит ва турмалин учрайди.  Карбонатли минераллар кучсиз доломитлашган кальцитдан ташкил топган. 

Лойсимон минераллар билан зич боғланиши натижасида лойсимон цементли карбонатларни ҳосил қилган. Кварц доналарининг атрофи ва ёриқларида темир гидрооксиди, углеродли бирикмалар бўлади.   

Монтмориллонит ва каолинитга ўхшаш лойсимон минераллар карбонаталар билан бирга цементли жинслар ҳосил қилган. Хом ашёдаги карбонатларга ўхшаб, бу минераллар жинсда бир текис тарқалмаган бўлиб, баъзи майдонларда унинг миқдори нолгача камайиб боради. 

Сфен, апатит, турмалин, циркон алоҳида  ажралган карбонат–лойли цемент кўринишида бўлади. Темир гидрооксиди тасмалари  жинслар ёриғда жойлашган бўлади. Ўрта Осиё геология ва минерал хом ашёлар илмий тадқиқот институтининг илмий изланишлари натижасида Гулиоб фосфоритлари оксидлантирилган 100–ОР рисайкл–олиен кислота ва керосиннинг аралашмалари билан флотация усулида  бойитиш мумкинлиги аниқланди.  

Олинган фосфоконцентрат таркиби қуйидагича (%) Р2О5–26,20;            CaО–43,40; MgО–1,03; Fe2О3–1,84; Al2О3–1,70; FeО–0,43; SО3–2,69; CО2–4,79;   F–2,94; эримайдиган қолдиқ 15,1; Н2О–0,67.

Юқорида келтирилган маълумотлардан кўриниб турибдики, маҳаллий фосфоритлардан сифатли фосфорли ўғит олиш учун албатта  янги усуллар устида илмий изланишлар олиб бориш зарур.
ПАСТ НАВЛИ ФОСФОРИТЛАРНИ ҚАЙТА ИШЛАШ УСУЛЛАРИ

Сифатли фосфорли ўғитлар фосфат хом ашёларини асосан сульфат, азот ва фосфор кислоталар билан қайта ишлаб олинади. Парчалаш жараёнида хом ашё таркибидаги кераксиз қўшимчалар ишлаб чиқариш самарадорлигини камайтиради. Чунки, уларнинг аксарияти суюқ фазага ўтади ва унинг           физик–кимёвий ва физиологик хоссаларини кескин камайтиради.   

Мустақилликдан кейинги йилларда Қизилқум фосфоритлари асосида минерал ўғитлар ишлаб чиқариш ривожланиб бормоқда. Мисол тариқасида, Жер–Сардор конининг Тошқўра фосфоритларини минерал кислоталар ёрдамида парчалаб, янги навли фосфорли ўғитлар олиш технологияларининг илмий ва амалий асослари ишлаб чиқилди. 

Донадор фосфоритларни сульфат кислота таъсирида парчалаш асосида оддий суперфосфат ва экстракцияли фосфор кислота, ундан эса юқори сифатли аммофос, аммофосфат, қўш суперфосфат, мураккаб суюқ ўғит ва бошқалар олиш мумкин. Фосфоритларнинг барчасини айниқса, юқори карбонатли хом ашёларнинг сульфат кислота билан парчаланиши жуда тез боради. Чунки, уларнинг структураси юқори дисперсли ва фаол сирти катта бўлади. Бундан ташқари, таркибидаги карбонат минералларининг кислота ёрдамида парчанишидан ҳосил бўладиган углерод (IV)–оксиди (СО2) гази кислота ионларининг диффузиясини тезлаштиради ва фосфат минераллари сиртида гипс қатлами ҳосил бўлишини камайтиради.  
Маълумки, оддий суперфосфат арзон ва кенг тарқалган фосфорли ўғит ҳисобланиб, уни барча турдаги қишлоқ хўжалик экинларига ҳамда турли тупроқ–иқлим шароитларида қўллаш мумкин. Фосфор суперфосфат таркибида асосан Ca(H2РО4)2·H2О ва эркин фосфор кислота шаклида бўлади. Унинг қаттиқ фазасини Ca(H2РО4)2·H2О, CaSО4 ва CaSО4·0,5H2О, парчаланмаган минерал SiО·H2О кремнийнинг лойсимон минераллари ва бошқа қўшимчалар ташкил қилади. Маҳсулот таркибида суперфосфатнинг улуши 65–72 % ни,                 кальций сульфат 50–55 % ни ташкил қилади. 

Биринчи марта Тошқўра фосфоритларининг бойитилмаган унини, ювилган ва термоконцентратларини сульфат кислота билан парчалаб, республикамиз  фосфорли ўғит ишлаб чиқарадиган корхоналаридаги мавжуд  қурилмаларда узлуксиз ва камера усуллари асосида оддий суперфосфат олиш технологияси  ишлаб чиқилди. Фосфат хом ашёсининг парчаланиш даражаси кислота концентрацияси ва унинг меъёрига боғлиқлиги ўрганилди. Тадқиқотларга кўра бойитилмаган фосфорит уни ва ювилган концентратларни парчалашда меъёри 90–100 % бўлган 58–60 % ли сульфат кислотадан фойдаланиш мақсадга мувофиқлиги аниқланди. Термоконцентрат учун эса кислота меъёри 100 % ва унинг концентрацияси  62 % бўлиши керак.

Олинган натижалар "Қўқон суперфосфат" А.Ж. да катта тажриба–ишлаб чиқариш синовидан ўтди ва ишлаб чиқаришга жорий  қилинди. Ҳозирги кунда ушбу завод бойитилмаган фосфорит унидан камера усули ёрдамида таркиби   11–14 % Р2О5 бўлган оддий суперфосфат ўғити ишлаб чиқармоқда.

Бундан ташқари, юқори карбонатли Қизилқум фосфоритларидан донадор суперфосфат олишнинг кам харажатли технологиялари яратилди. Бунда юқори карбонатли фосфорит концентрланган сульфат кислота билан қайта ишланади. Парчалаш жараёни жуда тез содир бўлади, катта иссиқлик ажралиб чиқади, реакцияда қатнашувчи моддаларда сув миқдори нисбатан камлиги сабабли умуман кўпикланиш ҳодисаси кузатилмайди. Фосфоритнинг парчаланиш даражаси ва олинадиган маҳсулот сифати сульфат кислота концентрациясига, унинг меъёрига ҳамда хом ашё навига боғлиқ равишда ўзгаради. Юқори карбонатли фосфоритни (СО2 : Р2О5 = 0,5 ва ундан юқори) 60–95 % ли сульфат кислотанинг 80–100 % ли меъёри билан қайта ишлаш суперфосфат олишнинг оптимал шароити ҳисобланади. Фосфоритнинг парчаланиш даражаси жараённинг кўсаткичларига қараб 85–95 % ни ташкил қилади. Унинг камерали усулдан фарқи фосфат хом ашёсини кислота ёрдамида парчалаш, ҳосил бўлган маҳсулотни нейтраллаш, донадорлаш ва қуритиш жараёнлари биргина ускунада-шнекли аралаштиргичда қисқа вақт 15–20 дақиқа давомида амалга оширилади. 
Маълум, камерали суперфосфат олиш технологиясидан афзаллиги шундаки, яратилган технология жараёнларида кислотани суюлтириш, хом ашёни катта камера қурилмасида парчалаш, (1,5–2 соат) олинган нордон суперфосфатни омборхоналарда охиригача парчалаш (4–6 сутка), маҳсулотни катта барабанларда аммонийлаш, доналаш ва уни қуритиш босқичлар қисқаради. Агрокимёвий кузатишлар янги технологияда олинган суперфосфатнинг юқори самарадорлигини кўрсатди. Юқори карбонатли Қизилқум фосфоритларидан  оддий суперфосфат олиш технологик тизимнинг соддалашшиши ва жадаллашиши ҳисобига маҳсулотнинг  таннархи 20–25 % га арзон бўлади. 

Юқорида келтирилганлардан кўриниб турибдики, маҳаллий паст навли фосфатлардан фосфорли ўғит ишлаб чиқаришнинг ўзига хос ижобий ва салбий тамонлари бор. Ҳозирги кунда республика қишлоқ хўжалигини шундай хом ашёлар асосида яратилган янги навли ўғитлар билан таъминлаш ўзига хос оригинал, содда, кўп сарф харажат талаб қилмайдиган технологияларни жорий қилишдан иборатдир.

ФОСФАТЛАРНИ ФАОЛЛАШТИРИШ  УСУЛЛАРИ


Фосфоритларни фаоллаштириш – унинг таркибидаги фосфор озиқа элементини турли усуллар ёрдамида ўсимлик ўзлаштира оладиган ҳолатга ўтказиш жараёнидир.

Бугунги кунда саноатда ишлаб чиқарилаётган сувда эрувчан фосфорли ўғитлар танқислигини саноат аҳамиятига эга бўлмаган маҳаллий фосфат хом ашёларидан оқилона фойдаланиб камайтириш керак. Маълумки, фосфорит унини кучсиз кислотали муҳит ҳисобланган бўз ва торфли тупроқларда қўлланганда унинг таркибидаги кальцийфторапатитнинг эрувчанлиги ошиши натижасида ҳосил бўлган фосфатларнинг нордон тузлари  ўсимликларнинг ўсиши ва ривожланишига ижобий таъсир этади. Уларни нейтрал ва ишқорий муҳитли тупроқларда қўллаш эса  самарасиздир. Фаоллашган фосфоритларни олиш анъанавий усуллар ёрдамида олинган сувда эрувчан ўғитларга нисбатан анча осон ва самаралидир.

Хозирги кунда бутун мамлакатларда паст, сифатсиз фосфоритлар  ва реагентлардан унумли фойдаланиш мақсадида фосфорит таркибидаги фосфор ангидридни ўсимлик ўзлаштирмайдиган шаклдан ўзлаштирувчан ҳолатга ўтказиш учун фаоллаштиришнинг механик, кимёвий, термик, комплексометрик, ва микробиологик усуллари ишлаб чиқилмоқда. 


Табиий фосфатларни механик фаоллаштириш, яъни уларни майинлаштириш жараёнлари юқори кучланиш энергиясига эга бўлган алоҳида майдаловчи зарбали қурилмаларда: парчаловчи, дисмембратор, марказий қочирмали, оқимли, ғалтакли, доирали, бурмали планетар, дифферинцияли ва ҳоказо турдаги тегирмонларда олиб борилади. 
Бойитилмаган фосфоритдаги Р2О5 нинг ўзлаштирувчан улушини ошириш ва ундан фосфорли ўғит сифатида қишлоқ ҳўжалик ишлаб чиқаришида унумли фойдаланиш учун у механик усулда фаолаштирилган. Богданис кони фосфоритларининг таркибида 0,16 мм ўлчамли доналар ҳосил бўлишигача майинлаштирилган; Р2О5 умум 10 %, SiО2 60,7 %, CaО 12,7 %, MgО 0,6 %,                 K2О 1,7 %, Fe2О3 3,4 %, Al2О3 4,1 %, F 0,9 % дан иборат бўлган суспензияли маҳсулот олишда 50 % гача сув аралаштирилади. Сўнг икки электродли 10 кВ амплитудаси 10-4 секунд бўлган зарбали электр импулсли қурилмада беш соат давомида қайта ишлаб суспензия олинади. Маҳсулотнинг қаттиқ фазаси таркибидаги умумий Р2О5 5,4 % бўлиб, унинг парчаланиш даражаси 54 % га тенг. 

Фосфоритларни механик усулда фаоллаштириш жараёнида унинг ўсимлик ўзлаштирувчан Р2О5 шакли ортиши билан бирга у баъзи камчиликлардан ҳоли эмас. Европа стандартлари бўйича фосфорит унининг майинлик даражаси (0,063 мм) 90 % дан кам бўлмаслиги керак. Фаоллашган фосфоритлар таркибидаги доналарнинг кичик ўлчамили бўлиши ундан ўғит сифатида фойдаланиш жараёнида у кучли чангланиши сабабли фосфоритни 50 % га йўқотилиши мумкин. 

Жер–Сардор  фосфоритининг 0,1 мм гача майинлаштирилган уни нордон тупроқларда фойдаланилганда, унинг агрокимёвий самарадорлиги 70–80 % га ортиши аниқланган. Бироқ фосфорит унини Ўзбекистон тупроқларида қўллаш мумкин эмас, чунки фосфорит  бу шароитда инерт ҳолатда бўлади. 

       Механик усул ёрдамида хом ашёни фаоллаштиришдаги бу муаммоларни бартараф этиш йўлларидан бири майинлаштирилган фосфоритларини фаол реагентлар ёрдамида механик – кимёвий  йўл билан қайта ишлаш, уларни доналаш ёки таблетка шаклига келтиришдир. Бунда доналар ўлчами 2,5 мм дан катта бўлмаган маҳсулотнинг керакли мустаҳкамлиги сақланиб қолиши  билан биргаликда, тупроқнинг нам шароитларида унинг яхши уваланишини ҳам таъминланиши лозим. 

       Механик–кимёвий фаоллаштиришда эса фосфат хом ашёларини юқори даражада майинлаштириш кимёвий реагентлар иштирокида ўтказилади. Бу усулда кучли зарба ва реагентлар таъсирида фосфатларнинг тузилиш халқаларини бузилиши ҳисобига унинг кристаллиги кичрайиб, солиштирма юзаси ортади ва у аморф ҳолатга ўтади. Механик–кимёвий фаолаштириш натижасида фосфоритлар таркибидаги Р2О5 нинг ўсимлик ўзлаштирувчан шакли ҳосил бўлади.

Табиий фосфоритларни қишлоқ ҳўжалик ишлаб чиқаришида арзон  фосфорли ўғит сифатида қўллаш ғояларини буюк агрокимёгар олим, академик Д.Н.Прянишников илгари сурган ва ўзининг изланишларида исботлаб берган. Ўша даврда айрим тупроқлар фосфорит унидаги Р2О5 ни ўсимлик ўзлаштирувчан шаклга ўтказиши, баъзи ўсимликлар эса Р2О5 ни фосфорит унидан бевосита сингдириб олиши маълум эди. Ушбу натижалар асосида табиий фосфатларни кимёвий фаоллаштиришнинг бир неча усуллари ишлаб чиқилди. 

1900 йил Прянишиков Д.Н. ўз тажрибаларида аммоний тузлари ёрдамида  фосфоритнинг ўсимлик илдизларининг фаолияти таъсирида эришини исботлади. Олтингугурт ҳам фосфоритни парчалаш хоссасига эга. Америкалик Ваксман ва Липман ўз тадқиқотларида тупроқ, фосфорит ва олтингугуртдан тайёрланган компостларда катта миқдорда эрувчан Р2О5 йиғилганлигини кўрсатишди. Бунда олтингугурт бактериялар таъсирида оксидланиб, сульфат кислотани ҳосил қилади. Россияда А.А.Калужскийнинг Саратов шаҳридаги тажрибаларида эса олтингугуртни фосфорит билан аралаштириб, қора тупроққа солинганда фосфоритнинг таъсири суперфосфат  таъсирига тенглашганлиги аниқланди.

Агар фосфорит уни оз миқдорда кислота билан қайта ишлов берилса  таркибидаги фосфат минераларининг эрувчанлигини ошириб унинг агрокимёвий  унумдорлигини ошириш мумкин. 

Тадқиқотларда Егорьев фосфорити 3,8 %, 7,6 % ва 15,2 % (хом ашёга нисбатан) фосфор, азот ва хлорид кислоталар билан қайта ишланган. Кислотанинг тўлиқсиз меъёрида парчалаб, олинган маҳсулот маккажўхори ва сулида синаб кўрилди. Фосфорит унини хлорид ва азот кислоталар таъсирида қисман парчалаб, олинган ўғитларнинг самарадорлик кўрсаткичлари фосфор кислота билан фаоллаштириб олинган ўғитларга нисбатан пастроқ бўлиши кузатилади. Фосфорит унини қайта ишлаш учун фосфор кислотасининг оптимал меъёри 7–8 % га тенг бўлиши аниқланган. Тўлиқсиз меъёрли кислота билан фосфоритни парчалаш асосида олинган маҳсулотларнинг ўсимликка фойдали таъсир коэффициенти қиёсланганда фосфоритга нисбатан 5–8 марта юқори бўлиши кузатилади. Тажрибалар асосида эрувчан фосфатларнинг тупроқ билан ўзаро таъсири натижаси камроқ аксинча, бу шароитда кам миқдорда кислота билан қайта ишланган фосфатлар фаолроқ бўлиши аниқланди.
Табиий фосфатларни кислоталар ёрдамида фаоллаштириб, янги навли ўғитлар олиш усуллари билан кўпгина олимлар шуғулланган. Масалан, намлиги 3–15 % бўлган ва заррачалари 1 мм дан кичик бўлган фосфат хом ашёси ёки унинг ноорганик ёки органик ўғитлар билан аралашмаси фосфатни парчалаш учун зарур бўлган минерал кислоталарнинг (сульфат, азот ёки уларнинг аралашмаси) 50 % ли меъёри билан интенсив аралаштирилади. Олинган иссиқ маҳсулот совитилади ва қуритилади ёки омборхонда 20 см. гача қатлам ҳолида сақланади.
Бошқа усулда эса тайёрланган аралашма концентрланган фосфор ёки сульфат ёки азот кислоталарнинг 30–40 % миқдори ёрдамида узун аралаштиргичда қайта ишланади ва жараённинг сўнгида маҳсулот массасига нисбатан 10–20 % сув қўшилади. Тарелкали доналаштиргичда тайёр маҳсулот майда зарраларни боғловчи моддалар (силикат эритмаси, клей, сульфитли чиқиндилар, спирт саноати дурдаси) ёки мочевина қотишмаси ёки аммоний нитрат калий тузи билан донадорлаштирилади. Совитилган донадор ўғитларнинг қуйидаги 0-18-18; 10-10-10; 13-13-15 маркаларини олиш мумкин.

Юқори карбонатли Чўлоқтоғ, Чилисой фосфоритлари ва даломит миқдори кўп бўлган Кўкжон фосфорит намуналарини фаоллаштириш учун муҳити рН=0,5 ли фосфатларни азот кислотси билан қайта ишлашда ҳосил бўлган  таркиби  4 % N, 11,4 % Р2О5 нитрат–фосфатли, шунингдек 10 % ли аммоний нитрат, 30 % ли аммоний сульфат, 50–70 % ли кальций нитрат эритмаларидан фойдаланилади. Ҳом ашёни фаоллаштириш шароити қуйидагича бўлган: С:Қ=5:1 нисбатда, ҳарорат 80°C, давомийлик 30 дақиқа. Қисман аммонийлашган (рН=2,5 гача) нитрат–фосфат эритмалари билан фаоллаштирилганда фосфоритни карбонсизланиш даражаси 47,5 % ни ташкил қилади ва фосфорнинг тахминан   30 % ўзлаштирувчан ҳолатда бўлади.  

Фосфат хом ашёларни олтингугурт, аммоний сульфат, сульфат мочевиналар қўшиб фаоллаштириш ҳам мумкин. Масалан, майдалаб қуритилган сифатсиз фосфоритларга буғ ҳолатидаги 5–7 % миқдордаги олтингугурт, микроэлементлар ва бактерия (озиқали муҳит ёки нитрат эритма) лар қўшилади. Бу тупроқдаги биокимёвий жараёнларни тезлаштиради ва ўсимлик ҳосилдорлигининг ошишига ёрдам беради. 

Худди шу тахлилда фаоллаштириш учун аммоний сульфат, суперфосфат, мочевина, калий нитрат ёки сульфатлардан, сульфокарбамид композициясидан, нитрат мочевина, нафтенатлар ва уларнинг карбамидли бирикмалари ва бошқалардан фойдаланиш мумкин.

Табиий фосфатларни кенг тарқалган кислотали усулда кимёвий фаоллаштиришдан ташқари, уларни термокимёвий усуллар ёрдамида қайта ишлаб, термофосфатлар олинган. Улар фосфатларни ишқорий тузлар билан, 1100–1200 0С ҳароратда эритиш ёки қиздириб, бириктириш натижасида ҳосил бўлган маҳсулотлардир. Масалан, Ф.Ф.Зимятина апатит концентратини углерод натрий сульфати ёки магний сульфати билан қиздириб бириктириш натижасида таркибидаги фосфорнинг 20–22 % лимон кислота эритмасида термофосфатлар олишга эришган. 

Фосфоритларни фаоллаштиришнинг яна бир усули, уларни микроблар билан қайта ишлашдир. Тупроқ микрофлоралари фосфорнинг табиатда айланишида муҳим ўрин тутади. Улар Ca, Al, Fe ли ноорганик ва органик фосфат бирикмаларини эритиш жараёнида иштирок этадилар. 

Кальций уч фосфатни эритувчи бактериялар ўсимлик илдиз юқоридаги тупроқ, фосфорит уни, торф–гўнг–фосфорит компости кабилардан ажратиб олинган. Тупроқ микрофлораси таркибидаги табиий фосфатларни эритувчи микроорганизмлар миқдори 1–35 % ни ташкил қилади. 

Фосфат хом ашёсини эритувчи микроорганизмларга турли хил зарарловчи гуруҳлар киради. Фосфатларни парчаловчи микроорганизмлар ўзининг ҳаёт фаолияти давомида эркин органик кислоталарни ажратиши натижасида кальций уч фосфатни эритиб, ўсимликларга зарур бўлган нордон фосфат тузларни ҳосил қилади. 

Фосфатларни эритувчи замбуруғларга, AsРergilus niger, Рenicillim digitatum, Рenicillim sР, AsР awОtОruлар кириши таъкидланган. Фосфоритни парчаловчи микроорганизмларга азобактериялар, алюминосиликатли бактериялар, тион бактериялар, бациллалар, Bac cerius, Bac РОlymyxa, Bac megaterium, Bac subtilis спорасиз бактериялар РseudОmОnas fluОresens Рs. striata ларни  ҳам киритиш мумкин.

Ҳозирги кунда бу йўналишда катта изланишлар давом этмоқда ва янги турдаги фосфат эритувчи бактериялар топилмоқда.

ФОСФОРИТЛАРНИ МИНЕРАЛ ТУЗЛАР БИЛАН

КИМЁВИЙ ФАОЛЛАШИШИ
Қизилқум фосфоритларини аммоний сульфат ва нитрат тузлари таъсирида кимёвий фаоллашиши. Паст навли фосфоритлардан фойдаланишнинг унумли  усулларидан бири уларни минерал кислоталарнинг тузлари билан кимёвий фаоллаштириб, аста–секин таъсир этувчи мураккаб  фосфорли ўғит олишдир. 

Маълумки, фосфоритларнинг асосий таркибини сувда кам эрувчан ўрта тузлар ташкил қилади. Шу сабабли ўсимлик улардан фосфорни қийинчилик билан, фақат нордон тупроқ шароитида ўзлаштира олади. Майинлаштирилган (ёки механик фаоллаштирилган) фосфорит унини олиш, ташиш ва қишлоқ хўжалигида қўллаш иқтисодий жиҳатдан самарали эмас. 

Марказий Қизилқум фосфоритлари таркибидаги карбонатли                       минерал – кальцит уч хил шаклда бўлиши, яъни «экдокальцит», «энзокальцит» ва фосфат минераллари тузилиш ҳалқаларида карбонат ионлари                          (СО2) изоаморф ҳолда боғланиши ушбу хом ашёни минерал кислота ва тузлар таъсирида енгил ва тез парчаланишига имкон беради. 

Гулиоб фосфорити таркибида эса диадохит ва даллит минераллари ўзаро зич ҳолатда боғланиши ва диадохитнинг нам тупроқ шароитида кучсиз сульфат кислота ҳосил қилиши натижасида фосфорнинг оз миқдорини бўлса ҳам ўзлаштирувчан ҳолатга ўтказади.

Жер–Сардор кони Тошқўра ва Гулиоб фосфоритларининг юқорида қайд этилган минералогик ва моддий таркиби, тузилиш хусусиятлари мазкур хом ашёларни кимёвий фаоллаштириш мумкинлигини тасдиқлайди. Фосфоритлар таркибидаги кальцийфтораппатитни ўсимлик ўзлаштирувчан фосфат тузлари шаклига ўтказиш, ҳамда аста-секин таъсир этувчи мураккаб фосфорли ўғитлар олиш мақсадида сувда яхши эрувчан минерал тузлар–аммоний сульфат, аммоний нитрат, аммоний хлорид, моноаммоний фосфат, нитрат мочевина, карбамид, калий хлорид тузларининг эритмалари билан фосфат хом ашёси қайта ишланди. Чунки, ушбу тузларнинг аксарияти ҳозиги кунда қишлоқ хўжалигида минерал ўғит сифатида ишлатилиб келинмоқда.
Фосфоритларни минерал тузлар ёрдамида фаоллашиш самарадорлигини аниқлаш учун концентрацияси 2 % дан 20 % гача бўлган минерал туз эритмалари ва 2, 5, 10 ва 20 г бойитилмаган фосфорит уни (0,35–3,53 г. Р2О5),  паст сифатли фосфорит (0,26–2,68 г. Р2О5), Гулиоб фосфорити                                    (0,101–1,01 г. Р2О5) намуналаридан фойдаланиб ўрганилганда бир мунча ижобий натижаларни кузатиш мумкин. Фаоллаштириш жараёни 20–25 0С ҳароратда фосфорит ва туз эритмаси тинимсиз  аралаштириб турган ҳолда       олиб борилади. 

Демак, ушбу фосфоритларни фаоллаштирмасдан улардан қишлоқ хўжалигида фосфорли ўғит сифатида фойдаланиш самарасиздир.

Фосфорит унининг фаоллашиши жараёнида аммоний сульфат эритмалари концентрацияси ва меъёрларнинг таъсир натижалари қуйидаги жадвалларда келтирилган. 
	Бойитилмаган фосфорит унини (Р2О5) аммоний сульфат эритмалари таъсирда фаоллашиши
       жадвал

	№

тар.
	туз конц.,

%
	Р2О5
миқдори, г
	рН

бошл.


	Р2О5 нинг  миқдорий таркиби, %
	рН

охир.

	Кд,

%

	
	
	
	
	ум.

	ўзлаштирувчан қисми
	с.э.


	
	

	
	
	
	
	
	HCI
	Л.К.
	Тр-Б
	
	
	

	1

2

3

4
	2

2

2

2
	0,353

0,882

1,760

3,530
	3,8

3,8

3,8

3,8
	8,82

12,6

14,7

16,0
	4,80

5,69

5,00

1,80
	4,58

4,09

3,63

0,83
	3,66

3,56

1,44

0,75
	1,87

1,48

0,96

0,22
	7,2

7,2

7,2

7,2
	30,5

24,8

10,5

4,20

	5

6

7

8
	5

5

5

5
	0,353

0,882

1,760

3,530
	3,6

3,6

3,6

3,6
	5,04

8,82

11,7

14,1
	3,28

5,17

5,23

2,95
	2,89

4,35

3,82

1,31
	2,58

3,51

3,10

1,14
	1,54

1,72

1,07

0,90
	7,1

7,1

7,1

7,1
	36,40

29,4

15,1

6,73

	9

10

11

12
	10

10

10

10
	0,353

0,882

1,760

3,530
	3,4

3,4

3,4

3,4
	2,94

5,88

8,82

11,7
	2,18

3,89

4,70

3,60
	2,11

3,73

4,29

1,36
	1,89

3,39

3,75

1,14
	1,35

1,82

1,59

1,34
	7,0

7,0

7,0

7,0
	48,4

42,3

27,5

9,84

	13

14

15

16
	20

20

20

20
	0,353

0,882

1,760

3,530
	3,2

3,2

3,2

3,2
	1,60

3,52

5,86

8,82
	1,30

2,53

3,53

3,34
	1,20

2,36

3,29

4,22
	1,10

2,16

3,07

8,82
	0,72

1,30

1,65

1,54
	6,8

6,8

6,8

6,8
	60,1

55,2

43,4

25,2

	Паст сифатли фосфоритни (Р2О5) аммоний сульфат эритмалари таъсирда фаоллашиши
жадвал



	№

тар.
	туз конц.,

%
	Р2О5
миқдори,

г
	рН

бошл.


	Р2О5нинг  миқдорий таркиби, %
	рН

охир.
	Кд,

%

	
	
	
	
	ум.


	ўзлаштирувчан қисми
	с.э.


	
	

	
	
	
	
	
	HCI
	Л.К
	Тр-Б
	
	
	

	1

2

3

4
	2

2

2

2
	0,26

0,67

1,34

2,68
	3,8

3,8

3,8

3,8
	6,72

9,64

11,2

13,4
	4,08

4,45

3,20

0,86
	3,85

4,01

2,55

0,54
	3,46

3,31

2,29

0,43
	1,27

1,58

0,95

0,16
	7,0

7,0

7,0

7,0
	28,6

23,0

10,1

4,01

	5

6

7

8
	5

5

5

5
	0,26

0,67

1,34

2,68
	3,6

3,6

3,6

3,6
	3,84

6,75

8,96

10,7
	2,57

3,51

3,20

1,50
	2,39

3,19

2,43

0,97
	2,27

2,45

1,85

0,84
	15,3

11,1

7,19

4,26
	7,1

7,1

7,1

7,1
	33,4

20,7

14,2

6,24

	9

10

11

12
	10

10

10

10
	0,26

0,67

1,34

2,68
	3,4

3,4

3,4

3,4
	2,24

4,50

6,72

8,96
	1,61

2,75

3,10

2,40
	1,55

2,65

3,00

0,91
	1,17

2,48

2,71

0,74
	0,89

1,65

1,10

0,58
	7,1

7,1

7,1

7,1
	44,6

38,6

26,0

9,18

	13

14

15

16
	20

20

20

20
	0,26

0,67

1,34

2,68
	3,2

3,2

3,2

3,2
	1,22

2,70

4,48

6,72
	0,95

1,90

2,58

2,89
	0,88

1,62

2,33

2,74
	0,79

1,57

2,25

2,58
	0,57

0,95

1,17

1,10
	6,8

6,8

7,0

7,0
	56,6

52,0

40,9

22,7


* Фосфоритларни фаоллаштиришда хлорид кислотанинг 0,1 н эритмасидан 16 – 18,3 %; лимон кислотасининг 2 % ли эритмасидан 12 – 15 %;                             0,2 М трилон – Б эритмасидан   8 – 10 % фойдаланилади. 

Изланишлар шуни кўрсатадики, аммоний сульфат эритма концентрациясининг ортиб бориши билан фосфоритларнинг фаоллашиш, яъни парчаланиш даражаси ортади. Масалан, 2 % ли аммоний сульфат эритмасида 2 г (0,353 г. Р2О5) фосфорит уни қайта ишланганда хом ашёнинг парчаланиш даражаси 54,4 % га тенг. Эритмадаги аммоний сульфат концентрацияси 5 % бўлганда фосфоритнинг парчаланиш даражаси 1,14 мартага ошади, 10 % ва 20 % ли эритмаларда эса 1,30 ва 1,42 мартагача ошиб бориши  кузатилди. Фосфорит унининг фаоллашиш даражаси аммоний сульфат эритма концентрациясига боғлиқлигини қуйидагича изоҳлаш мумкин. 

        Эритма концентрацияси ортиши билан унинг муҳити ҳам ўзгаради, яъни эритмада аммоний сульфат миқдори 2 % дан 20 % гача ошганда эритманинг  (рН) муҳити 3,8 дан 3,2 га камаяди ёки унинг кислоталик хусусияти ортади. Демак, аммоний сульфат эритмаси муҳити қанчалик нордон (рН қиймати кичик бўлса) бўлса, фосфоритларнинг фаоллашиш даражаси шунча юқори бўлади. Фаоллашиш жараёни тугагандан кейин муҳит деярли  нейтрал (рН=6,8–7,2) ҳолга келади. Фосфоритларнинг тузли эритмалари ёрдамида фаоллашиш жараёни механизимини қуйидагича ифодалаш мумкин.

Аммонийли туз эритмалар таъсирида фосфоритнинг асосий минераллари (фторапатит ва кальцит) парчаланади. Фаоллаштирувчи реагент ва фосфоритнинг компонентлари ўртасида алмашиниш реакцияси амалга ошади. Аммоний сульфат сувда диссоцияланиши натижасида эритмада кислотали муҳит ҳосил бўлади.
(NH4)2SО4 + Н2О(  2NH4+  +  SО42-
Ҳосил бўлган кислота ионлари биринчи навбатда кальцит (экзокальцит) минерали билан реакцияга киришади. Кейинги босқичда эса сульфат ионлари фторкарбонатапатит ва «эндокальцит» минералларига кириб бориши  билан диффузия жараёнини тезлаштиради ва уларнинг таъсир солиштирма юзаси катталашади. Эритмада фосфат минералларининг сувда эрувчан ва ўсимлик ўзлаштирувчан Р2О5 ҳолатлари ҳосил бўлади. Фосфоритларнинг суюқ фазали муҳитдаги кимёвий фаоллашиши жараёнларида кальцийфторапатит таркибидаги фтор ўрнининг гидроксилга алмашиниши ва компонентларнинг кимёвий таъсирлашиб парчаланишида сув бевосита алмашиниш реакцияларида иштирок этади.  

Аммоний сульфат эритмасида фаоллаштирилаётган фосфорит миқдорининг ортиб бориши хом ашё парчаланиш даражасининг пасайишига олиб келади. Аммоний сульфатнинг 5 % ли эритмасида қайта ишланган фосфорит унининг миқдори 2 г дан 20 г гача ўзгарганда фосфат хом ашёсининг парчаланиш даражаси 65,1 % дан 20,9 % гача, яъни ўртача 3,17 мартага камаяди. Эритмадаги аммоний сульфат концентрацияси 10 % га тенг бўлганда юқоридаги ўзгаришлар 74,1 % дан 30,7 % гача, яъни 2,41 мартага ва 20 % бўлганда  эса    81,2 % дан 37,8 % гача, яъни 2,17 мартага камаяди. Бу боғлиқликни  қуйидагича изоҳлаш мумкин. Ушбу фосфорит унидаги фторкаробонатапатит ва кальцит минералларини тўлиқ парчалаш учун 62,83 г сульфат кислота сарфланади. Бошқача айтганда, 100 г фосфоритдаги 17,65 г Р2О5га 51,29 г SО3- иони керак бўлади. Демак, фаоллаштириш жараёнида аммоний сульфатнинг фосфоритга нисбати SО3 : Р2О5  2,9 дан кам бўлса, хом ашёнинг парчаланиш даражаси ёки олинадиган маҳсулотдаги Р2О5 нинг ўзлаштирувчан қисми паст бўлади ва аксинча 2,9 дан юқори бўлса, маҳсулот таркибида нафақат  Р2О5 нинг ўсимлик ўзлаштирувчан ҳолати, балки сувда эрувчан шакли ҳам пайдо бўлади. 

Юқорида қайд этилган фосфорит ва ундан олинган маҳсулотнинг кимёвий таҳлилларида 0,1 н хлорид кислота эритмасидан фойдаланилди. Агарда Р2О5 нинг ўсимлик ўзлаштирувчан ҳолати 2 % ли лимон кислота эритмасида аниқланса, унинг қиймати хлорид кислотага нисбатан ўртача 1,04–1,10 марта, 0,2М трилон–Б эритмасида эса 1,2–1,5 марта камроқ бўлади.

Олинган лаборатория натижалари асосида фосфорит уни аммоний сульфат билан фаоллаштирилганда хом ашё таркибидаги фосфор беш оксидининг маълум қисми сувда эрувчан шаклга ўтиши аниқланди. 2 г (0,353 г. Р2О5) фосфорит унига 2 % ли эритма билан ишлов берилганда кальцийфторапатит таркибидаги Р2О5 нинг 21,2 % ёки ўзлаштирувчан Р2О5 нинг 37,5 % сувда эрувчан ҳолатда бўлади. Ушбу кўрсаткич эритмадаги фосфорит миқдорининг ошиб бориши билан камайиб боради. Масалан, аммоний сульфат эритмасида 5 г фосфорит уни фаоллаштирилганда Р2О5 нинг сувда эрувчан қисми олинган ўғит таркибидаги 12,60 % умумий Р2О5 нинг 11,7 % ни ташкил қилади. 

Фосфат хом ашёси миқдорининг 10 г. дан 20 г. гача ўзгариши билан сувда эрувчан фосфор улуши 2,13 мартадан 9,83 мартагача камаяди. 2 % ли аммоний сульфат эритмасида фосфорит унининг миқдори 2 г. дан 20 г. гача ўзгарганда  фосфор ангидридининг сувда эрувчан қисми 17,83 мартага, 5 % ли эритма билан фаоллаштирилганда 4,80 мартага, 10 % ва 20 % ли  эритмаларда эса 3,71 ва 2,91 мартагача пасайиб боради.

Фосфорит унининг аммоний сульфат эритмаларида фаоллашиши жараёнида кичик ҳажмли кўпикларнинг ҳосил бўлиш ҳодисаси кузатилади. Бу фосфоритнинг карбонатсизланишини тасдиқлайди. Фаоллашган фосфоритлар асосида олинган маҳсулотларнинг кимёвий таҳлили шуни кўрсатдики, унинг таркибидаги карбонат ангидриди миқдори камайган. Эритма концентрациясининг ортиб бориши билан фосфоритнинг карбонатсизланиш даражаси ҳам ошиб боради. Масалан, 2 % ли аммоний сульфат эритмасида 2 г (0,353 г. Р2О5) фосфорит уни фаоллаштирилганда хом ашёнинг карбонатсизланиш даражаси 30,5 % ни ташкил қилган бўлса, 5 % ли эритмада айнан ушбу шароитда унинг миқдори 1,19 мартага ортади. Шунингдек 10 % ва 20 % ли эритмаларда 1,59 ва 1,97 мартага ошгани кузатилади. 

Эритмадаги фаоллашувчи фосфорит миқдорининг ортиши билан унинг карбонатсизланиш даражаси камайиб боради. Масалан, 2 % ли аммоний сульфат эритмасида 5 г (0,882 г Р2О5) фосфорит фаоллаштирилганда карбонатсизланиш даражаси 1,23 мартага камаяди. Фосфорит уни миқдори 10 г (1,76 г Р2О5) ва 20 г (3,53 г Р2О5) бўлганда кабонатсизланиш даражаси 10,5 % ва 4,20 % ни ташкил қилиши, яъни 2,90 ва 7,26 мартагача камайишини кузатамиз. Аммоний сульфатнинг 5 % ли эритмасида фаоллаштирилаётган фосфорит миқдори 2 г дан 20 г гача ўзгарганда хом ашёнинг карбонатсизланиш даражаси 36,4 % дан 6,73 % гача, яъни 5,4 мартага камаяди. Карбонатсизланиш кўрсаткичлари 10 % ва 20 % ли эритмаларда 48,4 % дан 9,84 % гача, яъни 4,92 мартага ва 60,1 % дан 25,2 % гача, яъни 2,38 мартага камайиши аниқланди.

Паст сифатли фосфоритнинг аммоний сульфат эритмалари билан фаоллашиши жараёни амалий жиҳатдан бойитилмаган фосфорит униникидан фарқ қилмайди. Паст сифатли фосфорит таркибида карбонатларнинг бир мунча юқорилиги ва унинг  донадорлик  таркиби турлича  бўлиши сабабли фаоллашиш ва карбонатсизланиш даражалари бойитилмаган фосфорит унидан  1,03–1,14 мартага кам. 

Изланишлар шуни кўрсатдики, хом ашёнинг аммоний нитрат билан фаоллашиши  аммоний сульфатга  нисбатан секин кетади. 

Фосфат намуналарининг парчаланиш даражаси аммоний нитрат  эритмасининг концентратцияси ва унинг меъёри, таъсир компонентлар мухитига  боғлиқ ҳолда аниқланди. Масалан, аммоний нитратнинг 2 % ли эритмасида (мухити рН=4,8) 2 г (0,353 г Р2О5) фосфорит уни фаоллаштирилганда унинг таркибидаги 8,82 % умумий Р2О5 нинг 31,5 % (0,1 Н хлорид кислотада) ўсимлик ўзлаштирувчан ва 11,6 % эса сувда эрувчан Р2О5 шаклида бўлади. Хом ашё аммоний нитрат эритмаси билан  30 дақиқа давомида қайта ишланганда реакция мухити рН=4,8 дан рН=7,2 гача ўзгаради. Эритмада аммоний нитрат конциентратциясининг 5 % дан (рН=4,6) 20 % гача (рН=4,4) ортиши билан фаоллаштирилган фосфат хом ашёси таркибидаги ўсимлик ўзлаштирувчан Р2О5 нинг улуши 2 % ли эритмага нисбатан ўртача 1,35 мартага ва сувда эрувчан Р2О5 қисми эса ўрта 2,87 мартагача ортади, ёки фаоллаштирилган 2 грамм фосфорит уни таркибидаги ўсимлик ўзлаштирувчан Р2О5 қисми 5 % ли эритмада 46,4 % ни, 10 % лида эса 54,7 % ни, 20 % лида 61,2 % ни ташкил қилади. Ушбу жараёнда фосфорит унини карбонатсизланиш даражаси 33,4 % дан 65,2 % гача ортиб бориши кузатилади. 

Фаоллашиш жараёнида фосфорит миқдорининг ортиши билан унинг парчаланиш даражаси пасайиб боради.
Паст сифатли фосфоритларни аммоний нитрат билан қайта ишлаб олинган натижалар шуни кўрсатдики, таркиби ва донодорлиги турлича бўлган хом ашёни фаоллашиш жараёнининг аналитик кўрсаткичлари бойитилмаган фосфорит унидагига нисбатан 1,06–1,72 марта камроқ бўлади. 

Аммоний нитрат нордон азотли физиологик ўғит ҳисобланиб, унинг кислотали муҳити аммоний сульфатникига нисбатан кучсиздир. Шу боисдан аммоний сульфат таъсирида фосфорит намуналарининг фаоллашиш даражаси аммоний нитратга қиёслаганда 1,94–2,20 марта юқори бўлди. 

Тошқўра фосфоритларини сульфат ва нитрат аммоний тузлари таъсирида фаоллаштириб, олинган мураккаб фосфорли ўғит намуналари таркиби 1–2 иловада келтирилган. 

Юқорида олинган илмий натижалар фосфоритларни аммоний сульфат эритмаси билан фаоллаштириш асосида таркибида азот ва фосфор озиқа элементларини сақлаган ўсимлик учун зарур нисбатдаги мураккаб ўғит олиш мумкинлиги исботланди.

Бойитилмаган фосфорит унини аммоний сульфатнинг 2 % ли эритмасида қайта ишлаб олинган,  асосий озиқа элементлари N:Р2О5=1:(0,8–8) нисбатда бўлган мураккаб ўғит таркибида N–1,98 % дан 10,7 % гача, Р2О5–8,82 % дан          16,0 % гача, SО3–5,50 % дан 30,2 % гача, СаО–22,5 % дан 41,7 % гача, СО2–10,6 % дан 14,6 % гача ўзгариши мумкин. Юқорида айтиб ўтганимиздек, ўғит таркибида азот миқдори қанчалик кўп бўлса, умумий фосфорнинг анчагина қисми ўзлаштирувчан ҳолатда бўлади. Масалан, биринчи рақамда келтирилган ўғитдаги фосфорнинг деярли 54 % Р2О5 ўзлаштирувчан шаклдадир. Тўртинчи рақамдаги ўғит таркибида эса ўзлаштирувчан Р2О5 миқдори бор йўғи 11,2 % ни ташкил қилади. Азот асосан аммоний сульфат ва аммоний фосфат ҳолида, олтингугурт эса аммоний сульфат ва кальций сульфат шаклида бўлади.

Фаоллаштирувчи компонентнинг миқдори ўсиб бориши билан ўғит таркибидаги азотнинг улуши хам ортиб боради. Масалан, аммоний сульфатнинг 5 % ли  эритмаси билан фаоллаштирилган фосфорит уни таркибидаги азот             4,26 % дан 15,2 % га, 10 % ли эритмада эса 7,10 % дан    18,5 % ни, 20 % лида        – 10,7 % дан 20,1 % га  ўзгаради. Маҳсулот таркибидиги N:Р2О5 нисбати 1:0,8 дан катта бўлса, ундаги умумий Р2О5 нинг 50 % дан кўпроғи ўсимлик ўзлаштирувчан шаклда бўлади.

Фосфоритни аммоний нитрат эритмаси билан қайта ишлаб олинган мураккаб ўғит таркибидаги озиқа элементлар миқдори ва нисбати фаоллаштирувчи компонентга боғлиқ ҳолда ўзгаради. Масалан, хом ашёни аммоний нитратнинг 2 % ли эритмаси ёрдамида фаоллаштириб олинган махсулот таркибида асосий озиқа элементлари нисбати N:Р2О5 1:0,5 дан 1:4,9 гача ўзгаради. 2 г фосфорит унидан олинган махсулотда азот миқдори  17,7 % ни ташкил қилган бўлса, 6,72 % ни фосфор ташкил қилади, унинг 31,5 % ўзлаштирувчан Р2О5 шаклда бўлади. Фосфорит миқдори ошиб бориши билан, юқорида айтганимиздек, фосфорнинг ўзлаштирувчан қисми камайиб боради.                       20 г фосфоритни  фаоллаштириб олинган махсулот таркибидаги 16,0 % фосфорнинг фақатгина 3,59 % ўзлаштирувчан ҳолда бўлади. Ушбу боғлиқликни аммоний нитратни бошқа концентрацияларида ҳам кузатиш мумкин. Фосфорит унини 20 % ли аммоний нитрат эритмаси билан қайта ишлаб олинган ўғит таркибидаги 8,82 % фосфорнинг 29,8 % ўзлаштирувчан шаклда бўлади. Демак, махсулот таркибидаги N:Р2О5 нисбати 1:0,5 дан кўп бўлса, ундаги фосфорнинг ўзлаштирувчан шакли юқори бўлади. Ўғитдаги азот асосан аммоний нитрат ҳолатидадир.

 Паст сифатли фосфоритни сульфат ва нитрат аммоний билан фаоллаштириб олинган мураккаб ўғитларнинг кимёвий таркиби бойитилмаган фосфорит унидан олинган ўғит таркибига  амалий жихатдан яқин.

Тошқўра фосфорит намуналарини аммоний сульфат ва аммоний нитрат тузлари ёрдамида фаоллаштириш асосида қишлоқ хўжалиги учун зарур ва озиқ элементлари  керакли нисбатда бўлган мураккаб фосфорли, аста–секин таъсир этувчи ўғит олиш мумкинлиги исботланди. Уларни катта сарф харажатсиз ишлаб чиқаришни жойларда ташкилаштириш тавсия этилади.
Махаллий паст навли фосфат хом ашёларидан мураккаб аралашмали  фосфорли ўғит олишнинг технологик тизими.
Юқорида келтирилган илмий изланишлар натижалари паст сифатли фосфоритларни қишлоқ хўжалигида ишлатиб келинаётган минерал ўғитлар билан фаоллаштиришнинг илмий асослари ҳисобланади. Бунда озиқа элементлари турли нисбатда бўлган янги навли мураккаб аралашмали ўғитлар олиш мумкинлиги тавсия этилди. Чунки, республикамизда турли хил қишлоқ хўжлиги маҳсулотлари хар хил иқлим ва тупроқ минтақаларида етиштирилади. Уларни экиш, ўсиш, ривожланиш ва хосил тўплаш даврларида хар хил нисбатдаги озиқа элементлари билан озиқлантириш тавсия этилади.

Фосфоритларнинг тузлар билан фаоллашиши ёки унинг таркибидаги фосфорни ўсимлик ўзлаштирадиган шаклга ўтказиш жараёни экинларни суғориш вақтида тупроқдаги намлик ҳисобига боради. Бу шароитда тузлар диссоциаланиб, кислотали мухит ҳосил қилади ва у фосфоритни  (шунингдек тупроқдаги бошқа озиқа элементларни хам) фаоллаштиради. Шунинг учун  илмий изланишларда минерал тузларнинг концентрацияси 2 % дан 20 % гача ўзгартирилди. 

Изланишлар мобайнида, юқорида айтиб ўтганимиздек, энг самарали натижа нитрат мочевина билан олинди. Нитрат мочевинали фосфорли маҳсулот келажакнинг ўғити сифатида тавсия этилади. 

Фосфатларни минерал туз билан фаоллаштириш тадқиқотлари маълумотларига асосланиб, улардан мураккаб аралашмали ўғит олишнинг содда технологик тизими ишлаб чиқилди. 

Ушбу технология тизимидаги қурилмалар ёрдамида туз ва фосфорит аралаштирилиб, озиқа элементлари зарур нисбатда бўлган ўғит узлуксиз тартибда олиш мумкин. 

Фосфорит билан тузни узлуксиз аралаштириш маҳсулотнинг қишлоқ хўжалигида фойдаланиш сифатини оширади. Тавсия этилаётган аралашмали мураккаб ўғит олишнинг технологик тизими қуйидагича: 

· фосфорит хом ашёсини қабул қилиш, сақлаш, ташиш ва қадоқлаш;

· минерал ўғитларни қабул қилиш, сақлаш, ташиш ва қадоқлаш; 

·   бирлаштирувчи эритма тайёрлаш ва ташиш; 

·   озиқа компонентларини бир текисда аралаштириш;

·   маҳсулотни сақлаш ва қадоқлаш босқичларидан иборат. 

Паст сифатли фосфорит хом ашёси омборхонадан механик мослама ёрдамида фосфорит бункерга (1) ортилади. Керакли миқдордаги фосфорит оғирлик дозатори (3) орқали узатиш транспортёрга (4) юборилади, ундан кейин эса шнекли–аралаштиргичга (5) туширилади. Керакли минерал ўғит ҳам омборхонадан туз бункерига (2), оғирлик дозатори (3) орқали узатиш транспортёрига (4) тушади, сўнгра у шнекли–аралаштиргичга (5) келиб тушади. Асосий компонентларни аралаштириш вақтида ҳосил бўладиган чанг миқдорини камайтириш ва уларни бир текисда аралаштириб, бир хил шаклдаги аралашмали ўғит олиш мақсадида шнекли-аралаштиргичга (5) минимал миқдордаги туз эритмаси пуркалади. Бирлаштирувчи эритмани аммонийнинг сульфат ёки нитрат ёки фосфат тузлари ёки уларнинг аралашмаларидан тайёрлаш мумкин. Ишлаб чиқарилаётган маҳсулотнинг товар хоссаларига қараб, бирлаштирувчи тузнинг концентрацияси ва миқдори аниқланади. Ҳосил бўлган мураккаб фосфорли аралашма қабул қилувчи бункер (6) ва  транспортер (7) орқали тайёр маҳсулот омборхонасига ёки қадоқлаш қурилмасига (8) юборилади.  

Келтирилган содда технологик тизимни ташкил қилиш кўп сарф харажат талаб қилмайди ва уни қишлоқ хўжалигининг кимё таъминот базаларида жорий этиш тавсия этилади. 
Хотима. Фосфат хом ашёларини минерал туз эритмалари ёрдамида фаоллаштириш жараёнини ўрганиш асосида Марказий Қизилқум ва Гулиоб фосфоритлари таркибидаги фосфорнинг ўсимлик ўзлаштирувчан ва сувда эрувчан Р2О5 шаклларга ўтказиш туз концентрацияси ва меъёрига боғлиқ ҳолда  ўзгариши аниқланди. 

Хом ашёларнинг  парчаланиш  даражаси туз эритманинг  кислотали мухитига, яъни унинг диссоцияланган ҳолатдаги ионларига ва фосфорит миқдорининг ўзгаришига боғлиқлиги исботланди.   

Фаоллаштирилган фосфорит таркибининг кимёвий тахлили натижалари нитрат мочевинанинг кучли кислотали мухити, яъни рН=0,5–1,0 эритмаси таъсирида хом ашё деярли тўлиқ парчаланиши кўрсатади. Жумладан, нитрат  мочевинанинг 2 % дан 20 % гача бўлган эритмалари таъсирида 2 г бойитилмаган фосфорит унининг фаоллашиш даражаси 76 % дан 96 % гача, паст сифатли фосфоритда 64,8 % дан 94,2 % гача ва Гулиоб фосфоритида эса бу кўрсаткичлар 42 % дан 85 % гача ўзгаради. Нитрат мочевина таъсирида фосфоритларнинг фаоллашиш жараёнига ўхшаш боғлиқликлар аммонийнинг сульфат, нитрат ва хлорид тузлари, моноаммонийфосфат, калий хлорид ва карбамид каби туз эритмаларида ҳам аниқланди. 

Паст сифатли фосфатларнинг минерал тузлар иштирокида фаоллашиш жараёнининг илмий изланиш натижалари шуни кўрсатдики, Марказий Қизилқум ва Гулиоб фосфоритларининг парчаланиш даражаси туз эритмаларининг мухитига боғлиқ. Эритма мухити қанчалик нордон, яъни рН<7 кислотали бўлса, фосфоритларнинг парчаланиш даражаси шунчалик юқори бўлади. 

Олиб борилган илмий тажрибалар натижасида тузларнинг қуйидаги фаоллаштирувчи қатори тузилди.

Нитрат мочевина > аммоний сульфат > моноаммонийфосфат > аммоний нитрат > аммоний хлорид > калий хлорид > мочевина.

Паст сифатли фосфоритлар ва минерал тузлар ёрдамида таркибида озиқа элементлари керакли нисбат ва миқдорда бўлган ва қишлоқ хўжалик талабига мос келадиган янги навли мураккаб ўғитлар тайёрлаш мумкин. Шунингдек, фаоллаштиришнинг бу усулини маҳаллий хом ашёлардан жойларда катта сарф харажатсиз ташкиллаштиришга имкон беради. Фосфоритларни минерал тузлар таъсирида фаоллаштириб, уларни таркибида ўсимлик ўзлаштирувчан ва сувда эрувчан фосфор қисмини ҳосил бўлиши натижасида хом ашёни парчалаш учун зарур бўлган кислотани сарф миқдори тежалади. 

ЎзРҚСХВ қошидаги Ўзбекистон пахтачилик илмий–тадқиқот институти, ЎзРФА Умумий ва ноорганик кимё институти трофология лабараторияларида ўтказилган агрокимёвий синов натижалари фосфоритларни минерал тузлар ёрдамида фаоллаштириб олинган фосфорли ўғитларнинг  янги намуналари ўз самарадорлиги бўйича маълум стандарт ўғитлардан қолишмаслигини исботлади.

ОДДИЙ СУПЕРФОСФАТНИНГ ИШЛАБ ЧИҚАРИШ ТЕХНОЛОГИЯСИ

Оддий суперфосфатнинг  физик кимёвий хоссалари. Кимё саноатида ишлаб чиқарилаётган фосфорли ўғитлар қишлоқ хўжалигида ўсимликларни  ривожланишида  ва  ҳосилдорлигини оширишда катта рол ўйнайди. Фосфорли ўғитларга: оддий, қўш ва аммонийлашган суперфосфатлар ва бошқа ўғитлар мисол бўла олади. 
Оддий суперфосфат кул ранг кўринишида бўлиб, кукун ёки донадор ҳолда ишлаб чиқарилади. Кукун ҳолидаги оддий суперфосфат гигроскопик хусусиятига эга. Оддий суперфосфат асосан табиий фосфатлар, яъни аппатит ёки фосфорит унини сульфат кислота билан парчалаб олинади. Олинган суперфосфат бир неча қаттиқ фазалардан ва унга ютилган суюқ фазалардан иборат бўлади. Қаттиқ фазада Са, Mg, Fe, Al фосфатлари ва СаS04 ∙ 0,5Н20 кристаллогидрат кўринишида бўлади. Суюқ фазада эса тўйинган монокальций фосфат ва S, Fe, Al, F ионлари фосфат кислота таркибида бўлади. Қаттиқ фаза таркибининг 65–70 % меъёридан 50–55 % миқдорини кальций сульфат ташкил қилади. 
Оддий суперфосфат олиш жараёни икки босқичда боради. Биринчи босқичда фосфат кислотаси ҳосил бўлади:               

Ca5F(PО4)3 + 5H2SО4 + 2,5H2О = ЗH3PО4 + 5CaSО4  ∙ 0.5H2О + HF
бу реакция, 20–40 минут давом этиб, кальций сульфат чўкмага тушади ва бир неча минутдан сўнг ангидридга айланади. Бу жараён суперфосфат камерасида олиб борилади. 110–120 0С ҳароратда сульфат кислота тўлиқ сарфланиб бўлганидан сўнг жараённинг иккинчи босқичи бошланади:

Са5F(РО4)3 + 7Н3РО4 + 5Н2О = 5Са(Н2РО4) ∙ Н2О + НF
Биринчи босқичда 70% аппатит сарфланади. Жараённи умумий ҳолда қўйидаги  кўринишда ёзиш ҳаи мумкин:
2Са5F(РО4)3 + 7Н2SО4 + ЗН2О = 3Cа(Н2РО4) ∙ Н2О + 7СаSО4 + 2НF

Оддий суперфосфат таркибида 14–21% озуқа моддаси (Р205) бўлади. Суперфосфат кесак ҳолида бир–бирига ёпишган бўлганлиги учун ҳам қишлоқ хўжалигида ишлатишда механик усулларни қўллашга тўғри келади. Тайёр маҳсулотга оз миқдорда майдаланган охактош ёки бор қўшилади                (сабаби ортиқча кислоталигини нейтраллашдир). Оддий суперфосфат ишлаб чиқаришда 68% ли  сульфат кислотадан фойдаланилади. Бундан ташқари табиий фосфатлардан олинган фтораппатитдан ҳам кенг фойдаланилади. Фосфорит уни Са10(Р04)6 ∙ [(ОН)F]2 табиий фосфорни майдалаб олинади. Фосфорит уни уч хил навларда ишлаб чиқарилади. Биринчи навида 29±1 %, иккинчи навида                     23 ± 1 %, учинчи навида эса 20 ± 1 %  Р205 бўлади, таркибидаги намлик миқдори 1,5 % дан ошмаслиги керак. Қоратоғ фосфоритидан олинган кукун ҳолидаги суперфосфат таркиби қуйидагича: 27,5 %  Р205, 6,6 % СО2, 2,5 % R2О3. Саноатда суперфосфат ишлаб чиқариш учун 68 % ли сульфат кислота ишлатилади, хом ашёни парчаланиши 64 соат ичида 90% ни ташкил этади. Ҳосил бўлган маҳсулот омборда етилтирилади (2–3 хафта давомида). Етилтирилиш давомида ажралиб чиққан водород фторид гази тутиб қолинади ва у қайта ишлашга жўнатилади.

Фосфорли ўғитларни ишлаб чиқариш учун хом ашё сифатида табиий фосфат ва таркибида фосфор тутган рудалар қўлланилади. Саноатда ишла-тилиши бўйича табиий фосфатлар иккига: аппатитлар ва фосфоритларга бўлинади. Фосфор асосан сувда эримайдиган фтораппатит Са5(Р04)ЗF таркибида бўлади. Назарий жиҳатдан фтораппатит таркибида Р2О5 ни миқдори 39,4% дан кам бўлмаслиги керак. Аппатитларни туғма кони ҳам учрайди                           (саноат аҳамиятига эга бўлганлари).

Қуйида туғма ва табиий фосфатларнинг таркиби келтирилган.

Туғма ва табиий фосфатларнинг таркиби

  16-жадвал 
	ФОСФАТЛАР


	ТАРКИБИ

	
	Р2О5
	СаО
	МgО
	Fе2О3+Аl2О3
	F
	Эримайдиган қолдиқ

	Аппатит кон.

Фосфоритлар
	39,4
	52,0
	0,2 га ча
	   0,6+1,2
	3,1 гача
	   1,5 гача

	Бойитилмаган коротоғ
	27,5
	43,7
	4,11 гача
	      2,6
	2,8 гача
	   13 гача

	Коротоғ флотацион концентрати
	29,5
	41,4
	2,1
	      2,2
	2,9
	   13

	Вятка ювиш фос-фарити
	25 гача
	39,5 гача
	0,8
	     6,6-9,0
	3,0 гача
	   15,6

	Егоровский ювилган фосфорити
	23,3 гача
	35,5 гача
	-
	   10,2-11,6
	2,6 гача
	   6,4 гача

	Эстония кон. бир.
	26,0 гача
	37,5 гача
	-
	     3,2-3,9
	2,3
	   20

	Флотацион
	32,2
	46,4
	0,8
	   2,9 (Аl2О3)
	2,4
	   6,3

	Актюбинск кон.
	19,1
	31,5
	0,6
	      4,7
	2,5
	   32,7

	Флотацион кон.
	25,8 гача
	41,8 гача
	-
	    3,4-4,0
	3,2 гача
	   13,0


ОДДИЙ СУПЕРФОСФАТНИНГ ИШЛАБ ЧИҚАРИШ ТЕХНОЛОГИЯСИ

Суперфосфат ишлаб чиқариш қуйидаги жараёнларни ўз ичига олади:

· сульфат кислота ва фосфат хом ашё омбори;

· операция бўлими, яъни фосфатлар сульфат кислота билан парчаланади (фторидли газлардан тозаланади);

· суперфосфат омбори.

Аппатит концентрати вагонлардан  туширилади. Сўнгра сарф бункери ва дозатор бункерига юборилади. У ерда сульфат кислота сув билан аралаштирилади, бунда аралашма концентрацияси кислотанинг зичлиги орқали ўлчаб турилади. Аппатитни сульфат кислота билан вертикал уч ёки тўрт камерали аралаштиргич ёрдамида 5–7 минут аралаштирилади. Сўнгра суспензия суперфосфат камерасига оқиб ўтади. Камера 1–2 соат ичида бир марта айланади. Камерада фрезер (кесгич) ўрнатилган бўлиб, 5–25мм қалинликда кесади. Кесилган суперфосфат транспортёр орқали омборга юборилади. Камеранинг диаметри D = 7,1 м; баландлиги Н = 2,9 м; айланишлар сони 80–90 айл/мин; унумдорлиги 40–50 т/соат.

Реакция натижасида ажралган газлар камера қопқоғидаги тешик орқа​ли абсорбция системасига юборилади. Омборга суперфосфатни беришдан олдин совутилади. Совутиш горизонтал барабанда амалга оширилади. Бунда куракчалар ёрдамида майда бўлакларга бўлинади ва 70–8О 0С ҳароратдан        30–60 0С ҳароратгача совутилади. Суперфосфат омборда бир жойдан иккинчи жойга кран ёрдамида олинади ва етилтирилади. Етилтириш учун 2–3 хафта керак бўлади. Унумдорлиги 1000–3000 т/кун. 

Расм. 11.1. Суперфосфат ишлаб чиқаришнинг технологик тасвири.

1 - аппатит концентрати учун транспортёр, 2 - бункер, 3 - шнекли таъминлагич, 4 - чўмичли элеватор,                   5,9 - шнеклар, 6 - ортиқча аппатит концентрати учун қайтарувчи шнек, 7 - дозатор бункер, 8 - дозатор,                 10 - аралаштиргич, 11 -  назорат тарози, 12 - назорат тарозилар бункери, 13 - сульфат кислота резервуарлари,      14 - кислота учун марказдан қочма насос, 15 - кислота учун напор идиши, 16 - кислота аралаштиргич, 17 - сув учун напор идиш, 18 - азот оксидлари учун газ ажраткич, 19 - кислота учун концентратомер, 20 - кислота учун сарф ўлчагич, 21 - суперфосфат камераси, 22 - фрезер, 23 - суперфосфат учун транспортёр, 24 - суперфосфатни омборга ташлаш мосламаси.

1 т кукун ҳолдаги суперфосфат олиш учун 0,53–0,55 тонна аппатит концентранти ва  0,37–0,38 тонна сульфат кислота (100 %) сарфланади.

Қуйида (расм 11.2) донадор ҳолидаги суперфосфат ишлаб чиқаришнинг технологик тасвири баёни билан келтирилган.

Ҳозирги пайтда суперфосфат донадор ҳолда ишлаб чиқарилмоқда. Қуритилган суперфосфатни фракциялаш аммонизатор-грануляторда амалга оширилади. Бундай суперфосфат ёпишиб қолмайди, намлиги кам ва                        Р2О5 миқдори кўп. Доналарни тупроққа солганда сувида секин эриши натижасида ўсимликни Р2О5 миқдорини ўзлаштириши ошади. Донадор суперфосфат ишлаб чиқариш қўйидагича; суперфосфат ва нейтралловчи қўшимча бункерлар орқали дозатор ёрдамида лента орқали майдалагичда майдалана-ди ва аралаштирилади. Сўнгра элеватор орқали транспортерга ва грануляторга бери​лади. Гранулятор айланувчи барабан бўлиб, намланган кукун ҳолдаги суперфосфатни донадор ҳолига айлантиради. Суперфосфатни 16 % гача намлаш учун гранулятордаги форсунка орқали сув сочиб берилади. 

Расм.11.2. Донадор ҳолдаги суперфосфат ишлаб чиқаришнинг технологик тасвири.
1 - грейфер, 2,3,9 - бункерлар, 4,5 - таъминлагичлар, 6,19 - ҳаво ёрдамида майдалагич, 7,20 - валли майдалагич, 8,10,22,24,25 - лентали транспортёрлар, 11 - донадорлаш қурилмаси, 12 - форсункалар, 13 -  қуритиш барабани, 14 - ёқиш камераси, 15 - циклон, 16 - минора, 17- вентилятор, 18 - элеватор, 21,23 - шнеклар, 26,27 - тайёр маҳсулот учун бункерлар, 28 - автоматлаштирилган тарози, 29 - қадоқлаш қурилмаси, 30 - авто юклагич. 
Грануляторларнинг ўлчамлари: диаметри D=1,4 м, узунлиги                             L=7,5 м, айланиш вақти 7,5 айл/мин. Ҳосил бўлган нам донадор ҳолдаги суперфосфат қуритиш барабанига берилади. Қуритиш барабанинг диаметри               D = 2,2 м, узунлиги L = 14 м, айланиш вақти 5 айл/мин.

 Маҳсулот ҳарорати 95 0С дан ошмаслиги керак. Ёқилғи газлар қуритиш барабанига 600 0С ҳароратда киради, у ердан 100–1200 0С ҳароратда чиқади. Қуритиш барабанида маҳсулот 3–5 % намликкача қуритилади. Қуритилган маҳсулот элева​тор орқали грохот (ҳаво ёрдамида майдалагич) га берилади, у ерда фракцияларга ажратилади. Ўлчами 4 мм дан каттаси майдалагичда майдалаб транспартер орқали элеваторга қайтарилади, 2–4 мм. лиси транспортер орқали тайёр маҳсулотлар бункерига берилади. Майда фракциялар эса ретур транспартёр орқали суперфосфатни донадорлашдан олдин қўшилади. Тайёр маҳсулотлар бункердан вагонларга ёки қадоқлашга юборилади.

АММОНИЙЛАШГАН СУПЕРФОСФАТ ИШЛАБ ЧИҚАРИШ

Суперфосфат сифатини яхшилаш усулларидан бири бу аммонизациялаш, яъни эркин фосфат кислотани аммиак билан нейтраллашдир. Аммонийлашган суперфосфат ёпишқоқ ва гигроскопик бўлмаган қуриқ кукундир. 

Эркин фосфат кислотани газ ҳолдаги аммиак билан нейтраллашда аввал моноаммоний фосфат ҳосил бўлади:
НЗР04 + NH3 = NH4Н2Р04

Нейтрализация натижасда ажралган иссиклик 80–90 0С ҳароратгача ортади ва маҳсулотни намлиги 4–5 % га камаяди. Сувда эрийдиган Р2О5 нинг миқдори бу ҳолатда камаймайди.

Расм.11.3. Аммонийлашган суперфосфат ишлаб чиқаришнинг технологик тасвири.
1 - абсорбцион минора, 2 - вентилятор, 3 - аммонизатор, 4 - транспортёр, 5 - ажратгич, 6 - кран (чўмичли),              7 - бункер, 8 - темир йўл вагони, 9 - қоп юклаш машинаси, 10 - автоматлаштирилган тарози, 11- тўхмоқли майдалагич, 12 - ҳаво ёрдамида майдалагич (грохот), 13 - эливатор.

Юқорида аммонизация қилиш натижасила, аммоний фосфат ҳосил бўлади, бу эса СаSО4 билан бирикиб моно ва дикальций фосфатларни (бирламчи ва иккиламчи ) ҳосил қилади:
НЗРО​4+ 2NH3  = (NH4)2HРО4
(NH4)2HРО4+CaSО4 = СаНРО4+(NH4)2SО4
Са(Н2РО4)2 (Н2О+СаSО4+2NH3 = 2CaHРО4+(NH4)2SО4+H2О

Аммонизация жараёни давом эттирилса, дикальций фосфат ўсимликларда қийин ўзлаштириладиган  три (учламчи) кальцийфосфат формасига айланади:

2СаНРО4+CaSО4+2NH3 = Ca3(РО4)2+(NH4)2SО4

Ишлаб чиқаришда таркибида юқори миқдордаги азот бўлган аммонийлашган суперфосфат олиш учун суюқ аммиакатлар, яъни аммонийли селитра ёки карбамид эритмалар ишлатилади. Аммиак миқдори суперфосфат оғирлигига нисбатан 2 % ва ютилиш даражаси 97–99 % ни ташкил қилади.

Суперфосфат аммонийлаштирилган омборга юборилади, у ерда  3–4 кун, 28–32 0С ҳароратгача грейфер крани ёрдамида 3–4 марта аралаштирилиб совутилади.

Аммиакдан фойдаланиш 93–96 % ни ташкил этади. Таркибида 5–8 г/м3  аммиак бўлган чиқинди газ аммонизатордан абсорберга юборилади. Ҳосил бўлган аммиакли сув (2–2,5 % NH3) суперфосфат ишлаб чиқаришда ишлатиладиган K2S04 ra қўшиш учун юборилади.

1 т аммонийлашган суперфосфат олиш учун 1,02 т суперфосфат ва 190 кг аммиак сарф бўлади.

НАЗОРАТ САВОЛЛАРИ
1.Суперфосфат учун асосий хом ашё нима?

2.Суперфосфатлар олишда қандай чиқиндилар чиқади?

3.Суперфосфат таркибида неча фоиз  Р2О5 бор?

4.Суперфосфат қайси қурилмада ҳосил бўлади?

5.Суперфосфат ишлаб чиқарувчи айланувчи барабанни вазифаси нимадан иборат?

6.Суперфосфат қуритишда иситувчи агент сифатида қандай моддалар ишлатилади?

7.Нима сабабдан аммонийлашган суперфосфат ишлаб чиқарилади?

8.Суперфосфат ишлаб чиқаришда  фтор бирикмаларидан қандай тозаланади?

9.Суперфосфат сифатини яхшилаш учун  нима қилиш керак?

10.Суперфосфат қандай ерларга солинади?

ҚЎШ ВА БОЙИТИЛГАН СУПЕРФОСФАТЛАР.

Таянч  сўзлар ва иборалар: хоссаси, хом ашё, реакция, ишлатилиши, олиниши, кислота, таркиби, донадорлаш, тасвири, усуллари, барабан. 

УМУМИЙ ТУШУНЧАЛАР

Табиий фосфатларни фосфат кислотаси билан парчалаш натижасида қўш суперфосфатлар ҳосил бўлади. Қўш суперфосфатларни оддий суперфосфатлардан фарқи шундаки, оддий суперфосфатларда фосфорли бирикмалар (монокальций фосфат ва бироз миқдорда реакцияга киришмаган фосфат кислотаси) мавжуд. Қўш суперфосфатни экстракцион фосфат кислотаси билан ишлаб чиқарилганда табиий фосфат икки қисмга парчаланади: 

· фосфат кислотасини олиш учун сульфат кислота билан парчаланади;

· қўш суперфосфат олиш учун фосфат кислотаси билан парчаланади.

Қўш суперфосфат таркибида оддий суперфосфатга нисбатан фосфат ангидрид (Р2О5) миқдори 2–3 марта кўп, яъни 40–55 % ва унинг миқдори хом ашёни сифатига ҳам боғлиқдир. Фосфат ангидридининг умумий миқдори           45–56 %, сувда эрийдиган фосфат ангидридни миқдори 38–42 % ва эркин ҳолатда фосфат ангидриднинг миқдори эса 1,5–5 % ни ташкил этади.

Табиий фосфатни сульфат кислота ва фосфат кислота аралашмаси билан парчаланганда таркибида 23–34 % ли ўзлаштириладиган фосфат ангидриди бор ўғит ҳосил бўлади ва у бойитилган суперфосфат деб аталади.

Концентрланган бу суперфосфатлар нейтралланган донадор ва аммонийлашган ҳолатида бўлади. 

ИШЛАБ ЧИҚАРИШНИНГ ФИЗИК КИМЁВИЙ АСОСЛАРИ

Фосфатларнинг фосфат кислотаси  билан парчаланиш реакцияси қуйидагича:

Са5 (РО4)3F+7H3РО4+5H2О=5Ca(H2РО4)2 ( H2О+HF
СаMg(СОЗ)2+4НЗРО4=Са(Н2РО4)2(Н2О + Mg(H2РО4)2(Н2О+2СО2
R2О3+2H3РО4+H2О=2[RРО4 ( 2H2О]
Табиий фосфат билан фосфат кислота  аралашмаси суюқ муҳитда боради ва реакция давомида эрувчан моддалар ҳосил бўлади. Кейинчалик жараён реакторларда олиб борилади. Фосфат кислота қанча кўп бўлса, табиий фосфатни парчаланиш тезлиги шунча юқори бўлади. Жараённинг биринчи босқичи тез бориб, вақт ўтиши билан камаяди, чунки фосфат кислота нейтралланган сари суюқликнинг активлиги сусаяди ва суюқлик монокальций фосфат бирикмаси билан тўйинганда реакция тезлиги йўқолади. Саноатда биринчи босқич 5–10 минут давомида олиб борилади. Иккинчи босқичда кальцийфосфатнинг кристаллогидрати ҳосил бўлади. Кристаллар аппатит ёки фосфат заррачаларининг ташқи қатламини ўраб олади ва Н+ ионларини заррачаларга етиб боришини қийинлаштиради. Натижада жараён тезлиги яна ҳам секинлашади. 

Кристаллизация тезлиги фосфат кислотанинг бошланғич концентрациясига боғлиқ. Жараёнинг биринчи босқичида парчаланиш юқори даражада бўлиши учун фосфат кислотанинг бошланғич концентрацияси юқори бўлиши ва босқич охирида тўйинган эритма олиниши керак. Масалан, аппатитни максимал  даражада парчаланиши учун суюқ фаза 75 0С ҳароратда бўлиши керак. Аппатитнинг иккинчи босқич жараёнида фосфат ангидриднинг эритмадаги концентрацияси қўйидагича: 40 0С ҳароратда 48,3 %, 75 0С ҳароратда эса 45–49 % га тенг. Ҳарорат ортиши билан диффузия тезлашади ва Н+ ионларининг аппатитгa таъсири ҳам ортади, лекин кислотанинг концентрацияси камайган сари Н+ ионларининг концентрацияси ҳам камаяди.

Биринчи ва иккинчи босқичларнинг оптимал шароитлари шундаки, фосфат кислота концентрацияси ҳар бир босқич учун ҳар хил бўлиши керак:

I – босқич кичик концентрацияда; II – босқич юқори концентрацияда.

Қўш суперфосфатни камера усули билан ишлаб чиқариш жараёни-нинг иккинчи босқичи учун 50–57 % ли фосфат ангидриди ишлатилади.

Агар 55 % ли фосфат ангидридни фосфат кислотасига биринчи босқичда ишлатилса, 75–100 0С ҳароратда хом ашёнинг парчаланиши 10 % дан ошмайди.

Суюқ фазанинг мавжудлиги парчаланиш юқори тезликда эритилиши лозимлигини кўрсатади. Аппатитнинг 60 % парчаланганда суперфосфатли суюқлик қота бошлайди ва реакция тезлиги камаяди. Кейинги парчаланиш жараёни эса кўп вақт талаб қилмайди (15–30 мин.). Бу вақт ичида парчаланиш даражаси 70–80 % га етади.

Қоратоғ фосфатларини парчалаётганда таркибида 45–50 % фосфат ангидрид билан кислота ишлатилади. Камерасиз ишлаб чиқаришда парчаланиш икки босқичда олиб борилиб, биринчи босқичда 28–40 % фосфат ангидрид билан фосфат кислота  ишлатилади, ҳарорати эса 50–100 0С. Жараёнда реакция тезлиги юқори ва парчаланиш даражаси ҳам катта бўлади.

Қўш суперфосфатни камера усули билан ишлаб чиқариш оддий суперфосфат ишлаб чиқаришга ўхшайди.

Қуйида камерали усул билан донадор қўш суперфосфат ишлаб чиқаришнинг технологик тасвири баёни билан келтирилган.

Расм.12.1. Камерали усул билан донадор ҳолидаги қўш суперфосфат ишлаб чиқаришнинг технологик тасвири.
1 - идиш, 2 - насос, 3 - дозатор, 4 - сарф ўлчагич, 5 - аралаштиргич, 6 - суперфосфат камераси, 7 - транспортёр,             9 - эливатор, 10 - донадорлаш барабани, 11 - қуритиш барабани, 12 - вентиляторлар, 13 - топка, 14 - ҳаво ёрдамида майдалагич, 15 - майдалагич, 16 - аммонизатор, 17 - мавхум қайнаш совутгичи.

Аппатит концентрланган (54 % ли) фосфат кислотаси билан аралаштиради. Уни камерага беришдан олдин бир оз миқдорда (3 % аппатит оғирлигидан) охактош аралаштирилади. Камерада охак фосфат кислотаси билан реакцияга киришади ва углерод (IV)–оксиди ҳосил бўлади. Углерод (IV)–оксиди масса ичидан ўтиб уни ғовак қилади. Натижада фрезерда қирқилган масса осонгина трансорпортёрга туширилади ва омборларга берилади. Етилтириш жараёнида тайёр маҳсулотдаги қолдиқ фосфат кислота охак билан нейтралланади ва донадорлаштирилади. Шу усул билан олинган маҳсулот таркибида 47–48 % ўзлаштириладиган фосфат ангидрид бор. Бу усулнинг асосий камчилиги концентрланган фосфат кислота ишлатилишидир. Яна бир камчилиги маҳсулотни омборларда узоқ вақт етилтирилишидир. Бу эса катта хажмдаги омборларни қуриш ва маҳсулотни қайта–қайта аралаштириб туришни талаб қилади. Бундан ташқари омборда сақланиш даврида заҳарли газлар (F, СО2) ажралиб чиқади. 

Қўш суперфосфатни узлуксиз усулда ишлаб чиқарилади. Аппатит ёки фосфорит реакторда экстракцион фосфат кислота билан узлуксиз парчаланади. Реакторларда суюқланма ҳар доим аралаштириб турилади. Реакторларда          90–950С ҳароратни ушлаб туриш учун буғ билан иситилиб турилади. Ҳосил бўлган суюқланма қуритиш барабанида қуритилади.

 Қуритиш қурилмаидан кейин маҳсулот маҳсус элакдан ўтказилади. Фракцияларнинг ўртача размерли қисмининнг кўп қисми нейтрализаторларга жўнатилади ва охак билан нейтраланади ва омборга берилади.

Ўртача фракциянинг қолган қисми майда фракциялар билан бирга ретур ҳисобида реакторлардан кейинги суюқланмага аралаштирилади.

Бу технологиянинг асосий камчилиги, маҳсулотнинг биринчи қисми ретур ҳисобида орқага қайтарилади. Бу электр энергия кўп сарфланишига олиб келади. 

Аппатит фосфоритга қараганда фосфат кислота билан қийин парча-ланади. Ишлаб чиқариш жараёнида парчалашни тезлаштириш учун фосфат кислота бироз сульфат кислота билан аралаштирилади, бу эса кальцийни кальций сульфат тарзида чўктирилишига олиб келади. Ҳосил бўлган маҳсулот таркибида 42–43 %  ли ўзлаштириладиган фосфат ангидрид бор.

Аппатитни камера усулида қайта ишлаб қўш суперфосфат олишда фосфат кислотанинг биринчи қисми хлорид ёки нитрат кислота билан аралашса, парчаланиш жараёни тезлашади. Бунинг сабаби нитрат кислота  ва хлорид кислоталар фосфат кислота қараганда кам диссосацияланади:

Ca5 F(РО4)3+10 HNО3 = 5Ca(NО3)2+3H3РО4+HF
Кальций нитрат паст ҳароратда ва фосфат ангидриднинг паст концентрациясида турғундир.

Мисол учун: 25 0С ҳароратда фосфат ангидрид концентрацияси 36 % дан паст бўлса, кальций нитрат турғундир. 50 0С ҳароратда фосфат ангидрид 29 %  дан  ошмаслиги керак.

5Ca(NО3)2 +  10H3РО4 = 5Ca(H​2РО4)2 +  10HNО3
Рекция бўйича нитрат кислота  тўлиқ қайтарилади. Камерада ёки реакторлардан ажралган бу кислота алоҳида ажратиб яна қайта системага берилади. Бу усулнинг яхшилиги шундаки, нитрат кислота ишлатилганда аппатит тез ва тўлиқ парчаланади. Бу усул билан саноатда ўғит ишлаб чиқариш хом ашё ҳаражати ва таннархи камаяди.

Фторсизлантирилган фосфатлар асосан озиқа воситаси сифатида ишлатилади. Булардан ноқоратупрок зоналарида узоқ муддатга таъсир қилувчи ўғит сифатида ҳам фойдаланиш мумкин.

Бу жараён айланувчан барабан, циклон, конвертор печларида амалга оширалади. Ёқилғи сифатида табиий газ ёки мазут ишлатилади.

МДХ да фосфатларни фторсизлантириш SiО2 да ёки SiО2 сиз ва                    CaО : Р2О5 = 3 : 1 нисбатда фторсиз фосфат кислота билан намлаб олинади. Фосфат кислота  иштирокида ҳарорат 1380 - 14200C гача пасаяди;

3Са5(РО4)3 F+H3РО4 = 5Са3(РО4)2 + 3HF
Бу жараён айланувчи печларда 1250–1300 0C ҳароратда, цик​лон ёки конверторда 1500–1600 0C ҳароратда олиб борилади.

Дигидрат гидрофосфат кальций саноатда ва қишлоқ хўжалигида дикальций фосфат (преципитат) деб аталиб, фосфор кислотали эритмаларни гидроксид ва кальций карбонат ёрдамида чўктириб олинади. Кальцийгидрофосфат таркибида 52,17 % Р2О5, дигидрофосфат СаНРО4 · 2Н2О  41,25 % Р2О5 бор. Дикальций фосфатда эса 43–47 %  Р2О5 бор. Физик хоссалари жуда яхши. Дикальций  фос​фат ўсимлик учун қулай ўғит бўлса ҳам уни ўғит сифатида кам ишлаб чиқарилади. Чунки фосфат кислотадан қўш суперфосфат ишлаб чиқариш мақсадга мувофиқ ва фойдаси катта. Преципитат фосфат кислота эритмасига Са(ОН)2 ёки охак тош суспензияси (бор), таъсир  эттирилиб монокальций  фосфат олинади:

Са(ОН)2+2НЗР04 =Са(Н2РО4)2 + 2Н2О

СаСОЗ+2НЗРО4 = Са(Н2РО4)2+СО2+Н2О

Кучсиз ишқорли муҳитдан фосфат кислота билан нейтралланса, моно​кальций фосфат парчаланиб дикальций фосфат чўкмага тушади. Бундан ташқари монокальций фосфатга оҳак тош қўшилади:

Са(ОН)2+Са(Н2РО4)2+2Н2О=2[СаНРО4(2Н2О]

СаСОЗ+Са(Н2РО4)2+ЗН2О=2[СаНРО4(2Н2О]+СО2
Дикальций фосфатни 175 0C ҳароратгача қиздирилса, дифосфат кальций (2СаHР04=Са2Р2О7+Н2О) ҳосил бўлиб, фосфат ангидрид қийин ўзлаштириладиган ҳолатда бўлади.

НАЗОРАТ САВОЛЛАРИ
1. Қўшсуперфосфат деб нимага айтилади?

2. Оддий ва қўш суперфосфат орасида қандай фарқ бор?

3. Қўшсуперфосфат асосан қандай усулда ишлаб чиқарилади?

4. Қўшсуперфосфат таркибида неча фоиз фосфат ангидрид бор?

5. Қўшсуперфосфат ишлаб чиқаришда фтор аппатитлар қандай моддалар ёрдамида парчаланади?

6. Қўшсуперфосфат таркибига неча фоиз оҳак қўшилади?

7. Бойитилган  суперфосфат нимага айтилади?

8. Аппатитнинг камера усулида қайта ишлаб қўшсуперфосфат олиш афзаллиги нимадан иборат?

9. Реактордаги ҳароратни  нима ҳисобига  ушлаб турилади?

10. Қоратоғ фосфоритларни парчалаётганда неча фоизли кислота ишлатилади?

КАЛЬЦИЙ ФОСФАТЛИ ОЗУҚА ЎҒИТЛАР ИШЛАБ ЧИҚАРИШ

Таянч сўзлар ва иборалар: Хоссаси, ишлатилиши, хом ашё, таркиби, гигроскоплиги, усуллари, технологик тасвири, донадорлаш, аммонизациялаш,  аралаштиргач.  

УМУМИЙ ТУШУНЧАЛАР

Кальций, натрий, аммонийли фосфатлар бошқа минерал тузлар каби ҳайвонлар учун қўшимча ем сифатида ишлатилади. Табиий емларга фосфор етишмаганда фосфатлар қўшилади. Бу эса ҳайвонни гўштини сифатини, сутнинг ёғлиқлигини оширади.

Фосфатли емлар ўғитлардан нафақат фойдали балки зарарли, яъни фтор бирикмалари ва оғир метал бирикмалари билан фарқ қилади. Бу аралашмалар нормадан ошмаслиги керак. Шунинг учун минерал ёки табиий фосфатлар фторсизланиб қолади. Фосфатли емлар ҳайвонларда яхши ҳазм бўлиши учун– улар сувда яхши ва кучсиз кислоталарда яхши эриши керак (0,4 % ли хлорид кислотасида эриса, яроқли ҳисобланади).
СНГ миқёсида минерал емлар сифатида кўпроқ кальций фосфатлар фторсизланган трифосфат, мона ва дикальций фосфат (преципи​тат), суяк уни, карбамид фосфати, моно–диаммофос, моно–динатрий фосфатлар ишлатилади. Суяк уни ёғсизлантирилади, буғ ёрдамида органик бирикмалар йўқотилади ва майдалаб ишлатилади. Унинг таркибида камида 30 % Р205 ва 40 % СаО бўлади (фосфор миқдори бўлмаслиги керак).

Табиий фосфатларни термик қайта  ишлаб  фторсиз фосфатлар олинади. Бу жараён сув буғи иштирокида боради:

Са5(РО4)3F+H20 = Са5(Р04)3(ОН)+HF
Бу жараён 1400–1500 0C ҳароратда бориб, гидрооксид аппатит ҳосил бўлади  сўнгра парчаланади:

2Са5(РО4)3(ОН)=2СаЗ(Р04)2+4СаО(P205+Н20

Кальций фосфат - L ва В формада бўлиб, L формаси ўзлаштирувчи ҳисобланади. Кальций фосфат L формадан В формага ўтишдаги ҳарорати                 1180 0С га тенг. Кремнизем иштирокида L дан В формага ўтиш секинлашади реакция тенгламаси қуйидагича:

2Са5(РО4)3(ОН)+0,5Si02(3Саз(Р04)2+0,5Са2Si04+H20

Аппатитни гидротермик парчалаш жараёни суммар ҳолда  қуйидагича бўлади:

2nСа5(P04)3F+ mSi02+nH20=10nCaO(ЗnР205(nSi02+2nHF

Айланувчи печнинг диаметри D=3,2 м, узунлиги L=100 м. Печкадан чиқаётган клинкер доналари 70–80 0С ҳароратгача совутилади, Сўнгра майдаланади. Печкадан чиқаётган газлар буғли утилизатор қозонида совутилади. Циклонда қаттиқ заррачалар тутиб қолинади, майда ҳолидагилари эса фтор бирикмаларидан тозалаш учун абсарцион калоннасига берилади. Фторсизлантириш даражаси 94–96 % ни ташкил этади. 

Печкани аппатит концентрациясини фторсизлантиришдаги солиштир-ма унумдорлиги 7,2 кг (м3 (соат) ни ташкил этади.

ФТОРСИЗЛАНГАН ФОСФАТЛАР ИШЛАБ ЧИҚАРИШ

Табиий фосфатлардан ўғит ишлаб чиқаришда ажралган чиқинди фторли газлар фторли бирикмалар олишда асосий хом ашё ҳисобланади. Фосфатларда 20–30 % фтор мавжуд–фосфатларни қайта ишлаганда 15 % утилизация қилинади. Бошқа ишлаб чиқаришлардан эса 60 % гача фтор утилизация қилинади.

Фтор олиш учун асосий хом ашё кальций фториддир. Жаҳон миқё-сида заҳира фторит рудаларида l0 %, фосфатларда эса 90 % ни ташкил қилади. Кимё саноатида фтор элементи ва унинг бирикмалари ишлаб чиқарилади. Фторид ва фторосиликат эритмалари заҳарлидир.

 Натрий  фторид, натрий фторосиликат қанд лавлаги, сабзавотлар ва зарар курандаларига қарши курашишда кенг ишлатилади. Фтор бирикмалари металлургия – атом энергетикасида, тўқимачилик саноатида, қурилиш материаллари ишлаб чиқариш ва бошқа саноатларида ҳам ишлатилади. 

Водород фторид – фторопласт, фтороорганик бирикмалар, яъни диэлектриклар, иссиқлик ташувчи агент, ўт ўчириш воситаларида ҳам кенг ишлатилади.

Фосфатлардан фосфорли ўғитлар ишлаб чиқаришда фтор бирик-малари атмосферага, табиий сувларга, тўпроққа, ўсимликка ва ҳайвонларга таъсир қилади. Ҳозирги вақтда ўғит таркибидаги 1 т фосфат билан бирга 130 кг кредитис, 80 кг аммофосга–2000 кг фтор тўғри келади. Шунинг учун фторсиз ўғит ишлаб чиқариш учун янги техник жараёнлар талаб қилинади. 
Водород фторид рангсиз бўлиб, 19,9 0С ҳароратда қайнайди, – 83,1 0С ҳароратда суюқланади. У сувда яхши эрийди. Унинг сувдаги эритмасини фторид кислотаси деб атаймиз.

Қуруқ водород фторид кўпинча элементлар ва уларнинг оксидлари билан реакцияга киришмайди, лекин намликда улар билан яхши реакцияга киришади. Фторид кислотаси шиша ва силикатни парчалайди, кремний оксиди билан осон реакцияга киришади. Фторид кислотаси терига томса куйдиради. Шунинг учун у билан ишлаганда эҳтиёт бўлиш керак. 

Натрий фторид 990 0С ҳароратда суюқланади. Натрий фторид сувдаги тўйинган эритмасида 0 0С ҳароратда 3,95 %, 94 0С ҳароратда эса 4,73 % натрий фторид бўлади. Сувда яхши эрийди. Натрий фторид газ аралашмасидан водород фторидни яхши ютиб қолади. 

Калий фторид – 856 0С ҳароратда суюқланади. Сувда яхши эрийди. 20 0С ҳароратда 47,75 %, 100 0С ҳароратда 59,83 %, 140 0С ҳароратда эса 60,5 % калий фтори бўлади. Сувдаги эритмасидан кристаллогидрат КF . 4H2О ажралади. 

Аммоний фторид суюқланишисиз хайдалади. 20 0С ҳароратда тўйинган сувдаги эритмасида 45 % аммоний фторид бўлади. 

Криолит Na3АlF6 грекча сўз бўлиб, муз тоши ҳам дейилади. Криолит    1011 0С ҳароратда суюқланади. 

 Кремний фторид рангсиз газ бўлиб, сувда яхши ютилади.

3SiF4(n+2)H20=2H2SiF6+Si02nH20

Кремний фторидни сув буғи билан 600 0С ҳароратдан 800 0С гача гидролизи чексиз даражада боради. Фторид кислотада кремний фторида эриб, кремний фторид кислотасини ҳосил қилади:

SiF4+2HF=H2SiF6
Водород фторид 99,8 % (олий) ва водород фторид 99,8 % (1–нав) пўлатли шестерналарда ташилади. Водород фторид олиш учун 220–280 0С ҳароратда майдаланган фторид 90–92 % сульфат кислота билан парчаланади: 

CaF2+Н2SО4= 2HF+СaS04
Ташқаридан қиздиришда печкадан водород фторид газ ҳолида чиқади, уни совутиб суюқ водород фторид олинади. Ички қиздиришда печкада аралашган газ чиқади, уни сув билан ювганда фторид кислотаси ҳосил бўлади. Уни тозалаш учун сода ишлатилади:

H2SiF6+NаСО3=Nа2SiF6+H2О+СО2
Тозаланган кислотадан  Al, Na, К, фторид, крилоит ва бошқалар олинади. Водород фторид олишни бошқа усули фторидни 1200 0С ҳароратдан юқори ҳароратда қиздириб, янги пирогидролиз усулда олинади: 

CaF2+SiО2+H2O = CaSiО3+2HF
Аммоний фторидни буғлатиб водород фторид олинади. Бунда 200–330 0С ҳароратда сульфат кислота билан парчаланади: 

NН4F+Н2SО4=NH4H2SО4+HF
Натрий фторида водород фторидни сода билан нейтраллаб олинади:

2HF+Na2CО3=NaF+Н2О+СО2
Энг кўп тарқалган усули гестафор кремний кислотани ва унинг тузларини қайта ишлаб олинади. Натрий фторсиликат айланувчи печларда  600–620 0С ҳароратгача қиздириб олинади:

Na2SiF6 = 2NaF+SiF4
Ажралиб чиқкан кремний фторидини сувга юттириб NaSiF6 олинади. Бу циклик тасвир бўлиб натрий фторид ишлаб чиқаришда термик усул ҳисобланади. 

Содали усул. Бу усулда натрий фторид  чиқинди газлардан олинади:

SiF4+2Na3СО3+nН2О=4NaF+SiО2nН2О+2CО2
Содали суспензия усули. Бу усулда натрий фторид аммоний фторидни  натрийли тузлар иштирокида чўктириб олинди:

2NH4F+ Na2СО3= NaF +2NH3+H2О+СО2
2NН4F+NaSО4=2NaF +(NH4)2SО4
NH4F+NaСl=NaF+ NН4Сl
Натрий фторид ажратилгандан сўнг, аммиак оҳакли сут ёрдамида иситилиб регенерация қилинади. 

Ортофосфор  кислотасининг аммонийли тузлари  аммоний фосфатлар дейилади. Булар қаторига моноаммоний фосфат (МАФ) NH4Н2Р04, диаммонийфосфат (ДАФ) (NH4)2 H2Р04 ва триаммонийфосфат (ТАФ) (NH4)3Р04 лар киради:

НЗРО4+NH3=NH4H2РО4
НЗРО4+2NH3=(NH4)2 H2РО4
H3РО4+3NH3=(NH4)3 РО4
Булар ичида знг чидамлилиги МАФ ҳисобланади. Уни 100–110 0С ҳароратгача қиздирсак, аммиак ажралиши кузатилмайди. ДАФ ни 70 0С ҳароратгача қиздирсак, аммиак ажралиб МАФ кўринишига ўтади:

(NH4)2HPО4=NH4H2PО4+NH3

ТАФ ҳавода 30–40 0С ҳароратда парчаланиб кетади. Шунинг учун у саноатда кам ишлаб чиқарилади.

МАФ ва ДАФ ларнинг гигроскоплиги кам. 20 0С ҳароратда тўйинган сувдаги эритмада 27,2 %  МАФ ёки 0,8 %  ДАФ бўлади. 

Аммонийфосфатлар қишлоқ хўжалигида ўғит сифатида кенг ишлатилади. Улар юқори концентрацияли балластсиз пирит ҳисобланади ва таркиби сувда эриган иккита озуқа злементи; азот ва фосфордан иборат.

Тоза МАФ да 12,2 % N2 61,7 % Р2О5, ДАФ да 21,2 % N2 ва 53,8 % Р2О5 бўлади. Аммоний фосфатли ўғитлар ичида кўпроқ аммофос ишлаб чиқарилади. Моноаммонийфосфат ва (10 %) диаммоний фосфат аралашмаси аммофос дейилади.

ГОСТ 18918–85 бўйича донадор аммофос икки хил маркада ишлаб чиқарилади: А маркаси аммиак ва аппатит концентратидан олинган фосфат кислотани нейтраллаб олинади. Б маркаси фосфоритлардан олинади. Доналарнинг ўлчами 1–4 мм лиги 95 % гача бўлади. Аммофосда N2 : Р2О5 лар       1 : 4 нисбатда бўлади.

Баъзан аммоний фосфатлар аралашмасига маълум бир азотли, яъни аммонийли селитра, аммоний сульфат ва бошқа ўғитлар қўшилади. Масалан, аммоний сульфат қўшилса, бундай аралашма сульфоаммофос дейилади. Термик ёки тозалаган экстракцион фосфат кислотадан олинган ДАФ – чорвачиликда  ем сифатида ишлатилади. Аммоний фосфатлар озиқ–овкат ва формацевтика саноатларида ҳам кенг ишлатилади.

Аммоний фосфатлар ишлаб чиқариш учун асосий хом-ашё аммиак ва ортофосфат кислотаси ҳисобланади. Нейтрализация жараёни иссиқлик ажралиш билан боради:

H3PО4+NH3=NH4H2PО4+147 кДЖ

H3PО4+2NH3=(NH4)2HPО4+215 кДЖ

Таркиби 40 % эксракцион кислота (29 % Р205) билан нейтрализация қилинганда 25 0С ҳароратда кристалларни чиқиши унча юқори эмас, концентрланган 75 % ли фосфат кислота (54 % Р2О5) билан нейтрализация қилинганда аралашмани ҳарорати 75 0С дан юқори бўлганда ҳам қаттиқ фазанинг чиқиш унуми юқори бўлади.

Фосфат кислота билан аммонизацияланганда, таркибида аммоний фосфат кристаллари, эркин фосфат кислота, сув ва чўккан аралашмалар бўлган нордон суспензия ҳосил бўлади.

Аммиакнинг ютилиши ва ҳароратнинг ортиши билан суспензиянинг миқдори ва таркиби, яъни унинг хоссаси рН кўрсаткичи, қаттиқ фазанинг эриши, қовушқоқлиги ва бошқа хоссалари доимий ўзгариб туради.

Суспензия таркибини ўзгариши уларнинг суюқ фазадаги қайнаш ҳароратига қаттиқ таъсир кўрсатади. Бу ҳол эса сувсизлантириш ва кон-центрлашнинг оптимал меъёрини танлашда ҳисобда олиниши лозим.

Эритма сифатида ишлатиладиган аммофос қўйидаги технологик тасвир усулларида ишлаб чиқарилади:

· буғланмаган зкстракцион фосфат кислота (20-30% Р2О5) билан нейт-раллаб суспензияни қуритгичда (сочиб берувчи, барабанли ёки мавхум қайнаш) сувсизлантириш.

· буғланмаган экстракцион фосфат кислота (20-30%Р2О5) билан нейт-раллаб аммофос суспензиясини буғлатиш, доналорлаш ва маҳсулотни барабанли гранулятор – қуритгичда қуритиш.

· буғланган экстракцион фосфат кислота (48–54 % Р2О5) билан нейтраллаш. 

Бунда нейтрализация жараёни атмосфера босимда икки босқичда – аввал реакторда, сўнгра барабанли аммонизатор – грануляторда (АГ) ёки босқичда юқори босимда олиб борилади.

Юқоридаги тасвирларни турли хил модернизациялаш таклифлари киритилган, асосан босим остида нейтрализация қилиш. Масалан, концен-тирланган фосфат кислотасини трубкали реакторда 0,3–0,35 мПа босимда                   рН=4–5 гача нейтраллаш.

Кукунсимон аммофосни донадорлаш ёки нитроаммофос ва бошқа мураккаб ўғитлар олишда ишлатиш, юқорида айтиб ўтилган тасвирлардан кўпрок охирги, яъни учинчи усули кўпрок қўлланилади.

Қуйида фторсизланган фосфатлар ишлаб чиқариш технологик тасвир баёни келтирилган.

Буғланган экстракцион фосфат кислотага (50 - 54% Р205) чиқинди газларни абсорбция қилиш натижасида ҳосил бўлган суюқлик қўшилиб аралаштиргичли реакторга нейтраллаш учун берилади. Бунга газ ҳолдаги аммиак мольяр нисбатда берилади.

Ҳосил бўлган нордон (рН = 3) суспензия 120–125 0С ва 17–18 % намликда (реакторда аммонизация жараёни натижасида кислотадаги сувнинг 20–25 % буғланади) аммонизатор–гракулятор қурилмасига узатилади. Барабан горизонтал (оғиш бурчаги 2) ҳолатда айланувачан (диаметри 4 м, узунлиги 6 ёки 8м) бўлиб, ички юзаси зангламас пўлат билан қопланган. Айланиш тезлиги 8–12 айл/мин.

Ички қатламга ёпишган материалларни тозалаш учун маҳсус пичоқлар ўрнатилган. Суспензия, ретур ва суюқ аммиак қурилманинг бир томонидан берилади, иккинчи томондан қаттиқ материал ва чиқинди газлар чиқарилади. Аммонизатор – гранкулятор қурилмасида 85–95 0С ҳароратда аралашма                   NH3 : H3Р04 = 1 : 1,05 нисбатда донейтралланади ва маҳсулот донадорланади. Нам доналар (2,5–3,5 % Н20) аммонизатор – гракулятор қурилмасидан барабанбанли қуритгичга берилади. Унда ёқилғи газлар (250–350 0С) билан қуритилади, доналарнинг ҳарорати 75–90 0С да бўлади. Сўнгра маҳсулот мавхум қайнаш қатлам қурилмасида 75–90 0С дан 45–55 0С ҳароратгача совитилади. Қурилмадан чиқаётган маҳсулот омборга ёки истеъмолчиларга юборилади. 

Қуритиш барабанидан чиқаётган (110–115 0С) ва нейтрализатор ҳамда аммонизатор – грануляторда чангдан, аммиакдан, фтордан тозаланади. Абсорберда ҳосил бўлган суспензия реактор – нейтрализаторларга узатилади. Циклонда тозалаган газлар атмосферага чиқариб юборилади. Бу жараённинг ижобий томони маҳсулотдаги фторнинг таркиби 0,1 % гача бўлади. Кучсиз кислота ишлатилганда унинг миқдори 3,5–4 % бўлади.

Берилган тасвир бўйича 1 т маҳсулот олиш учун 0,588 т Р205 буғлатиган кислота кўринишида; 0,151 т NH3, 9 мЗ табиий газ; 67 квт. соат электроэнергия сарф бўлади.

Аппатит асосида олинган маҳсулотнинг таркибида: Р205  55–56,5 %,             Р205  54–55 %,  Р205  сув  53–54 %,  N2  12–12,5 %, Н2О  0,5–1 % бўлади.

НАЗОРАТ САВОЛЛАРИ
1. Кальций фосфатли озиқ ўғитлар деб нимага айтилади?

2. Фосфорли ўғитлар учун асосий хом ашё нима?

3. Чиқинди фторли газлар қандай қурилмада тутиб колинади?

4. Фторли ўғитлар яна нима мақсадларда ишлатилади?

5. Фторсиз фосфатлар қандай йўл билан олинади?

6. Фторли тузлар яна нимада олинади?

7. Техник фтор водород қандай маркаларда ишлаб чиқарилади?

8. Озуқа фосфатларнинг ўғитлардан  фарқи нима?

9. Айланувчи пепчнинг вазифаси нимадан иборат?

10. Дикальций фосфатлаш учун асосий хом ашё нима?

ФОЙДАЛАНИЛГАН АДАБИЁТЛАР
Доыолова А.Н. Производство и применение  в сельском хозяйстве. М.: Химия, 1977. 240с.

Клевке В.А. Технология азотных удобрений. М.: Госхимиздат, 1967.  392с.

Кочетков В.Н. Гранулирование минеральных удобрений. М.: Химия, 1985. 224с. 

КОМПЛЕКС МУРАККАБ ЎҒИТЛАР ИШЛАБ ЧИҚАРИШ

Таянч сўзлар ва иборалар: хоссаси, олиниши, ишлатиши, усуллари, таркиби, хом ошё, реакция, нитроз газлар, буғлатиш, совутиш, сарф.

УМУМИЙ ХОССАЛАРИ

 
Таркибида икки ва ундан ортиқ озуқа элементи бўлган ўғитларга  мураккаб  ўғитлар дейилади.


(N+Р, N+K, K+Р) ёки (К+N+Р) калий тузлар, аммоний ва бошқаларга таъсир эттириб олинади.


Ўғитларда қанчалик озуқа элементи кўп бўлса, шунча қимматдир. Тупроқ климит ва бошқа шароитларга кўра мураккаб ўғитлардаги озиқа элементларининг нисбатлари турлича бўлади. Масалан:

N : Р2О5 : К2О = 1 : 1.5 : 0,5
Мураккаб ўғитлар қаторига калий нитратни киради. Калий нитрат техник мақсадларда бир неча юз йиллар давомида ишлатиб келинмоқда. У кўпдан бери тутунли (қора) порох, озиқ–овқат ва шиша саноатида ишлатилиб келинмоқда.


Бундан ташқари боғдорчилик ва гулчилик маданиятида ҳам ишлатилади. Калий нитратнида бошқа мураккаб ўғитларга нисбатан азот ва калий миқдори кўп бўлгани учун саноатда кўпроқ ишлатилади. Табииатда калий нитрат конлари кам учрайди.

Калий нитратни (КNО3) – рангсиз кристалл кукун бўлиб, 337 0С ҳароратда эрийди. Зичлиги 2110 кг/м3. Техник маҳсулот кулрангсимон бўлиб, 337 0С ҳароратдан юқорида калий нитрит ва кислородга ажралади. Ундан юқори ҳароратда эса калий оксидигача парчаланади. 100 г сувда 20 0С ҳароратда 31,5 г калий нитрат эрийди. 114 0С ҳароратда 31,2 г калий нитрат эрийди.

Калий нитратни таркибида 13,85 % N2 ва 46 % К2О бор. Калий нитратнинг устунлиги кичик гиграскопикликка эгадир. Олдинги замонларда калий нитратнинг таркибида зон, охак чиқинди ва бошқалар бўлган селитра компосидан олинарди. Буни биокимёвий жараёнлар натижасида сув билан ювилиб кристализация қилинади. Бунинг натижасида тоза ҳолдаги маҳсулот олинади. Ҳозирги кунда калий нитратнинг турли хил синтетик усулларда ҳам олиш мумкин:

· конверсия усули;

· нитроз газини ишқорни абсорбция усули;

· калий хлоридни ёки калий нитратни азот оксидлари билан таъсир эттириш усули.

Бу усуллар ичида энг кўп тарқалгани конверсия усулидир.

NaN03+KCl=NaCl+KN03

 Бу усулда калий нитратнинг ҳарорат ошиши билан унинг эрувчанлиги ортади, лекин натрий хлоридники  ўзгармайди. Масалан, 20 0С  ҳароратда                  1000 моль сувда 74 моль КNО3 ва 104 моль NaCl, 100 0С  ҳароратда эса 438 моль КNО3 ва 104 моль NaCl эрийди. Бу хоссаси билан калий нитратни эритмадан ажратиш учун фойдаланилади. Иккинчи усулда нитроз газлар ишқорлар билан тутиб қолинади: 

2КОН + N0+N02 = 2КNО3 +Н2О

2КОН + 2N02 = 2КNО3 +КNО2+Н2О

Олинган нитрит ва нитратлар нитрат кислота билан конверсияланади:

2КNО2 +2HNО3=3KN03+2N0+H20

фильтрациядан Сўнг буғлатилади ва кристалланади. Бу усул калий гидрооксид ишлаб чиқаришда камёб бўлгани учун ишлаб чиқариш чегараланган. Учинчи усулда калий нитрат  олиш–калий хлоридни нитрат кислота билан ўзаро таъсир эттириш орқали олинади:

KCl+HN03=KN03+HCl
2KCl+3N02+H20=2KN03+2HCl+N0

бундан ташқари ҳарорат кўтарилганда оралиқ реакция боради:

3НCl+HN03(N0Cl+Cl2+2H20

HCl+2N02=HN03+N0Cl


Бу усул саноатда ишлатилиши фойдаси кам эди, чунки қурилманинг коррозияланиши юқори даражада эди.

Калий нитратни конверсия усули қуйидаги босқичлардан олинади:

· калий хлоридни  натрий нитрат эритмасида эритиш;

· калий хлоридни натрий нитратдаги эримайдиган аралашмаларни филp-трлаш;

· натрий нитратни калий хлоридга алмашиниш жараёни; 

· калий нитратни эритмага тушган калий хлориддан фильтрлаб ажратиш;

· тузни кристаллаш;

· қуритиш ва қоплаш.

Эритувчи идишга 60–70 0С ҳароратдаги натрий нитрат эритмаси ва унга майдаланган калий хлорид берилади. Идиш буғи змеевик ва аралаштиргичдан иборат тайёр эритманинг таркиби 300–400 г/л натрий нитрат, 270–370 г/л калий хлориддан иборат. Эритма сўнгра эримаган аралашмалардан тозалаш учун фильтрпрессдан ўтказилади. Ва реакторга берилади. Конверсия жараёни эритма ҳарорати 125–130 0С да ва зичлиги 1640–1680 кг/м3 га етганда тўхтатилади. Калий нитратни чиқишини ошириш учун ортиқча натрий нитрат (90–120 г/л) берилади. Олинган туз механик мақсадларда ишлатилади. Фильтрдан сўнг эритма идишга келади. Калий нитратни  кристаллан-маслиги учун 90–105 0С ҳарорат ушлаб турилади. Идишга натрий карбонат, натрий нитрит ёки аммоний нитрат берилади:

NaC03+NH4N03=(NH4)2C03+2NaN03
NaN03+NH4N03=NH4N02+NaN03

Ҳосил бўлган аммоний тузлар парчаланиб, газлар атмосферага чиқариб юборилади:

(NH4)2C03(2NH3+C02+H20

NH4N02 ( N2+H20

Идишдан иссиқ эритма напор идиш  орқали кристилизаторга келади. Бунда эритма 25–30 0С ҳароратгача совутилади ва калий нитрат натрий хлорид билан биргаликда кристалл ҳолига келади. Уни центрафугада ажратилади.         Ва бошқа эритма билан иккинчи криссталлизаторга ундан сўнг, то чўкмада                1,5  % натрий хлорид қолгунча ювилади. Тоза ҳолдаги  калий нитрат олиш учун қурилмада буғ билан қайта ишланади. Кристаллар эритилгандан Сўнг икки бор эритма берилади. Фильтрпрессда тозаланиб иссиқ эритма кристиллизаторга берилади. 50–60 0С ҳароратдаги олинган суспензия центрафугаланади ва тоза совуқ сув билан ювилади. Сўнгра калий нитрат қуритиш барабанида иссиқ ҳаво (100–110 0С) ёрдамида қуритилади. Қуруқ калий нитрат таркибида 0,1 % гача намлик билан туз ва бошқа аралашмалардан ажратиш учун ҳаво ёрдамида қуритилади. Тайёр маҳсулот қопланади (40–45 кг).

Калий нитратнинг биринчи ва иккинчи навлари асосан қора порох учун, учинчи нави эса ўғит ва озиқ–овқат саноатида кенг ишлатилади:

  I сорт
   99,8 %

      Н2О– 0,1 % 
         NaCl – 0,03%


II сорт
99,0 %

       0,2 %

             0,1 %


III сорт
98 %


        2,0 %
                    нормасиз

НАЗОРАТ САВОЛЛАРИ
1. Калий нитрат ишлаб чиқариш учун асосий хом-ашё нима?

2. Калий нитрат қайси усулда кўпроқ олинади?

3. Калий нитратда қандай озуқа элементи бор?

4. Калий нитрат неча хил синтетик усулларда олинади.

5. Комплекс мураккаб ўғитларга қандай ўғитлар киради?

6. Комплекс ўғитлар қандай усулларда ишлаб чиқарилади?

7. Тайёр маҳсулот қандай сақланади?

8. Калий нитрат қандай сортларда ишлаб чиқарилади?

9. Калий нитрат ишлаб чиқаришни қандай усулларини биласиз?

10. Калий нитратнинг сувдаги эрувчанлигини айтинг?

ФОЙДАЛАНИЛГАН АДАБИЁТЛАР
Позин М.Е. Технология минеральнқх солей, т.2. М.: Химия,                 1974. 768с.

Моргалис Ф.Г. Производство комплекснқх удобрений. М.: Химия, 1968. 204с. 

Беглов В.М. Узб. Хим. ж., 1972. № 5. 23-26с.

Унанянц Т.П.  Химические товарқ для сельского хозяйства: справочник. М.: Химия, 1979. 768с.

АММОНИЙ ФОСФАТЛАР ИШЛАБ ЧИҚАРИШ

Таянч сўзлар ва иборалар: хоссаси, олиниши, ишлатиши, реакция, эрувчанлиги, усуллари, таркиби, хом ошё, реакция, озиқа элементи, аммофос, қуритиш технологияси.

АММОНИЙ ФОСФАТЛАРНИНГ ХОССАЛАРИ

Ортофосфор кислотанинг аммонийли тузлари аммоний фосфатлар дейилади. Булар каторига моноаммоний фосфат (МАФ) NH4H2РО4 диаммоний фосфат (ДАФ) (NH4)2HРО4 ва триаммоний фосфат (ТАФ) (NH4)3РО4 лар киради:

Н3РО4+NH3=NH4H2РО4

Н3РО4+2NH3=(NH4)2HРО4
Н3РО4+3NH3=(NH4)2HРО4

Булар ичида энг чидамлилиги МАФ ҳисобланади. Уни 100–110 0С гача қиздирсак аммиак ажралиши кузатилмайди. ДАФ ни 70 0С ҳароратгача қиздирсак аммиак ажралиб МАФ кўринишига ўтади:

(NH4)2HРО4 = NH4H2РО4+NH3
ТАФ ҳавода 30–40 0С ҳароратда парчаланиб кетади. Шунинг учун ТАФ ни саноатда ишлаб чиқармайди. МАФ ва ДАФ оз гиграскоплик хусусиятига эга. 20 0С ҳароратда тўйинган сувдаги эритмасида 27,2 % МАФ ёки 40,8 % ДАФ бўлади. Аммонийфосфатлар қишлоқ хўжалиги ўғит сифатида кенг ишлатилади. Улар юқори концентрацияли баллатсиз ўғит ҳисобланади ва таркиби сувда эриган иккита озуқа элементи азот ва фосфордан иборат.

Тоза МАФ да 12,2 % N 61,7 % Р2О5, ДАФ да 21,2 % N, 53,8 %                    Р2О5 бўлади.

Аммоний фосфатли ўғитлар ичида кўпроқ аммофос ишлаб чиқарилади. Моноаммонийфосфат ва (10 %) диаммоний фосфат аралашмаси аммофос дейилади.

ГОСТ 18918–85 бўйича донадор аммофос икки хил маркада ишлаб чиқарилади: А маркаси аммиак ва аппатит концентратидан олинган фосфат кислотани нейтраллаб олинади. Б маркаси фосфоритлардан олинади. Доналарнинг ўлчами 1–4 мм лиги 95 % гача бўлади. Аммофосда N : Р2О5 лар           1 : 4 нисбатда бўлади.

Баъзан аммоний фосфатлар аралашмасига маълум бир азотли, яъни Аммонийли селитра, карбамид, аммоний сульфат қўшилса, бундай аралашма сульфоаммофос дейилади. Термик ёки тозаланган экстракцион фосфор кислотадан олинган ДАФ чорвачиликда ем сифатида ишлатилади. Аммоний фосфатлар озиқ–овқат ва формацевтика саноатларида ҳам кенг ишлатилади. Аммоний фосфатлар ишлаб чиқарш учун асосий хом ашё аммиак ва ортофосфор кислотаси ҳисобланади. Нейтрализация жараёни иссиқлик ажралиши билан боради:
Н3РО4+NH3=NH4HРО4+147КДЖ

Н3РО4+NH3=(NH4)2HРО4+215КДЖ

Таркиби 40 % экстракцион кислота (29 % Р2О5) билан найтрализация қилинганда 25 0С ҳароратда кристаллар чиқиши унча юқори эмас. Концентрланган 75 % ли фосфат кислота (54 % Р2О5) билан нейтрализация қилинганда аралашмани ҳарорати 75 0С дан юқори бўлганда ҳам қаттиқ фазанинг чиқиш унуми юқори бўлади.

Фосфат кислота билан аммонизацияланганда, таркибида аммоний фосфат кристаллари, эркин фосфор кислота, сув ва чуккан аралашмалар бўлган нордон суспензия ҳосил бўлади. Аммиакнинг ютилиши ва ҳароратнинг ортиши билан суспензиянинг миқдори ва таркиби, яъни унинг хоссаси рН кўрсаткичи, қаттиқ фазанинг эриши, қовушқоқлиги ва бошқа хоссалари доимий ўзгариб туради. Суспензия таркибини ўзгариши уларнинг суюқ фазадаги қайнаш ҳароратига қаттиқ таъсир кўрсатади. Бу ҳол эса сувсизлантириш ва концентрлашнинг оптимал меъёрини танлашда ҳисобга олиниши лозим.

Ўғит сифатида ишлатиладиган аммофос қўйидаги технологик тасвир усулларида ишлаб чиқарилади:

· буғланмаган экстракцион фосфат кислота (20–30 % Р2О5) билан нейтралланиб суспензия қуритгичда (сочиб берувчи, барабанли ёки мавхум қайнаш) сувсизлантириш;

· буғланмаган экстракцион фосфат кислота (20–30 % Р2О5) билан нейтралланиб аммофос суспензиясини буғлатиш, донадорлаш ва маҳсулотни барабанли гранулятор – қуритгичда қуритиш.

· буғланган экстракцион фосфат кислота (48–54 % Р2О5) билан нейтраллаш.

Бунда нейтрализиция жараёни атмосфера босимида икки босқичда, аввал реакторда, сўнгра барабанни аммонизатор – грангуляторда (АГ) ёки босқичда юқори босимда олиб борилади. Юқоридаги тасвирларни турли хил модернизациялаш таклифлари киритилган, асосан босим остида нейтрализация қилиш. Масалан, концентрланган фосфор кислотасини трубкали реакторда                     0,3–0,35 мПа босимда рН = 4–5 гача нейтраллаш. 

Кукунсимон аммофосни донадорлаш ёки нитроаммофос ва бошқа мураккаб ўғитлар олишда ишлатиш. Юқорида айтиб ўтилган тасвирлардан кўпроқ охирги, яъни учинчи усули кўпроқ қўлланилади.

ИШЛАБ ЧИҚАРИШ ТЕХНОЛОГИЯСИ.

Буғланган экстракцион фосфат кислотага (50–54 % Р2О5) чиқинди газларни абсорбция қилиш натижасида ҳосил бўлган суюқлик қўшилиб аралаштиргичли реакторга нейтраллаш учун берилади. Бунга газ ҳолидаги аммиак NH3 : Н3РО4 = 0,6 : 0,7 мольяр нисбатда берилади. Ҳосил бўлган нордон (рН = 3) суспензия 120–125 0С ҳарорат ва 17–18 % намликда (реакторда аммонизация жараёни натижасида кислотадаги сувнинг 20–25 % буғланади) аммонизатор – гранулятор қурилмасига узатилади. Барабан горизантал (оғиш бурчаги 2) ҳолатда айланувчан (диаметри 4 м, узунлиги 6 ёки 8 м) бўлиб, ички юзаси зангламас пўлат билан қопланган. Айланиш тезлиги 8–12 айл/мин. Ички қатламга ёпишган материалларни тозалаш учун маҳсус пичоқлар ўрнатилган. Суспензия, ретур ва суюқ аммиак қурилманинг бир томонидан берилади. Иккинчи томонидан қаттиқ материал ва чиқинди газлар чиқарилади. Аммонизатор – гранулятор қурилмасида 85–95 0С  ҳароратда аралашма                     NH3 : Н3РО4 = 1 : 1,05 нисбатда нейтралланади ва маҳсулот донадорланади. Нам доналар (2,5–3,5 % Н2О) аммонизатор – гракулятор қурилмасидан барабанли қуритгичга берилади. Унда ёқилғи газлар (250–350 0С) билан қуритилади, доналарнинг ҳарорати 75–90 0С да бўлади. Сўнгра маҳсулот мавхум қайнаш қатлам қурилмасида 75–90 0С ҳароратдан 45–55 0С гача совутилади. Қурилмадан чиқаётган маҳсулот омборга ёки истемольга юборилади. Қуритиш барабанидан чиқаётган (110–115 0С) ва нейтрализатор ҳамда амонизатор – грануляторда чангдан, аммиакдан, фтордан тозаланади. Абсорберда ҳосил бўлган суспензия реактор – нейтрализаторлар узатилади. Циклонда тозаланган газлар атмосферага чиқариб юборилади. Бу жараённинг ижобий томони маҳсулотдаги фторнинг таркиби 0,1% гача бўлади. Кучсиз кислота ишлатилганда унинг миқдори 3,5–4 % бўлади.

Берилган тасвир бўйича 1 т маҳсулот олиш учун 0,588 т Р2О5 буғлатилган кислота кўринишда; 0,151 т NH3, 9 м3 табиий газ; 67 квт. соат электроэнергия сарф бўлади.

НАЗОРАТ САВОЛЛАРИ
1. Аммоний фосфатлар деб нимага айтилади?

2. Аммоний фосфатлар нечага бўлинади?

3. Моноаммоний фосфат қандай хоссага эга?

4. Диаммониймонофосфатни қандай камчилиги бор?

5. Триаммоний фосфат неча градусда парчаланади?

6. Аммофос деб нимага айтилади?

7. Аммофос қандай хоссага эга?

8. Айланувчи барабанни вазифаси нима?

9. Фосфатларни ишлаб чиқаришда асосий хом-ашё нима?

10. Чорвачиликда ем сифатида қайси фосфатли ўғит ишлатилади?

АММОНИЙЛИ ТУЗЛАР  ИШЛАБ ЧИҚАРИШ ТЕХНОЛОГИЯСИ

АММОНИЙ СУЛЬФАТ ИШЛАБ ЧИҚАРИШНИНГ                                  ФИЗИК – КИМЁВИЙ АСОСЛАРИ

Аммоний сульфат қишлоқ хўжалигида қўлланиладиган азотли            ўғитлардан биридир. Аммоний сульфат рангсиз кристалл модда бўлиб, таркибида 21,21 % азот элементи мавжуд. Зичлиги 1769 кг/м3, аммоний сульфат 350 0С дан юқори ҳароратда қиздирилганда аммиак ва сульфат кислотага парчаланади, 100 0С ҳароратда эса нордон тузлар ҳосил бўлиши билан диссосацияланади. Сувда яхши эрийдиган азотли ўғитлар туркумига киради.

Расм 8.1. Аммоний сульфатнинг сувдаги эрувчанлик диаграммаси.

108,9 оС - тўйинган эритманинг 0,101 МПа босим остида қайнаш ҳарорати

Аммоний сульфат кристоллогидратлар ҳосил қилмайди ва унинг эрувчанлиги ҳароратнинг ортиши билан бир оз ўзгаради. Физик хусусиятлари деярли ижобий, намликни ўзига тортмайди, ёпишқоқлик ҳусусияти ҳам унча юқори эмас. Аммоний сульфатни камчилиги шундан иборатки, таркибида азот (ўсимликлар учун зарур бўлган озуқа элементи) миқдорининг камлиги ва агрокимёвий ҳусусиятига кўра нордон тузлар туркумига киришидир.  Агарда аммоний сульфатни кўп йиллар давомида ўғит сифатида қўлласак, тупроқ таркибида аста–секин сульфат кислота миқдори кўпайиб боради. Шу сабабдан ҳам кўп йиллар давомида аммоний сульфат ишлатилган тупроқларни нейтраллаш мақсадида охакдан фойдаланилади.

Саноатда аммоний сульфат газ ҳолидаги аммиак билан сульфат кислотасини ўзаро нейтраллаш йўли билан олинади. Лекин синтетик аммиакдан фойдаланиш иқтисодий нуқтаи назардан қимматга тушганлиги сабабли, ҳозирда тошкўмирни кокслашда ҳосил бўладиган газ таркибидаги аммиакдан кенг фойдаланилмоқда. Шунинг учун ҳам аммоний сульфат ишлаб чиқариш цехи, кокс газларини аммиакдан тозалаш цехи ёнига жойлаштирилади.

Чет элда аммоний сульфат карбамид билан гипсни конверциялаш усулида ишлаб чиқарилади. 

Аммоний сульфат ишлаб чиқариш йилдан–йилга камайиб бормоқда. Аммоний сульфат ГОСТ 9097–82 бўйича олий категорияда: кристалл ва донадор ҳолда, ҳамда 1–категорияда ишлаб чиқарилади. Аммоний сульфат қоғоз полиэтилен қопларга солинади ёки транспортларда ташилади.

Қуйида аммоний сульфатни таркиби (%) ларда келтирилган.

                          9-жадвал                                                        

	Номи
	      Олий категория
	        1-категория

	Азот (кам эмас)

Сув (ортиқ эмас) :

донадор ҳолатда

кристалл ҳолатда

Сульфат кислота (ортиқ   эмас):

донадор ҳолатда

кристалл ҳолатда

Фракция (кам эмас):

донадор ҳолатда (1-4 мм)

кристалл ҳолатда   (+0,5мм)


	21

0,6

0,2

0,5

0,03

90

60
	21

_

0,3

_

0,05

_

нормаллашмайди




 Аммоний сульфат олиш, сульфат кислотасини газ ҳолидаги аммиак билан нейтралланиш реакциясига асосланган:

2NH​3 (г) +H2SО4 ​​​​​​​​​​​(c) = (NH4)2 SО4 (к) + 274 кЖ

 Амалда бу реакция қайтмас экзотермик реакция бўлиб, қўшимча маҳсулотлар ҳосил бўлмайди. Нейтралланиш жароёнида жуда катта иссиқлик ажралиб чиқади (бу иссиқликдан эритма таркибидаги сувни буғлатиш учун фойдаланилади). 

Аммоний сульфат ишлаб чиқаришда сульфат кислота аммиакда тўлиқ нейтралланмайди, чунки кислота таркибидаги алюминий ҳамда темир тузлари аммоний сульфатни кристалланишини қийинлаштиради. Шу нуқтаи назардан реакторда нордон муҳит ушлаб турилади:
(Fe,Al)2 (SО4)3 + 6 NH​3 + 6H2О=2(Fe,Al) (ОH)3 + 3(NH4)2 SО4

Қуйида (NH4)2SО4 – H2SО4 – H2О тизимининг эрувчанлик изотермас келтирилган (расм 8.2.).

Бу тизимда қаттиқ фазада турли нордон тузлар ҳам ҳосил бўлиши мумкин. Аммоний сульфатнинг кристалланиш майдони 10 0С ҳароратда маълум миқдорда сульфат кислота тутувчи а1Е1с областида, 90 0С ҳароратда а2Е2с областида жойлашади. Нордон тузлар ҳосил бўлишини камайтириш учун суюқ фазадаги сульфат кислота миқдори кам, яъни 10 0С ҳароратда 11,08 % дан 90 0С ҳароратда 19,77 % дан кам бўлиши лозим. Нейтрализация жараёнида реакцион масса юқори ҳароратга эга бўлади, лекин кристалларнинг ажралиши билан ҳарорат камайиб боради, буни реакцион эритма таркибини танлашда эътиборга олиш лозим бўлади.

[image: image47.png]



Расм 8.2. (NH4)2 SО4 - H2SО4 - H2О системасининг эрувчанлик изотермаси.

Эгри чизиқлар бўлимларига қуйидаги тўйинган эритмаларга тўғри келади: 1 - (NH4)2SО4; 2 - 4 (NH4)2SО4​​·H2SО4; 3 - 3 (NH4)2 SО4·H2SО4;          4 - (NH4)2SО4·H2SО4;  5 - (NH4)2SО4·3H2SО4;
ИШЛАБ ЧИҚАРИШ УСУЛЛАРИ

Аммоний сульфат бир неча усулларда ишлаб чиқарилади:

· кокс гази таркибидаги аммиакдан фойдаланиш;

· табиий гипс ёки экстракцион фосфат кислота ишлаб  чиқаришнинг чиқиндисидан фойдаланиш;

· капролактам ишлаб чиқаришдаги чиқиндилардан фойдаланиш.

Кокс гази таркибидаги аммиакдан аммоний сульфат ишлаб чиқариш. Бунда билвосита, тўғри, ярим тўғри йўлда аммоний сульфат ишлаб чиқариш мумкин: 

Билвосита усулида кокс гази совитилади (кокс гази таркибида 6–14 г/м3 аммиак бор), бунда аммиак билан тўйинган смола (сақич) ва смоласимон сув конденсатланади. Газ ҳолатига ўтган аммиак скрубберларда сувга юттирилади. Ҳосил бўлган смоласимон сув устидаги аммиак дистилляцион калонналарида ҳайдалиб, сульфат кислотага юттирилади. Бу усул жуда катта энергия талаб қилади.

Тўғри усул бўйича аммоний сульфат ишлаб чиқариш, кокс газини 68 0С ҳароратгача совутиб, сўнгра электрофильтрларда смоладан тозаланиб олинган аммиакни сульфат кислотага юттирилиш билан олиб борилади.

Ярим тўғри усул эса кенг тарқалган усул ҳисобланиб, иқтисодий жиҳатдан энг самаралидир. Кокс гази аввал 25–30 0С  ҳароратгача смолани конденсацияси учун совитилади. Конденсат икки қисмга бўлинади: пастки қисмида – смола, устки қисмида – смоласимон сув ҳосил бўлади. Смоласимон сув дистилляция калоннасида оҳакли сут билан қайта ишланади ва ажралган аммиак сульфат кислотага юттирилади.

Кокс газидан аммиакни юттириб олиш жараёни барбатаж типидаги сатураторларда ёки скрубберларда амалга оширилади.

Сатураторли усулда кокс гази таркибидаги аммиакни юттириш ва аммоний сульфатни кристаллаш жараёни битта қурилмада – сатураторларда амалга оширилади. Бу усул энг қулай технология ҳисобланади.


Хозирги кунга келиб аммоний сульфат  ишлаб чиқишнинг сатураторсиз усули айрим ишлаб чиқариш корхоналаридагина фойдаланилмоқда. Чунки, бу усулда жараёнлар алохида – алохида олиб борилади. Аммиакни юттириш жараёни скрубберларда аммоний сульфатни кристаллаш эса кристаллизаторларда амалга оширилади. Шу нуқтаий назардан ҳам бу усулда ишлаб чиқарилган тайёр маҳ-сулот иқтисодий жихатдан анча қимматга тушади. Аммоний сульфат ишлаб чиқариш учун зарур бўлган аммиак скруббер (2) да ушлаб қолинади. Скруббер икки; пастки ва юқори қисмларга бўлинади. Скруббернинг пастки қисмида таркибида 3–4 % ли сульфат кислотаси бор бўлган эритма билан, юқориги қисмида эса 10–12 % ли сульфат кислота билан тўйинтирилади. Кокс гази скруббер (2) дан томчи тутқич (1) га берилади. У ерда кокс гази таркибидаги томчилар тутуб қолиниб, жараёнга қайтарилади.  

Скруббернинг форсункаларидан сульфат кислота ва  сув аралашмаси йиғгич (4) ва насос (5) орқали узлуксиз равишда сочиб берилади.

Эритманинг бир қисми смола ажратгич (3) орқали йиғгич (11) га ва насос (12) орқали скрубберларга берилади. Шу ернинг ўзига (йиғгич 11 га) центрифуга (8) дан чиқаётган тўйинтирувчи эритма ҳам берилади. 

Скруббернинг пастки қисмидан эритма (таркибида 1 % эркин сульфат кислота ва 40 % ли аммоний сульфат) смола ажратгич (3) орқали ажратилиб йиғгич (10) га берилади ва насос (9) орқали вакуум – буғлатгич аппарати (6) га берилади.

Бу ерда аммоний сульфат эритмаси буғ ёрдамида буғлатилади ва ҳосил бўлган кристаллар аппаратнинг конуссимон қисмига туширилади (бу ерда кристаллар ўстириш васифасини бажаради). Узлуксиз равишда кираётган эритма кристаллар билан аралашиб тўйинади ва 60% ли кристаллар-нинг ўлчамлари               0,5 мм. гача ўсишини таъминлайди.

Вакуум – буғлатиш аппарати (6) дан 50–60 % ли суспензия насос            (7) орқали центрифуга (8) га фильтрлаш учун берилади. Бу ерда кислота қолдиьидан ажратиб олиш учун ювилади. 

Ювилган тайёр маҳсулотни қуритиш учун қуритгичларга берилади. Қуритилган тайёр маҳсулот қадоқланади ва истеъмолчиларга юборилади. 

Аммоний сульфатни гипсдан олиниши. Сульфат кислота сарфланмасдан табиий гипс ёки экстракцион фосфат кислотаси ишлаб чиқариш чиқиндиси – фосфагипсдан аммоний сульфат олиш ҳам мумкин. Гипсни аммоний сульфатга конверцияси 50–55 0С ҳароратда 32–33 % ли аммоний карбонат эритмаси билан суюқлик усули деб аталадиган қуйидаги реакция ёрдамида амалга оширилиши мумкин:

CaSО4 + (NH4)2CО3 = (NH4)2SО4 + CaCО3

Бу реакция кальций карбонатнинг эрувчанлиги кальций сульфатнинг эрувчанлигидан камлиги ҳисобига амалга ошади.

Кальций карбонат чўкмаси  ажратилгандан сўнг (1 т (NH4)2SО4 ҳисобига тахминан 760 кг) 40 % ли аммоний сульфат эритмасини буғлатиш ва кристаллантириш орқали қаттиқ маҳсулотга айлантирилади. 1 т аммоний сульфат олиш учун: 1,13 т гипс, 0,74 т аммоний карбонат, 1,4 т буғ, 225 м3 сув, 65 квт.с. электроэнергия, 71,5 кг шартли ёқилги сарф бўлади.

Гипсдан аммоний сульфат олишни аммоний карбонат ўрнига аммиак ва карбонат ангидрит газларидан фойдаланиш орқали ҳам амалга оширилиш мумкин (газли усул):

CaSО4 + 2NH3+ CО2 + H2О = (NH4)2SО4 + CaCО3
Лекин бу усулда ҳосил бўладиган кальций карбонат кристаллари майда игнасимон бўлиб, уни фильтрлашда қийинчиликлар келиб чиқиши мумкин. Шунинг учун конверсия жараёнини узоқ вақт ўтказиш талаб этилади. Бундан ташқари реакция иссиқлигини йўқотиш мақсадида реактор ичига совутгич ўрнатиш ва ютилмаган газни сульфат кислота эритмасидан ўтказиш талаб қилинади.

АММОНИЙ СУЛЬФАТ ИШЛАБ ЧИҚАРИШНИНГ ТЕХНОЛОГИЯСИ

Қуйида сатураторли усулида аммоний сульфат ишлаб чиқаришни технологик тасвири баёни билан келтирилган.

Расм 8.4. Сульфат аммонийни сатуратор усули билан ишлаб чиқариш технологик тасвири.

1 - сульфат кислота учун напер баки, 2 - кокс гази иситгичи, З - сатуратор, 4 - барбетёр,  5 - циркуляция баки, 6 - кислота тутгич; 7 - кристалл йиггич, 8 - бошланғич эритма йиғгич, 9 - центрифуга; 10 - қайнаш қатламли қуритгич,11 - эритма резервуари, 12 - нордон эритма йиғгич, 13 - бошлангич эритма резервуари,                                 14,15 - марказдан қочма насослар.

Смоладан тозаланган кокс гази 50–60 0С ҳароратгача қиздирилади. Қиздирилган кокс гази буғ аммиак аралашмаси билан биргаликда сатуратор             (3) га берилади. Сатуратор – пўлатсимон цилиндрик ҳамда конссимон тубли аппарат бўлиб, у эритма ва аммоний сульфат кристалларидан таркиб топган суспензия билан тўлдирилади. Сатуратор ичидаги сатҳ гидравлик затвор билан циркуляцион бак (5) оқими орқали ушлаб турилади (суспензия ҳарорати 55 - 60оС). Суюқ фазадаги сульфат кислота таркиби 4–5 % ни ташкил этади. Сатураторга аммиакни бириктириш учун керакли сульфат кислота миқдори узлуксиз берилиб турилади. Кокс гази сатураторга суспензияга 0,25 м гача юкланган газ ажратгич зонт билан марказий барботер (4) орқали берилади.

Зонт суюқликни айлантириш учун йўналтирилган куракларга эга, у аммиак ва сульфат кислота концентрациясини ростлаб, газ ва суюқ фазаларни бир меъёрда тўқнашини (контактда) таъминлайди. 

Қўшимча аралаштиргич циркуляцион насос (14) ва циркуляцион бак (5) дан сатураторга суюқликни насос (15) орқали қайтиши ва ёрдамчи резервуар (13) ёрдамида амалга оширилади. Циркуляцион бакдан қуйилиш чўнтаги орқали газдан ушланган нордон смола суюқлиги ташқарига чиқарилади. Диаметри 6,3 м ва умумий баландлиги  9,5 м даги сатураторни газ бўйича ишлаб чиқариш қуввати 40–45  м3 /соатга тенг. 

Сатуратордан чиқаётган газ кислота тутқич (6) дан чиқиб совитгичга берилади. Суспензия сатураторнинг пастки қисмидан насос (16) орқали кристалл йиғгич (7) га ҳайдалади, у ердан қуйиқлашиб центрафуга (9) га берилади (пўлатдан Х17Н13М3Т). Бу ерда тузни кислотали муҳитини камайтириш учун иссиқ сув билан ювилади, кейин сатураторга берилаётган кислота билан 76 % ли сульфат кислотагача аралаштирилади. Кристалл йиғгич (7) нинг юқори қисмидан тўйинтирувчи эритма бошланғич эритма йиғгич (8) орқли сатураторга қайтарилади.

Аммоний сульфат центрифугадан 1–3 % намлик билан чиқиб, қайнаш қатлам аппарати (10) да иссиқ ҳаво билан қуритилади, кейин суюқ ҳаво билан совитилади. 

Маҳсулот майда кристалл ҳолида олинади. Йирик донасимон аммоний сульфатни ишлаб чиқариш учун уни валpцларда жипислаштирилади (прессланади) ва донадорлаштирилади.

Бир тонна аммоний сульфат олиш учун: 0,73–0,75 т (100 % ли) сульфат кислота, 0,26–0,27 т аммиак (таркибли 30–35 минг м3 кокс гази), 100–108 мЖ электроэнергия, 8 м3 сув, 2,7 т буғ керак.

Сатураторли усулни камчилиги шундан иборатки, қуритишда кучли чангланадиган кичик ўлчамда олинадиган кристаллар ва абсорберларни гидравлик қаршилигига катта энергияни сарфланишидир (бу камчиликлардан сатураторсиз усул ҳоли).

АММОНИЙ ХЛОРИДНИНГ ФИЗИК КИМЁВИЙ ХОССАСИ

Аммоний хлорид – кристалл кукун ҳолидаги модда (зичлиги 1,53 г/см3) бўлиб, таркибида 26,1 % азот мавжуд. Техник аммоний хлорид нашвадир деб номланиб, таркибида 24–25 % азот мавжуд.

Эритмада аммоний хлорид октаэдр кўринишида шаффоф кубик ҳолда кристалланади.

Аммоний хлорид қиздирганимизда эримайди, балки аммиак ва водород хлоридга ҳайдалади:
NH4Cl=NH3+HCl

Аммоний хлоридни 100 0С ҳароратгача қиздирганимизда билинарли даражада диссосацияланса, 350 0С ҳароратда эса тўлиқ диссосацияланади. 

Аммоний хлорид (қаттиқ ҳолдаги) нинг элементлардан ҳосил бўлиш иссиқлиги 75 ккал/моль га тенг. 

Аммоний хлорид асосан техник мақсадларда – металларни кавшарлашда, рухлашда, тўқимачилик саноатида, фармацевтик препаратлар ишлаб чиқаришда ва бошқа мақсадларда кенг ишлатилади.

Аммоний хлорид қишлоқ хўжалигида кам фойдаланилади. Бунинг сабаби аммоний хлорид ўғит сифатида бир неча бор тупроққа солиниши ҳисобига,                          аста–секин тупроқ таркибида хлор иони йиғилиб ўсимликларга салбий таъсир кўрсатиши мумкин. Аммоний хлоридни тўйинган ишқорли ва нейтрал тупроқларга қўллаш анча самаралийдир.

Аммоний хлорид – қишлоқ хўжалик маҳсулотлари картошка, узум, тамакиларга кам фойда берса, конопля (наша поя), зиғир ва бошқаларга яхши фойда беради.

Ишлаб чиқариш усуллари. Аммоний хлорид саноатда асосан уч ҳил усулда ишлаб чиқарилади:

· водород хлоридни газ ҳолидаги аммиак билан нейтраллаш;

· аммонийли тузларни хлоридлар билан парчалаш;

· аммиакли усул билан сода ишлаб чиқаришда ҳосил бўлган суюқликни «фильтрлаш» орқали.

Булар ичида ҳозирги кунда биринчи ва иккинчи усуллардан кенг фойдаланилмоқда.

Водород хлоридни газ ҳолидаги аммиак билан нейтраллаш усули. Аммоний хлорид аммиак ва водород хлоридни тўғридан – тўғри синтез қилишдан ҳосил бўлади:

NH3+ HCl = NH4Cl
Бу усулда реакция натижасида оз миқдорда иссиқлик ажралиб чиқади. Ҳосил бўлган сувли эритмани буғлатиш жараёнида катта иссиқлик сарифланади, бунинг оқибатида эса буғлатиш қурилмалари коррозияга учрайди. Коррозияланишни олдини олиш учун эса қулай (оптимал) шароитлар танлаб олинади. Жараён учун энг қулай шароит эритилган муҳитни ушлаб туришдир.

Синтетик ҳолатдаги водород хлорид 30–50 0С ҳароратгача совитилиб, барбатажли абсорберда аммоний хлориднинг тўйиган эритмасига юттирилади. Агар эритма таркибида эркин хлор бўлса, жараённинг портлаш хавфи ортиб кетади. Буни олдини олиш учун эритма 70 0С ҳароратдан паст бўлмаслиги керак.

Аммоний хлоридни аммиак билан водород хлорид тузини тўйинган эритмаси абсорбердан 105–115 0С ҳароратда тахтали реакторга борилади. Қурилмада эритма газ ҳолидаги аммиак билан эритма таркибида эркин аммиак  миқдори 3 г/л бўлгунга қадар нейтралланади.

Аммоний хлорид эритмаси маҳсус бакларда тиндирилади. Тинди-рилган аммоний хлорид кристаллари центрафугада ажратилади. Иккиламчи эритма абсорберга қайтадан берилади. 

Бу усулда 1 т аммоний хлорид олиш учун 430 кг аммиак (NH3) ,750 кг хлор (Cl2) ва 240 м3 миқдорда водород (Н2) сарф бўлади.

Аммонийли тузларни хлоридлар билан парчалаш. Бу усул тузларни   эрувчанлигини ҳар хилигига ва ўрин алмашиниш реакциясига асосланган:

(NH4)2S04 +2КС1( 2 NH4Cl +K2S04
(NH4)2S04 +СаС12(2 NH4Cl +CaSO4

Аммоний хлорид эритмада қолади оралиқ туз эса чўкмага тушади. Чўкма ажратилгандан сўнг аммоний хлорид буғлатилади.

Буғлатилган эритма совитилиб кристалланади ва 60–70 0С ҳароратда қуритилади. Аммоний хлоридни бошқа усул билан ҳам, яъни  калий хлоридга аммоний нитрат таъсир эттириш орқали ҳам олиш мумкин, жараён иссиқликни ажралиши билан боради:

KCl + NH4NO3 = KNO3 + NH4Cl + Q

Аммиакли усул билан сода ишлаб чиқаришда ҳосил бўлган суюқликни «фильтрлаш» орқали аммоний хлорид ишлаб чиқариш қуйидаги реакция билан боради:

NH3 +NaCl+CO2+H2O = NH4Cl + NaHCO3

Эритмадан аммоний хлорид  икки хил усул билан ажратилади:   

· фильтр суюқликни буғлатиш билан;

· аммиакни  ош тузи билан тўйинтириб фильтрлаш орқали  ажратиб олинган суюқликни совитиб ажртамиз. 
Биринчи ycyлга куйидаги реакция мисол бўлади:

NH3+ HCl = NH4Cl

Тайёр маҳсулотда намликнинг миқдори 1–5 % дан ортмаслиги керак. Тайёр маҳсулот қоғоз қопларга ёки тахтали идишларга қадоқланади ва истеъмолчиларга жўнатилади.

НАЗОРАТ САВОЛЛАРИ
1. Аммоний сульфат саноатда нимадан олинади?

2. Аммоний сульфатни қандай камчилиги бор?

3. Аммоний сульфат таркибида неча фоиз азот бор?

4. Аммоний сульфат  неча хил усулда  олинади?

5. Аммоний сульфатни сатуратор усуллида олишни тушунтиринг?

6. Аммоний хлорид асосан қандай мақсадда ишлатилади?

7. Аммоний хлорид қандай ҳолда ишлаб чиқарилади? 

8. Аммоний хлорид  саноатда неча хил усулда олинади?

9. Аммоний хлорид таркибида неча фоиз азот бор?

10. Аммоний хлорид неча хил маркада ишлаб чиқарилади?

КАЛИЙЛИ ЎҒИТЛАР ТЕХНОЛОГИЯСИ.

Таянч суз ва иборалар: мураккаб ўғит, таркиби, хоссаси, маркаси, ишлатилиши, учраши, усуллари, реакция, кислота, калий хлорид, калий сульфат, ҳарорат, технологияси.

КАЛИЙЛИ ЎҒИТЛАР ҲАҚИДА УМУМИЙ ТУШУНЧАЛАР

Калий тадқиқотчиларга ўсимлик ишқори – поташ сифатида азалдан маълум бўлсада, уни соф ҳолда 1807 йилда кимёгар олим Дэви ажратиб олди. Ўсимлик, тупроқ ва ўғит таркибидаги калийни К20 га айлантириб ифодалаш қабул қилинган. 
Жонли табиатда калий учта изотоп: 39К(93,08 %), 40К(0,011 %) ва        41К(6,91  %) ларнинг аралашмаси сифатида учрайди. 

Ўсимликлардаги калийнинг асосий қисми цитоплазма ва вакуолаларда бўлади, ядроларда эса учрамайди. Ялпи калийнинг 20 % га яқини ўсимлик хужайраларининг цитоплазма коллоидлари томонидан алмашинувчан шаклда,             1 %  ни митохондриялар томонидан  алмашинмайдиган  шаклда ютилади.               80 % га яқин калий хужайра ширасида ион шаклида бўлиб, органик бирикмалар таркибига кирмайди. Шунинг учун  узоқ ва шиддатли ёмғирлар таъсирида барглардаги (айниқса эски баргларда) калийнинг анча қисми ювилиб кетади.

Хлоропластлар ва митохондрияларда тўпланадиган калий уларнинг ту-зилишини маромига келтиради, фотосинтетик ва қайтарилувчан фосфорланиш жараёнларида энергияга бой АТФ (аденазинтрифосфат) лар ҳосил бўлишига ёрдам беради. Куннинг ёруь қисмида калий ионининг хужайра коллоидлари билан боғланиши кучаяди, кечалари аксинча, сусаяди, натижада унинг бир қисми илдиз тизими орқали тупроққа ажралади.

Калий ўсимлик танасининг барча қисмларида бир текис тақсимланмайди, кўпроқ қисми модда алмашинуви ва хужайра бўлиниши жадал кетадиган меристема ва новдаларда тўпланади. Гул чангчиларида ҳам калий миқдори кўп.

Калий биринчи навбатда цитоплазма коллоидларининг дисперсланиш даражасини ошириши билан уларнинг гидратланишини кучайтиради. Бу ўз навбатида ўсимликнинг сувни тутиб туриш қобилятини оширади ва қисқа муддатли қурғоқчиликларни енгиб ўтишига ёрдам беради.

Калий танқислиги натижасида оддий углеводларнинг анча мураккаб углеводлар (ди ва полисахаридлар) га айланиши сусаяди. У қанд моддаларини барглардан ўсимликнинг бошқа қисмларига оқиб ўтишини кучайтиради, углевод алмашинуви ферментлари, жумладан амилаза фаоллигини оширади. Калий танқислигида бир қатор ферментларнинг фаоллиги сусаяди, ўсимликда углевод ва оқсил алмашинуви бузилади, қанд моддаларнинг асосий қисми нафас олиш жараёни учун сарфланади, пуч донлар шаклланади ва донли экинлар ҳосилдорлиги кескин камаяди.

Калий ўсимликларда бир қатор витаминларнинг (масалан тиамин ва рибофлавин) синтезланиши ва тўпланишига ижобий таъсир кўрсатади.

Калий хужайра ширасининг осмотик босимини оширади, шу туфайли ўсимликларнинг совуққа чидамлилиги ошади.

Калий билан етарли даражада озиқлантирилган ўсимликларнинг турли касалликларга (ғалла экинларининг қоракуя ва занг касалликлари, сабзавотлар, картошка ва илдиз мевалиларнинг чириш касаллигига) чидамлилиги кучаяди.

Калий – кальций ва магний элементлари қатори қишлоқ хўжалик экинлари томонидан аммиак шаклдаги азотнинг ўзлаштирилишига ёрдам беради.
    Калийли ўғитларни кенг миқёсда ишлатиш Республикамизда                  XX–асрнинг 60 – йилларидан бошлаб йўлга қўйилди. Собиқ Иттифоқ даврида калийли ўғитлар тўлалигича Русия (Верхокамск, Соликамск), Белорусp (Старобинск) ва Украина (Калуш – Галинск) конларидан олинадиган хом ашёлар асосида ишлаб чиқилар эди. Ҳозирги кунда Марказий Осиёнинг ўзидаги бир қатор конларда, масалан, Туркманистоннинг Тубегатан, Қарлуқ конлари, Қашқадарё вилоятидаги Тубакат, Сурхондарё вилоятидаги Хўжаикон конларидан хом ашё олиш ва улардан калийли ўғитлар ишлаб чиқариш йўлга қўйилмоқда. 

Хисоб – китобларга қараганда, биргина Сурхондарёнинг Хўжаикон калий тузлари Республикамиз деқончилигини қарийб юз йил давомида калийли ўғитлар билан таъминлаш имкониятига эга. Бу конлардан олинадиган тузларни комплекс қайта ишлаш билан бром, темир, магнезит, гипс ва бошқа материалларни ҳам олиш имконини бермоқда. 

Деярли барча конлар (конларнинг 92 % га яқини) хлоридли ва сульфатли хом ашё берадиган конлар тоифасига киради ва улардан олинадиган ўғитлар ҳам хлорли ҳамда сульфатли калийли ўғитлар деб юритилади.

Хлорли калийли ўғитлар ишлаб чиқаришда асосий хом ашё сильвинит (таркибида 12–15 % K2О тутади) бўлиб, у сильвин (KCl)  ва галит (NaCl) аралашмасидан иборатдир.

Сульфатли калийли ўғитлар ишлаб чиқаришда каинит, лангбейнит ва алунитдан фойдаланилади. 

Таркибида калий тутган айрим минералларнинг кимёвий тузилишини қуйидагича ифодалаш мумкин: каинит–KCl(MgSО4(3H2О; карналлит–                       KCl(MgCl2(6H2О; шенит–K2SО4(MgSО4(6H2О; лангбейнит–K2SО4(2MgSО4; полигалит–K2SО4(MgSО4(2CaSО4(2H2О; алунит–(KNa)2SО4(Al(SО4)3(4Al(ОH)3; нефелин концентрати (KNa)2О(Al2О3(2SiО2.

Калийли ўғитлар концентрланган (калий хлориди, калий сульфат, калий хлорид электролити, калий тузи, калимагнезия, калийли–магнийли концентрат)  ва  хом  (сильвинит, каинит) калийли ўғитларга бўлинади.
Саноат асосида олинадиган калийли ўғитлар. Калий хлорид (KСl)–энг кенг тарқалган калийли ўғит ҳисобланиб, ишлаб чиқариладиган калийли ўғитларнинг 85 - 90% ини ташкил қилади ва таркибида 53,7–60,0 % гача K2О тутади. Давлат андозаси бўйича калий хлориди намлиги 1 % дан кўп бўлмаган, кулранг тусга эга, пушти ва оқ кристалларнинг аралашмаси ҳолида галургия  ва  флотация  усулларида ишлаб чиқарилади.

Сильвинитдан калий хлоридини галургия усулида ажратиб олиш KСl ва NaCl ларнинг сувда турли ҳароратларда эришига асосланган. ҳар икки туз билан бойитилган эритманинг ҳарорати 20–25 0С дан аста–секин 90–100 0С гача кўтарилади. Бунда калий хлориднинг эрувчанлиги икки марта ошгани ҳолда натрий хлориднинг эрувчанлиги ўзгармайди (ўрта мактаб дастуридаги “Тузларнинг эрувчанлиги” мавзусини эсланг). Эритма қайта совутилганда, калий хлорид кристалланишга учрайди ва идишнинг тубига чўкади, натрий хлорид эса эритмада қолади.

Галургия усулининг “гидроциклон” кўринишида калий хлорид зарра-чалари зичлигига кўра ажратилади. Ўлчами 4–5 мм бўлган йирик кристаллардан иборат бўлган ўғит яхши физикавий хоссаларга эга бўлиб, жипслашиб қолмайди.

Флотация усули калий хлорид ва натрий хлорид заррачалари юзалари-нинг сув билан турли даражада ҳўлланишига асосланган. Турли лойли шламлардан тозаланган ва яхшилаб майдаланган руда сув ёки сувнинг ёғли аминлар қўшилган аралашмаси ёрдамида бўтана ҳолига келтирилади. Пулpпа орқали юборилган ҳаво оқими майда пуфакчалар ҳолида аралашма орасидан ўтиш жараёнида  гидрофоб  хусусиятли заррачаларни  эритманинг бетига (кўпик ҳолатида) олиб чиқади. Бу калий хлориднинг концентрати бўлиб, центрифугалаш йўли билан ундан ўғит ажратиб олинади ва қуритилади. Натрий хлорид эса, бошланғич аралашманинг тубига чўкади, ажратиб олинади ва тегишли мақсадларда ишлатилади.

Флотация ва галургия усуллари билан олинган калий хлорид майда кристалл заррачалар шаклида бўлади. Гигроскопиклиги юқори бўлганлиги сабабли, сақлаш жараёнида нам тортиб, жипслашиб қолиши мумкин. Бунинг олдини олиш учун заррачалар донадорлаштирилади (1–3 мм катталикда) ёки аминлар қўшиш йўли билан ёпишқоқлиги камайтирилади.

Калийли туз  ( KCl + mKCl + nNaCl ) – кулранг ва пушти кристаллар тутган, калий хлориди ва сильвинит аралашмасидан иборат ўғит бўлиб, давлат андозаси бўйича намлиги 2 % дан ошмаслиги, таркибидаги K2О нинг миқдори 40 % дан кам бўлмаслиги керак. ҳаводан нам тортиб, ташиш ва сақлаш жараёнида жипслашиб қолади.

Бу аралашма таркиби ва хоссаларига кўра сильвинит ва калий хлориди ўртасида оралиқ ҳолатни эгаллайди: хлор билан натрийнинг миқдори калий хлориддагидан кўп, лекин сильвинитдагидан кам.

Калийли тузни натрийга талабчан ва хлорга чидамли экинларга (қандлавлаги, хашаки ва хўраки илдизмевалилар) қўллаш яхши самара беради. Бу ўғит хлорга таъсирчан экинлар учун унчалик яроқли эмас. Лекин кузги шудгор остига киритилганда, таркибидаги хлорнинг асосий қисми ювилиб кетади ва экинларга кўрсатадиган салбий таъсири йўқолади.

Калий хлоридининг каинит билан аралашмаси 30 % ли калийли тузни ҳосил қилади. Бу ўғит айниқса магнийга талабчан экинларга қўлланилганда, ҳосилдорлик сезиларли даражада ошади.   

Калий сульфат (K2SО4) – оқ тусли (баъзан сарғиш тусга эга) майда кристалл заррачали кукун. Таркибидаги намлик 1,2 % дан камроқ, K2О нинг миқдори 46–50 % атрофида. Жипслашиб қолиш эҳтимольи кам, қопларда ёки очиқ ҳолатда ташилади.

Шенитни лангбейнитга конверсиялаш жараёнида унга калий хлорид қўшилса, магний сульфат билан таъсирлашиб, магний хлорид ва қўшимча калий сульфатни ҳосил қилади: 

2КСl(2MgSO4(K2SO4 ( MgSO4(MgCl2
K2SO4 ( MgSO4(2КСl(2K2SO4(MgCl2
Калий сульфатни турли тупроқ типларида барча қишлоқ хўжалик экинларига ишлатиш мумкин, айниқса, хлорга сезгир экинлар  (тамаки, ток, зиғир, картошка ва бошқалар) га қўллаш яхши самара беради.

Калимагнезия  (K2SO4(MgSO4(6H2O) –  кулранг тусдаги майда кукун ёки пушти доначалар олида ишлаб чиқарилади. Таркибида 29 % K2O, 9 % MgO тутади, намлиги 5 % атрофида. Жипслашмайди. қоғоз ва полиэтилен  қопларда ёки очиқ ҳолда ташилади. Калий сульфат каби уни ҳам хлор ионига сезгир ва калий билан бир қаторда магнийни  кўп талаб қиладиган экинлар (картошка, зиғир, беда ва бошқалар) га, айниқса, таркибида магний кам бўладиган тупроқларга киритиш мақсадга мувофиқдир.

Калийли – магнийли концентрат – намлиги 1,5–7,0 %. Таркибида 18,5 % K2O ва 9 % га яқин MgO мавжуд кулранг тусли донадор ўғит. Жипслашмайди, очиқ ҳолатда ташилади. Хлорга таъсирчан экинларга қўлланилади.

КАЛИЙ ХЛОРИД ИШЛАБ ЧИҚАРИШ  ТЕХНОЛОГИЯСИ
 Калий хлорид кубиксимон кўринишдаги рангсиз кристалл модда бўлиб, зичлиги 1990 кг/м3 га тенг. Калий хлорид 776 0С ҳароратда эрийди. Табиий минерал аралашмалар билан биргаликда рангли кўринади. 

Калий хлорид ГОСТ 4568–83 ва ТУ бўйича донадор, майда кристалл ва йирик кристалл кўринишида уч хил навда ишлаб чиқарилади. Ишлаб чиқарилган маҳсулот таркибида 95, 92, 90 % гача калий хлорид бўлади. Доналарининг энг катта ўлчами – 7 мм дан ошмаслиги керак.

Мураккаб ўғитлар ишлаб чиқаришда калий хлорид асосан хом ашё сифатида (кукун ҳолатида) ишлатилади. Сақлаш муддати 6 ой. Ёпишқоқлигини камайтириш учун  аминлар ва бошқа реагентлар билан қайта ишланади. Калий хлорид асосан сильвинитдан олинади (KCl + NaCl). Сильвинит таркибида             23–30 % калий хлорид ва 65–70 % натрий хлорид бўлади. 

Калий хлорид саноатда бир неча хил усулларда ишлаб чиқарилади. Ҳозирда ишлаб чиқариш саноатларида  сильвинитни ишқорлаш усули кенг  қўлланилмоқда.

Сильвинит таркибидаги калий хлорид билан натрий хлоридни ажратиш –  уларнинг ҳар хил ҳароратларда эрувчанлигига асосланган. О 0С дан 100 0С ҳарорат оралиьида натрий хлориднинг амалий эрувчанлиги ҳароратга деярли боғлиқ эмас. Калий хлориднинг эрувчанлиги эса ҳарорат ортиши билан сезиларли даражада ортади. 26 0С ҳароратда калий хлорид билан натрий хлориднинг эрувчанлик эгри чизиғи ўзаро кесишади, яъни бу ҳароратда иккала туз ҳам бир хил эрувчанликка эга бўлади. 26 0С ҳароратдан пастда калий хлоридни эрувчанлиги натрий хлориднинг эрувчанлигидан кам, 26 0С дан юқори ҳароратда эса калий хлориднинг эрувчанлиги ортади. Шундай қилиб, калий хлорид ва натрий хлорид тузлари аралашмаси 100 0С ҳарорат атрофида эритилганда эритмадаги калий хлорид миқдори натрий хлориднинг миқдорига қараганда деярли икки баробар ортиқ бўлади. Бундай тўйинган эритма (100 0С ҳароратда тўйинган) совитилганда фақат калий хлорид кристалларигина чўкмага тушади. 


Расм. 9.1. 25 0С ва 100 0С ҳароратда KCl–NaCl–H2О системанинг эрувчанлиги.

Совиган эритмадан калий хлорид кристаллари ажратиб олингандан сўнг эритма яна 100 0С ҳароратгача қиздирилганда эритма калий хлоридга тўйинмаган, натрий хлоридга эса тўйинган бўлади. Бундай эритмага яна сильвинит қўшиб ишлов берилса, фақат калий хлорид эритмага ўтади. Сильвинитга бундай ишлов бериб калий хлоридни ажратиб олиш ишқорлаш усули деб аталади. Одатда, бу жараён тез бориши учун сильвинит тегирмонларда майдаланиб, эланади ва 5 мм дан йирик бўлмаган доначаларга ишлов берилади. 

Қуйида (расм.9.2) сильвинитни ишқорлаш усули билан калий хлорид ишлаб чиқариш технологиясининг тасвири  ва баёни келтирилган.  

Шнекли эритувчи (1) да керакли даражагача майдаланган сильвинит натрий хлорид билан тўйинган 107–112 0С ҳароратли билан қайта ишланади. Бу эритувчи қурилманинг узунлиги 20–21 м. бўлиб, шнеклар ёрдамида аралаштирилади. Бу жараёнда эримай қолган натрий хлоридни фильтрлаш (2) йўли билан калий хлорид эритмасидан ажратилади. 

Эритмадаги калий хлорид пўлатдан тайёрланган бир неча босқичли вакуум – кристаллизатор (3) да кристаллизацияланади. Бу қурилманинг биринчиси вертикал, қолганлари эса горизонтал ҳолатда жойлаштирилган бўлиб, улар механик аралаштиргичлар билан жиҳозланган. Вакуум даражаси қурилмаларда 360 мм, кейин қурилмаларда эса 740 мм симоб устунига қадар боради. Бу қурилмаларда сув буғланади, эритма совий бошлайди, калий хлорид эса чўкмага туша бошлайди. Чўкмага тушган калий хлорид кристаллари центрифуга (4) да ажратиб олинади.

Ажратиб  олинган калий хлорид барабанли қуритгич (5) га берилади. Бу ерда иссиқ газ ёрдамида 1–1,5 % намликка қадар қуритилади. 

Центрифугадан чиққан эритма иситгич (6) да 107–112 оС ҳароратга қадар қиздирилиб яна қурилма (1) га, янги солинган сильвинитни ишқорлашга берилади.

Бу усул билан сильвинит таркибидаги калий хлориднинг 90 % ажратиб олинади. 

Фильтр (2) да қолган чўкма 91 % натрий хлорид ва 17 % калий хлориддан иборат бўлиб, бу ишлаб чиқариш чиқиндиси ҳисобланади; баoзида бу туз эритмалари, содали маҳсулотлар олишда ишлатилади.         

КАЛИЙ  СУЛЬФАТНИНГ ФИЗИК – КИМЁВИЙ ХОССАСИ

Калийли тузларнинг 95 %  ўғит сифатида ишлатилади. Улар хлорли (КСl) ва хлорсиз (К2S04) ўғитларга бўлинади. Хлорли ўғитларга сильвинит, коинит каби сувда яхши эрийдиган табиий минераллар, таркибида калий хлорид бўлган табиий рудалар киради. Булар завод миқёсида қайта ишланади. Хлорсиз ўғитларга калий сульфат, калиймагнезия, калий–магнийли концентрат, коинит– лагбейнитли рудалар киради. Бу ўғитларнинг сифати ўғит таркибидаги КС1 ёки К2О кўринишдаги калийнинг миқдори билан ҳарактерланади. СНГ давлатларида калийли ўғитларнинг йирик конлари бор.

Калий сульфат, ромбик L ва гексагонал ( кўринишга эга. L формадан ( формага 584 0С ҳароратда ўтади, зичлиги 2660 кг/м3, 1069 0С ҳароратда суюқланади. Тўйинган эритмасида 20 0С ҳароратда 10 %, 100 0С ҳароратда эса 19,49 %  K2S04 бўлади.

Калий сульфат таркибида калий миқдори (K2O ҳисобида) 54,06 % сульфат кислота ва калий хлорид асосида олинган калий сульфат биринчи ва иккинчи навларга бўлинади. Биринчи – навда 50 % K2О, 2 % Cl2, 0,1 % сув бўлади; иккинчи – навда 48 % калий оксиди (К2O), 3 % хлор (Cl2), 0,1 %  сув бўлади.
Полиминерал рудаларни қайта ишлаб олинган калий сульфат таркибида 46 % калий оксиди (К20), 3 % хлор (Cl2), 5 % сув бўлади.

Океан ва денгиз сувлари таркибида ҳам 0,05 % атрофида калий мавжуд. Цемент заводлари чиқиндилари таркибида ҳам калий хом ашёси бор бўлиб, буларда 20–30 % калий оксиди (К2О) ҳисобида калий карбонат (К2СО3) ва калий сульфат (К2S04) тузлари кўринишида бўлади. Магний ишлаб чиқариш заводлари хом ашёси таркибида ва алюминийли рудалар таркибида ҳам калий сульфат бирикмаси ўчрайди. Калий сульфат ишлаб чиқариш асосан икки усулда амалга оширилади:

· калий сульфатли полиминерал рудалардан олиш;

· калий хлоридни сульфат кислота билан ёки унинг натрийли, магнийли, аммонийли, кальцийли тузлари билан конверсия қилиб олиш. 

Бундан ташқари калий – сульфатли ўғитлар калий оксиди (К2О) камроқ бўлган миқдорда лангбенит ва каинит – лангбенитли рудаларни флотация қилиш билан ҳам олинади.

Калий сульфат олишнинг энг катта хом ашё базаси Припаркат кони ҳисобланади. Унинг хом ашё захираси 2,5 млрд тоннага тенгдир.

КАЛИЙ СУЛЬФАТ ИШЛАБ  ЧИҚАРИШ  ТЕХНОЛОГИЯСИ

Калий сульфат ишлаб чиқариш жараёни уч босқичда олиб борилади:

· рудани қайта ишлаб калий сульфат олиш.

· флотация ва қолдиқни қайта ишлаш.

· ажратиш ва майдалаш.

Майдаланган бўлакларнинг ўлчами 5 мм гача 95 % 0,1 мм дан кичиги 5 % гача бўлади.

Рудаларни бошланғич эритмада эритиб, уни шламдан ажратилади. Сўнгра  босқичли вакуум – кристаллизация қурилмасига берилади.

Табиий рудани қайта ишлашнинг бошқа усуллари. Полиминерал калийли рудаларни, хлорсиз калийли ўғитларни гидротехник усулда қайта ишланади. Бунда каинитни ҳаво таркибидаги кислород ёрдамида 800 0С ҳароратга​ча қиздириш орқали амалга оширилади (ёки буғ ёрдамида тузларни конвер​сия жараёнини тезлатилади). Жараён натижасида магний оксиди (MgO) ва водород хлориди (НС1) ҳосил бўлади.

MgS04 + 2KCl(NaСl)+H20=MgO+K2S04 (Na2S04)+ 2HC1

Агар сув буғи кўп миқдорда ўтказилса, жараённинг интенсивлиги ортади. Натижада чиқинди газ таркибида водород хлорид (НС1), қолдиқда магний оксиди (MgО) ва калий сульфат (К2S04) қолади.

Реакцион массага 20–25 % Si02, MgO ва бошқалар қўшилади, яъни реакцион масса сочилувчан бўлиб, ҳарорати 800–900 0С гача кўтарилиб суюқланма ҳосил бўлмайди.

800–900 0С ҳароратда калий хлоридни конверсиялаш 90–95 % калий сульфат ҳосил бўлишига олиб келади. 

Бундан ташқари гидротехник усулда полунитдан калий сульфат олиш мумкин. Бунда алюминий оксиди олганимизда оралиқ маҳсулот сифатида калий сульфат ҳосил бўлади.

Гидротермик усул билан олунит минерали K2S04;  Al2 (S04)3; А1(ОН)3 дан ҳам калий сульфатни олиш мумкин. Алинут таркибида K2S04 миқдори 23 % ни ташкил қилади.

Алинутни 700 0С да сув буғи ва КС1 билан қайта ишлаб қўйидагини ҳосил қиламиз:
6KCl+Al2(S04)3 +3H20= 3K2S04 +А1203 + 6НС1

Бу жараён кўп энергия сарф қилади. Агар ҳосил бўлган хлорид кислотага талаб бўлса, бу жараён ўз – ўзини қоплайди. Бу жараёнда 1 т. калий оксиди (К2О) олишда 6–8 т. 27 %  ли хлорид кислота ҳосил бўлади.

Лангбейнитни қайта ишлаб ҳам калий сульфат олиш мумкин. 92 % лангбенит ва 8 % кўмир ёки кокс ҳисобида аралашма барабанли аралаштиргичга берилади. Сўнгра 800–900 оС ҳароратли шахта печида қиздирилади.

K2S04·2MgS04 + 2С= K2S04 + 2MgO+ 2CO+ 2S02

Печни қиздириш 95 % ли метанда амалга оширилади. Бунда                              S02 элементар олтингургутгача қайтарилади:

6S02 + 4СН4 =3S2 + 4СО + 8Н20

Олинган калий сульфат 100 0С ҳароратли сув билан қайта ишланади. Магний оксиди фильтрда тутиб қолинади. Калий сульфат совитилиб кристаллизаторда кристалл ҳолига келади.

1 тонна лангбейнит тузи қайта ишланиб, 100 кг K2S04 (96 %), 75 кг MgО (85 %) ва 20 кг олтингугурт олинади.

Конверсия усулида калий сульфат олиш ҳам кенг тарқалган. Бу жараён қўйидаги реакцияга асосланган:

2KCl + MgS04 ( MgCl2 + K2S04

Юқори сифатли калий сульфат олиш учун ( 52 % K2O ) калий хлориднинг концентрациясини ошириш керак.

Органик экстрагентлар, масалан моноэтаноламиннинг концентрланган сувли эритмаси ёрдамида калий хлорид ва гипсдан калий сульфат олиш мумкин:
2KCl+CaS04·Н20 =K2S04 + CaCl2
Сувли муҳитда бу реакция тескари йўналишда боради. Калий сульфатни ион алмашиниш усули билан ҳам олиш мумкин. Масалан 90 0С ҳароратда магний сульфатни калий – катионини тушириш:

2RK+MgS04 = R2Mg+K2S04
Эритма 10 0С ҳароратгача совитилса, калий сульфат кристалл ҳолига келади. Катионни калий хлор (КСl) эритмаси билан регенерация қилинади:

R2Mg+ 2KCI = RK+MgCl2
НАЗОРАТ  САВОЛАРИ
1. Калилий ўғитлар асосан нима мақсадларда ишлатилади?

2. Калий хлорид асосан нимадан олинади?

3. Калий хлорид неча хил маркада ишлаб чиқарилади?

4. Калий сульфат қандай формада бўлади?

5. Калилий тузларни қайси аппаратда қуритиш эффект беради?

6. Калий сульфат қайси усулда кўпроқ олинади?

7. Калий сульфат ишлаб чиқариш  неча босқичда боради?

8. Конверция усулида калий сульфат ишлаб чиқаришни тушунтиринг?

9. Калий сульфатни ион алмашиниш усули билан олишни тушунтиринг?

10. Калий сульфат қандай ўлчамларда бўлади?

МИКРОЎҒИТЛАР ТЕХНОЛОГИЯСИ
Таянч сўзлар ва иборалар: хоссаси, ишлатилиши, микроэлементлар, бор, марганец, мис, мольибден, кобальт, рух.

МИКРОЎҒИТЛАРНИНГ ХОССАЛАРИ

Таркибида микроэлементлар тутадиган ва ўсимликларнинг меъёрида ўсиб – ривожланиши учун кам миқдорда ишлатиладиган моддаларга микроўғитлар дейилади.

Тадқиқотларнинг кўрсатишича, ўсимликлар таркибида микро элементлар миқдори 0,00001–0,01 % ни ташкил қилади. Масалан, қандлавлаги ҳосилдорлиги гектарига 300 ц. ни ташкил қилганда, маҳсулот таркибидаги микроэлементлар миқдори қуйидагича бўлади: бор (В)–160 г, марганец (Mn)–500 г, мис (Сu)–50 г, рух (Zn)–190 г, кобальт (Со)–2 г.
Микроэлементларни ўрганиш ва қўллаш борасида К.А. Тимирязев, Д.Н.Прянишников, В.И.Вернадский, Е.В.Бобко, М.В.Каталимов, М.Я.Школьник каби олимлар катта ишларни  амалга оширганлар. Ўзбекистон тупроқларидаги микроэлементларни ўрганиш ва пахтачиликда микроўғитлар меъёрини белгилашда Е.Круглова, Б.Исаев, М.Алиева ҳамда Тупроқшунослик ва агрокимё илмий–тадқиқот институти олимларининг ҳиссаси катта.

Шу давргача микроэлементлардан бор, марганец, мис, мольибден, рух ва кобальт яхши ўрганилган.

Бор – элементи фарангистонлик олимлар Жозеф Гей – Люссак ва Луи Тенер (1808) лар томонидан кашф қилинган. Ўсимликлар таркибида бор мавжудлиги орадан 50 йил ўтгач маълум бўлди. Бор сўзи арабча бўлиб, улар барча оқ заррабин моддаларни «бароқ» деган умумий ибора билан атаганлар.

Ҳозирги кунда бор ўсимликлар учун энг зарур элементлардан эканлиги тўла эoтироф этилган. Бор танқислигида гуллар сони кескин камаяди, шона ва тугунчалар тўкилади, поя ва илдизнинг ўсиш нуқталари шикастланади. Бу ҳол айниқса илдизмевалиларда яққол намоён бўлади. Бор гуллардаги чанг найчаларининг ўсиши ва ҳаёт фаолиятини кучайтиради, уруғ ва меваларнинг пишиб етилишини жадаллаштиради.

У ўсимликларнинг сув режимига таъсир қилиб, хужайрадаги сув миқдорини кўпайтиради, оқсил ва углевод алмашиниш жараёнини тезлаштиради. Бор қанд моддаларни ўсиш нуқталари, гул, мева ва илдизга боришини тартибга солади. Ўсимликларнинг қурғоқчиликка бардошини ошириш  борнинг яна бир муҳим хусусиятларидан биридир.

Бор етишмаса, фотосинтез жараёни секинлашади, шунингдек, ўсимликларнинг илдиз тизими яхши ривожланмайди. Бу микроэлемент ўсимликларда калий ва азотни жадал ўзлаштирилишига ёрдам бергани ҳолда, фосфорнинг ютилишига қаршилик қилади.

Ўсимликлар таркибидаги бор миқдори ўртача 0,0001 % га ёки 1 кг  қуруқ моддада 0,1 мг. га тенгдир.

Бор танқислигида ўсимликларда қуруқ ва жигарранг чириш, сарғайиш, илдизмеваларнинг ўзакланиши ва бактериоз каби иллатлар кузатилади. Кунгабоқар, помидор, гулкарам, беда, хашаки илдизмевалар, ғўза, зиғир, шоли, сабзавотлар ва қандлавлаги борга талабчан ўсимликлар жумласига киради.

Тупроқ таркибида бор миқдори 30 мг/кг дан ошиб кетса, ўсимликларда зарарланиш аломатлари пайдо бўлади: поянинг пастки қисмидаги барглар сарғаяди, «куяди», тўкилади. Борнинг сероблиги чорва моллари саломатлигига ҳам салбий таъсир кўрсатади.

Турли тупроқларда бор танқислигининг қуйи чегараси турлича бўлиб, бу кўрсаткич қора тупроқларда 0,3 - 0,6 мг/кг, бўз тупроқларда 0,45–2,0 мг/кг дан паст бўлганда борли ўғитлар қўллаш лозим. Чимли подзол ва чимли – глейли тупроқлар бор билан жуда паст даражада таъминланган бўлиб, харакатчан миқдори 0,1–0,6 мг/кг дан ошмайди.

Бор тақчил тупроқларда борли ўғитларни қўллаш натижасида зиғир (тола) ва пахтадан гектарига 2–3 ц. гача қўшимча ҳосил олиш мумкин. Қандлавлаги ҳосилдорлиги 45 ц/га га ошиб, таркибидаги қанд моддаси 0,3–2,1 % га кўпаяди.

Борли микроўғитлар жумласига борат кислота, бор–магнийли ўғит ва борли суперфосфатлар киритилади.

	Ўғитнинг номи
	
	Сувда эрийдиган бор  миқдори,%

	
	
	

	Борат кислота

Бор-магнийли ўғит

Борли суперфосфат
	
	  17,3

  2,27

  0,2
	


Борли микроўғитлар (Б. А. Ягодин, 1989)

Борли суперфосфат таркибида 0,2 % бор бўлиб, асосан қандлавлаги, озуқабоп илдизмевалилар, бошоқли дон экинлар, гречиха каби экинларга тупроқни асосий ишлаш пайтида, гектарига 2–3 ц. экиш олдидан қатор ораларига 1–1,5 ц. миқдорида киритилади. Таркибида 2,2 % бор тутган бор – магнийли ўғит ҳам асосан юқорида айтиб ўтилган экинлар ва зиғир учун гектарига 20 кг миқдорда ишлатилади. Борат кислота таркибида 17,3 % бор мавжуд ва ундан асосан ўсимликларни илдиздан ташқари озиқлантиришда фойдаланилади                  (0,5–0,6 кг/га). 1 ц. уруғни 100 г борат кислота билан аралаштириб экиш ҳам яхши натижа беради.
Мис – ўсимликлар таркибида мис элементи мавжудлиги 1816 йилда аниқланган. 1931 йилдан буён миснинг ўсимликларни ўсиши ва ривожланишига таъсири ўрганилмоқда. Ҳозирги кунга келиб, миснинг ўсимликлар ҳаётида зарурий элемент эканлиги ва унинг ўрнини бошқа биронта элемент боса олмаслиги исботланган.

Мис етишмаган ўсимликларда очиқишнинг қуйидаги белгилари намоён бўлади:

· баргларнинг учи оқаради ва қурийди;

· донли экинлар бошоқ тортади, лекин пишмасдан яшиллигича қолади;

· ўсимликлар ўсишдан тўхтайди, хлороз ва сўлиш касалликларининг белгилари кузатилади;

Тупроқда мис танқислигига жавдар, арпа, кузги ва баори буғдой анча чидамли хисобланса, сули умуман чидамсиздир. Зиғир, қандлавлаги, хантал, люпин, тамаки, пахта ва сабзавот экинлари ҳам мис тақчил тупроқларда касалликларга осон чалинади.

Ўсимликлар таркибидаги миснинг ўртача миқдори 0,0002 % ёки 1 кг қуруқ модда таркибида 2 мг га тенг бўлиб, асосий қисми уруғ таркибида тўпланади.

Миснинг асосий қисми ортофенолоксидаза, полифенолоксидаза ва тиразиназа каби ферментлар таркибига киради. Таркибида мис тутган оқсилпластоцианин ўсимликларда муҳим функция бажаради. Аксарият ўсимликларда мис миқдорининг деярли ярми пластоцианин шаклида баргларда тўпланади. Бу элемент ўсимликлардаги азот алмашинувида фаол иштирок этувчи нитратредуктаза, гипонитратредуктаза каби ферментлар таркибига ҳам киради.

Турли тупроқ типларида миснинг ялпи миқдори турлича бўлиб,                          0,1–150 мг/кг ни ташкил этиши мумкин. Мазкур элемент миқдори 1,5–4,0 мг/кг дан кам бўлган ҳолларда ўсимликларнинг мисга бўлган эҳтиёжи кучаяди. 

Азотли ўғитлар меъёрининг ортиб боришига мос равишда ўсимликлар-нинг мисга бўлган талабчанлиги ҳам кучаяди.

Қишлоқ хўжалигида кенг қўлланиладиган мисли микроўғитлар жумласига  мис купороси, мисли кукун ва мис колчедани киради.

	Ўғитнинг номи
	Таъсир этувчи модда
	    Таъсир этувчи модда миқдори,%

	Мис купорос

Мисли кукун

Мис колчедани
	CuSO4 *  5H2O
Cu

СuSO4
Cu

Cu

K2O
	92,0-98,0

23,4-24,9

14-16

5-6

25,0

58,6


Мисли микроўғитлар (Б. А. Ягодин, 1989)

50–100 г мис купорос билан 1 ц. уруғ аралаштириб экилса яхши самара беради. Илдиздан ташқари озиқлантиришда 200–300 г мис купорос 1 га майдондаги ниҳолларга пуркалади. Мис купорос ўз таркибида 25,0 % га яқин мис тутади.

Ҳозирги кунда Олмалиқдаги «Аммофос» ишлаб чиқариш бирлашмасида таркибида мис тутган (0,25–0,30 %) аммофос ишлаб чиқариш йўлга қўйилган.

Мис колчедани маҳаллий аҳамиятга эга ўғитлардан ҳисобланади                    (0,2–0,3 % Cu) ва уни ҳар 4–5 йилда бир марта 500–600 кг/га меъёрда кузги шудгор остига экиш мумкин.

Марганец – ўсимликларнинг таркибида учраши 1872 йилда, ўсимликлар ҳаётидаги аҳамияти эса 1897 йилда аниқланган. Бу микроэлементга барча қишлоқ хўжалик экинлари талабчан бўлиб, уни айниқса донли экинлар, дуккакли – донлар, қандлавлаги, илдизмевалилар, картошка ва мевали дарахтлар кўп талаб қилади. Баргларнинг оқариши ва сарғиш доғларнинг пайдо бўлиши, дуккакли экинлар баргининг ёппасига хлорозга чалиниши, бодринг барг пластинкасининг буралиб қолиши марганец танқислигининг асосий белгиларидан бири ҳисобланади.

Марганец юқори оксидлаш – қайтариш потенциалига эга, шу сабабли у ўсимликлар танасида содир бўладиган биологик оксидлаш реакцияларида фаол қатнашади.

Марганец фотосинтез жараёнида муҳим ўрин тутади, қанд моддалар ва хлорофилл миқдорини кўпайтиради, аскорбин кислота синтезида иштирок этувчи ферментлар таркибига киради.

Тупроқда марганец кам бўлган ҳолларда (ёки умуман бўлмаганда) озиқланиш балансидаги элементларнинг нисбати бузилади чунки, у кальций сингари ташқи муҳитдан ионларнинг танлаб сингдирилишида ўзини антагонист сифатида намоён қилади. Марганец реутилизация жараёнини тартибга солиб турувчи элемент сифатида ҳам муҳим ўрин тутади. У ўсимлик хужайраларининг сув тутиш қобилиятини оширади ва оқсил элементларининг кўпроқ сақланишига ёрдам беради.

Тупроқда марганец миқдори 1 % гача етади, лекин унинг асосий қисми ўсимликлар томонидан қийин ўзлаштириладиган шаклдадир. 

Марганецли ўғитлар биринчи навбатда кул тусли ўрмон тупроқлари, каштан тупроқлар ва шўртобларда қўлланилади. Украина, Кавказ орти мамлакатлари ва Марказий Осиё тупроқлари ҳам марганецли ўғитларга талабчандир.

Марганецли ўғитларни қўллаш ҳисобига қандлавлагидан 23,7 ц/га, буғдойдан 2,2 ц/га, маккажўхоридан 11,8 ц/га ва арпадан 3,0 ц/га қўшимча ҳосил олинади.

	Экин тури
	Mn киритилмагандаги ҳосил
	
	Mn исобига олинган қўшимча ҳосил

	Қандлавлаги

Кузги буғдой (дон)

Баори буғдой (дон)

Маккажўхори (дон)
	310

33,4

17,5

57,8
	
	23,7

2,1

2,2

11,8


Марганецнинг экинлар ҳосилдорлигига таъсири  ц/га (П.А.Власюк)

Марганецли ўғит сифатида таркибида марганец тутган рудаларни ишлаш жараёнида чиқадиган чиқиндилардан кенг фойдаланилади. Улар ўз таркибида 10 - 18% гача марганец тутади. Таркибида 70% марганец тутган марганец сульфат қимматбаҳо микроўғит ҳисобланади ва ундан сабзавот экинларини ўғитлашда фойдаланилади.

13-жадвал
	Ўғитнинг номи
	Таъсир қилувчи модда
	
	Таъсир қилувчи модда миқдори

	Марганец сульфат

Mn ли суперфосфат

Mn ли руда чиқиндиси
	MnSO2
P2O5 / Mn

Mn
	
	70

20 / 1-2

17-18


Марганецли микроўғитлар (Н. М. Городний, 1990)

Марганец фосфорли ўғитлар билан биргаликда қўлланилганда яхши самара беради, шу боис марганецли суперфосфат ишлаб чиқариш йўлга қўйилган. Шунингдек, марганец комплекс ўғитлар таркибига ҳам киритилиши мумкин.

Тупроққа одатда марганец 2,5 кг/га ҳисобида киритилади. Марганецли ўғитларни уруғ билан аралаштириш ўғит қўллашнинг энг қулай усулларидан бири ҳисобланади. Бунинг учун 50–100 г чамаси марганец сульфат олинади ва          1 ц. уруғ билан алаштирилади. Илдиздан ташқари озиқлантиришда 200 г. марганец сульфат 100 л. сувда эритилиб, 1 га. майдондаги ниҳолларга пуркалади.

Мольибден – кўпроқ дуккакли экинлар таркибида (0,5–20,0 мг/кг) учрайди. Бошоқли дон экинлари 0,2–1,0 мг/кг атрофида мольибден тутади.

Мольибден ўсимликларга бошқа микроэлементларга нисбатан камроқ ютилади. Ўсимлик баргларида  мольибден бошқа аoзоларга нисбатан кўпроқ тўпланади. Аксарият, ўсимликларда мольибден миқдорининг қуйи чегараси  1 кг қуруқ моддада 0,1 мг ҳисобланади. Дуккакли экинларда бу кўрсаткич 0,4 мг/кг ни ташкил қилади.

Мольибден ўсимликлардаги нитратредуктаза ферменти таркибига киради. Умуман олганда, мольибденни ўсимликлардаги «азот алмашиниш жараёни микроэлементи» деб аташ мумкин. Чунки у азотнинг биологик фиксацияланиши жараёнида атмосфера азотини боғлаб берувчи фермент–нитрогеназанинг ҳам асосини ташкил қилади. Мольибден нуклеин кислоталар биосинтезида, фотосинтез, нафас олиш, витамин ва ферментлар синтезида фаол иштирок этади.

Тупроқларда мольибденнинг ялпи  миқдори 0,2–2,4 мг/кг ни ташкил этсада, аракатчан шакли 0,1–0,27 мг/кг дан ошмайди. Чимли подзол ва қумоқ механикавий таркибли тупроқларда мольибден миқдори анча кам 0,06 мг/кг атрофида. Гумусга бой тупроқлар ўз таркибида мольибден ялпи миқдорининг кўплиги билан ажралиб туради.

Нордон тупроқларда  мольибден темир, алюминий ва марганец таъсирида сувда қийин эрийдиган мольибдатларни ҳосил қилади, шу боис бундай тупроқлар таркибида ўсимликларга моиллик мольибден миқдори ҳам кам бўлади. Тупроқ нордонлигининг камайиб бориши билан сувда осон эрийдиган мольибден миқдори ошади.

Мольибден билан яхши таъминланган тупроқлардан ўсимликлар азот, фосфор ва калийни яхши ўзлаштиради. Азот оқсил таркибига тўлиқ ўтади, натижада сабзавот ва полиз экинларида азотнинг нитрат шаклда тўпланишининг олди олинади. Шунинг учун мольибденни дуккакли экинларга фосфор ва калий билан, бошқа экинларга эса, азот билан бирга қўллаш тавсия этилади.

Мольибденга талабчан ўсимликлар жумласига беда, себарга, сўя, хашаки дуккаклилар, гулкарам, илдиз мевалилар, рапс, бошкарам ва сабзавотлар киради. Ўсимликларнинг 1 кг қуруқ моддаси таркибидаги мольибден миқдори 1 мг дан ортиқ бўлса, инсон ва ҳайвонлар ҳаёти учун хавфли ҳисобланади.

Мольибденли микроўғитларнинг тури кўп бўлсада, саноатда кўпроқ таркибида 52–53 % мольибден тутган аммоний мольибдат ишлаб чиқарилади.

	Ўғитнинг номи
	Таъсир этувчи модда
	Таъсир этувчи модда миқдори, %

	Аммоний мольибдат
	Мо
	52

	Нурқувватчироқ саноат чиқин.
	Мо
	5-8

	Мольибденли оддий суперфосфат
	P2O5 – Мо
	20,0 - 0,1

	Мольибденли қўш суперфосфат
	Р2О5 – Мо
	43,0 - 0,2


Мольибденли микроўғитлар (Н. М. Городний, 1990)

Ўғит ишлаб чиқариш саноатида мольибденли оддий ва қўш суперфосфатлар тайёрлаш ҳам йўлга қўйилган.

Мольибденли микроўғитлар бир нечта усулда қўлланилиши мумкин. Уруғларни экиш олдидан мольибденли микроўғит билан ишлаш учун 1ц. йирик уруғлар учун 25–50 г, беда ёки себарга уруғлари учун 500–800 г. аммоний мольибдат сарфлаш лозим.

Уруғларни экиш олдидан мольибденли микроўғитлар билан ишлаш ўғит қўллашнинг самарали усули ҳисобланади. Бунинг учун 1 ц. йирик уруғларга              25–50 г, беда ёки себарганинг майда уруғларига 500–800 г. аммоний мольибдат олинади, 2–3 л. сувда эритилиб, аралаштирилади. 

Илдиздан ташқари озиқлантиришда 1га. майдондаги ниҳолларга                     200–600 г. аммоний мольибдат ишлатилади. 50 кг мольибденли суперфосфат билан тупроққа 50–100 г. мольибден келиб тушади.

Рух – экинларнинг иссиқ ва совуққа чидамлилигини оширади, фосфорни кўпроқ ўзлаштирилишига ёрдам беради. Рух танқислигида ноорганик фосфорнинг органик шаклга ўтиши секинлашади, шунингдек, ўсимликлар танасида сахароза ва крахмал миқдори камаяди, азотнинг нооқсил шаклдаги бирикмалари – амид ва аминокислоталар тўпланиши кузатилади. Ҳозирча ўз таркибида рух элементи тутган 30 дан ортиқ фермент аниқланган.

Рух етишмаганда, ўсимлик хужайраларининг бўлиниши секинлашади, барглар оч яшил (баъзан оқ) тусга киради, шакли ўзгаради, поядаги бўғим оралари қисқаради, мевалар буришиб қолади.

Рух билан тундра тупроқлари ва қора тупроқлар юқори даражада                  (53–76 мг/кг), чимли подзол тупроқлар нисбатан камроқ (20–60 мг/кг) таъминланган. Марказий Осиёнинг мўoтадил ва кучсиз ишқорий тупроқларида рух танқислиги кузатилади. Нордон тупроқларда рух анча ҳаракатчан бўлиб, ўсимликлар томонидан осон ўзлаштирилади.

Минтақамиз тупроқларида рух миқдори 1,4–1,8 мг/кг дан кам бўлганда, рухли ўғитлар қўллашга эҳтиёж сезилади. 

Рухли ўғитлар сифатида саноат чиқиндилари, рух сульфат ва полимикроўғит ( ПМЎ–7 ) дан кенг фойдаланилади.

	Ўғитнинг номи
	Таъсир этувчи модда
	Таъсир этувчи модда миқдори, %

	Рух сульфат

Полимикроўғит (ПМЎ-7)
	Zn
Zn
	21,8-22,8

2-5


Рухли микроўитлар (Б. А. Ягодин, 1989)

ПМЎ – 7 ўз таркибида 2–5 % рух тутади. Уни  уруғларни экиш олдидан ёки экиш билан бирга қатор ораларига 20 кг/га меъёрида қўллаш тавсия этилади. Илдиздан ташқари озиқлантириш мақсадида кўпроқ рух сульфат ишлатилади (150–200 г/га). Рухли микроўғитларни бевосита уруғ билан аралаштириб қўллаш ҳам мумкин. Бунинг учун 4 г. рух сульфат 4 л. сувда эритилади ва 1 ц. уруғ билан аралаштирилади.

Рухли микроўғитларни қўллаш ҳисобига пахта, қандлавлаги, маккажўхори ва мевали дарахтлар ҳосилдорлиги сезиларли даражада ошади.

Кобальт – ўсимликларнинг 1кг. қуруқ массаси таркибида ўртача 0,021 мг. кобальт мавжуд. Айрим ўсимликларда бу кўрсаткич 11,6 мг/кг ни ташкил этади. Кобальт кўпроқ дуккакли экинларнинг туганакларида учрайди. Шунингдек, ўсимликларнинг генератив органлари (масалан гул) ҳам маълум миқдор кобальт тутади.

Ўсимлик таркибидаги ялпи кобальтнинг 50 % ини ион, 20 % ини витамин B12 ва қолган 30 % ини барқарор органик бирикмалар шаклидадир.

Ўсимликлар кобальтни мольибденга нисбатан 300 марта кам талаб қилади. Кобальт бактерия ва ферментларнинг фаолиятига ижобий таъсир кўрсатади. Кобальт таъсирида қандлавлаги ҳосилдорлиги гектарига 30–35ц. шакар миқдори  0,8 %  ошиши кузатилган.

Бўз тупроқлар таркибида кобальт миқдори 1,0 мг/кг дан кам бўлса, кобальтли микроўғитлар ишлатилиши лозим. Лекин чорва моллари учун сифатли озуқа етиштириш мақсадида тупроқ таркибидаги кобальт миқдори           2,0–2,5 мг/кг бўлганда ҳам мазкур микроэлементни ишлатиш мумкин. Ем – хашак таркибида кобальт миқдори 0,07 мг/кг дан кам бўлса, чорва молларида акобальтоз хасталиги юзага келади.

Кобальтли ўғитлар сифатида кобальт сульфат, кобальт нитрат ва кобальт хлорид тузларидан фойдаланилади. Тупроққа кобальт 200–400 г/га миқдорда киритилса, илдиздан ташқари озиқлантириш ва уруғ билан аралаштириш учун кобальт сульфатнинг 0,01–0,1 %  ли эритмалари ишлатилади.

НАЗОРАТ САВОЛЛАРИ
1. Микроэлементларнинг номини айтинг ва микроўғит атамасига таъриф беринг.

2. Борнинг ўсимликлар таркибидаги миқдори ва физиологик аҳамияти тўғрисида нималарни биласиз?
3. Қайси экинларни борга талабчан ўсимликлар гуруҳига киритиш мумкин?
4. Борли ўғитларнинг шакллари, қўллаш дозаси, муддатлари ва усуллари тўғрисида сўзлаб беринг.
5. Мис етишмаса ўсимликларда қанақа ташқи ўзгаришлар кузатилади?
6. Мисли ўғитларнинг асосий вакилларини айтинг.
7. Марганецнинг озиқ моддаларни танлаб сингдирилиши ва реутилизация жараёнларидаги аҳамиятини эсланг.
8. Марганецли микроўғитларни қўллаш усулларини айтиб беринг.
9. Нима учун мольибден «азот алмашинув жараёни микроэлементи» деб юритилади?
10. Тупроқлардаги ҳаракатчан мольибден миқдори қайси омиллар билан боғлиқ?
11. Рухнинг ўсимликлар ҳаётидаги роли ҳақида нималарни биласиз?
12. Рухли ўғитларнинг асосий вакилларини айтинг.
13. Ўсимликлар таркибида кобальт қанақа шаклларда учрайди?

ОДДИЙ СУПЕРФОСФАТ ИШЛАБ ЧИҚАРИШ

Таянч  сўзлар ва иборалар: хоссаси, хом ашё, реакция, кислота, аралаштириш, етилтириш, парчалаш, босқичлари, тезлиги, таркиби.

ОДДИЙ СУПЕРФОСФАТНИНГ  ФИЗИК КИМЁВИЙ ХОССАЛАРИ

Кимё саноатида ишлаб чиқарилаётган фосфорли ўғитлар қишлоқ хўжалигида  ўсимликларни  ривожланишида  ва  ҳосилдорлигини оширишда катта рол ўйнайди. Фосфорли ўғитлар қаторига оддий ва қўш суперфосфат, аммонийлашган суперфосфат ва фосфорли ўғитлар киради. Оддий суперфосфат кулранг ҳолда кукун ёки донадор кристалл ҳолда бўлади. Кукун ҳолдаги суперфосфат гигроскопик хусусиятга эга. Оддий суперфосфат асосан табиий фосфатлар, яъни аппатит ёки фосфорит унини сульфат кислота билан парчалаб олинади. Олинган суперфосфат бир неча қаттиқ фазалардан ва унга ютилган суюқ фазалардан иборат бўлади. Қаттиқ фазада Са, Mg, Fe, Al фосфатлари ва СаS04 ( 0,5Н20 кристаллогидрат кўринишида бўлади. Суюқ фазада эса тўйинган монокальций фосфат ва S, Fe, Al, F ионлари фосфат кислота таркибида бўлади. Қаттиқ фаза таркибининг 65–70 % меъёридан 50–55 % миқдорини кальций сульфат ташкил қилади. Оддий суперфосфат олиш жараёни икки босқичда боради. Биринчи босқичда фосфат кислотаси ҳосил бўлади:               

Ca5F(PО4)3 + 5H2SО4 + 2,5H2О = ЗH3PО4 + 5CaSО4 •0.5H2О + HF
бу реакция 20–40 минут давом этади, кальций сульфат чўкмага тушади ва бир неча минутдан сўнг ангидридга айланади. Бу жараён суперфосфат каме-расида олиб борилади. 110–120 0С ҳароратда сульфат кислота тўлиқ сарфланиб бўлганидан сўнг жараённинг иккинчи босқичи бошланади:

Са5F(РО4)3+7Н3РО4+5Н2О=5Са(Н2РО4) ( Н2О+НF
Биринчи босқичда 70 % аппатит сарфланади. Жараённи умумий ҳолда қўйидаги  кўринишда ёзиш мумкин:
2Са5F(РО4)3+7Н2SО4+ЗН2О=3Cа(Н2РО4) ( Н2О+7СаSО4+2НF

Оддий суперфосфат таркибида 14–21 % Р205 бўлади. Суперфосфат кесак ҳолида бир – бирига ёпишган бўлганлиги учун ҳам қишлоқ хўжалигида ишлатишда механик усулларни қўллашга тўғри келади. Тайёр маҳсулотга оз миқдорда майдаланган охактош ёки бор қўшилади (сабаби ортиқча кислоталигини нейтраллашдир). Оддий суперфосфат ишлаб чиқаришда 68 % ли  сульфат кислотадан фойдаланилади. Бундан ташқари табиий фосфатлардан олинган фтораппатитдан ҳам кенг фойдаланилади. Фосфорит уни                  Са10(Р04)6 ( [(ОН)F]2 табиий фосфорни майдалаб олинади. Фосфорит уни уч хил навларда ишлаб чиқарилади. Биринчи навида 29 ± 1 %, иккинчи навида                       23 ± 1 %, учинчи навида эса 20 ± 1 % Р205 бўлади, таркибидаги намлик миқдори 1,5 % дан ошмаслиги керак. қоратоғ фосфоритидан олинган кукун ҳолидаги суперфосфат таркиби қуйидагича: 27,5 % Р205, 6,6 % СО2, 2,5 % R2О3. Саноатда суперфосфат ишлаб чиқариш учун 68 % ли сульфат кислота ишлатилади, хом ашёни парчаланиши 64 соат ичида 90 % ни ташкил этади. Ҳосил бўлган маҳсулот омборда етилтирилади (2–3 хафта давомида). Етилтирилиш давомида ажралиб чиққан водород фторид гази тутиб қолинади ва у қайта ишлашга жўнатилади.

Фосфорли ўғитларни ишлаб чиқариш учун хом ашё сифатида табиий фосфат ва таркибида фосфор тутган рудалар қўлланилади. Саноатда ишлатилиши бўйича табиий фосфатлар иккига: аппатитлар ва фосфоритларга бўлинади. Фосфор асосан сувда эримайдиган фтораппатит Са5(Р04)ЗF таркибида бўлади. Назарий жиҳатдан фтораппатит таркибида Р2О5 ни миқдори 39,4 % дан кам бўлмаслиги керак. Аппатитларни туғма кони ҳам учрайди (саноат аҳамиятига эга бўлганлари).

Қуйида туғма ва табиий фосфатларнинг таркиби келтирилган.

Туғма ва табиий фосфатларнинг таркиби

  16-жадвал 
	ФОСФАТЛАР


	ТАРКИБИ

	
	Р2О5
	СаО
	МgО
	Fе2О3+Аl2О3
	F
	Эримайдиган қолдиқ

	Аппатит кон.

Фосфоритлар
	39,4
	52,0
	0,2 гача
	0,6+1,2
	3,1 гача
	1,5 гача

	Бойитилмаган коротоғ
	27,5
	43,7
	4,11 гача
	2,6
	2,8 гача
	13 гача

	Коротог флотацион концентрати
	29,5
	41,4
	2,1
	2,2
	2,9
	13

	Вятка ювиш фос-фарити
	25 гача
	39,5 гача
	0,8
	6,6-9,0
	3,0 гача
	15,6

	Егоровский ювил-ган фосфорити
	23,3 гача
	35,5 гача
	-
	10,2-11,6
	2,6 гача
	6,4 гача

	Эстония кон. бир.
	26,0 гача
	37,5 гача
	-
	3,2-3,9
	2,3
	20

	Флотацион
	32,2
	46,4
	0,8
	2,9 (Аl2О3)
	2,4
	6,3

	Актюбинск кон.
	19,1
	31,5
	0,6
	4,7
	2,5
	32,7

	Флотацион кон.
	25,8 гача
	41,8 гача
	-
	3,4-4,0
	3,2 гача
	13,0


ОДДИЙ СУПЕРФОСФАТНИНГ ИШЛАБ ЧИҚАРИШ ТЕХНОЛОГИЯСИ

Суперфосфат ишлаб чиқариш қуйидаги жараёнларни ўз ичига олади:

· сульфат кислота ва фосфат хом ашё омбори;

· асосий бўлим, яъни фосфатлар сульфат кислота билан парчаланади (фторидли газлардан тозаланади);

· суперфосфат омбори.

Аппатит концентрати вагонлардан  туширилади. Сўнгра сарф бункери ва дозатор бункерига юборилади. У ерда сульфат кислота сув билан аралаштирилади, бунда аралашма концентрацияси кислотанинг зичлиги орқали ўлчаб турилади. Аппатитни сульфат кислота билан вертикал уч ёки тўрт камерали аралаштиргич ёрдамида 5–7 минут аралаштирилади. Сўнгра суспензия суперфосфат камерасига оқиб ўтади. Камера 1–2 соат ичида бир марта айланади. Камерада фрезер (кесгич) ўрнатилган бўлиб, 5–25 мм қалинликда кесади. Кесилган суперфосфат транспортёр орқали омборга юборилади. Камеранинг диаметри D=7,1 м; баландлиги Н=2,9 м; айланишлар сони 80–90 айл/мин; унумдорлиги 40–50 т/соат.

Реакция натижасида ажралган газлар камера қопқоьидаги тешик орқа​ли абсорбция системасига юборилади. Омборга суперфосфатни беришдан олдин совутилади. Совутиш горизонтал барабанда амалга оширилади. Бунда куракчалар ёрдамида майда бўлакларга бўлинади ва 70–8О 0С ҳароратдан                30–60 0С ҳароратгача совутилади. Суперфосфат омборда бир жойдан иккинчи жойга кран ёрдамида олинади ва етилтирилади. Етилтириш учун 2-3 хафта керак бўлади. Унумдорлиги 1000 – 3000т/кун. 

1т кукун ҳолдаги суперфосфат олиш учун 0,53–0,55 тонна аппатит концентранти ва  0,37– 0,38 тонна сульфат кислота (100 %) сарфланади.

Қуйида (расм 11.2) донадор ҳолидаги суперфосфат ишлаб чиқаришнинг технологик тасвири баёни билан келтирилган.


Расм. 11.1. Суперфосфат ишлаб чиқаришнинг технологик тасвири.

1 - аппатит концентрати учун транспортёр, 2 - бункер, 3 - шнекли таъминлагич, 4 - чўмичли элеватор,                         5,9 - шнеклар, 6 - ортиқча аппатит концентрати учун қайтарувчи шнек, 7 - дозатор бункер, 8 - дозатор,                       10 - аралаштиргич, 11 - назорат тарози, 12 - назорат тарозилар бункери, 13 - сульфат кислота резервуарлари,              14 - кислота учун марказдан қочма насос, 15 - кислота учун напор баки, 16 - кислота аралаштиргич, 17 - сув учун напор бак, 18 - азот оксидлари учун газ ажраткич, 19 - кислота учун концентратомер, 20 - кислота учун сарф ўлчагич, 21- суперфосфат камераси, 22 - фрезер, 23 - суперфосфат учун транспортёр, 24 - суперфосфатни омборга ташлаш мосламаси.

Ҳозирги пайтда суперфосфат донадор ҳолда ишлаб чиқарилмоқда. Қуритилган суперфосфатни фракциялаш аммонизатор – грануляторда амалга оширилади. Бундай суперфосфат ёпишиб қолмайди, намлиги кам ва Р2О5 микдори кўп. Доналарни тупроққа солганда сувида секин эриши натижасида ўсимликни Р2О5 миқдорини ўзлаштириши ошади. Донадор суперфосфат ишлаб чиқариш қўйидагича; суперфосфат ва нейтралловчи қўшимча бункерлар орқали дозатор ёрдамида лента орқали майдалагичда майдаланади ва аралаштирилади. Сўнгра элеватор орқали транспортерга ва грануляторга бери​лади. Гранулятор айланувчи барабан бўлиб, намланган кукун ҳолдаги суперфосфатни донадор холига айлантиради. Суперфосфатни 16 % гача намлаш учун гранулятордаги форсунка орқали сув сочиб берилади. 
Грануляторларнинг ўлчамлари: диаметри D = 1,4 м, узунлиги L = 7,5 м, айланиш вақти 7,5 айл/мин. Ҳосил бўлган нам донадор ҳолдаги суперфосфат қуритиш барабанига берилади. Қуритиш барабанинг диаметри D = 2,2 м, узунлиги L = 14 м, айланиш вақти 5 айл/мин.

Расм.11.2. Донадор ҳолдаги суперфосфат ишлаб чиқаришнинг технологик тасвири.
1 - грейфер, 2,3,9 - бункерлар, 4,5 - таъминлагичлар, 6,19 - ҳаво ёрдамида майдалагич, 7,20 - валли майдалагич, 8,10,22,24,25 - лентали транспортёрлар, 11 - донадорлаш қурилмаси, 12 - форсункалар, 13 - қуритиш барабани,  14 - ёқиш камераси, 15 - циклон, 16 - минора, 17 - вентилятор, 18 - элеватор, 21,23 - шнеклар, 26,27 - тайёр маҳсулот учун бункерлар, 28 - автоматлаштирилган тарози, 29 - қадоқлаш қурилмаси, 30 - авто юклагич.

Маҳсулот ҳарорати 95 0С дан ошмаслиги керак. ёқилғи газлар қуритиш барабанига 600 0С ҳароратда киради, у ердан 100–1200 0С ҳароратда чиқади. Қуритиш барабанида маҳсулот 3–5 % намликкача қуритилади. Қуритилган маҳсулот элева​тор орқали грохотга берилади, у ерда фракцияларга ажратилади. Ўлчами 4 мм дан каттаси майдалагичда майдалаб транспартер орқали элеваторга қайтарилади, 2–4 мм. лиси транспортер орқали тайёр маҳсулотлар бункерига берилади. Майда фракциялар эса ретур транспартёр орқали суперфосфатни донадорлашдан олдин қўшилади. Тайёр маҳсулотлар бункердан вагонларга ёки қоплашга юборилади.

1 тонна донадор суперфосфат олиш учун 1,015–1,025 тонна оддий суперфосфат сарф бўлади. 

АММОНИЙЛАШГАН СУПЕРФОСФАТ ИШЛАБ ЧИҚАРИШ

Суперфосфат сифатини яхшилаш усулларидан бири бу аммонизация-лаш, яъни эркин фосфат кислотани аммиак билан нейтраллашдир. Аммонийлашган суперфосфат ёпишқоқ ва гигроскопик бўлмаган қуриқ кукундир. 

Эркин фосфат кислотани газ ҳолдаги аммиак билан нейтраллашда аввал моноаммоний фосфат ҳосил бўлади:
НЗР04 + NH3 = NH4Н2Р04

Нейтрализация натижасда ажралган иссиклик 80–90 0С ҳароратгача ортади ва маҳсулотни намлиги 4–5 % га камаяди. Сувда эрийдиган Р2О5 нинг миқдори бу ҳолатда камаймайди.

Расм.11.3. Аммонийлашган суперфосфат ишлаб чиқаришнинг технологик тасвири.

1 - абсорбцион минора, 2 - вентилятор, 3 - аммонизатор, 4 - транспортёр, 5 - ажратгич, 6 - кран (чўмичли),                  7 - бункер, 8 - темир йўл вагони, 9 - қоп юклаш машинаси, 10 - автоматлаштирилган тарози, 11 - тўхмоқли майдалагич, 12 - ҳаво ёрдамида майдалагич,13 - эливатор.
Юқорида аммонизация қилиш натижасила, аммоний фосфат ҳосил бўлади, бу эса СаSО4 билан бирикиб моно ва дикальций фосфатларни ҳосил қилади:
НЗРО​4+ 2NH3  = (NH4)2HРО4
(NH4)2HРО4+CaSО4 = СаНРО4+(NH4)2SО4
Са(Н2РО4)2 (Н2О+СаSО4+2NH3 = 2CaHРО4+(NH4)2SО4+H2О

Аммонизация жараёни давом эттирилса, дикальций фосфат ўсимликларда қийин ўзлаштириладиган  трикалцийфосфат формасига айланади:

2СаНРО4+CaSО4+2NH3 = Ca3(РО4)2+(NH4)2SО4

Ишлаб чиқаришда таркибида юқори миқдордаги азот бўлган аммоний-лашган суперфосфат олиш учун суюқ аммиакатлар, яъни аммонийли селитра ёки карбамид эритмалар ишлатилади. Аммиак миқдори супер-фосфат оғирлигига нисбатан 2 %  ва ютилиш даражаси 97-99 % ни ташкил қилади.

Суперфосфат аммонийлаштирилган омборга юборилади, у ерда 3–4 кун, 28–32 0С ҳароратгача грейфер крани ёрдамида 3–4 марта аралаштирилиб совутилади.

Аммиакдан фойдаланиш 93–96 % ни ташкил этади. Таркибида  5–8 г/м3 NH3 бўлган чиқинди газ аммонизатордан абсорберга юборилади. Ҳосил бўлган аммиакли сув (2–2,5 % NH3) суперфосфат ишлаб чиқаришда ишлатиладиган K2S04  гa қўшиш учун юборилади.

1 т. аммонийлашган суперфосфат олиш учун 1,02 т. суперфосфат ва              190 кг. аммиак сарф бўлади.

НАЗОРАТ САВОЛЛАРИ
1. Суперфосфат учун асосий хом ашё нима?
2. Суперфосфатлар олишда қандай чиқиндилар чиқади?

3. Суперфосфат таркибида неча фоиз  Р2О5 бор?

4. Суперфосфат қайси аппаратда ҳосил бўлади?

5. Суперфосфат ишлаб чиқарувчи айланувчи барабанни вазифаси нимадан иборат?

6. Суперфосфат қуритишда иситувчи агент сифатида қандай моддалар ишлатилади?

7. Нима сабабдан аммонийлашган суперфосфат ишлаб чиқарилади?

8. Суперфосфат ишлаб чиқаришда фтор бирикмаларидан қандай тозаланади?

9. Суперфосфат сифатини яхшилаш учун  нима қилиш керак?

10. Суперфосфат қандай ерларга солинади?

ҚЎШ ВА БОЙИТИЛГАН СУПЕРФОСФАТЛАР.

Таянч  сўзлар ва иборалар: хоссаси, хом ашё, реакция, ишлатилиши, олиниши, кислота, таркиби, донадорлаш, тасвири, усуллари, барабан. 

УМУМИЙ ТУШУНЧАЛАР

Табиий фосфатларни фосфат кислотаси билан парчалаш натижасида қўш суперфосфатлар ҳосил бўлади. Қўш суперфосфатларни оддий суперфосфатлардан фарқи шундаки, оддий суперфосфатларда фосфорли бирикмалар (монокальций фосфат ва бироз миқдорда реакцияга киришмаган фосфат кис-лотаси) мавжуд. Қўш суперфосфатни экстракцион фосфат кислотаси билан ишлаб чиқарилганда табиий фосфат икки қисмга парчаланади: 

· фосфат кислотасини олиш учун сульфат кислота билан парчаланади;

· қўш суперфосфат олиш учун фосфат кислотаси билан парчаланади.

Қўш суперфосфат таркибида оддий суперфосфатга нисбатан фосфат ангидрид (Р2О5) миқдори 2–3 марта кўп, яъни 40–55 % ва унинг миқдори хом ашёни сифатига ҳам боғлиқдир. Фосфат ангидридининг умумий миқдори                45–56 %, сувда эрийдиган фосфат ангидридни миқдори 38–42 % ва эркин ҳолатда фосфат ангидриднинг миқдори эса 1,5–5 % ни ташкил этади.

Табиий фосфатни сульфат кислота ва фосфат кислота аралашмаси билан парчаланганда таркибида 23–34 % ли ўзлаштириладиган фосфат ангидриди бор ўғит ҳосил бўлади ва у бойитилган суперфосфат деб аталади.

Концентрланган бу суперфосфатлар нейтралланган донадор ва аммонийлашган ҳолатида бўлади. 

ИШЛАБ ЧИҚАРИШНИНГ ФИЗИК КИМЁВИЙ АСОСЛАРИ

Фосфатларнинг фосфат кислотаси  билан парчаланиш реакцияси қуйидагича:

Са5 (РО4)3F+7H3РО4+5H2О=5Ca(H2РО4)2 ( H2О+HF
СаMg(СОЗ)2+4НЗРО4=Са(Н2РО4)2(Н2О + Mg(H2РО4)2(Н2О+2СО2
R2О3+2H3РО4+H2О=2[RРО4 ( 2H2О]
Табиий фосфат билан фосфат кислота  аралашмаси суюқ муҳитда боради ва реакция давомида эрувчан моддалар ҳосил бўлади. Кейинчалик жараён реакторларда олиб борилади. Фосфат кислота қанча кўп бўлса, табиий фосфатни парчаланиш тезлиги шунча юқори бўлади. Жараённинг биринчи босқичи тез бориб, вақт ўтиши билан камаяди, чунки фосфат кислота нейтралланган сари суюқликнинг активлиги сусаяди ва суюқлик монокальций фосфат бирикмаси билан тўйинганда реакция тезлиги йўқолади. Саноатда биринчи босқич 5–10 минут давомида олиб борилади. Иккинчи босқичда кальцийфосфатнинг кристаллогидрати ҳосил бўлади. Кристаллар аппатит ёки фосфат заррачаларининг ташқи қатламини ўраб олади ва Н+ ионларини заррачаларга етиб боришини қийинлаштиради. Натижада жараён тезлиги яна ҳам секинлашади. 

Кристаллизация тезлиги фосфат кислотанинг бошланғич концентра-циясига боғлиқ. Жараёнинг биринчи босқичида парчаланиш юқори даражада бўлиши учун фосфат кислотанинг бошланғич концентрацияси юқори бўлиши ва босқич охирида тўйинган эритма олиниши керак. Масалан, аппатитни максимал  даражада парчаланиши учун суюқ фаза 75 0С ҳароратда бўлиши керак. Аппатитнинг иккинчи босқич жараёнида фосфат ангидриднинг эритмадаги концентрацияси қўйидагича: 40 0Сҳароратда 48,3 %, 75 0С ҳароратда эса                   45–49 % га тенг. Ҳарорат ортиши билан диффузия тезлашади ва Н+ ионларининг аппатитгa таъсири ҳам ортади, лекин кислотанинг концентрацияси камайган сари Н+ ионларининг концентрацияси ҳам камаяди.

Биринчи ва иккинчи босқичларнинг оптимал шароитлари шундаки, фосфат кислота концентрацияси ҳар бир босқич учун ҳар хил бўлиши керак:

I - босқич кичик концентрацияда; II - босқич юқори концентрацияда.

Қўш суперфосфатни камера усули билан ишлаб чиқариш жараёни-нинг иккинчи босқичи учун 50–57 % ли фосфат ангидриди ишлатилади. Агар 55 % ли фосфат ангидридни фосфат кислотасига биринчи босқичда ишлатилса, 75–100 0С ҳароратда хом ашёнинг парчаланиши 10 % дан ошмайди.

Суюқ фазанинг мавжудлиги парчаланиш юқори тезликда эритилиши лозимлигини кўрсатади. Аппатитнинг 60 % парчаланганда суперфосфатли суюқлик қота бошлайди ва  реакция тезлиги камаяди. Кейинги парчаланиш жараёни эса кўп вақт талаб қилмайди (15–30 мин). Бу вақт ичида парчаланиш даражаси 70–80 % га етади.

Қоратоғ фосфатларини парчалаётганда таркибида 45–50 % фосфат ангидрид билан кислота ишлатилади. Камерасиз ишлаб чиқаришда парчаланиш икки босқичда олиб борилиб, биринчи босқичда 28–40 % фосфат ангидрид билан фосфат кислота  ишлатилади, ҳарорати эса 50–100 0С. Жараёнда реакция тезлиги юқори ва парчаланиш даражаси ҳам катта бўлади.

Қўш суперфосфатни камера усули билан ишлаб чиқариш оддий суперфосфат ишлаб чиқаришга ўхшайди.

Қуйида камерали усул билан донадор қўш суперфосфат ишлаб чиқаришнинг технологик тасвири баёни билан келтирилган. Аппатит концентрланган (54 % ли) фосфат кислотаси билан аралаш-тиради. Уни камерага беришдан олдин бир оз миқдорда (3 % аппатит оғирлигидан) охактош аралаштирилади.

Расм.12.1. Камерали усул билан донадор ҳолидаги қўш суперфосфат ишлаб чиқаришнинг      технологик тасвири

1 - бак, 2 - насос, 3 - дозатор, 4 - сарф ўлчагич, 5 - аралаштиргич, 6 - суперфосфат камераси, 7 - транспортёр,               9 - эливатор, 10 - донадорлаш барабани, 11 - қуритиш барабани, 12 - вентиляторлар, 13 - топка, 14 - ҳаво ёрдамида майдалагич, 15 - майдалагич, 16 - аммонизатор, 17 - мавхум қайнаш совутгичи.

Камерада охак фосфат кислотаси билан реакцияга киришади ва углерод (IV)–оксиди ҳосил бўлади. Углерод (IV)–оксиди масса ичидан ўтиб уни ғовак қилади. Натижада фрезерда қирқилган масса осонгина трансорпортёрга туширилади ва омборларга берилади. Етилтириш жараёнида тайёр маҳсулотдаги қолдиқ фосфат кислота охак билан нейтралланади ва донадорлаштирилади. Шу усул билан олинган маҳсулот таркибида 47–48 % ўзлаштириладиган фосфат ангидрид бор. Бу усулнинг асосий камчилиги концентрланган фосфат кислота ишлатилиши-дир. Яна бир камчилиги маҳсулотни омборларда узоқ вақт етилтирилишидир. Бу эса катта хажмдаги омборларни қуриш ва маҳсулотни қайта–қайта аралаштириб туришни талаб қилади. Бундан ташқари омборда сақланиш даврида заҳарли газлар (F, СО2) ажралиб чиқади. 

Қўш суперфосфатни узлуксиз усулда ишлаб чиқарилади. Аппатит ёки фосфорит реакторда экстракцион фосфат кислота билан узлуксиз парчаланади. Реакторларда суюқланма ҳар доим аралаштириб турилади.

Реакторларда 90–95 0С ҳароратни ушлаб туриш учун буғ билан иситилиб турилади. Ҳосил бўлган суюқланма қуритиш барабанида қуритилади.

 Қуритиш аппаратидан кейин маҳсулот маҳсус элакдан ўтказилади. Фракцияларнинг ўртача размерли қисмининнг кўп қисми нейтрализаторларга жўнатилади ва охак билан нейтраланади ва омборга берилади.

Ўртача фракциянинг қолган қисми майда фракциялар билан бирга ретур ҳисобида реакторлардан кейинги суюқланмага аралаштирилади. Бу технологиянинг асосий камчилиги, маҳсулотнинг биринчи қисми ретур ҳисобида орқага қайтарилади. Бу электр энергия кўп сарфланишига олиб келади. 

Аппатит фосфоритга қараганда фосфат кислота билан қийин парчаланади. Ишлаб чиқариш жараёнида парчалашни тезлаштириш учун фосфат кислота бироз сульфат кислота билан аралаштирилади, бу эса Са ни кальций сульфат тарзида чўктирилишига олиб келади. Ҳосил бўлган маҳсулот таркибида 42–43 % ли ўзлаштириладиган фосфат ангидрид  бор.

Аппатитни камера усулида қайта ишлаб қўш суперфосфат олишда фосфат кислотанинг биринчи қисми хлорид ёки нитрат кислота билан аралашса, парчаланиш жараёни тезлашади. Бунинг сабаби нитрат кислота  ва хлорид кислоталар фосфат кислота қараганда кам диссосацияланади:

Ca5 F(РО4)3+10 HNО3 = 5Ca(NО3)2+3H3РО4+HF
Кальций нитрат паст ҳароратда ва фосфат ангидриднинг паст концентрациясида турғундир.

Мисол учун: 25 0С ҳароратда фосфат ангидрид концентрацияси 36 % дан паст бўлса, калций нитрат турғундир. 50 0С ҳароратда фосфат ангидрид   29 %  дан  ошмаслиги керак.

5Ca(NО3)2 +  10H3РО4 = 5Ca(H​2РО4)2 +  10HNО3
Рекция бўйича нитрат кислота  тўлиқ қайтарилади. Камерада ёки реакторлардан ажралган бу кислота алоҳида ажратиб яна қайта системага берилади. Бу усулнинг яхшилиги шундаки, нитрат кислота ишлатилганда аппатит тез ва тўлиқ парчаланади. Бу усул билан саноатда ўғит ишлаб чиқариш хом ашё ҳаражати ва таннархи камаяди.

Фторсизлантирилган фосфатлар асосан озиқа воситаси сифатида ишлатилади. Булардан ноқоратупрок зоналарида узоқ муддатга таъсир қилувчи ўғит сифатида ҳам фойдаланиш мумкин.

Бу жараён айланувчан барабан, циклон, конвертор печларида амалга оширалади. Ёқилғи сифатида табиий газ ёки мазут ишлатилади.

МДХ да фосфатларни фторсизлантириш SiО2 да ёки SiО2 сиз ва                         CaО : Р2О5 = 3 : 1 нисбатда фторсиз фосфат кислота билан намлаб олинади. Фосфат кислота  иштирокида ҳарорат 1380–1420 0C гача пасаяди;

3Са5(РО4)3 F+H3РО4 = 5Са3(РО4)2 + 3HF
Бу жараён айланувчи печларда 1250–1300 0C ҳароратда, цик​лон ёки конверторда 1500–1600 0C ҳароратда олиб борилади.

Дигидрат гидрофосфат кальций саноатда ва қишлоқ хўжалигида ди-кальций фосфат (преципитат) деб аталиб, фосфор кислотали эритмаларни гидроксид ва кальций карбонат ёрдамида чўктириб олинади. Кальцийгидрофосфат таркибида 52,17 % Р2О5, дигидрофосфат СаНРО4·2Н2О  41,25 % Р2О5 бор. Дикальций фосфатда эса 43–47 %  Р2О5 бор. Физик хоссалари жуда яхши. Дикальций  фос​фат ўсимлик учун қулай ўғит бўлса ҳам уни ўғит сифатида кам ишлаб чиқарилади. Чунки фосфат кислотадан қўш суперфосфат ишлаб чиқариш мақсадга мувофиқ ва фойдаси катта. Преципитат фосфат кислота эритмасига Са(ОН)2 ёки охак тош суспензияси (бор), таъсир  эттирилиб монокальций  фосфат олинади:

Са(ОН)2+2НЗР04 =Са(Н2РО4)2 + 2Н2О

СаСОЗ+2НЗРО4 = Са(Н2РО4)2+СО2+Н2О

Кучсиз ишқорли муҳитдан фосфат кислота билан нейтралланса, монокальций фосфат парчаланиб дикальций фосфат чўкмага тушади. Бундан ташқари монокальций фосфатга оҳак тош қўшилади:

Са(ОН)2+Са(Н2РО4)2+2Н2О=2[СаНРО4(2Н2О]

СаСОЗ+Са(Н2РО4)2+ЗН2О=2[СаНРО4(2Н2О]+СО2
Дикальций фосфатни 175 0C ҳароратгача қиздирилса, дифосфат кальций (2СаHР04=Са2Р2О7+Н2О) ҳосил бўлиб, фосфат ангидрид қийин ўзлаштириладиган ҳолатда бўлади.

НАЗОРАТ САВОЛЛАРИ
1. Қўшсуперфосфат деб нимага айтилади?

2. Оддий ва қўш суперфосфат орасида қандай фарқ бор?

3. Қўшсуперфосфат асосан қандай усулда ишлаб чиқарилади?

4. Қўшсуперфосфат таркибида неча фоиз фосфат ангидрид бор?

5. Қўшсуперфосфат ишлаб чиқаришда фтор аппатитлар қандай моддалар ёрдамида парчаланади?

6. Қўшсуперфосфат таркибига неча фоиз оҳак қўшилади?

7. Бойитилган  суперфосфат нимага айтилади?

8. Аппатитнинг камера усулида қайта ишлаб қўшсуперфосфат олиш афзаллиги нимадан иборат?

9. Реактордаги ҳароратни  нима ҳисобига  ушлаб турилади?

10. Қора тоғ фосфоритларни парчалаётганда неча фоизли кислота ишлатилади?

КАЛЬЦИЙ ФОСФАТЛИ ОЗУҚА ЎҒИТЛАР ИШЛАБ ЧИҚАРИШ

Таянч сўзлар ва иборалар: Хоссаси, ишлатилиши, хом ашё, таркиби, гигроскоплиги, усуллари, технологик тасвири, донадорлаш, аммонизациялаш,  аралаштиргач.

УМУМИЙ ТУШУНЧАЛАР

Кальций, натрий, аммонийли фосфатлар бошқа минерал тузлар каби ҳайвонлар учун қўшимча ем сифатида ишлатилади. Табиий емларга фосфор етишмаганда фосфатлар қўшилади. Бу эса ҳайвонни гўштини сифатини, сутнинг ёғлиқлигини оширади.

Фосфатли емлар ўғитлардан нафақат фойдали балки зарарли, яъни фтор бирикмалари ва оғир метал бирикмалари билан фарқ қилади. Бу аралашмалар нормадан ошмаслиги керак. Шунинг учун минерал ёки табиий фосфатлар фторсизланиб қолади. Фосфатли емлар ҳайвонларда яхши ҳазм бўлиши учун улар сувда яхши ва кучсиз кислоталарда яхши эриши керак (0,4 % ли хлорид кислотасида эриса, яроқли ҳисобланади).
СНГ миқёсида минерал емлар сифатида кўпроқ кальций фосфатлар фторсизланган трифосфат, мона ва дикальций фосфат (преципи​тат), суяк уни, карбамид фосфати, моно ва диаммофос, моно – динатрий фосфатлар ишлатилади. Суяк уни ёғсизлантирилади, буғ ёрдамида органик бирикмалар йўқотилади ва майдалаб ишлатилади. Унинг таркибида камида 30 % Р205 ва 40 % СаО бўлади (фосфор миқдори бўлмаслиги керак).

Табиий фосфатларни термик қайта  ишлаб  фторсиз фосфатлар олинади. Бу жараён сув буғи иштирокида боради:

Са5(РО4)3F+H20 = Са5(Р04)3(ОН)+HF
бу жараён 1400–1500 0C ҳароратда бориб, гидрооксид аппатит ҳосил бўлади  сўнгра парчаланади:

2Са5(РО4)3(ОН)=2СаЗ(Р04)2+4СаО(P205+Н20

Кальций фосфат – L ва В формада бўлиб, L формаси ўзлаштирувчи ҳисобланади. Кальций фосфат L формадан В формага ўтишдаги ҳарорати                   1180 0С га тенг. Кремнизем иштирокида L дан В формага ўтиш секинлашади реакция тенгламаси қуйидагича:

2Са5(РО4)3(ОН)+0,5Si02(3Саз(Р04)2+0,5Са2Si04+H20

Аппатитни гидротермик парчалаш жараёни суммар ҳолда  қуйидагича бўлади:

2nСа5(P04)3F+ mSi02+nH20=10nCaO(ЗnР205(nSi02+2nHF

Айланувчи печнинг диаметри D = 3,2 м, узунлиги L = 100 м. Печкадан чиқаётган клинкер доналари 70–80 0С ҳароратгача совутилади, Сўнгра майдаланади. Печкадан чиқаётган газлар буғли утилизатор қозонида совутилади. Циклонда қаттиқ заррачалар тутиб қолинади, майда ҳолидагилари эса фтор бирикмаларидан тозалаш учун абсарцион калоннасига берилади. Фторсизлантириш даражаси 94–96 % ни ташкил этади. 

Печкани аппатит концентрациясини фторсизлантиришдаги солиштирма унумдорлиги 7,2 кг (м3(соат) ни ташкил этади.

ФТОРСИЗЛАНГАН ФОСФАТЛАР ИШЛАБ ЧИҚАРИШ

Табиий фосфатлардан ўғит ишлаб чиқаришда ажралган чиқинди фторли газлар фторли бирикмалар олишда асосий хом ашё ҳисобланади. Фосфатларда 20–30 % фтор мавжуд фосфатларни қайта ишлаганда 15 % утилизация қилинади. Бошқа ишлаб чиқаришлардан эса 60 % гача фтор утилизация қилинади.

Фтор олиш учун асосий хом ашё кальций фториддир. Жаҳон миқёсида заҳира фторит рудаларида 10 %, фосфатларда эса 90 % ни ташкил қилади. Кимё саноатида фтор элементи ва унинг бирикмалари ишлаб чиқарилади. Фторид ва фторосиликат эритмалари заҳарлидир.

 Натрий  фторид, натрий фторосиликат қанд лавлаги, сабзавотлар ва зарар курандаларига қарши курашишда кенг ишлатилади. Фтор бирикмалари металлургия – атом энергетикасида, тўқимачилик саноатида, қурилиш материаллари ишлаб чиқариш ва бошқа саноатларида ҳам ишлатилади. 

Водород фторид – фторопласт, фтороорганик бирикмалар, яъни диэлектриклар, иссиқлик ташувчи агент, ўт ўчириш воситаларида ҳам кенг ишлатилади.

Фосфатлардан фосфорли ўғитлар ишлаб чиқаришда фтор бирикмалари атмосферага, табиий сувларга, тўпроққа, ўсимликка ва ҳайвонларга таъсир қилади. Ҳозирги вақтда ўғит таркибидаги 1т. фосфат билан бирга 130 кг кредитис, 80 кг аммофосга – 2000 кг фтор тўғри келади. Шунинг учун фторсиз ўғит ишлаб чиқариш учун янги техник жараёнлар талаб қилинади.

Водород фторид рангсиз бўлиб, 19,9 0С ҳароратда қайнайди, 83,1 0С ҳароратда суюқланади. У сувда яхши эрийди. Унинг сувдаги эритмасини фторид кислотаси деб атаймиз.

Қуруқ водород фторид кўпинча элементлар ва уларнинг оксидлари билан реакцияга киришмайди, лекин намликда улар билан яхши реакцияга киришади. Фторид кислотаси шиша ва силикатни парчалайди, кремний оксиди билан осон реакцияга киришади. Фторид кислотаси терига томса куйдиради. Шунинг учун у билан ишлаганда эҳтиёт бўлиш керак. 

Натрий фторид 990 0С ҳароратда суюқланади. Натрий фторид сувдаги тўйинган эритмасида 0 0С ҳароратда 3,95 %, 94 0С ҳароратда эса 4,73 % натрий фторид бўлади. Сувда яхши эрийди. Натрий фторид газ аралашмасидан водород фторидни яхши ютиб қолади. 

Калий фторид – 856 0С ҳароратда суюқланади. Сувда яхши эрийди. 20 0С ҳароратда 47,75 %, 100 0С ҳароратда 59,83 %, 140 0С ҳароратда эса 60,5 % калий фтори бўлади. Сувдаги эритмасидан кристаллогидрат КF.4H2О ажралади. 

Аммоний фторид суюқланишисиз хайдалади. 20 0С ҳароратда тўйинган сувдаги эритмасида 45 % аммоний фторид бўлади. 

Криолит Na3АlF6 грекча сўз бўлиб, муз тоши ҳам дейилади. Криолит  1011 0С ҳароратда суюқланади. 

 Кремний фторид рангсиз газ бўлиб, сувда яхши ютилади.

3SiF4(n+2)H20=2H2SiF6+Si02nH20

Кремний фторидни сув буғи билан 600 0С ҳароратдан 800 0С гача гидролизи чексиз даражада боради. Фторид кислотада кремний фторида эриб, кремний фторид кислотасини ҳосил қилади:

SiF4+2HF=H2SiF6
Водород фторид 99,8 % (олий) ва водород фторид 99,8 % (1–нав) пўлатли шестерналарда ташилади. Водород фторид олиш учун 220–280 0С ҳароратда майдаланган фторид 90–92 % сульфат кислота билан парчаланади: 

CaF2+Н2SО4= 2HF+СaS04
Ташқаридан қиздиришда печкадан водород фторид газ ҳолида чиқади, уни совутиб суюқ водород фторид олинади. Ички қиздиришда печкада аралашган газ чиқади, уни сув билан ювганда фторид кислотаси ҳосил бўлади. Уни тозалаш учун сода ишлатилади:

H2SiF6+NаСО3=Nа2SiF6+H2О+СО2
Тозаланган кислотадан  Al, Na, К, фторид, крилоит ва бошқалар олинади. Водород фторид олишни бошқа усули фторидни 1200 0С ҳароратдан юқори ҳароратда қиздириб, янги пирогидролиз усулда олинади: 

CaF2+SiО2+H2O = CaSiО3+2HF
Аммоний фторидни буғлатиб водород фторид олинади. Бунда 200–330 0С ҳароратда сульфат кислота билан парчаланади: 

NН4F+Н2SО4=NH4H2SО4+HF
Натрий фторида водород фторидни сода билан нейтраллаб олинади:

2HF+Na2CО3=NaF+Н2О+СО2
Энг кўп тарқалган усули гестафор кремний кислотани ва унинг тузларини қайта ишлаб олинади. Натрий фторсиликат айланувчи печларда  600–620 0С ҳароратгача қиздириб олинади:

Na2SiF6=:2NaF+SiF4
Ажралиб чиқкан кремний фторидини сувга юттириб NaSiF6 олинади. Бу циклик тасвир бўлиб натрий фторид ишлаб чиқаришда термик усул ҳисобланади. 

Содали усул. Бу усулда натрий фторид  чиқинди газлардан олинади:

SiF4+2Na3СО3+nН2О=4NaF+SiО2nН2О+2CО2
Содали суспензия усули. Бу усулда натрий фторид аммоний фторидни  натрийли тузлар иштирокида чўктириб олинди:

2NH4F+ Na2СО3= NaF +2NH3+H2О+СО2
2NН4F+NaSО4=2NaF +(NH4)2SО4
NH4F+NaСl=NaF+ NН4Сl
Натрий фторид ажратилгандан сўнг, аммиак оҳакли сут ёрдамида иситилиб регенерация қилинади. 

Ортофосфор  кислотасининг аммонийли тузлари  аммоний фосфатлар дейилади. Булар қаторига моноаммоний фосфат (МАФ) NH4Н2Р04, диаммо-нийфосфат (ДАФ) (NH4)2 H2Р04 ва триаммонийфосфат (ТАФ) (NH4)3Р04 лар киради:

НЗРО4+NH3=NH4H2РО4
НЗРО4+2NH3=(NH4)2 H2РО4
H3РО4+3NH3=(NH4)3 РО4
Булар ичида знг чидамлилиги МАФ ҳисобланади. Уни 100–110 0С ҳароратгача қиздирсак, аммиак ажралиши кузатилмайди. ДАФ ни 70 0С ҳароратгача қиздирсак, аммиак ажралиб МАФ кўринишига ўтади:

(NH4)2HPО4=NH4H2PО4+NH3

ТАФ ҳавода 30–40 0С ҳароратда парчаланиб кетади. Шунинг учун у саноатда кам ишлаб чиқарилади.

МАФ ва ДАФ ларнинг гигроскоплиги кам. 20 0С ҳароратда тўйинган сувдаги эритмада 27,2 % МАФ ёки 0,8 % ДАФ бўлади. 

Аммонийфосфатлар қишлоқ хўжалигида ўғит сифатида кенг ишлатилади. Улар юқори концентрацияли балластсиз пирит ҳисобланади ва таркиби сувда эриган иккита озуқа злементи; азот ва фосфордан иборат.

Тоза МАФ да 12,2 % N2 61,7% Р2О5, ДАФ да 21,2% N2 ва 53,8% Р2О5 бўлади.

Аммоний фосфатли ўғитлар ичида кўпроқ аммофос ишлаб чиқари-лади. Моноаммонийфосфат ва (10 %) диаммоний фосфат аралашмаси аммофос дейилади.

ГОСТ 18918–85 бўйича донадор аммофос икки хил маркада ишлаб чиқарилади: А маркаси аммиак ва аппатит концентратидан олинган фосфат кислотани нейтраллаб олинади. Б маркаси фосфоритлардан олинади. Доналарнинг ўлчами 1–4 мм. лиги 95 % гача бўлади. Аммофосда N2 : Р2О5 лар       1 : 4 нисбатда бўлади.

Баъзан аммоний фосфатлар аралашмасига маълум бир азотли, яъни аммонийли селитра, аммоний сульфат ва бошқа ўғитлар қўшилади. Масалан, аммоний сульфат қўшилса, бундай аралашма сульфоаммофос дейилади. Термик ёки тозалаган экстракцион фосфат кислотадан олинган ДАФ – чорвачиликда  ем сифатида ишлатилади. Аммоний фосфатлар озиқ–овкат ва формацевтика саноатларида ҳам кенг ишлатилади.

Аммоний фосфатлар ишлаб чиқариш учун асосий хом ашё аммиак ва ортофосфат кислотаси ҳисобланади. Нейтрализация жараёни иссиқлик ажралиш билан боради:

H3PО4+NH3=NH4H2PО4+147 кДЖ

H3PО4+2NH3=(NH4)2HPО4+215 кДЖ

Таркиби 40 % эксракцион кислота (29 % Р205) билан нейтрализация қилинганда 25 0С ҳароратда кристалларни чиқиши унча юқори эмас, концентрланган 75 % ли фосфат кислота (54 % Р2О5) билан нейтрализация қилинганда аралашмани ҳарорати 75 0С дан юқори бўлганда ҳам қаттиқ фазанинг чиқиш унуми юқори бўлади.

Фосфат кислота билан аммонизацияланганда, таркибида аммоний фосфат кристаллари, эркин фосфат кислота, сув ва чўккан аралашмалар бўлган нордон суспензия ҳосил бўлади.

Аммиакнинг ютилиши ва ҳароратнинг ортиши билан суспензиянинг миқдори ва таркиби, яъни унинг хоссаси рН кўрсаткичи, қаттиқ фазанинг эриши, қовушқоқлиги ва бошқа хоссалари доимий ўзгариб туради.

Суспензия таркибини ўзгариши уларнинг суюқ фазадаги қайнаш ҳароратига қаттиқ таъсир кўрсатади. Бу хол эса сувсизлантириш ва концентрлашнинг оптимал меъёрини танлашда ҳисобда олиниши лозим.

Эритма сифатида ишлатиладиган аммофос қўйидаги технологик тасвир усулларида ишлаб чиқарилади:

· буғланмаган зкстракцион фосфат кислота (20–30 % Р2О5) билан нейтраллаб суспензияни қуритгичда (сочиб берувчи, барабанли ёки мавхум қайнаш) сувсизлантириш.

· буғланмаган экстракцион фосфат кислота (20–30 % Р2О5) билан нейтраллаб аммофос суспензиясини буғлатиш, доналорлаш ва маҳсулотни барабанли гранулятор – қуритгичда қуритиш.

· буғланган экстракцион фосфат кислота (48–54 % Р2О5) билан нейтраллаш. 

Бунда нейтрализация жараёни атмосфера босимда икки босқичда – аввал реакторда, сўнгра барабанли аммонизатор – гракуляторда (АГ) ёки босқичда юқори босимда олиб борилади.

Юқоридаги тасвирларни турли хил модернизациялаш таклифлари киритилган, асосан босим остида нейтрализация қилиш. Масалан, концентирланган фосфат кислотасини трубкали реакторда 0,3–0,35 мПа босимда рН=4–5 гача нейтраллаш.

Кукунсимон аммофосни донадорлаш ёки нитроаммофос ва бошқа мураккаб ўғитлар олишда ишлатиш, юқорида айтиб ўтилган тасвирлардан кўпрок охирги, яъни учинчи усули кўпрок қўлланилади.

Қуйида фторсизланган фосфатлар ишлаб чиқариш технологик тасвир баёни келтирилган.

Буғланган экстракцион фосфат кислотага (50–54 % Р205) чиқинди газларни абсорбция қилиш натижасида ҳосил бўлган суюқлик қўшилиб аралаштиргичли реакторга нейтраллаш учун берилади. Бунга газ ҳолдаги аммиак мольяр нисбатда берилади.

Ҳосил бўлган нордон (рН = 3) суспензия 120–125 0С ва 17–18 % намликда (реакторда аммонизация жараёни натижасида кислотадаги сувнинг 20–25 % буғланади) аммонизатор – гракулятор қурилмасига узатилади. Барабан горизонтал (оғиш бурчаги 2) ҳолатда айланувачан (диаметри 4 м, узунлиги 6 ёки 8м) бўлиб, ички юзаси зангламас пўлат билан қопланган. Айланиш тезлиги                 8–12 айл/мин.

Ички қатламга ёпишган материалларни тозалаш учун маҳсус пичоқлар ўрнатилган. Суспензия, ретур ва суюқ аммиак қурилманинг бир томонидан берилади, иккинчи томондан қаттиқ материал ва чиқинди газлар чиқарилади. Аммонизатор – гранкулятор қурилмасида 85–95 0С ҳароратда аралашма                    NH3 : H3Р04 = 1 : 1,05 нисбатда донейтралланади ва маҳсулот донадорланади. Нам доналар (2,5–3,5 % Н20) аммонизатор – гракулятор қурилмасидан барабанбанли қуритгичга берилади. Унда ёқилғи газлар     (250–350 0С) билан қуритилади, доналарнинг ҳарорати 75–90 0С да бўлади. Сўнгра маҳсулот мавхум қайнаш қатлам қурилмасида 75–90 0С дан 45–55 0С ҳароратгача совитилади. Қурилмадан чиқаётган маҳсулот омборга ёки истеoмолга юборилади. 

Қуритиш барабанидан чиқаётган (110–115 0С) ва нейтрализатор ҳамда аммонизатор – грануляторда чангдан, аммиакдан, фтордан тозаланади. Абсорберда ҳосил бўлган суспензия реактор – нейтрализаторларга узатилади. Циклонда тозалаган газлар атмосферага чиқариб юборилади.

Бу жараённинг ижобий томони маҳсулотдаги фторнинг таркиби   0,1 % гача бўлади. Кучсиз кислота ишлатилганда унинг миқдори 3,5–4 % бўлади.

Берилган тасвир бўйича 1т. маҳсулот олиш учун 0,588 т. Р205 буғлатиган кислота кўринишида; 0,151 т. NH3, 9 мЗ табиий газ; 67 квт. соат электроэнергия сарф бўлади.

Аппатит асосида олинган маҳсулотнинг таркибида: Р205 55–56,5 %,  Р205  54–55 %,  Р205  сув  53–54 %,  N2  12–12,5 %, Н2О  0,5–1 % бўлади.

НАЗОРАТ САВОЛЛАРИ
1. Кальций фосфатли озиқ ўғитлар деб нимага айтилади?

2. Фосфорли ўғитлар учун асосий хом ашё нима?

3. Чиқинди фторли газлар қандай аппаратда тутиб қолинади?

4. Фторли ўғитлар яна нима мақсадларда ишлатилади?

5. Фторсиз фосфатлар қандай йўл билан олинади?

6. Фторли тузлар яна нимада олинади?

7. Техник фтор водород қандай маркаларда ишлаб чиқарилади?

8. Озуқа фосфатларнинг ўғитлардан  фарқи нима?

9. Айланувчи пепчнинг вазифаси нимадан иборат?

10. Дикальций фосфатлаш учун асосий хом ашё нима?

ФОЙДАЛАНИЛГАН АДАБИЁТЛАР
Дохолова А.Н. Производство и применение  в сельском хозяйстве. М.: Химия, 1977. 240с.

Клевке В.А. Технология азотных удобрений. М.: Госхимиздат, 1967.  392с.

Кочетков В.Н. Гранулирование минеральных удобрений. М.: Химия, 1985. 224с. 

КОМПЛЕКС МУРАККАБ ЎҒИТЛАР ИШЛАБ ЧИҚАРИШ

Таянч сўзлар ва иборалар: хоссаси, олиниши, ишлатиши, усуллари, таркиби, хом ошё, реакция, нитроз газлар, буғлатиш, совутиш, сарф.

УМУМИЙ ХОССАЛАРИ

 Таркибида икки ва ундан ортиқ озуқа элементи бўлган ўғитларга  мураккаб  ўғитлар дейилади.

(N+Р, N+K, K+Р) ёки (К+N+Р) калий тузлар, аммоний ва бошқаларга таъсир эттириб олинади.

Ўғитларда қанчалик озуқа элементи кўп бўлса, шунча қимматдир. Тупроқ климит ва бошқа шароитларга кўра мураккаб ўғитлардаги озиқа элементларининг нисбатлари турлича бўлади.  Масалан:

N : Р2О5 : К2О = 1 : 1.5 : 0,5
Мураккаб ўғитлар қаторига калий нитратни киради. Калий нитрат техник мақсадларда бир неча юз йиллар давомида ишлатиб келинмоқда. У кўпдан бери тутунли (қора) порох, озиқ–овқат ва шиша саноатида ишлатилиб келинмоқда.

Бундан ташқари боғдорчилик ва гулчилик маданиятида ҳам ишлатилади. Калий нитратнида бошқа мураккаб ўғитларга нисбатан азот ва калий миқдори кўп бўлгани учун саноатда кўпроқ ишлатилади. Табииатда калий нитрат конлари кам учрайди.

Калий нитратни (КNО3) – рангсиз кристалл кукун бўлиб, 337 0С ҳароратда эрийди. Зичлиги 2110 кг/м3. Техник маҳсулот кулрангсимон бўлиб, 337 0С ҳароратдан юқорида калий нитрит ва кислородга ажралади. Ундан юқори ҳароратда эса калий оксидигача парчаланади. 100 г сувда 20 0С ҳароратда 31,5 г калий нитрат эрийди. 114 0С ҳароратда 31,2 г калий нитрат эрийди.

Калий нитратни таркибида 13,85 % N2 ва 46 % К2О бор. Калий нитратнинг устунлиги кичик гиграскопикликка эгадир. Олдинги замонларда калий нитратнинг таркибида зон, охак чиқинди ва бошқалар бўлган селитра компосидан олинарди. Буни биокимёвий жараёнлар натижасида сув билан ювилиб кристализация қилинади. Бунинг натижасида тоза ҳолдаги маҳсулот олинади. 
Ҳозирги кунда калий нитратнинг турли хил синтетик усулларда ҳам олиш мумкин:

· конверсия усули;

· нитроз газини ишқорни абсорбция усули;

· калий хлоридни ёки калий нитратни азот оксидлари билан таъсир эттириш усули.

Бу усуллар ичида энг кўп тарқалгани конверсия усулидир.

NaN03+KCl=NaCl+KN03

 Бу усулда калий нитратнинг ҳарорат ошиши билан унинг эрувчанлиги ортади, лекин натрий хлоридники  ўзгармайди. Масалан, 20 0С  ҳароратда               1000 моль сувда 74 моль КNО3 ва 104 моль NaCl, 100 0С  ҳароратда эса 438 моль КNО3 ва 104 моль NaCl эрийди. Бу хоссаси билан калий нитратни эритмадан ажратиш учун фойдаланилади. Иккинчи усулда нитроз газлар ишқорлар билан тутиб қолинади: 

2КОН + N0+N02 = 2КNО3 +Н2О

2КОН + 2N02 = 2КNО3 +КNО2+Н2О

Олинган нитрит ва нитратлар нитрат кислота билан конверсияланади:

2КNО2 +2HNО3=3KN03+2N0+H20

фильтрациядан Сўнг буғлатилади ва кристалланади. Бу усул калий гидрооксид ишлаб чиқаришда камёб бўлгани учун ишлаб чиқариш чегараланган. Учинчи усулда калий нитрат  олиш – калий хлоридни нитрат кислота билан ўзаро таъсир эттириш орқали олинади:

KCl+HN03=KN03+HCl
2KCl+3N02+H20=2KN03+2HCl+N0

бундан ташқари ҳарорат кўтарилганда оралиқ реакция боради:

3НCl+HN03(N0Cl+Cl2+2H20

HCl+2N02=HN03+N0Cl

Бу усул саноатда ишлатилиши фойдаси кам эди, чунки қурилманинг коррозияланиши юқори даражада эди.

Калий нитратни конверсия усули қуйидаги босқичлардан олинади:

· калий хлоридни  натрий нитрат эритмасида эритиш;

· калий хлоридни натрий нитратдаги эримайдиган аралашмаларни фильтрлаш;

· натрий нитратни калий хлоридга алмашиниш жараёни; 

· калий нитратни эритмага тушган калий хлориддан фильтрлаб ажратиш;

· тузни кристаллаш;

· қуритиш ва қоплаш.

Эритувчи бакга 60–70 0С ҳароратдаги натрий нитрат эритмаси ва унга майдаланган калий хлорид берилади. Бак буғи змеевик ва аралаштиргичдан иборат тайёр эритманинг таркиби 300–400 г/л натрий нитрат, 270–370 г/л калий хлориддан иборат. Эритма сўнгра эримаган аралашмалардан тозалаш учун фильтрпрессдан ўтказилади. Ва реакторга берилади. Конверсия жараёни эритма ҳарорати 125–130 0С да ва зичлиги 1640–1680 кг/м3 га етганда тўхтатилади. Калий нитратни чиқишини ошириш учун ортиқча натрий нитрат (90–120 г/л) берилади. Олинган туз механик мақсадларда ишлатилади. 

Фильтрдан сўнг эритма бакга келади. Калий нитратни  кристалланмаслиги учун 90–105 0С ҳарорат ушлаб турилади. Бакка натрий карбонат, натрий нитрит ёки аммоний нитрат берилади:

NaC03+NH4N03=(NH4)2C03+2NaN03
NaN03+NH4N03=NH4N02+NaN03

Ҳосил бўлган аммоний тузлар парчаланиб, газлар атмосферага чиқариб юборилади:

(NH4)2C03(2NH3+C02+H20

NH4N02 ( N2+H20

Бакдан иссиқ эритма напор бак  орқали кристилизаторга келади. Бунда эритма 25–30 0С ҳароратгача совутилади ва калий нитрат натрий хлорид билан биргаликда кристалл ҳолига келади. Уни центрафугада ажратилади. Ва бошқа эритма билан иккинчи криссталлизаторга ундан сўнг, то чўкмада 1,5 % натрий хлорид қолгунча ювилади. Тоза ҳолдаги  калий нитрат олиш учун аппаратда буғ билан қайта ишланади. Кристаллар эритилгандан Сўнг икки бор эритма берилади. Фильтрпрессда тозаланиб иссиқ эритма кристиллизаторга берилади. 50–60 0С ҳароратдаги олинган суспензия центрафугаланади ва тоза совуқ сув билан ювилади. Сўнгра калий нитрат қуритиш барабанида иссиқ ҳаво                         (100–110 0С) ёрдамида қуритилади. Қуруқ калий нитрат таркибида 0,1 % гача намлик билан туз ва бошқа аралашмалардан ажратиш учун ҳаво ёрдамида қуритилади. Тайёр маҳсулот қопланади (40–45 кг).

Калий нитратнинг биринчи ва иккинчи навлари асосан қора порох учун, учинчи нави эса ўғит ва озиқ–овқат саноатида кенг ишлатилади:


I сорт
99,8 %

Н2О – 0,1 %
NaCl – 0,03%


II сорт
99,0 %

           0,2 %

   0,1 %


III сорт
98 %


           2,0 %
        нормасиз

НАЗОРАТ САВОЛЛАРИ
1. Калий нитрат ишлаб чиқариш учун асосий хом-ашё нима?

2. Калий нитрат қайси усулда кўпроқ олинади?

3. Калий нитратда қандай озуқа элементи бор?

4. Калий нитрат неча хил синтетик усулларда олинади.

5. Комплекс мураккаб ўғитларга қандай ўғитлар киради?

6. Комплекс ўғитлар қандай усулларда ишлаб чиқарилади?

7. Тайёр маҳсулот қандай сақланади?

8. Калий нитрат қандай сортларда ишлаб чиқарилади?

9. Калий нитрат ишлаб чиқаришни қандай усулларини биласиз?

10. Калий нитратнинг сувдаги эрувчанлигини айтинг?

ФОЙДАЛАНИЛГАН АДАБИЁТЛАР
Позин М.Е. Технология минеральных солей, т.2. М.: Химия,                 1974. 768с.

Моргалис Ф.Г. Производство комплексных удобрений. М.: Химия, 1968. 204с. 

Беглов В.М. Узб. Хим. ж., 1972. № 5. 23-26с.

Унанянц Т.П.  Химические товары для сельского хозяйства: справочник. М.: Химия, 1979. 768с.

АММОНИЙ ФОСФАТЛАР ИШЛАБ ЧИҚАРИШ

Таянч сўзлар ва иборалар: хоссаси, олиниши, ишлатиши, реакция, эрувчанлиги, усуллари, таркиби, хом ошё, реакция, озиқа элементи, аммофос, қуритиш технологияси.
АММОНИЙ ФОСФАТЛАРНИНГ ХОССАЛАРИ

Ортофосфор кислотанинг аммонийли тузлари аммоний фосфатлар дейилади. Булар каторига моноаммоний фосфат (МАФ) NH4H2РО4 диаммоний фосфат (ДАФ) (NH4)2HРО4 ва триаммоний фосфат (ТАФ) (NH4)3РО4 лар киради:

Н3РО4+NH3=NH4H2РО4

Н3РО4+2NH3=(NH4)2HРО4
Н3РО4+3NH3=(NH4)2HРО4

Булар ичида энг чидамлилиги МАФ ҳисобланади. Уни 100–110 0С гача қиздирсак аммиак ажралиши кузатилмайди. ДАФ ни 70 0С ҳароратгача қиздирсак аммиак ажралиб МАФ кўринишига ўтади:

(NH4)2HРО4 = NH4H2РО4+NH3
ТАФ ҳавода 30–40 0С ҳароратда парчаланиб кетади. Шунинг учун ТАФ ни саноатда ишлаб чиқармайди. МАФ ва ДАФ оз гиграскоплик хусусиятига эга. 20 0С ҳароратда тўйинган сувдаги эритмасида 27,2 % МАФ ёки 40,8 % ДАФ бўлади. Аммонийфосфатлар қишлоқ хўжалиги ўғит сифатида кенг ишлатилади. Улар юқори концентрацияли баллатсиз ўғит ҳисобланади ва таркиби сувда эриган иккита озуқа элементи азот ва фосфордан иборат.

Тоза МАФ да 12,2 % N 61,7 % Р2О5, ДАФ да 21,2 % N, 53,8 %  Р2О5 бўлади.

Аммоний фосфатли ўғитлар ичида кўпроқ аммофос ишлаб чиқарилади. Моноаммонийфосфат ва (10 %) диаммоний фосфат аралашмаси аммофос дейилади.

ГОСТ 18918–85 бўйича донадор аммофос икки хил маркада ишлаб чиқарилади: А маркаси аммиак ва аппатит концентратидан олинган фосфат кислотани нейтраллаб олинади. Б маркаси фосфоритлардан олинади. Доналарнинг ўлчами 1–4 мм лиги 95 % гача бўлади. Аммофосда N : Р2О5 лар 1:4 нисбатда бўлади. Баъзан аммоний фосфатлар аралашмасига маълум бир азотли, яъни Аммонийли селитра, корбанид, аммоний сульфат қўшилса, бундай аралашма сулpфоаммофос дейилади. Термик ёки тозаланган экстракцион фосфор кислотадан олинган ДАФ чорвачиликда ем сифатида ишлатилади. Аммоний фосфатлар озиқ – овқат ва формацевтика саноатларида ҳам кенг ишлатилади. Аммоний фосфатлар ишлаб чиқарш учун асосий хом – ашё аммиак ва ортофосфор кислотаси ҳисобланади. Нейтрализация жараёни иссиқлик ажралиши билан боради:
Н3РО4+NH3=NH4HРО4+147КДЖ

Н3РО4+NH3=(NH4)2HРО4+215КДЖ

Таркиби 40 % экстракцион кислота (29 % Р2О5) билан найтрализация қилинганда 25 0С ҳароратда кристаллар чиқиши унча юқори эмас. Концентрланган 75 % ли фосфат кислота (54 % Р2О5) билан нейтрализация қилинганда аралашмани ҳарорати 75 0С дан юқори бўлганда ҳам қаттиқ фазанинг чиқиш унуми юқори бўлади. Фосфат кислота билан аммонизацияланганда, таркибида аммоний фосфат кристаллари, эркин фосфор кислота, сув ва чуккан аралашмалар бўлган нордон суспензия ҳосил бўлади. Аммиакнинг ютилиши ва ҳароратнинг ортиши билан суспензиянинг миқдори ва таркиби, яъни унинг хоссаси рН кўрсаткичи, қаттиқ фазанинг эриши, қовушқоқлиги ва бошқа хоссалари доимий ўзгариб туради. Суспензия таркибини ўзгариши уларнинг суюқ фазадаги қайнаш ҳароратига қаттиқ таъсир кўрсатади. Бу хол эса сувсизлантириш ва концентрлашнинг оптимал меёрини танлашда ҳисобга олиниши лозим.

Ўғит сифатида ишлатиладиган аммофос қўйидаги технологик тасвир усулларида ишлаб чиқарилади:

· буғланмаган экстракцион фосфат кислота (20–30 % Р2О5) билан нейтралланиб суспензия қуритгичда (сочиб берувчи, барабанли ёки мавхум қайнаш) сувсизлантириш;
· буғланмаган экстракцион фосфат кислота (20–30 % Р2О5) билан нейтралланиб аммофос суспензиясини буғлатиш, донадорлаш ва маҳсулотни барабанли гранулятор – қуритгичда қуритиш.
· буғланган экстракцион фосфат кислота (48–54 %  Р2О5) билан нейтраллаш.

Бунда нейтрализиция жараёни атмосфера босимида икки босқичда, аввал реакторда, сўнгра барабанни аммонизатор – грангуляторда (АГ) ёки босқичда юқори босимда олиб борилади. Юқоридаги тасвирларни турли хил модернизациялаш таклифлари киритилган, асосан босим остида нейтрализация қилиш. Масалан, концентрланган фосфор кислотасини трубкали реакторда                 0,3–0,35 мПа босимда рН = 4 – 5 гача нейтраллаш. 

Кукунсимон аммофосни донадорлаш ёки нитроаммофос ва бошқа мураккаб ўғитлар олишда ишлатиш. Юқорида айтиб ўтилган тасвирлардан кўпроқ охирги, яъни учинчи усули кўпроқ қўлланилади.

ИШЛАБ ЧИҚАРИШ ТЕХНОЛОГИЯСИ.

Буғланган экстракцион фосфат кислотага (50–54 % Р2О5) чиқинди газларни абсорбция қилиш натижасида ҳосил бўлган суюқлик қўшилиб аралаштиргичли реакторга нейтраллаш учун берилади. Бунга газ ҳолидаги аммиак NH3 : Н3РО4 = 0,6 : 0,7 мольяр нисбатда берилади. Ҳосил бўлган нордон (рН = 3) суспензия 120–125 0С ҳарорат ва 17–18 % намликда (реакторда аммонизация жараёни натижасида кислотадаги сувнинг 20–25 % буғланади) аммонизатор – гранулятор қурилмасига узатилади. Барабан горизантал (оғиш бурчаги 2) ҳолатда айланувчан (диаметри 4 м, узунлиги 6 ёки 8 м) бўлиб, ички юзаси зангламас пўлат билан қопланган. Айланиш тезлиги 8–12 айл/мин. Ички қатламга ёпишган материалларни тозалаш учун маҳсус пичоқлар ўрнатилган. Суспензия, ретур ва суюқ аммиак қурилманинг бир томонидан берилади. Иккинчи томонидан қаттиқ материал ва чиқинди газлар чиқарилади. Аммонизатор - гранулятор қурилмасида 85–95 0С  ҳароратда аралашма NH3:Н3РО4 = 1 : 1,05 нисбатда нейтралланади ва маҳсулот донадорланади. Нам доналар (2,5–3,5 % Н2О) аммонизатор – гракулятор қурилмасидан барабанли қуритгичга берилади. Унда ёқилғи газлар (250–350 0С) билан қуритилади, доналарнинг ҳарорати 75–90 0С да бўлади. Сўнгра маҳсулот мавхум қайнаш қатлам қурилмасида 75–90 0С ҳароратдан 45–55 0С гача совутилади. Қурилмадан чиқаётган маҳсулот омборга ёки истеъмолга юборилади. Қуритиш барабанидан чиқаётган (110–115 0С) ва нейтрализатор ҳамда амонизатор – грануляторда чангдан, аммиакдан, фтордан тозаланади. Абсорберда ҳосил бўлган суспензия реактор – нейтрализаторлар узатилади. Циклонда тозаланган газлар атмосферага чиқариб юборилади. Бу жараённинг ижобий томони маҳсулотдаги фторнинг таркиби 0,1 % гача бўлади. Кучсиз кислота ишлатилганда унинг миқдори                 3,5 – 4 % бўлади.

Берилган тасвир бўйича 1 т. маҳсулот олиш учун 0,588 т. Р2О5 буғлатилган кислота кўринишда; 0,151 т. NH3, 9 м3 табиий газ; 67 квт. соат электроэнергия сарф бўлади.

НАЗОРАТ САВОЛЛАРИ
1. Аммоний фосфатлар деб нимага айтилади?

2. Аммоний фосфатлар нечага бўлинади?

3. Моноаммоний фосфат қандай хоссага эга?

4. Диаммониймонофосфатни қандай камчилиги бор?

5. Триаммоний фосфат неча градусда парчаланади?

6. Аммофос деб нимага айтилади?

7. Аммофос қандай хоссага эга?

8. Айланувчи барабанни вазифаси нима?

9. Фосфатларни ишлаб чиқаришда асосий хом ашё нима?

10. Чорвачиликда ем сифатида қайси фосфатли ўғит ишлатилади?

Расм.3.3. И.Т.Н. ыурилмаси.


1-реакцион стакан. 2-аммиак барботёри. 3-нитрат кислота барботёри. 4-диффузор. 5-уюрма ъосил ыилгич. 6-ювгич.  7-ыалпоыча-ли тарелкалар. 8-сеткали ажратгич.

Расм 4.2. «Стамикарбон» усули бўйича карбамид ишлаб чиқариш технологик тасвири.





1- компрессор; 2- фильтр; 3,24,32- йиғгич идишлар; 4,30-совитгичлар; 5,10,20,25- насослар; 6,13,18- иссиқлик алмашиниш қурилмаси; 7- синтез колоннаси; 8-аралаштиргич; 9-ювиш калоннаси;  11,21- конденсаторлар. 12,16- ректификацион калонналари. 14,19,28- сеператорлар; 15- буфер идиш; 17- скруббер; 22- ростлаш идиши; 23- вакуум-буғлатгич; 26- босим  идиш; 27- буғлатиш қурилмаси; 29- абсорбер; 31- десорбер; 33- иссиқлик алмашиниш қурилмаси; п- буғ. к- конденсат.








�





�





�





�





�





�





�





� EMBED PBrush  ���








�





�





Расм. 8.3. Вакуум буғлатишли, сатураторсиз усулда аммоний сульфат ишлаб чиқариш технологик тасвири.

Расм. 8.3. Вакуум буғлатишли, сатураторсиз усулда аммоний сульфат ишлаб чиқариш технологик тасвири.

